
Abu Hanifa - život i djelo knjiga je koja kod nas pokriva 
jednu veliku prazninu. Naime, muslimani Bošnjaci sljed- 
benici su hanefijske vjersko-pravne škole (medheb) i baš- 
tinici tradicije jednostavnog, logičnog i svrhovitog razu- 
mijevanja islama. Hanefijski medheb u islamskoj povijesti 
i suvremenosti muslimana Bošnjaka predstavlja istovre- 
meno i njihovu šerijatsko-pravničku tradiciju i duhovni 
kontekst naše bošnjačke kulture islama. S druge strane, 
Abu Hanifa, rođen oko 700. godine (oko 80. godine po 
hidžri) nije samo utemeljitelj najraširenije i najprihvaće- 
nije pravne škole u povijesti islama. On je najistaknutiji i 
najoriginalniji logički mislilac u islamskoj vjersko-pravnoj 
nauci. Otuda je teško shvatiti da do sada na našem jeziku 
nismo imali jedno ovakvo djelo koje pruža cjelovitiji uvid 
u život i misao utemeljitelja našeg hanefijskog medheba i 
jednog od najvećih islamskih umova. 

Knjiga Abu Hanifa - život i djelo velikog islamskog uče- 
njaka allama Šibli Numanija omogućuje takav cjelovit i te- 
meljit uvid i, iako smo je dugo čekali, dolazi u pravo vri- 
jeme. 

U prvom dijelu knjige autor, na temelju pouzdanih 
izvora iz klasične islamske historijske, hadiske i fikhske 
literature, svestrano i iscrpno osvjetljava život i ličnost 
Imama Abu Hanife. U drugom dijelu knjige autor strp- 
ljivo, utemeljeno i detaljno raspravlja Abu Hanifinu misao 
na području islamskog vjerovanja (ilmu-l-kelam), Abu 
Hanifin odnos prema hadithu i njegovu ulogu u izgradnji 
i sistematiziranju muslimanske pravne nauke (figh). Da- 
kako, značajno je i posljednje poglavlje o Abu Hanifinim 
učenicima koji su dali veliki doprinos oblikovanju hanefi- 
jskog medheba. 

Pisana u maniri znanstvenog i strogog poštivanja iz- 
vora i činjenica i u shemi tradicionalne organizacije mi- 
šljenja, s osjećajem dubokog poštovanja prema hvaljenom, 
ali i osporavanom utemeljitelju islamske pravne škole 
analogije (gijas), nastala na traganju za činjenicima i njiho- 
vom okupljanju oko svih važnijih pitanja koja se postav- 
ljaju pri sučeljavanju sa životom, radom i mišlju Abu 
Hanife, studija Šibli Numanija o Abu Hanifi predstavlja 
jedno od najboljih djela ove vrste i o ovoj temi u svijetu. 

Kod nas se javlja u vrijeme kada se slobodnije i sves- 
tranije upoznajemo s temeljima naše hanefijske bošnjačke 
tradicije islama, ali i u vrijeme kada se u nekim našim 
revizionističkim vjerskim krugovima, u njihovim redukci- 
onističkim pristupima "čišćenju" islama, osporava i hani- 
fejski medheb i njegov utemeljitelj i naša hanefijska tra- 
dicija. Zato vjerujemo da se ova knjiga na našem jeziku 
javlja i u pravo vrijeme. Da nas moćno upozna s Abu 
Hanifom i duhom njegovoga djela koje, prema Muham- 
medu Igbalu, predstavlja "izraz arijske tendencije" u du- 
hovnoj povijesti islama, da nas moralno i intelektualno 
uzbudi pred dostojanstvenim svjedočenjem islamske pri- 
vrženosti slobodi ljudske misli. Vjeran slobodi i slobod- 
nom i odgovornom mišljenju, Abu Hanifa je, kritički se 
odnoseći prema vlasti, odbijao obnašati dužnost držav- 
nog sudije (gadija), zbog čega je odveden u zatvor gdje je 
i završio svoj veliki zemaljski život. 

Njegov duhovni život ovjekovječen je u lucidnom i 
grandiozom djelu koje se razlilo u veliko islamsko more 
kroz stoljeća i prostore od islamskog istoka do islamskog 
zapada i koje već gotovo četrnaest stoljeća oblikuje tra- 
diciju islamskog duha u njegovom najizvornijem podru- 
čju - islamskom pravu i muslimanskom vjersko-pravnom 
mišljenju. 

Iz tog velikog islamskog mora zahvaćao je i autor knji- 
ge što je imate pred sobom. 


Dževad Hodžić 


Riječ autora 


Seriju biografija istaknutih muslimana započeo sam 
knjigom AL-MA'MUN, a cijelu ediciju bio zamislio kao 
vrlo opsežnu. Namjeravao sam za protagoniste odabrati 
ne samo osobe iz vladajućih dinastija nego i učene ljude. 
Pokazalo se da je to divovski posao, pa sam se morao 
ograničiti na vladare, a kasnije izostaviti i neke dinastije. 
Ipak, nisam odustao od ideje da predstavim neke velike 
učenjake, koliko mi je to vrijeme dopuštalo. 

Nakon knjige AL-MA'MUN počeo sam pisati djelo AL- 
FARUO. Međutim, nakon što sam napisao popriličan dio, 
morao sam stati. Nerazumni kritičari su ovo moje odusta- 
janje tumačili na različite načine, iako je jedini razlog bio 
u tome da mi je jedan broj djela, nužnih za konzultiranje, 
a izdanih u Evropi, tada još bio nedostupan. Da ne gubim 
vrijeme čekajući, razmišljao sam da počnem pisati o ne- 
kom drugom poznatom vladaru, ali me je spriječavala 
neugoda pri pomisli na nedovršenu knjigu, a uz to me još 
proganjala i moja prva ideja da proučavam Život i djela 
učenih ljude kako bih ostao vjeran činjenici da u Islamu 
mač i pero uvijek idu zajedno. 

Napokon, prevladala je ova druga ideja tako da sam, 
odustavši od vladarskih dinastija, istraživao svijet učen- 
jaka kako bih odabrao najistaknutije pojedince. Područja 
znanosti i umjetnosti iz kojih sam birao osobe obuhvatala 
su pravnu znanost (figh), predaju (hadith), književnost 
(adab), logiku (mantig), filozofiju i matematiku. Iz odre- 
đenih razloga, moj izbor je ostao figh i njegov utemeljitelj 
i najveći pravni stručnjak Imam Abu Hanifa. Pravna tu- 
mačenja i formulacije Abu Hanife imale su prevlast u go- 
tovo cijelom muslimanskom svijetu gotovo dvanaest sto- 

Glava prva 
Ime, porijeklo i mjesto rođenja 


Priznat kao Veliki Imam, poznatiji po svome nadimku 
Abu Hanifa, Nu'man b. Thabit b. Zuta b. Mah bio je ne- 
arapskog ('ajami) porijekla, kao što etimologija zadnja 
dva imena pokazuje, a kako je općenito i prihvaćeno. Pos- 
toje, međutim, različite teorije o njegovom porijeklu i do- 
lasku u Arabiju. Historičar Khatib Bagdadi pripisuje 
Imamovom unuku Isma'ilu ovu izjavu: "Ja sam Isma'il b. 
Hammad b. Nu'man b. Thabit b. Nu'man b. Marzban. Mi 
smo perzijskog (farsi) porijekla i nikada nismo bili robovi. 
Moj djed, Abu Hanifa, rođen je 80. h. Njegov otac, Thabit, 
posjetio je Hadrati Alija da mu izrazi svoje poštovanje. 
Hadrati Alija bio je milostiv pa je molio za njega i njegovu 
familiju i vjerujem da su njegove molitve urodile plo- 
dom."? Isma'il navodi ime Imamovog djeda kao Nu'man, 
a pradjeda Marzban, ali imena koja se drže tačnim jesu za 
djeda Zuta, a pradjeda Mah. Vjerovatno je Zuta, kad je 
prihvatio Islam promijenio ime u Nu'man, što Isma'il iz 
sasvim opravdanog ponosa na svoje muslimansko pori- 
jeklo navodi, umjesto Zuta. Isto je tako vjerovatno da ime 
Zutinog oca nije bilo ni Mah ni Marzban nego neko dru- 
go. Opet se citira Isma'il koji kaze da je njegova familija 
ugledna i poznata perzijska familija. Budući da se grado- 
načelnik u Perziji zvao marzban, čini se logičnim pret- 
postaviti da ni Marzban ni Mah nisu imena već titule ili 


3 Ibn Jazlah, Muhktasar Ta'rikh-i-Khatib Baghdadi bilješke o Imamu 
Abu Hanifi. 

službeni naslovi. U stvari, Hafiz Abul-Mahasin drži da su 
Mah i Marzban sinonimi. Kako nije znao perzijski, on je 
samo nagađao i pogodio, u što sam potpuno siguran. 
Mah je varijanta od Mah što znači "veliki" kao pridjev a 
"poglavar" kao imenica. Arapski izgovor pretvorio je 
Mah u Mah. 


Neki historičari kažu da je Zuta, došavši u Kabul kao 
zarobljenik, prodan ženi iz plemena Bani Taim-Allah kao 
rob, koja ga, nakon nekog vremena oslobađa. Po njima, to 
je objašnjenje zašto je Imamova familija bila poznata kao 
"familija robova" (maula) plemena Bani Taim -Allaha. 
Neprijatelji Imama, uživajući u pokušaju da umanje nje- 
gov ugled, daju veliku važnost ovoj priči. Bila istinita ili 
ne, ova priča ništa ne mijenja: u oba slučaja, Imam je u 
dobrom društvu. Naši učenjaci bi rekli da je Hagar bila 
robinja iako Tora ne kaže ništa o tome. U ranom razdo- 
blju Islama, naziv rob odnosi se, zapravo, na većinu pri- 
znatih stručnjaka haditha. Evo nekoliko imena: Hasan 
Basri, Ibn Sirin, Tawus, 'Ata" b. Yasar, Nafi', 'Ikrimah i 
Makhul, sve vodeći autoriteti toga vremena bili su ili ro- 
bovi ili potomci robova. Čak i da se ustanovilo da je Zuta 
bio rob, to ne bi ni za nijansu umanjilo Imamovu veličinu. 

Ima i drugih različitih mišljenja o Imamovom porijek- 
lu. Abu Muti', na primjer, opisuje ga kao Arapa, govoreći 
ovako o njegovom porijeklu: Nu'man b. Thabit b. Zuta b. 
Yahya b. Zaid b. Asad b. Rashid al-Ansari. Hafiz Abu Is- 
hag govori ovako: Nu'man b. Thabit b. Kaus b. Hurmuz 
b. Bahram. 


Postoje različite priče i o Zutinom mjestu boravka. 
Ove razlike su sasvim razumljive. Možemo pretpostaviti 
da je Zuta bio stranac i nekoliko godina po dolasku u 
Arabiju. Ljudima možda nije bilo stalo da ga upoznaju, a 
možda ih je u tome priječila jezična barijera. Istovremeno, 
socijalna nužda prisiljava Zutu da uspostavi prijateljske 
odnose s njima. Za prijateljske odnose između došljaka i 
starosjedilaca koristila se posebna riječ u Arabiji u to vri- 
jeme, a to je wila" (prijateljstvo) iz koje je izvedena riječ 

maula koja također znači "rob". Ova verbalna konfuzija 
mogla je kasnije stvoriti mišljenje da je Zuta bio rob, koje 
se tokom vremena ukorijenilo tako da je Isma'il smatrao 
za potrebno da ga izravno osporava. Isma'il je bio vrlo 
ugledan i visoko poštovan čovjek. Zato su suptilniji kri- 
tičari radije prihvatili njegovu verziju nego bilo koju dru- 
gu. Oadi Saimari, ugledni pisac, jasno kaže da je Zuta bio 
saveznik plemena Bani Taim -Allaha." Priča o ropstvu ko- 
ja kaže da je Zuta doveden kao zarobljenik u Kabul je oči- 
to neistinita. Zutini preci su imali perzijska imena. Utvr- 
đena činjenica o Abu Hanifi je da je znao perzijski kao 
svoj obiteljski jezik, jer se perzijski nije govorio u Kabulu 
u to doba. 

Ne možemo s preciznošću utvrditi Zutin rodni grad. 
Razni historičari spominju različite gradove i nemoguće je 
ustanoviti koji je pravi. Ono što je utvrđeno kao nesumn- 
jivo tačno je da dolazi iz Perzije i da je perzijskog pori- 
jekla. Perzija je u to doba bila pod utjecajem Islama i ve- 
ćina poznatih familija postepeno je prelazila na Islam. 
Zuta je vjerovatno bio jedan od obraćenika koji su migri- 
rali u Arabiju, bilo iz želje da provedu ostatak života u 
domovini Islama ili da izbjegnu neodobravanje svoje fa- 
milije. U to doba, 'Ali je bio halifa, a Kufa glavni grad. 
Zuta se nastanio u Kufi i imao je običaj povremeno odlaz- 
iti na halifin dvor da bi izrazio svoje poštovanje prema 
"Aliju. Jednom, povodom Nauruza, perzijskog praznika, 
poslao je halifi poklon. "Za nas," primijetio je halifa po 
primitku poklona, "svaki dan je Nauruz." U Kufi se rodio 
Thabit, Abu Hanifin otac. Zuta je odnio novorođenče 'Ali- 
ju, kojeg je 'Ali zajedno sa njegovom familijom blagoslo- 
vio svojim molitvama. 

O Thabitu se ne zna ništa, osim to da je bio trgovac. 
Prvi sin mu se rodio kad je imao četrdeset godina i naz- 


4 Vidi Oala'id Ugud-al 'Igyan, Glava 1. Nawawi piše u uvodu svoga 
Tahdhib' al-Asma'wa-Lughaia da se riječ maula uglavnom koristi u 
značenju "saveznik". 

vao ga je Nu'man, čijoj je glasovitosti, kad je došlo vri- 
jeme, dodan naslov Imam-i-A'zam, Veliki Imam. 

U vrijeme rođenja Abu Hanife, na vlasti je bio 'Abd 
al-Malik b. Marwan, drugi halifa iz Kuće Marwan. Tada 
su još bili živi ranogi koji su imali sreću vidjeti Poslanika, 
a neki od njih su bili živi i u doba Abu Hanifine rane mla- 
dosti. Tako je Anas b. Malik, Poslanikov osobni pratilac, 
umro 93. h., Sahl. b. Sa'd 91. h. i Abu'l-Tufail 'Amir b. 
Wathilah 100. h. Nema, međutim, nikakvih dokaza da je 
Abu Hanifa naveo i jednu jedinu predaju bilo kojeg od 
njih. To je izazvalo čuđenje, a historičari daju različita 
objašnjenja. Neki misle da Abu Hanifa još nije bio stekao 
nikakvo obrazovanje jer se školovao da bi postao trgovac 
kao i njegovi preci, tako da, kad je počeo svoje obrazova- 
nje kod Imama Sha'bia, već bilo prekasno da nadoknadi 
propuštenu priliku jer su svi Poslanikovi Drugovi već bili 
preminuli. Ja, ipak, mislim da je razlog nešto drugo. 
Učenjaci haditha se razlikuju u mišljenjima u pogledu 
starosne dobi potrebne za učenje haditha. Najstrožiji su u 
tom pogledu bili učenjaci iz Kufe: u školu haditha nisu 
nikada primali one ispod navršenih dvadeset godina." 
Razlog tome je što su mnoge predaje prenošene riječima 
koje su imale posebna značenja, pa je bilo nužno da 
učenik postigne zrelost razumijevanja jer bi u suprotnom 
postojao rizik od pogrešnog razumijevanja i krivog inter- 
pretiranja. Ovo je, čini mi se, uskratilo Abu Hanifi čast da 
čuje predaju iz usta jos živih Poslanikovih Drugova. Ovo 
ograničenje nije bez opravdanja. Iako su predaje koje su 
kazivali oni koji su je čuli od Drugova u dobi od deset ili 
dvanaest godina imale značaj zbog tog što se radilo o 
prvoj generaciji nakon Poslanika, ipak je uvijek postojala 
opasnost da zbog svoje nezrelosti prenosioci predaje ne 
shvate njezino cjelovito značenje i da su mogli napraviti 
ozbiljne pogreške u njezinom tumačenju. 


5 Ibn al-Salah, Magaddamah Lucknow ed,, str. 58. 

Štogod da je bio razlog, činjenica je da Abu Hanifa nije 
slušao hadithe od Drugova. On je, međutim, imao sreću 
sresti jednog od Drugova, to jest, Anasa ibn. Malika i osje- 
titi prosvjetljenje u očima koje su izravno vidjele Posla- 
nika. To je historijska činjenica. A da li mu ona daje status 
sljedbenika (tabi'ia), to jest onog koji je vidio Druga, tema je 
mnogih rasprava. Nema sumnje, međutim, da je Abu Ha- 
nifa nosio tu čast s ponosom. Nemuslimanima se važnost 
koju muslimani pridaju takvome iskustvu može činiti na- 
ivnom, ali ona odaje duboku ljubav i veliko divljenje 
prema Poslaniku, a preko njega i prema njegovim Dru- 
govima. 


Neki naši suvremeni pisci osporavaju Abu Hanifi sta- 
tus sljedbenika. To nije ništa novo: sumnje o tome potiču 
još iz ranijih vremena. Stručnjaci haditha, koji imaju više 
prava nego itko drugi izreći o tome svoj sud, donijeli su 
odluku u Imamovu korist. Kad se od Hafiz Ibn Hajar 'As- 
galania tražilo šerijatsko-pravno mišljenje (fatwa), on je 
izrekao sljedeći stav: "Mnogi Poslanikovi Drugovi su još 
bili živi u vrijeme Abu Hanife. Kad se on rodio u Kufi, 80. 
h., jedan od Drugova 'Abd-Allah b. 'Ali Aufa, koji umire 
82. h. ili kasnije, živi u tom gradu. Ibn Sa'd se poziva na 
pouzdan izvor kad govori o susretu Abu Hanife sa Anas 
b. Malikom. Osiin ova dva Druga bilo je i drugih koji su 
živjeli u različitim gradovima. Neki ljudi su sakupili pre- 
daje koje je navodno Imam čuo od nekih Drugova, ali nji- 
hova autentičnost nije bez slabosti. Činjenica je samo to 
da je Imam bio suvremenik nekim Drugovima te da je 
neke i sreo, kako navodi Ibn Sa'd. S obzirom na to, Abu 
Hanifa pripada kategoriji Sljedbenika Drugova (tabi'ia) — 
to je činjenica koja nije utvrđena za druge Imame koji su 
živjeli u njegovo vrijeme, kao, na primjer, Auza'i u Siriji, 
Hammad u Basri, Thauri u Kufu, Malik u Medini i Latih 
u Egiptu. Ipak, Bog najbolje zna.'$ a 


6 Ovu fatwu, među ostalima, navodi Hafiz Abu'l-Mahasin u svom 
'Ugud al-Jumanu a to što sam ja naveo je doslovan prijevod. 

Tvrdnja Ibn Sa'da koju citira Ibn Hajar vodi do Abu 
Hanife preko jednog posrednika, to jest, Saif b. Jabira. 
Drugim riječima, Ibn Sa'd je čuo od Saif b. Jabira, a ovaj 
od samog Abu Hanife." Istinitost Ibn Sa'dove tvrdnje Na- 
wawi dokazuje u svome djelu Tahdhib as-Asma' slijedećim 
riječima: "Iako njegov učitelj, Wagidi nije pouzdan, on, 
naprotiv, jest." Što se tiče Saif b. Jabira on je bio šerijatski 
sudac (gadi) u Basri i vjerodostojan prenosilac. S obzirom 
na karakter oba njezina prenosioca, sadržaj se mora sma- 
trati autentičnim, kao u najboljim predajama. Na temelju 
toga svi veliki muhaddithi kao Khatib Baghdadi, Sa- 
m'ani, autor djela Kitab al-Ansaba, Nawawi, pisac komen- 
tara Muslimovog Sahiha, Dhahabi, Ibn Hajar 'Asgalani, 
Zain al-Din 'Iragi, Sakhawi i Abu'l-Mahasin Dimashgi ko- 
ji predstavljaju stupove haditha, konačno su se složili da 
je Abu Hanifa sreo Anasa b. Malika." 


Ibn Khallikan također citira tvrdnju Khatib Bagh- 
dadia, ali kako on i dalje navodi da se Abu Hanifa nije 
sreo ili čuo predaju bilo kojeg od Drugova, ljudi su imali 
krivo uvjerenju da Ibn Khallikan negira status Abu 
Hanife kao Sljedbenika Drugova. Činjenica je da Ibn 
Khallikan samo poriče da je Abu Hanifa razgovarao sa 
Drugovima i slušao njihove predaje, a ne to da je vidio 
jednog ili dvojicu od njih. Čak da Ibn Khallikanova tvrd- 
nja i podrazumijeva ono što neki površni čitaoci misle, 
nitko ne može tvrditi da njegovi dokazi negiraju tvrdnju 
gore navedenih velikih stručnjaka u hadithu. Jedno od 
utvrđenih načela znanosti o predaji kaže da ako dokazi za 
i protiv predaje imaju istu težinu, prihvaća se pozitivan 
dokaz. U ovom primjeru negativni dokaz ima manju 
težinu od pozitivnog. 


7 " Dhahabi Tadhkirat al-Huffaz 

8 Vidi bilješke o Abu Hanifi u Ibn Jazlaovom Mukhtasar Ta'rikh- 
i-Khatib Baghdadi; Kitab al-Ansab, Tadhib al-Asma'" wa'l-Lughat; 
Dhahabijevim Tadhkirat al-Huffaz, 'Abr Fi Akhbar Min Ghabr i 
Tadhib al-Tahdhib. 

Neke hanefije idu dalje, tvrdeći da je Abu Hanifa vidio 
neke Drugove i da je zapravo čuo njihove predaje. Izne- 
nađujuće je što čak i 'Aini, komentator djela Hidayah po- 
držao ovu pogrešnu tvrdnju. Istina je da ta tvrdnja nije 
bila utemeljena. Abu'l-Mahasin sakupio je u svome djelu 
'Ugud al-Juman sve predaje za koje su neki mislili da ih je 
Abu Hanifa čuo od Drugova, a zatim, nakon njihovog 
preispitivanja u svjetlu načela haditha, dokazao da nisu 
autentični. Ova je rasprava zamršena. Zato ćemo se po- 
truditi da je izbjegnemo. Očito, da je Imam naveo kako je 
od nekog Druga čuo makar jednu predaju, njegovi bliski 
učenici bi prvi obznanili ovu činjenicu. Međutim, o tome 
ni jednu riječ ne navode Oadi Abu Yusuf, Imam Muham- 
mad, Hafiz 'Abd al-Razzag b. Himam, 'Abd-Allah b. al- 
Mubarak, Abu Na'im Fadl b. Wakin, Makki b. Ibrahim ni 
'Asim al-Nabil, svi poznati kao odani Imamovi učenici, 
zapravo, glavni graditelji njegove slave. 

Imamov nadimak (kunyah), poznatiji od samog ime- 
na, nije bio pravi nadimak, jer nije imao sina po imenu 
Hanifa. Kunyah se ne odnosi na imenicu već na pridjev, 
što je skraćenica od sintagme "Abu'l-Millat al-Hanifah" 
izvedene iz riječi "wattabi'u millata Ibrahim Hanifa" 
(Zato se ravnajte prema sljedbenicima Ibrahimovim koji je 
bio hanif, to jest ispravan u svome vjerovanju), kojima se 
Svevišnji obraća muslimanima u Our'anu. 

Imamovo djetinjstvo pada u teška vremena. U doba 
halife 'Abd al-Malika, namjesnik Iraka bio je Hajjaj b. Yu- 
suf. Represija je bila svakodnevnica. Kako je otpor vjer- 
nika spriječio kuću Marwan da uspostavi čvrstu vlast u 
Arabiji i Iraku, Hajjaj je kao posebne žrtve svoje okrut- 
nosti birao vodeće vjerske i učene ljude. Nema ispravnije 
ocjene Hajjaja od one koju je dao 'Umar b. Abd al-Aziz. 
"Kad bi sljedbenici svih drugih poslanika," kaže veliki 
halifa, "trebali istaknuti zajedno sve velike zlotvore svog 
vremena, a mi predložili samo Hajjaja, naša strana bi pre- 
vagnula." 'Abd al-Malik je umro 86. h., a nasljeđuje ga 
sin, Walid. U njegovo vrijeme islamska osvajanja su 
znatno napredovala. Španjolska i Sind, dvije velike terito- 
rije bile su pripojene; prelazeći granice Khwarazma i Sa- 
markanda, halifine vojske istakle su islamsku zastavu nad 
Kabulom i Farghanom: na zapadu su osvojeni otoci Mi- 
norka i Majorka. Od islamskog duhovnog milosrđa nije 
ostalo ni traga. Što su imali veću vlast, to su bili despot- 
skiji i okrutniji. 'Umar b. 'Abd al-'Aziz rezimira u jednoj 
rečenici karakter te vlasti: "Walid u Siriji, Hajjaj u Iraku, 
'Uthman u Hijazu i Ourrah u Egiptu, ispunili su svijet 
represijom." čak i u to doba sveopće nedaće, vjersko 
obrazovanje nije prestalo, a škole haditha su nastavile sa 
radom, iako ne u mjeri u kojoj su još uvijek svježa snaga i 
žar Islama to iziskivali. 

Srećom po Islam i muslimane, Hajjaj umire 95. h. a 
Walid godinu dana kasnije. Walida je naslijedio Sulaiman 

b. 'Abd al-Malik, kojeg historičari smatraju, po mnogo če- 
mu, najboljim halifom Umayyada. Najbolje što je Sulai- 
man učinio za muslimanski svijet bilo je imenovanje 
'Umar b. 'Abd al-Aziza za svoga savjetnika i njegova pis- 
mena oporuka kojom ga postavlja za svog nasljednika. 
Sulaiman je umro 99. h., a po njegovoj oporuci 'Umar b. 
Abd al-Aziz dolazi na halifski prijesto. Njegovim dola- 
skom na vlast, cijeli sistem uprave Marwanida se mijenja: 
obnavlja se pravda, poštena vlast i prosperitet. Njegova 
najveća zasluga je oživljavanje vjerskog obrazovanja. Dao 
mu je takav poticaj da je praktički svaka kuća bila vjerska 
škola. Povjerio je Zuhriu zadatak da sakuplja predaje ha- 
ditha, a kad je kompilacija bila gotova, razdijelio je njez- 
ine kopije po svim islamskim zemljama. 

Dok su Hajjaj i Walid bili živi, Abu Hanifa nije osjećao 
ni potrebu niti je imao priliku steći neko obrazovanje. Za- 
dovoljan time što je poslovan čovjek kao i njegovi preci, 
osnovao je tvornicu svile koju je dobro vodio. Kada je, u 
toku vladavine Sulaimana, vjersko obrazovanje dobilo 
važnost, i on je osjetio potrebu da ga stekne. Sretna 
slučajnost pretvorila je tu potrebu u odluku. Jednog dana 
dok je prolazio pored kuće poznatog kufskog Imama 
Sha'bia, Imam ga je, zamjenivši ga sa svojim studentom, 
pozvao unutra. "Kuda ideš, mladiću?'? pitao je Imam. 
Abu Hanifa je rekao ime trgovca kod kojeg je krenuo. 
"Mislio sam," rekao je Sha'bi, "čiju nastavu pohađaš?" 
"Ničiju", sa žaljenjem je odgovorio Abu Hanifa. "Vidim 
da si inteligentan," rekao je Sha'bi. Trebaš biti u društvu 
učenih ljudi." Savjet je pao na plodno tle i mladi Abu 
Hanifa je vrlo ozbiljno započeo svoju obrazovnu karijeru. 
U to vrijeme nastavni program obuhvatao je književnost, 
genealogiju, historiju Arabije, figh, hadith i kalam. 
Kalam tada nije bio isto što je i danas, jer filozofija još nije 
imala utjecaja na rasprave o islamskim vjerskim pitan- 

jima. Ipak, predstavljao je najveći doseg oštroumnosti, in- 
ventivnosti i originalnosti u diskusijama koje su se ticale 
religije. Sve dok je islam bio ograničen na Arabiju, rasprave 
o njegovim problemima odražavale su iskonsku jednostav- 
nost. Tek kad je stigao u Perziju, Egipat i Siriju, vjerske 
debate postale su složene rasprave. Iako je filozofija izgu- 
bila prvobitno uporište u ovim zemljama, ipak su isk- 
rivljene filozofske ideje bile uvelike u modi, a ljudski um 
bio sklon pomnim analizama i skeptičkim pitanjima. 

Arapi su u potpunosti razumijevali šta Our'an kaže o 
Božijoj biti i atributima, početku i kraju svijeta i sličnim 
pitanjima; to je bilo dovoljno za njihova jednostavna i isk- 
rena uvjerenja. Nasuprot tome, kompleksne debate vođe- 
ne u Perziji i Siriji kao da su namjeravale zaokružiti razvoj 
civilizacije i evoluciju misli. Čistoća Božije prirode, antro- 
pomorfizam, identitet ili odvojenost Božije biti od atribu- 
ta, nepredvidivost, vječnost i mnoga slična pitanja su se 
nametala, a rasprava o svakom od njih postala je nezav- 
isna disciplina. Postepeno su čak i obična pitanja vjero- 
vanja bila podvrgnuta pomnoj analizi i različitim mišljen- 
jima koja su se iskristalizirala u različitim teološkim 
školama kao što su Oadariyye, Murji'e, Mu'tazile, Jahmi- 
yye, Kharijiyye i Rafidije. Ovo zlo šizme se tako raširilo da 
su i obični vjernici, koji su se do tada klonili kontroverzija 
ove vrste, bili prisiljeni uključiti se, ako ni zbog čega dru- 
gog, onda zato da opovrgnu ono što su smatrali netač- 
nim. Posljedica toga bila je pojava teološke discipline ka- 
lam, koja je tokom vremena dostigla tako visoki ugled da 
su značajni Imami kao npr. 'Ash'ari i Abu Mansur Ma- 
turidi bili ponosni na svoj doprinos kalamu. 


Iako je kalam, nakon što je sistematiziran, postao aka- 
demska disciplina, ipak je, u to doba, sve što je trebalo za 
njegovo učenje bila inteligencija i skromno vjersko obra- 
zovanje. Sa svojim britkim iranskom umom i originalnoš- 
ću, Abu Hanifa je bio predisponiran za kalam. Što se tiče 
vjerskog obrazovanja, prenošenje predaje i rasprave o teo- 

loškim pitanjima bile su tako česte u Kufi, da je svaki čo- 
vjek prosječne inteligencije mogao steći prilično obrazo- 
vanje tako što je jednostavno prisustvovao učenim sku- 
povima. Abu Hanifa je, na ovaj način, stekao toliko znanja 
u kalamu da su čak i njegovi vodeći poznavaoci obično 
izbjegavali voditi s njim rasprave. Kako je trgovao, često 
je morao posjećivati Basru koja je bila glavno stjecište svih 
suprotnih škola, a naročito kharijitske. Vodio je mnoge bit- 
ke mudrosti sa članovima Ibadiyya, Sughriyya i Hashwi- 
yya i uvijek izlazio kao pobjednik. Iako je vremenom pre- 
stao sudjelovati u ovakvim debatama i do kraja života se 
potpuno posvetio fighu, ipak nikad u potpunosti nije iz- 
gubio oduševljenje za kalam, a bilješke o njegovim ras- 
pravama sa kharijitima i drugima, su remek djela ovog 
žanra. Neke od njih ćemo detaljno opisati u raspravi O 
njegovom djelu. 

Sklonost Abu Hanife prema kalamu gubila se sa zre- 
lošću njegovog razumijevanja i iskustva. Kako se to do- 
godilo, zanimljivo je prikazano u djelu 'Ugud al-Juman. U 
ranoj mladosti, kaže priča, mislio je da je kalam najviša 
od svih disciplina jer mu se činila temeljem cijele vjere. 
Kasnije mu je postalo jasno da su veliki Drugovi uvijek 
izbjegavali upuštanje u polemike karakteristične za ka- 
lam, iako niko od njih samih nije bolje razumijevao istinu 
ove materije. Najveći dio svoga rada posvetili su proble- 
mima figha - učeći ipodučavajući o njima. Također je kri- 
tički propitivao način života ljudi sa kojima je polemizi- 
rao o kalamu i bio razočaran otkrivajući da nisu imali 
ništa od duhovnih i moralnih kvaliteta kojima su se ne- 
kada odlikovali veliki ljudi. Negdje u to vrijeme upitala 
ga je jedna žena kako se čovjek može razvesti sa svojom 
ženom u skladu sa Sunnetom. On nije znao odgovoriti. 
Zato je savjetovao ženi da ode i upita Hammada, čija je 
škola bila u blizini. Zamolio je ženu da mu, na povratku, 
kaže odgovor. Nešto kasnije, žena se vratila i prenijela 
Hammadov odgovor. To mu je otkrilo koliko malo zna i 
navelo ga da odmah stupi u Hammadovu školu. 

Postoji još jedna priča o Abu Hanifinom ranom obra- 
zovanju koju Khatib Bagdadi prati do samog Imama. Kad 
je Imam počeo stjecati obrazovanje, neko vrijeme nije mo- 
gao odlučiti koje od predloženih disciplina da izabere. 
Prvo je razmišljao o kalamu, ali ga je stalno mučila misao 
— vrijedi li truda disciplina čije učenje ne može otvoreno 
iskazivati iz straha da ne bude prozvan heretikom. Što se 
tiče književnosti i načina čitanja Our'ana (gira'at), one ni- 
su bile od velike koristi, osim, ako je želio postati rav- 
nateljem škole. Poezija u to vrijeme nije bila ništa više od 
zbirke satira i lažnih panegirika. Za hadith je bilo potre- 
bno dugotrajno učenje, a osim toga, morao se dosta dru- 
žiti sa mladim ljudima tako da se uvijek bojao kritike i 
ismijavanja. Konačno se odlučio za figh koji ga je privu- 
kao kao disciplina koja se bavi i vjerskim i svjetovnim 
potrebama ljudi. Ovu priču, međutim, kao potpuno neis- 
tinitu odbacuju svi pouzdani izvori. Primjedbe pripisane 
Imamovim stavovima o različitim disciplinama su tako 
besmislene, da ih čak ni nepismen čovjek ne bi izrekao. 
Kad bismo povjerovali u tu priču, mogli bismo zaključiti 
da Abu Hanifa nije uopće pokazivao interes za hadith i 
kalam, a činjenice govore da je upravo u ovim discipli- 
nama uživao neosporno visoki ugled. Verojatno se Imam 
odlučio posvetiti fighu kad je savladao sve ove discipline, 
jer mu se činilo da se tako bavi potrebama običnih ljudi. 
Razni pripovjedači različito tumače ovu jednostavnu 
pretpostavku, što se vidi i iz činjenice da je, iako je priča 
već bila zapisana, autor djela 'Ugud al-Juman priča na sas- 
vim drugačiji način. Imao sam pred sobom Ibn Jazlahov 
sažetak djela Ta'rikh-i-Baghdad koji se odnosi na ovu priču. 
Sve gore navedene primjedbe o raznim disciplinama pri- 
pisane su drugim ljudima, a za Abu Hanifu se samo kaže 
da se složio s njima. Hammad je bio poznati kufski Imam 
i priznati stručnjak u fighu u svoje vrijeme. Čuo je pre- 
daju od Poslanikovog osobnog pratioca Anasa i družio se 
sa nekim od najistaknutijih Tabi'na. Njegova škola je bila 
najposjećenija u Kufi, čiji su učenici bili istaknuti ljudi, 
kao Mus'ir i Shubah. Bio je posljednji živi predstavnik 

škole figha koju je osnovao Drug 'Abd-Allah b. Mas'ud. 
Bio je dovoljno sretan da bude bogat, što mu je omogućilo 
da se u potpunosti posveti podučavanju. To su bili razlozi 
što ga je Abu Hanifa, izabrao za svoga učitelja kad je od- 
lučio proučavati figh. Metoda podučavanja u to vrijeme 
je bila da učitelj drži predavanje iz nekog predmeta a uče- 
nici pokušavaju zapamtiti rečeno, ponekad zapisujući. Pr- 
vog dana, Abu Hanifa je dobio mjesto u redu za počet- 
nike sa učiteljeve lijeve strane. Nije međutim, prošlo 
dugo, a Hammad ga je uočio kao učenika sa najboljim 
pamćenjem i inteligencijom u razredu i premjestio ga da 
sjedi pred njim i ispred svih ostalih učenika.!" 

Iako je Abu Hanifa nekako u isto vrijeme počeo učiti i 
hadith, o čemu će kasnije biti riječi, ipak je redovito po- 
hađao Hammadova predavanja. Imamo njegov osobni 
podatak da je to trajalo dvije godine kad je počeo raz- 
mišljati o osnivanju vlastitog razreda, ali je odustao iz po- 
štovanja prema svome učitelju. Sreća je htjela da je Ham- 
mad otišao u Basru na dženazu rođaku i zadužio Abu 
Hanifu da preuzme nastavu za vrijeme njegovog odsus- 
tva. Dok je držao predavanja, Abu Hanifi su često po- 
stavljali pitanja o kojima nije čuo ni jednu predaju od 
Hammada. Davao je odgovore po svom vlastitom sudu, 
zapisujući ih sa namjerom da ih kasnije pokaže Hamma- 
du. Kad se, nakon dva mjeseca, Hammad vratio iz Basre, 
pokazao mu je bilješke. Odnosile su se na šezdeset pita- 
nja. Hammad je našao dvadest netačnih odgovora. To je 
bilo presudno da Abu Hanifa i dalje ostane Hammadov 
učenik. 


Hammad je umro 120. h. Iako je Abu Hanifa pohađao 
predavanja i ostalih učitelja figha, nesumnjivo je glavnu 
izobrazbu dobio od Hammada kojeg je duboko cijenio. 

Kao što smo već spomenuli, dok je pohađao predava- 
nja iz figha kod Hammada, Abu Hanifa je počeo prou- 

čavati i hadith, jer je osjećao kako ne bi mogao postići 
izvorno djelo kojemu je težio u fighu bez potpunog po- 
znavanja haditha. 


Proučavanje haditha je u to doba bilo vrlo intenzivno 
u svim islamskim zemljama i svuda se bilježe izvori i pre- 
daje. Drugovi, njih najmanje deset hiljada, razišli su se po- 
svuda, postajući nukleus jednog velikog sistema izvora i 
predaja. Kad god bi se čulo za nekog od njih, ljudi bi oda- 
svud nagrnuli željni da čuju navode o Poslaniku iz prve 
ruke i da dobiju autentične odgovore na pravna pitanja 
koja su zaokupljala njihovu pažnju. Tako je nastalo veliko 
jezgro Tabi'ina, nazvanih učenicima Drugova, koje se raz- 
granalo po svim islamskim zemljama. Gradovi koji su 
imali relativno veliki broj Drugova ili Sljedbenika postali su 
dar al-'ilm ili centri učenosti. Istalenuti među njima bili su 
Mekka, Yemen, Basra i Kufa — svaki od njih je pun spo- 
menika islamske povijesti. 

Kufa, mjesto u kojem se Abu Hanifa rodio i Živio, 
prednjačilo je kao centar islamskih znanosti. Kako je mali 
prostor Arabije postao nedovoljan da primi višestruko 
povećanu populaciju Arapa, halifa 'Umar je pisao Abi 
Waggasu, tada u Mada'inu, nakon pada carstva Chosro- 
esa, tražeći od njega da osnuje grad u kojemu bi se mogao 
nastaniti višak arapske populacije. Sa'd je odabrao mjesto 
današnje Kufe i 17. h. položio kamen temeljac gradu. Os- 
nivanje grada počelo je izgradnjom nekoliko jednostavnih 
građevina. Čim su prve kuće dovršene, počeli su pristi- 
zati stanovnici iz raznih dijelova Arabije, tako da je Kufa 
uskoro postala "produžetak" Arabije. 'Umar je odredio 
plaće za dvanaest hiljada doseljenika iz Yemena i osam 
hiljada iz Nazira. Za kratko vrijeme Kufa je postala tako 
važno arapsko naselje da ga je 'Umar običavao nazivati 
imenima kao što su "Allahova zastava," "Riznica vjere" i 
"Glava Arabije." Svoja je pisma za Kufu obično adresirao: 
"Glavi Islama" i "Glavi Arabije." Halifa 'Ali je sa svoje 
strane proglasio grad svojim glavnim gradom. Hiljadu i 
pedeset Drugova, uključujući dvadeset četiri koji su se uz 


Sazrijevanje, obrazovanje i učitelji 31 


Poslanika borili u bici na Bedru, posjetili su Kufu, a ve- 
ćina njih se nastanila u tom gradu. Prisustvo Drugova 
izazvalo je toliki interes za hadith i prenošenje (riwayat) 
tako da je praktički svaka kuća u gradu postala škola za 
ove discipline. "! 

Basra je također osnovana po 'Umarovoj zapovijedi, 
postajući uskoro konkurencija Kufi u učenju, naročito ha- 
ditha. Ovi su gradovi, kao i Mekka i Medina, smatrani 
gradovima-blizancima po učenosti. Većina ličnosti koje 
Dhahabi opisuje kao prenosioce haditha u drugom i tre- 
ćem razdoblju Islama, opširno pišući o njima, kao što su 
Masrug b. al-Ajda', 'Ubaidah b. 'Umar b. Aswad b. Yazid, 
Abu 'Umar al-Nakha'i, Dharr b. Hubaish, Rabi" b. Khuth- 
aim, 'Abd al-Rahman b. Abi Laila, Abu 'Abd al Rahman 
al Salami, Shuraih b. al-Harth, Shuraih b. Hani, Abu Wa'il 
Shagig b. Salamah, Oais b. Hazim Muhammad b. Siri'n. 
Hasan al-Basri, Shu'bah b. Hajjaj and Oatadah b. 
Da'amah, bili su stanovnici ova dva grada. Sufyan b. 
'Ainiyyah, koji se smatra jednim od imama haditha, često 
bi govorio da postoje tri centra proučavanja haditha: 
Mekka za obrede hajja, Medina za Oira'at i Kufa za uče- 
nje onog što je zakonito a što nezakonito, to jest figha.!? 


Abu Hanifa je mislio da je za učenje figha dovoljno 
pohađati Hammadova predavanja. Međutim, kad je po- 
čeo učiti hadith, shvaća da je to nedovoljno, jer uspjeh nije 
mogao postići samo inteligencijom i originalnošću, već je 
zajedno sa umijećem kritičkog prosuđivanja morao dobro 
poznavati i predaje. Predaje su u to vrijeme bile raspršene 
i još nekompilirane, a rezultat toga je bio da se i najveći 
stručnjaci nisu mogli sjetiti više od dvije do tri stotine pre- 
daja. Ovaj broj je bio nedovoljan i za odgovore na temelj- 
na pitanja. Osim toga, pojavilo se takvo mnoštvo načina 


11 Sve ove činjenice se detaljno navode u Baladhurijevom Futuh al- 
Buldan (poglavlje o spomenicima Kufe), Mu'jam a-Buldan i Fath 
al-Mugnhith, str. 382 

prenošenja (turug), tako da kad neko nije znao neki ha- 
dith prema brojnim putevima predaje, nije mogao biti si- 
guran u njegovo značenje i implikacije. Druženje sa Ham- 
madom i godine sazrijevanja bile su potrebne da bi Abu 
Hanifa ovo shvatio. Zato se svom dušom posvetio priku- 
pljanju predaja. 

U Kufi nije praktički bilo ni jednog muhadditha pred 
kojega Abu Hanifa nije sjeo da bi učio predaje. Pokazujući 
listu Abu Hanifinih učitelja haditha, Abu'l-Mahasin Shaf'i 
kaže da su devedest trojica bila iz Kufe. Neobično je da se u 
djelima kao što su Tahdhib al-Tahdhib, Tahdhib al-Asma', 
Tadhkirat al-Huffaz, itd., ne navode Imamovi učitelji, me- 
đutim, ove knjige pružaju dokaze da je učio predaje od 
velikog broja ljudi, od kojih su devedeset trojica bili stano- 
vnici Kufe, a većina njih Sljedbenici. Od njegovih Kufskih 
učitelja, osobito velika imena iz oblasti haditha, sanada i 
riwayata bili su Sha'bi, Salamah b. Kuhail, Muharib b. 
Dithar, Abu Ishag Sab'i, 'Aun b. 'Abd-Allah, Samak b. 
Harb, 'Amr b. Murrah, Mansur b. al-Ma'mar, A'mash, 
Ibrahim b. Muhammad 'Adi b. Thabit al-Ansari, 'Ata 'b. 
al-Sa'ib, Musa b. Abi 'A'ishah i 'Algamah b. Murthid. 


Put prenošenja Sufyan Thauria, Ahmad b. Hanbala i 
nekoliko drugih obično se vraća do ovih ličnosti. 

Sha'bi je bio jedan od prvih koji je probudio Abu Ha- 
nifin interes za učenje haditha. Prenosio je predaje koje je 
sam čuo od brojnih Drugova. Priča se da je sreo pet stotina 
Drugova i bio jedan od četvorice priznatih, izobraženih 
učenjaka haditha u Iragu, Arabiji i Siriji. Prema Zuhriju, 
postojala su samo četiri istinska učenjaka: Ibn al-Musa- 
yyib u Medini, Hasan u Basri, Makhul u Siriji i Sha'bi u 
Kufi. Nakon što je slušao predavanja Sha'"bia o ratnim po- 
hodima (maghazi), 'Abd-Allah b. 'Umar je primijetio: 
"Tako mi Allaha, ovaj čovjek poznaje tu materiju bolje 
nego ja." Sha'bi je dugo vršio dužnost gadije i bio vrlo 
cijenjen od halife i visokih državnih službenika. Umro je 
104. ili 106. h. 

Salamah b. Kuhail bio je čuveni muhaddith i poznati 
Sljedbenik. Predaje je slušao od Jundub b. 'Abd-Allaha, Ibn 
Abi Aufa, Abu'l-Tufaila i još mnogih Drugova. Ibn Sa'd ga 
opisuje kao prenosioca brojnih predaja. Sufyan b. 'Aini- 
yyah, Shaf'iin učitelj, nazvao ga je jednim od stupova ha- 
ditha. Ibn Mahdi je imenovao četiri čovjeka kao najpre- 
ciznije prenosioce predaje u Kufi, to su Mansur, 'Amr b. 
Murrah, Abu Hasin i Salamah. 


Abu Ishag Sab'i, je bio jedan od uglednih tabi'ina, a 
predaje je slušao od 'Abd-Allah b. 'Umara, Ibn Zubaira, 
Nu'man b. Bashira i Zaida b. Argama i brojnih Drugova 
čija imena navodi Nawawi u knjizi Tahdhib al-Asma'. 
'Ajali kaže da se susreo sa trideset i osam Drugova i da je 
od njih čuo predaje. 'Ali b. al-Madini, Bukharijev učitelj, 
procjenjuje broj svojih stručnjaka haditha na najmanje tri 
stotine. Detaljan prikaz o njima daje Hafiz Ibn Hajar u 
djelu Tahdhib. 


Samak b. Harb je bio ugledni Sljedbenik i muhadditih. 
Imam Sufyan Thauri potvrđuje da nikad nije napravio ni 
jednu grešku u hadithu, a sam tvrdi da je sreo osamdeset 
Drugova. ) 


Munharib b. Dithar je čuo predaje od 'Abd-Allaha b. 
Umara, Jabira i ostalih. Sufyan Thauri kaže da nikad nije 
vidio pobožnijeg čovjeka. Dhahabi smatra njegove sudo- 
ve konačnim. Imam Ahmad ibn Mu'in, Abu Zar'ah, Da- 
ragutni, Abu Hatim Ya'gub, Ibn Sufyan i Nasa'i drže da je 
pouzdan. Bio je gadija u Kufi, a umro je 116. h. 


'Aun b. 'Abd-Allah b. 'Utbah b. Mas'ud je čuo predaje 
od Abu Hurairaha i 'Abd-Allaha b. 'Umara i bio pouzdan 
prenosilac i pobožan čovjek. 


Hisham b. 'Urwah je bio uvažen i poznat Sljedbenik ko- 
ji je čuo predaje od mnogih Drugova i bio učitelj nekolicini 
velikih Imama haditha, kao što su Sufyan Thauri, Malik i 
Sufyan b. 'Ainiyyah. Dolazi u Kufu vrijeme Abu Ja'far 
Mansura i dok je tamo boravio, ljudi su slušali njegove 


34 Abu Hanifa 


predaje. Halifa Mansur ga je veoma visoko cijenio i jed- 
nom prilikom mu darovao sto hiljada dirhama. Bio je 
imam na Hishamovoj dženazi. Ibn Sa'd kaže da je bio po- 
uzdan i posjedovao veliko znanje o predajama. Abu Ha- 
tim ga opisuje kao Imama haditha. 


Sulaiman b. Mihran, poznatiji kao A'mash, bio je ču- 
veni kufski imam. Od Drugova, sreo je Anasa b. Malika, a 
predaje čuo od 'Abd-Allaha b. Abi Aufa. Učenici su mu 
bili Sufyan Thauri i Shu'bah. 


Drugi grad u kojem je Abu Hanifa sticao znanje o ha- 
dithu bila je Basra, bogata riznica haditha, zahvaljujući 
prisustvu Hasan Basria, Shu'baha i Oatadaha. Izneneđu- 
juće je da, iako Hasan Basri živi do 110. h., nema dokaza 
da je Abu Hanifa pohađao njegova predavanja. Što se tiče 
Oatadaha, mnogi muhaddithi navode da je Abu Hanifa 
bio njegov učenik. Slično, u nekoliko pasusa 'Ugud al-Ju- 
mana proizlazi da je čuo predaje od Shu'baha i da mu je 
ovaj dopustio još za svog života, da daje fatwe i prenosi 
predaje. 

Oatadah je bio veliki muhaddith i poznati Sljedbenik 
koji je čuo predaje od Anasa b. Malika, 'Abd-Allaha b. Sa- 
rakhs, Abu'l-Tufaila i ostalih Drugova. Bio je jedan od 
dvojice najpoznatijih Anasovih učenika. Osobito poznat 
bio je njegov običaj da predaje prenosi tako vjerno da ne- 
ma ni najmanje razlike između riječi i značenja. Postoji 
neobična priča o njegovom odličnom pamćenju, koju pri- 
ča 'Amr b. 'Abd-Allah. Sa'id ibn al.Musayyib kod koga je 
nekad svakodnevno učio figh i hadith, rekao mu je jed- 
nog dana: "Postavljaš mi puno pitanja svakog dana. Pam- 
tiš li i odgovore koje ti dajem?" "Zapamtio sam svaku riječ 
koju ste mi rekli," odgovorio je Oatadah i počeo ponavljati 
ono što je naučio od Sa'ida, navodeći dan i datum svakog 
predavanja. Začuđen, Sa'id je primijetio: "Bog je stvorio i 
takve ljude kao što si ti!" Zbog njegovog izuzetnog pam- 
ćenja, prozvali su ga "čovjekom sa najboljim pamćenjem" 
(ahfaz al-nas). Ahmad b. Hanbal naveliko hvali njegovo 

poznavanje figha, razilaženja u mišljenju (ikhtilaf) i egze- 
geze. "U ovom području," kaže on, "Oatadah možda ima 
sebi ravnih, ali nema superiornijih." Ibn Hajar daje de- 
taljan prikaz o njemu u djelu Tahdhib al-Tahdhib, rangi- 
rajući ga vrlo visoko. 


Shu'bah je također bio vodeći muhaddith koji je znao 
napamet dvije hiljade predaja. Sufyan Thauri ga naziva 
"amir al.-mu'minin haditha." Bio je prvi u Iraku koji je 
razradio pravila kritike i ocjene vrijednosti. Sha'fi je imao 
običaj reći: "Da nije bilo Shu'baha, u Iraku ne bi bilo inter- 
esa za hadith". Umro je 160. h. Čuvši za njegovu smrt, 
Sufyan Thauri je kazao: "S njim je umrlo i umijeće učenja 
haditha." 

Shu'bah je bio duboko vezan za Abu Hanifu i često je, 
u njegovoj odsutnosti, imao običaj hvaliti njegovu inteli- 
genciju i britki um. Jednom prilikom je rekao: "Kao što 
znam da je Sunce sjajno, tako pouzdano znam da su uče- 
nje i Abu Hanifa jedan drugome par." Neko je pitao Ya- 
hyu b. Mu'ina, jednog od Bukharijevih učitelja, šta misli o 
Abu Hanifi, a on je odgovorio: "Za mene je dovoljno što 
znam da mu je Shu'bah dozvolio da drži predavanja iz 
haditha i predaja. A Shu'bah je ipak, Shu'bah."? 


Među ostalim stručnjacima iz Basre, od kojih je Abu 
Hanifa čuo predaje, ističu se 'Abd al-Karim b. Umayyah i 
Asim b. Sulaiman al-Ahwal. 


Iako je Abu Hanifa sakupio obilje predaja u ovim ško- 
lama, ipak mu je, u namjeri da dovrši svoje obrazovanje, 
bilo nužno posjetiti i dva sveta grada: Mekku i Medinu, 
izvorišta vjerskog učenja. Ne zna se pouzdano kad je prvi 
put putovao u svete gradove. Čini se najvjerovatnijim da 
je to bilo u prvom razdoblju njegove obrazovne karijere. 
Historičar Ibn Khallikan!! citira Waki'a koji kazuje priču o 
ovom prvom putovanju za koju tvrdi da ju je čuo od sa- 


13 Ugudal-Juman, Glava 10. 
14 Ibn Khallikan, Ta'rikh bilješka o "Ata b. Abi Rabahu 

mog Abu Hanife. Brijač koji mu je brijao glavu za vrijeme 
hodočašća, nekoliko je puta ukorio Abu Hanifu. Kad ga je 
ovaj upitao koliko je dužan za brijanje, brijač je odgovo- 
rio: "Covjek ne raspravlja o tome koliko mora platiti za 
obrede hajja". Tako mu je Abu Hanifa mirno dopustio da 
mu podreže i bradu. Brijač je iznenada primijetio: "Čovjek 
ne šuti za vrijeme hajja. Nastavi učiti svoj takbir !" Kad je 
bio gotov i htio izaći, brijač je od njega zatražio da prije 
odlaska klanja dva rak'ata namaza. Iznenađen, Abu Ha- 
nifa ga je upitao gdje je naučio sva ova pravila vjerozak- 
ona. "Svo znanje dugujem 'Ati' b. Rabahu," odgovorio je 
brijač. Ova priča pokazuje da je Abu Hanifa tada bio još 
početnik. 


Abu Hanifa je otišao u Mekku kao student onda kad 
je grad bio vrlo jak centar obrazovanja. Veliki broj prizna- 
tih stručnjaka haditha koji su sreli Drugove, osnovali su 
ondje svoje škole. Najveća i najuglednija je bila škola 'Ate' 
b. Abi Rabaha. 

'Ata' je bio poznati Sljedbenik koji je bio u društvu ve- 
ćine Drugova, i ta činjenica mu je osigurala status auto- 
riteta. Predaje je čuo od 'Abd-Allah b. 'Abbasa, Ibn'Uma- 
ra, Ibn Zubaira, Usamah b. Zaida, Jabir b. 'Abd-Allaha, 
Zaid b. Argama, 'Abd-Allah b. Saiba, 'Agile, Rafi'a, Abu'l 
-Darda', Abu Huraira i mnogih drugih. Za sebe je tvrdio 
da je sreo dvjesto ljudi koji su se družili sa Poslanikom. 
Svi najpoznatiji Drugovi priznavali su njegovu učenost. 
'Abd-Allah b. 'Umar, sin halife 'Umara, imao je običaj re- 
ći: "Zašto ljudi dolaze k meni kad je tu 'Ata' b. Abi Ra- 
bah?" Za vrijeme hajja, nekad se izdavala službena zabra- 
na davanja fatwi svima osim 'Ati.'!5 Mnogi veliki Imami 
haditha, kao Auza'i, Zuhri i 'Umar b. Dinar, prošli su nje- 
govu školu. ; 


Kad se Abu Hanifa prijavio u školu 'Ate' b. Abi Ra- 
baha, ovaj ga je pitao o njegovom vjerovanju. Imam je od- 
govorio: "Ne govorim ružno o starijim generacijama (as- 


15. Prikaze o njimu vidjeti u Ibn Khallikanu i knjigama rijala. 

salaf), griješnike ne nazivam kafirima i vjerujem u gada" 
i gadr." 'Ata mu je nakon toga dozvolio da pohađa nje- 
gova predavanja. !$ Njegova inteligencija i um ostavljali su 
sve snažniji utisak na učitelja, tako da je 'Ata, čim bi ovaj 
ušao, zatražio da mu se nađe mjesto u njegovoj blizini.! 
Sve dok je 'Ata' bio živ —- umro je 115. h. - Abu Hanifa je 
pohađao njegova predavanja kad god bi posjetio Mekku. 
Od ostalih muhadditha u Mekki, čija je predavanja iz ha- 
ditha Abu Hanifa pohađao, posebnu pažnju zaslužuje 
'Ikrimah. Bio je sluga i učenik 'Abd-Allah b. 'Abbasa, koji 
ga je obrazovao sa velikom pažnjom i osobnom brigom, 
stvarajući od njega tako dobrog stručnjaka, da ga je još za 
života ovlastio da iznosi vlastite sudove i sudske odluke. 
'Ikrimah je učio predaje i detalje figha od mnogih Dru- 
gova, kao što su halifa 'Ali, Abu Hurairah, 'Abd-Allah b. 
'Umar, 'Agabah b. 'Umar, Safwan, Jabir i Abu Oatadah. 
Među njegovim učenicima u hadithu i egzegezi (tafsiru) 
bilo je najmanje sedamdeset čuvenih Sljedbenika. Sha'bi je 
imao običaj reći da nikad nije bilo čovjeka koji je bolje po- 
:Znavao Our'an od 'Ikrimaha. Jednom su pitali Sa'ida b. 
Jubara, vrhunskog Sljedbenika, da li zna nekoga učenijeg 
od njega samoga. Naveo je 'Ikrimaha. 


Otprilike u to vrijeme, prije 102. h., Abu Hanifa je pos- 
jetio Medinu, riznicu haditha i Poslanikovo prebivalište u 
njegovim posljednjim godinama života. Nakon što su svi 
Drugovi, jedan po jedan, preminuli, sedam tabi'ina koji su 
živjeli u Medini postaju središnjim ličnostima figha i ha- 
ditha i, općenito, rješavaju sva pravna pitanja. Ovi ljudi 
su svoje znanje sticali od vodećih Drugova i bili priznati 
širom islamskog svijeta, u svakom kutu škole koju su vo- 
dili njihovi učenici. Bili su savremenici i utemeljitelji kon- 
sultativnog tijela koje je rješavalo sva pitanja Shari'ata."$ 
Figh Medine, koji je kodificirao Malik, zasniva se uglav- 
nom na njihovim pravnim presudama. 


16. Ibn Jazalah, Mukhtasar Ta'rikh-i-Khatib Baghdadi 
17. 'Ugud al-Juman, Glava 10. 
18. Fath al-Mugnhith. 

Kad je Abu Hanifa stigao u Medinu, samo su dvojica 
od ovih istaknutih ljudi, Sulaiman i Salim b. 'Abd-Allah, 
još bili živi. Sulaiman je bio rob jedne od Poslanikovih 
žena, Maimune, druge po redu od njih sedam. Salim je 
bio 'Umarov unuk i učenik svoga oca. Abu Hanifa je po- 
hađao predavanja obojice tabi'ina i od njih učio predaje. 

Tako ovim završava prikaz redovnih putovanja Abu Ha- 
nife u cilju obrazovanja, on nikada, do kraja svog života, 
nije prestao biti učenik. Često je posjećivao svete gradove 
i boravio u njima po nekoliko mjeseci. Osobito je za vri- 
jeme hajja bio u prilici sresti brojne ljude koji su pristizali 
iz raznih dijelova islamskog svijeta i od njih mnogo na- 
učiti. Među takvima su bili Auza'i i Makhul Shami, pri- 
znati imam u Siriji. Abu Hanifa se koristio lancima pre- 
nosilaca (sanad — isnad) u hadithu koje je preuzimao od 
obojice. U to vrijeme glas o njegovoj nadarenosti i origi- 
nalnosti naširoko se proširio. To je uključivalo i njegov 
ugled u području analognog izvođenja zaključaka. 


Negdje u to vrijeme 'Abd-Allah b. Mubarak, poznati 
Abu Hanifin učenik, odlazi u Beirut kako bi dovršio svoju 
izobrazbu u hadithu kod Auza'ia. Na samom početku 
Auza'i ga je upitao: "Ko je taj Abu Hanifa koji se je po- 
javio u Kufi? Čujem da ima raznih novih tumačenja vje- 
re." 'Abd-Allah je otišao kući, a da nije odgovorio, ali se 
dva ili tri dana kasnije vratio sa dijelovi a rukopisa i dao 
ih Auza'iu. Na naslovnoj stranici je pisalo: "Tako govori 
Nu" man b. Thabit." Auza'i je počeo čitati rukopis i pot- 
puno zaokupljen njime nastavio još neko vrijeme. Zatim 
je upitao 'Abd-Allaha: "Ko je taj čestiti čovjek Nu'man?" 
'Abd-Allah je odgovorio: "Irački shaikh, u čijem sam dru- 
štvu sjedio." "Veliki čovjek," primijetio je Auza'i. "To je 
isti onaj Abu Hanifa," rekao je tiho 'Abd-Allah, "kojeg na- 
zivate inovatorom".P? Auza'i je izrazio svoje veliko žalje- 


19 Mukhtasar Ta'rikh-i-Khatib Baghdadi. 

nje zbog greške koju je napravio i predložio da se sastane 
sa Abu Hanifom slijedeći put kad dođe na hajj. Tako su 
njih dvojica raspravljali o pitanjima postavljenim u Abu 
Hanifinom rukopisu. Tu se zadesio i 'Abd-Allah b. al-Mu- 
barak. On kaže da je Abu Hanifa tako dobro govorio o 
tim pitanjima da je Auza'i bio zapanjen. Nakon odlaska 
Abu Hanife, 'Abd-Allah je ostao. "Veličina ovog čovjeka," 
rekao mu je Auzat'i, "čini ljude ljubomornim. Moje sumnje 
prema njemu su bile potpuno neopravdane i žalim zbog 
toga." 


Historijski je utvrđena činjenica da je Abu Hanifa bio 
Auza'in učenik u hadithu. Vjerovatno je pohađao njegova 
predavanja tokom razdoblja o kojem govorimo. 


Abu Hanifa je imao sličan susret sa Imamom Bagirom. 
Posjetio je Bagira prilikom svoje druge posjete Medini. 
Nakon što ga je Abu Hanifin prijatelj predstavio, Bagir 
mu se ovako obratio: "Dakle, ti si onaj koji, na osnovu 
analogije, protuslovi predajama moga djeda." "Neka mi 
Bog oprosti," odgovorio je Abu Hanifa. "Ko se usudi pro- 
tusloviti hadithu? Objasnit ću vam moje polazište kad sje- 
dnemo". 


Razgovor među njima tekao je ovako: 
Abu Hanifa: "Ko je slabiji, muškarac ili žena?" 
Bagir: "Žena." 
Abu Hanifa: "Ko od njih ima pravo naslijeđa većeg dijela?" 
Bagir: "Muškarac." 


Abu Hanifa: "Da sam zaključivao analogijom, onda bih re- 
kao da žena treba naslijediti veći dio jer na pr- 
vi pogled treba voditi više računa o slabijem. 
Međutim, ja to nisam rekao. Uzmimo drugi 
primjer: "Šta smatrate većom dužnošću — na- 
maz ili post?" 


Bagir: "Namaz." 

Abu Hanifa. "Da je tako (da sudim po analogiji), ženi bi tre- 
bala biti dužna naklanjati namaze (naknadno 
ih obaviti) koje je propustila za vrijeme men- 
struacije, a ne post. Moj sud jest da ona treba 
naknadno obaviti post, a ne svoj namaz." 


Bagir je bio tako zadovoljan ovim dijalogom da je us- 
tao i poljubio Abu Hanifu u čelo.?0 


Abu Hanifa je dugo ostao učenik Imama Bagira od ko- 
ga je stekao dragocjeno znanje u fighu i hadithu, koje ni- 
gdje drugdje ne bi mogao steći. Shi'ie i Sunnije se slažu da 
je Abu Hanifa naučio dosta od Bagira. Naučio je puno i 
od Imamovog sina, Ja'far Sadiga, što je činjenica koja se 
obično spominje u knjigama povijesti. Ibn Taimiyya, me- 
đutim, negira ovu činjenicu na osnovu toga što su Abu 
Hanifa i Ja'far Sadig bili suvremenici i jednakog položaja, 
što isključuje vjerovatnost da mu ovaj bude učenik. Ja 
smatram ovu primjedbu običnom drskošću i nedostat- 
kom razumijevanja od strane Ibn Taimiyye. Zbog svoje 
veličine originalnog mislioca i stručnjaka u fikhu, Abu 
Hanifa se ne može uspoređivati po učenosti sa Imamom 
Ja'far Sadigom. Članovi Poslanikove Obitelji (Ahl-i-Bait) 
bili su izvori haditha i figha, a zapravo i cjelokupnog 
vjerskog učenja. "Domaćin kuće najbolje zna šta ima u 
njoj," kaže poznata arapska poslovica. 


Nekad je, kako smo već spomenuli, Abu Hanifa po- 
sjećivao svete gradove kao učenik. Ubrzo je došlo vrijeme 
kada je vijest o njegovom dolasku u Arabiju stizala prije 
njega, tako da bi se hiljade ljudi okupilo da ga pozdravi u 
svakom gradu ili selu kroz koje je prolazio. Tokom jedne 
posjete Mekki, dogodio se zanimljiv slučaj. Brojna pub- 
lika, uključujući učenjake i haditha i figha, okupila se pri- 
je njegovog dolaska, tako da u dvorani nije ostalo ni mili- 
metra slobodnog prostora, a ljudi su se gurali želeći ga 
čuti i postaviti mu pitanja. U nemogućnosti da održi red, 


20 "Ugud al-Juman, Glava 16. 

Imam je rekao: "Volio bih da neko zamoli mog domaćina 
da dođe i napravi red." Jedan od prisutnih, Abu 'Asim 
Nabil ponudio se da ode i pozove domaćina, dodavši da 
bi postavio nekoliko pitanja. Imam ga je pozvao da priđe 
bliže i saslušao njegova pitanja sa posebnom pažnjom. Pri 
tome se zaboravilo na poziv domaćina. Kad je bio gotov 
sa Abu 'Asimom, Imam je bio zaokupljen pitanjima dru- 
gog učenika i davanjem svojih odgovora. Nakon nekog 
vremena sjetio se da se neko ponudio otići po domaćina. 
Pitao je tko je to bio. Javio se Abu 'Asim. "Pa zašto nisi 
otišao?" upitao je Imam. Abu 'Asim je odgovorio sa po- 
lemičkom duhovitošću: "Nisam ni rekao da ću odmah 
otići. Otići ću kad budem gotov." "U običnom razgovo- 
ru," ispravio ga je Imam, "nema mjesta takvim dvosmi- 
slenostima. Tvoje riječi je trebalo shvatiti onako kako bi ih 
obični ljudi shvatili.?! Neizravno, ovdje je izrečen pravni 
sud, koji je Imam dao en passant. 

Imamovi učitelji su se prema njemu odnosili sa toliko 
poštovanja da su ljudi obično bili iznenađeni. Muham- 
mad b. al-Fadl priča da su jednom prilikom on i Abu Ha- 
nifa svratili kod Khudaiba da razgovaraju o predajama, a 
Khudab je ustao da ga primi i sa puno uvažavanja posjeo 
pored sebe. "Šta kaže hadith o nojevom jajetu?" pitao je 
Abu Hanifa. Khudaib je odgovorio: "Abu 'Ubaidah pre- 
nosi kazivanje 'Abd-Allaha b. Mas'uda koje kaže da onaj 
koji, obučen u ihram, razbije jaje mora platiti njegovu ci- 
jenu." 

'Amr b. Dinar,?? čuveni muhadditih iz Mekke, obra- 
ćao bi se samo Abu Hanifi kad bi ovaj prisustvovao nje- 
govoj poduci. 

Usprkos visokom ugledu koji je uživao, Abu Hanifi 
nije bilo ispod časti učiti od bilo koga. Iako je Malik bio 
trinaest godina mlađi od njega, često je pohađao njegova 
predavanja slušajući njegove predaje. 


21 Al-jawahir al-Mudiyyah, bilješka o Abu 'Asim al-Nabilu. 
22. 'Ugud aal-Juman, Glava 10. 

Dhahabi piše u djelu Tadhikirat al-Huffaz da je Abu 
Hanifa sjedio pred Malikom kao što učenik sjedi pred 
svojim učiteljem. Oni koji to ne razumiju, pripisuju to 
Abu Hanifinoj svijesti o vlastitoj inferiornosti, ali ja mis- 
lim da je to znak plemenitog karaktera i uvažavanja jed- 
nog učenjaka od strane drugoga. Malik je jednako uzvra- 
ćao ovo poštovanje. Kao primjer navodimo priču za koju 
se tvrdi da ju je ispričao 'Abd-Allah b. Mubarak. Jednog 
dana dok je sjedio sa Malikom došao je čovjek kojeg je 
Imam primio sa izuzetnim poštovanjem i posjeo ga pored 
sebe. Kad je čovjek otišao, Imam je pitao 'Abd-Allaha: 
"Znaš li ko je on? To je bio Abu Hanifa iz Iraka koji, samo 
ako želi, može dokazati da je ovajstup napravljen od zlata." 


Nakon nekog vremena došao je drugi čovjek. Imam ga 
je primio sa poštovanjem, ali ne onakvim s kojim je pri- 
mio Abu Hanifu. Nakon njegovog odlaska, Imam je rekao 
prisutnima da je to bio Sufyan Thauri. 

Veliki učenjaci Hijaza i Iraka pridržavali su se razli- 
čitih principa prenošenja (riwajat) i različitih metoda po- 
dučavanja. Neki od njih su smatrali da je pisanje po- 
uzdanije, dok su drugi, kao na primjer, Ibrahim i Sha'bi 
držali da je pamćenje dovoljno pouzdan izvor. Većina je 
smatrala da je dopustivo izostaviti dio predaje prilikom 
prenošenja u onoj mjeri koja neće promijeniti značenje. 
Drugi su se tome protivili. Jedna grupa je držala da se 
predaja ne može kazivati ako predavač nije bio fizički pri- 
sutan. Učitelj Abu Hanife, Shu'bah je pripadao ovoj grupi. 
Druga grupa je priznavala predaju koja je bila napisana, 
dok je prenosilac bio prisutan iza zastora. Praksa Zuhria 
bila je da objasni značenje i implikacije riječi dok priča. 
Neki su se tome oštro protivili tako da je jednom prilikom 
neki čovjek rekao Zuhriu da ne miješa svoje riječi sa ha- 
dithom. U pogledu metoda podučavanja, Malik je volio 
da njegovi učenici čitaju naglas, dok je on slušao. Neki 
ljudi su se i tome protivili. Yahya b. Salam, na primjer, je 
napustio Malikovu školu samo zbog toga. Bilo je brojnih 

razlika i oko drugih pitanja, koje su detaljno zabilježene u 
Fath al-Mughithu. Glavni razlog zbog kojeg je Abu Hanifa 
bio povezan sa mnogim stručnjacima i pohađao mnoge 
škole je bila njegova želja da upozna različita načela i ak- 
tuelne metode, tako da komparativnim metodama dođe 
do vlastitog sistema. Reforme koje je napravio u načelima 
figha opisat ću kasnije. 

Bila je sretna okolnost što je do početka Abu Hanifinog 
obrazovanja metoda učenja haditha sistematizirana. Prije 
toga je uobičajena praksa bila usmena predaja: neki ima- 
mi haditha su išli tako daleko da su smatrali nedopusti- 
vim ograničiti se na pismenu predaju. Inicijativu za pi- 
sanje haditha pokrenuo je halifa 'Umar b. 'Abd al-'Aziz. 
U pismu građanima Medine 101. h. napisao je: "Sve ha- 
dithe Allahovog Poslanika treba zapisati, da ne bi bili iz- 
gubljeni. Bojim se da kraj ovoj znanosti ne dođe sa krajem 
njezinih stručnjaka." Slične poruke poslao je i u ostale va- 
žne gradove. Prihvaćajući njegovu poruku, Zuhri je pri- 
redio u Medini cijelu zbirku čiji su primjerci urađeni u 
svim islamskim zemljama.? 


Od tog vremena, praksa kompiliranja predaja postaje 
uobičajena, a stručnjaci haditha su ih posvuda sakupljali. 
Čak je i učitelj Abu Hanife, Sha'bi, iako je insistirao na 
usmenoj predaji, uvijek držao uza se jednu zbirku. 


Obrazovna metoda je takođe poboljšana. Učitelj bi sje- 
dio na povišenom mjestu sa udžbenikom haditha u ru- 
kama, a učenici razmješteni oko njega, zapisivali bi sve 
što je on govorio. Ako bi auditorij bio prevelik, da bi i oni 
udaljeni mogli čuti, jedan čovjek bi ustao i ponavljao uči- 
teljeve riječi. Smisao se nije smio mijenjati, a koliko je to 
bilo moguće, ni same riječi. Zato je čovjek, odabran da 
prenosi riječi, bio uvijek neko ko je osim dobre dikcije i 


23. = Fath al-Mugnhith, str. 29; Oastalani: Mugaddamah do Bukharijevog 
Sharha, od 6-13. str. 

snažnog glasa, imao dobro pamćenje i odgovarajuće zna- 
nje iz haditha. Na Shu'bainim predavanjima, ovu službu 
je vršio Adam b. Abi Ayas, a na Malikovim, Ibn 'Ulliyya. 


Abu Hanifa je posebno poznat po svojim brojnim uči- 
teljma. Abu Hafs tvrdi da je imam čuo predaje od na- 
jmanje četiri hiljade ljudi. Ovo nije ništa neobično u povi- 
jesti islamskog obrazovanja. Trud koji su muslimani 
uložili pri sakupljanju predaja, bio je uistinu ogroman, 
daleko iznad onog što sljedbenici drugih vjera mogu i za- 
misliti. Mogli bismo nabrojati dosta onih čiji broj učitelja 
haditha nije bio manji od četiri hiljade, dok bi broj onih 
koji su imali više od hiljadu učitelja bio mnogo veći. Sak- 
hawi navodi njihova imena u djelu Fath al-Mughith. Me- 
đutim, kad se radi o Abu Hanifi, tvrdnja da je imao bez- 
broj učitelja ne bi mogla podnijeti kušnju načela haditha. 
Ipak, nema sumnje da je predaju slušao od velikog broja 
ljudi. Dhahabi, u djelu Tadhkirat al-Huffaz završava listu 
Abu Hanifinih učitelja riječima "i mnogi drugi." Abu'l- 
Mukhafiz Shafi u djelu 'Ugud al-Juman daje imena tristot- 
ine i devetnaest ljudi zajedno sa njihovim porijeklom 
završavajući riječima: "...u jednoj drugoj knjizi pod naslo- 
vom Tahsil al-Sabil ila Ma'rifat al-Thagat wa'l-Majahil, 
naveo sam pojedinosti o ovim ljudima, a budući da je lista 
sastavljena uglavnom od hanefijskih pravnika, moguće je 
da se muhaddithi ne slože s njom u potpunosti." 


Šteta je da nisam bio u mogućnosti konsultirati knjige 
koje su pisali muhaddithi o Imamu Abu Hanifi, dajući 
pojedinosti o njegovim učiteljima. Pred sobom sam imao 
brojne autentične biografske rječnike u kojima je i Ima- 
movo ime, ali su oni obrađivali hiljade osoba bez relevan- 
tnih podataka o njima. Imena koja sam mogao provjeriti 
pažljivim čitanjem djela, kao što su Mukhtasar Ta'rikh-i- 
Baghdad, Tahdhib al-Kamal, Tahdhib al-Asma'" wa'l- 
Lughat, Tadhkirat al-Huffaz, Tahdhib al-Tahdhib, Ans- 
aba Sama'nia, Muwattalmama Muhammada i Kitab 

al-Athar'+ Imama Muhammada, od kojih je Abu Hanifa 
slušao predaje su slijedeća: 


'Ata b. Abi Rabah iz Meke, 'Asim b. Abi al-Nujud iz 
Kufe, 'Algamah b. Murthid iz Kufe, Hakam b. 'Utbah iz 
Kufe, Salamah b. Kuhail iz Kufe, Imam Bagir iz Medine, 
'Ali b. al-Agmar iz Kufe, Ziyad b. 'Tlagah iz Kufe, Sa'id b. 
Masrug iz Kufe, 'Adi b. Thabit Ansari iz Kufe, 'Atiyyah b. 
Sa'id iz Kufe, Abu Sufyan Sa'di, 'Abd al-Karim b. Uma- 
yyah iz Basre, Yahya b. Sa'id iz Medine, Hisham b. 'Ur- 
wah iz Medine (iz Tahdhib al-Tahdhiba, Hafiz Ibn Hajar' 
Asgalania); Abu Ishag al-Sab'i iz Kufe, Nafi" b. 'Umar iz 
Medine, 'Abd al-Rahman b. Hurmuz al A'raj iz Medine, 
Oatadah iz Basre, 'Umar b. Dinar iz Meke, Muharib b. Di- 
thar iz Kufe, Hushaim b. Habib al-Sarraf iz Kufe, Oais b. 
Muslim iz Kufe, Muhammad al-Munkadir iz Medine, Ya- 
zid al-Fagir iz Kufe, Samak b. Harb iz Kufe, 'Abd al-'Aziz 
b. Rafi' iz Meke, Makhul iz Sirije, 'Amr b. Murrah iz Kufe, 
Abu'l-Zubair Muhammad b. Muslim iz Meke, 'Abd al- 
Malik b. 'Umar iz Kufe, Mansur b. Zadhan, Mansur al- 
Mu'tamar, 'Ata' b. al-Sa'ib iz Thagife, 'Ata' b. Abi Muslim 
iz Khurasana, 'Asim b. Sulaiman al-Ahwal iz Basre, 
A'mash iz Kufe, 'Abd-Allah b. 'Umar b. Hafs iz Medine, 
Imam Auza'i (iz raznih dijelova Tabagat al-Huffazza od 
Dhahabia); Ibrahim b. Muhammad iz Kufe, Isma'il b. 
"Abd-al-Malik iz Meke, Harith b. 'Abd al-Rahman iz Me- 
ke, Khalid b. 'Algamata al-Wida'i, Rabi'ah iz Rayya, 
Shaddad b. 'Abd al-Rahman iz Basre, Shaiban b. 'Abd-Al- 
lah b. Dinar iz Medine, 'Ikrimah Maula b. 'Abbas iz Meke, 
'Aun b. 'Abd-Allah iz Kufe, Oabus b. Abi Zibyan iz Kufe, 
Muhammad b. al-Sa'ib al-Kalbi iz Kufe, Muhammad b. 
Muslim b. Shihab al-Zuhri, Abu Sa'id Maula b. 'Abbas (iz 
Tahdhib al-Kamala); Musa b. Abi 'A'ishah iz Kufe, Salt b. 
Bahram, 'Uthman b. 'Abd-Allah b. Haushab, Bilal, Haith- 


24. Od ovih knjiga nisam vidio jedino Tahdhib al-Kamal. Rahmetli 
Mualavi "Abd al-Hayy navodi imena Abu Hanifinih učitelja u Ta'lig 
ab-Mumajjad prema podacima iz Tadhib al-Kamala. Moja lista se 
takođe bazira na ovoj knjizi. 

man b. Abi al-Haitham, Hasin b. 'Abd al-Rahman, Ma'n, 
Maimun b. Siyah, Jawwab al-Taimi, Salim al-Aftas, Yahya 
b. 'Umar b. Salamah, 'Amr b. Jubair, 'Ubaid-Allah b. 
'Umar, Muhammad b. Malik iz Hamadana, Abu'l-Sawar, 
Kharijah b. 'Abd-Allah, 'Abd-Allah b. Abi-Ziyad, Hakam 
b. Ziyad, Kathir al. Asamm, Hamid al-A'raj, Abu'l-'Atuf, 
'Abd-Allah b. al-Hasan, Sulaiman al-Shaibani, Sa'id al- 
Marzban, 'Uthman b. 'Abd-Allah, Abu Hajiyyah (iz Kitab 
al-Athara Imama Muhammada). 


Izdvojio sam samo neka imena. Da sam nastavio 
dalje, vjerovatno bih završio sa listom dugom kao što je u 
'Ugud al-Jumanu. Međutim, ono što je hvale vrijedno nije 
veliki broj učitelja Abu Hanife, već njegovo ustrajno istraži- 
vanje. Ispravno je shvatio da što je put prenošenja predaje 
dulji, to je veća bila vjerovatnost njezinog modificiranja 
tokom prenošenja. Zato je za svoje učitelje uglavnom bi- 
rao tabi'ine koji su bili samo jedna generacija iza Posla- 
nika, ili ljude koji su provodili puno vremena sa tabi" 
inima i bili smatrani uzorima učenosti, poštenja i pobož- 
nosti. On sam je rijetko, ili gotovo nikad, birao učitelja koji 
nije imao ove karakteristike. Njegove metode učenja ta- 
kođer su se posve razlikovale od onih prosječnih stude- 
nata. Od samog početka je volio diskusiju i individualni 
sud, u čemu ga nije moglo spriječiti niti suprotstavljanje 
njegovih učitelja. 

Jednog dana, dok je sa Hammadom šetao da isprati 
A'masha, došlo je vrijeme akšam namaza, ali nigdje u bli- 
zini nije bilo vode za abdest. Hammad je tvrdio da bi tre- 
balo primijeniti tayammum. Abu Hanifa se, međutim, ni- 
je složio, rekavši da treba pričekati vodu sve do nekoliko 
minuta prije isteka vremena akšam namaza. Dogodilo se 
da su nakon kraćeg vremena zaista naišli na vodu i oba- 
vili namaz uzevši abdest vodom. Priča se da je to bilo prvi 
put da se Abu Hanifa nije složio sa nekim od svojih uči- 
telja. Vjerovatno je tada bio na početku svoga obrazovnog 
puta. 

Abu Hanifin učitelj, Sha"bi je bio čvrstog uvjerenja da 
grijeh nije moguće okajati. Jednom, dok su se učitelj i nje- 
gov učenik vozili u čamcu, iskrsnula je ta tema. Abu Ha- 
nifa je rekao: "Sigurno postoji iskupljenje od grijeha; Bog 
je propisao iskupljenje od zihara (izgovaranje riječi "ti si 
mi kao majka" kao formula za razvod), a isto tako je 
rekao da je zihar grijeh" Sha'bi se nije mogao domisliti 
odgovora, pa je ljutito rekao: "Ti si veliki analog."% 

Neko je pitao 'Ata b. Abi Rabaha o značenju ayata: 
"Dali smo im njihove familije i zajedno s njima- njima sli- 
čne." 'Ata je objasnio da je Bog oživio Ayyubovu djecu i 
zajedno s tom djecom podario mu još djece. Abu Hanifaje 
prigovorio: "Kako se djeca koja nisu potomci nekog čo- 
vjeka mogu nazivati njegovom djecom ?"% 

Jedan od glavnih izvora Abu Hanifine velike učenosti 
bilo je njegovo druženje sa brojnim ljudima izuzetnog 
znanja. U gradovima gdje je Abu Hanifa proveo svoj ži- 
vot, u Kufi, Basri, Mekki i Medini, udisao je atmosferu 
natopljenu religioznom tradicijom. Bila mu je prirođena 
potreba za društvom učenih ljudi i sudjelovanje na uče- 
nim skupovima. Osim toga, postao je tako poznat da bi 
se, gdjegod se pojavio, hiljade ljudi okupilo oko njega ka- 
ko bi mu postavljali pitanja, razgovorali i raspravljali s 
njim. 


25. = 'Ugud al-Juman, Glava 8. 
26 Mukhtasar Ta'rikh-i-Khatib Baghdadi 


Glava treća 


Predavanja, pravne odluke i život u 
kasnijoj dobi 


Iako je Imam Abu Hanifa relativno rano dostigao sta- 
tus samostalnog šerijatsko-pravnog mislioca (mujtahid), 
još za vrijeme Hammada — bilo mu je oko četrdeset go- 
dina u doba Hammadove smrti — ipak mu obzir prema 
učitelju nije dopuštao da osnuje vlastitu školu još za Ži- 
vota svog učitelja. Teško je u današnje vrijeme zamisliti 
toliku ljubav i duboko poštovanje koje su ljudi nekad os- 
jećali prema svojim učiteljima. Prema Imamovim vlasti- 
tim riječima, sve dok je Hammad bio živ, on nije kročio u 
njegovu kuću. Hammad je umro 120. h. Budući da je na- 
kon smrti Ibrahima Nakha'i, on ostao jedini živući auto- 
ritet figha, njegova je smrt predstavljala veliki gubitak za 
figha u Kufi. Iza Hammada je ostao darovit sin koji je 
postavljen na očevo mjesto, ali kako je njegov interes bio 
prije svega za leksikografiju i književnost, uskoro je pre- 
pustio to mjesto Musi b. Kathiru, starijem Hammadovom 
učeniku i po godinama i po iskustvu. Musa nije bio struč- 
njak za figh, ali je njegova prednost bila ta što se družio 
sa brojnim istaknutim autoritetima koji su mu bili uzor. 
Držao je predavanja sve dok nije otišao na hajj kada je 
Abu Hanifa pozvan da preuzme njegov mjesto. 


U mladosti je Abu Hanifa često želio profesorsku sto- 
licu, a tada, kad mu je konačno ponuđena, on je odbija, 
osjećajući se nedoraslim za takvu odgovornost. Međutim, 
na insistiranje mnogih, ipak je prihvaća — iako ne bez dvojbi. 

Abu'l-Muhasin ovako piše o tome: "Negdje u to doba 
usnio je san kako otkopava Poslanikov grob. Probudio se 
preplašen, misleći kako je san bio poruka sa Neba o nje- 
govoj neprikladnosti za taj položaj. Međutim, Ibn Sirin, 
stručnjak za tumačenje snova, objasnio mu je da taj san 
simbolizira oživljavanje mrtve grane učenja. Zadovoljan, 
Abu Hanifa se prihvatio podučavanja. Ovaj san spominju 
svi historičari i muhaddithi i velika je vjerovatnost da ga 
je Abu Hanifa i sanjao. Onaj dio koji se odnosi na Ibn Sir- 
inovu interpretaciju je očito krivotvoren. Ibn Sirin je umro 
davno prije 110. h. Štogod da je istina, Abu Hanifa je vrlo 
ozbiljno prionuo na posao. U početku su samo Hamma- 
dovi bivši učenici pohađali njegovu nastavu, ali je za nek- 
oliko dana postao tako poznat da se većina kufskih škola 
zatvorila i postala dio njegove škole. Čak su i njegovi uči- 
telji, kao Mus'ir b. Kudam i A'mash, počeli odlaziti na 
njegova predavanja, a nagovorili su i druge da učine isto. 

Nije bilo niti jednog dijela islamskog svijeta, osim Špa- 
njolske, koji nije bio zastupljen na njegovim predavanji- 
ma. Nije moguće nabrojati sva mjesta odakle su dolazili 
njegovi učenici, ali evo nekih od gradova: Mekka, Med- 
ina, Damask, Basra, Wasit, Mosul, Alžir, Ragga, Nisibin, 
Ramla, Egipat, Yemen, Yamama, Bahrain, Bagdad, Ah- 
waz, Kirman, Isfahan, Hulwan, Astrabad, Hamadan, Ni- 
hawand, Rayy, Oumas, Damghan, Tabaristan, Gruzija, 
Nishapur, Sarakhs, Nisa, Bukhara, Samargand, Kas, Sa- 
na'an, Tirmidh, Herat, Nihistar, Alzam, Khwarazm, Sistan, 
Mada'in, Masisah i Emessa.?7? Ukratko, granice njegovog 
teritorija kao učitelja bile su jednake granicama halifinog 
teritorija. 

Postepeno je stekao tako veliki politički utjecaj u Iraku 
da je bio sumnjičen za suučesništvo u svakoj pobuni u toj 
zemlji. Shah 'Abd al-'Aziz kaže u svom Tuhfahu da je 


27. 'Ugud al-Juman, Glava 6. 

Imam sudjelovao u pobuni koju je predvodio Zaid b. 'Ali 
protiv Umayyada. Sakupljači Namah-i-Danishwarana 
tvrde ovo isto. Ja, međutim, u to ne vjerujem. Nisam na- 
išao na taj podatak ni u jednoj historiji ili biografiji. Da je 
istina, ta činjenica je od prevelike važnosti, a da se ne spo- 
mene u nekoj od ovih knjiga. 

Pobuna Zaid b. 'Alia bila je 121. h., za vladavine halife 
Hishama b. Abd al-Malika. I pored stroge kontrole izda- 
taka, u Hishamovim dominionima ljudi su bili sretni jer 
se nikakvi nezakoniti prihodi nisu slivali u državnu bla- 
gajnu. Abu Hanifa stoga, nije imao razloga biti neprija- 
teljski rapoložen prema halifi. Zaid b. 'Ali se pobunio jer 
je vjerovao da kao Sayyid (Poslanikov potomak), ima po- 
sebna prava na halifski prijesto. Priča o Abu Hanifinom 
sudjelovanju u pobuni čini se da potječe iz nerazumije- 
vanja koje proizlazi iz njegovih bliskih veza sa Ahl-i-Bai- 
tom. Njegova familija je bila posebno odana Ahl-i-Baitu. 
On sam je bio dugo učenik Imama Bagira. Ponovno je at- 
mosfera u Kufi bila opterećena Shi'izmom. Ove činjenice 
stvaraju legendu o Abu Hanifinom sudjelovanju u pobuni 
Zaid b. Alia, kojoj se jasno suprotstavljaju sve historijske 
činjenice. 

Hisham umire 125. h. Naslijeđuju ga ovim redom: Wa- 
lid b. Yazid, Yazid al-Nagi, Ibrahim b. al-Walid i Marwan 
al-Hima. Zavjera da se na halifatski prijesto dovedu Ab- 
basidi, koja traje već dugo vremena, dobija na snazi u vri- 
jeme vladavina Marwana. Abu Muslim iz Khurasana širi 
mrežu zavjera po cijeloj zemlji, što je uzdrmalo temelje 
Marwanove vlasti. Kako su Irak, a naročito grad Kuća, bili 
glavni centri nemira, Marwan je imenovao Yazid b. 
'Umar Hubairala kao guvernera u Iraku. Yazid je bio mu- 
dar, hrabar, darežljiv, plemenitog porijekla i utjecajan. 
Pažljivo je proučavao strukturu Marwanove administra- 
tivne mašinerije i došao do zaključka da joj nedostaje vjer- 
sko uporište. Zato je odlučio zdanje svoje vlasti izgraditi 
na stupovima vjere, a na važne političke položaje imeno- 

vati istaknute poznavaoce figha kao što su Ibn Abi Laila 
b. Shubramah i Dawud b. Hind. Abu Hanifi je ponudio 
visoki položaj u izvršnoj vlasti kao i položaj glavnog bla- 
gajnika, ali ih je Abu Hanifa odbio. Yazid se zakleo da će 
ga na to prisiliti, a Abu Hanifini prijatelji pokušali su sve 
da ga privole na pristanak. Abu Hanifa je bio ustrajan. 
"Kad bi Yazid tražio od mene," rekao je," da za njega bro- 
jim vrata džamija, ne bih na to pristao, a kamoli da odo- 
brim njegov nalog za izvršenje smrtne presude nad bilo 
kojim muslimanom.?8 Yazid je bio tako bijesan da je Abu 
Hanifu dao zatvoriti odredivši mu kaznu od stotinu uda- 
raca bičem dnevno. Ovo monstruozno naređenje bilo je 
uistinu i izvršeno. Abu Hanifa, međutim, nije popustio. 
Yazid je bio taj koji je morao popustiti i ukinuti kaznu. 
Čim je bio oslobođen i imao priliku, Abu Hanifa je prešao 
u Mekku i ondje ostao do kraja 136h. Ibn Outaiba i neki 
drugi kažu da se ovaj spor dogodio zbog mjesta gadije. 
Postoji mogućnost da je i taj posao ponuđen Abu Hanifi, 
ali ga je on odbio. 

Godine 132. h. događaji su dobili novi tok: Abbasidi su 
zbacili Umayyade sa vlasti. Prvi halifa Abbasida bio je 
Abu'l-'Abbas Saffah koji umire 136. h. nakon četvorogo- 
dišnje vladavine, a nasljeđuje ga njegov brat Mansur. Ab- 
basidi su istrijebili dinastiju Umayyada, čak su prekopa- 
vali grobove umayyadskih halifa; međutim, svoju vlast 
još nisu učvrstili i učinili djelotvornom tako da su svuda 
izbijale pobune. Prilikom njihova gušenja, Saffah i Man- 
sur su počinili takva nedjela. koja su oživjela sjećanja na 
vladavinu Marwana. Ljudi su sa puno nade dočekali no- 
ve vladare, a ostali razočarani njihovim zlodjelima. 


Priča se da je jednog dana Mansur pitao 'Abd al-Rah- 
mana, prijatelja iz djetinjstva, kako se po njegovom mi- 
šljenju, može njegova vlast usporediti sa Marwanovom. 


28. Ibid., Glava 21 

'Abd al-Rahman je odgovorio da ne vidi razlike među nji- 
ma. "Šta da učinim?" rekao je Mansur." Ne mogu prido- 
biti dobre ljude na vladajuće položaje." "Povećana potra- 
žnja povećava i zahtjeve ponude," odgovorio je 'Abd al- 
Rahman. 

Kao vrhunac svog barbarizma, Mansur je počeo istre- 
bljivati Sayyide. Istina, Sayyidi su dugo pripremali urotu 
protiv halifskog prijestolja, na koje su i oni sa jedne strane 
imali pravo. Međutim, o njihovoj uroti se nije ništa znalo 
sve do Saffahove smrti. To znači da je obična sumnja bila 
dovoljna da Mansur započne njihovo uništavanje. Istak- 
nutiji među njima bili su posebne mete njegove okrutno- 
st. Muhammad b. Ibrahim, poznat kao Dibaj (zlatno plat- 
no) bio je, samo zbog svog: izuzetno lijepog izgleda, po 
njegovoj naredbi, živ zazidan. Mansurove svireposti čine 
dugu priču za koju treba imati tvrdo srce. Konačno se 
145. h. jedan od proganjanih Sayyida, Muhammad Nafs 
Zakiyyah, sa šačicom svojih ljudi digao na oružje. 

Nafs Zakiyya je bio hrabar čovjek sa dobrim pozna- 
vanjem umijeća ratovanja, ali sreća nije bila na njegovoj 
strani. Umro je, hrabro se boreći, Ramazana mjeseca 145. 
h. Nakon njegove smrti, na čelo ustanka dolazi njegov 
brat Ibrahim, koji se na ratištu pokazao tako snažnim da 
je Mansur bio zastrašen tom sposobnošću. Priča se da nije 
dva mjeseca promijenio svoju odjeću i da je sjedio držeći 
svoj jastuk u ruci, ponavljajući: "Ne znam da li ovaj jastuk 
pripada meni ili Ibrahimu." Nije izmijenio nijednu riječ sa 
dvije novopridošle djevojke-ropkinje u svome haremu. 
Kad su ga o tome upitali, odgovorio je: "To su stvari za 
dokolicu. Ono što me brine ovog trenutka jest hoće li usk- 
oro Ibrahimova glava ležati preda mnom ili moja pred 
njim." 

Ibrahim je bio ne samo hrabar borac, već i veliki učen- 
jak i visoko cijenjen vjerski vođa. Njegovo pravo na pri- 
jesto halife dobilo je veliku podršku javnosti, osobito u 
Kufi, gdje se oko sto hiljada ljudi pridružilo njegovoj bor- 

bi. Većina vjerskih vođa, naročito učenjaci i pravnici, is- 
kazali su mu lojalnost. Abu Hanifa je od samog početka 
bio svjedok nedjela Abbasida. Još za vrijeme vladavine 
Saffaha, shvatio je da ti ljudi nisu bili dostojni položaja 
halife. Čovjek velike pobožnosti i učenosti, Ibrahim b. 
Maimun, prijatelj Abu Hanife, često bi ga pitao da li vjer- 
ske vođe imaju pravo šutjeti dok se takve monstruozne 
stvari dešavaju. Imam bi odgovarao: "Isticanje onoga što 
nam je naređeno, bez sumnje jest dužnost, ali za to treba 
imati nužne preduvjete." Ibrahim b. Maimun, međutim, 
nije mogao za dugo suzdržati svoj vjerski zanos, pa odlazi 
Abu Muslim Khurasaniu, geniju zla koji je stajao iza svih 
počinjenih nedjela, da bi s njim o tome progovorio otvo- 
reno i bez straha. Da li zato da ga kazni zbog njegove 
odvažnosti ili iz straha da njegov primjer ne nađe pris- 
talice, Abu Muslim ga je dao pogubiti. Vijest o prijetelje- 
vom tužnom kraju gorko je rasplakala Abu Hanifu.? Sve 
se to dogodilo 131. h. Kada je 145. h. Ibrahim podigao 
halifski barjak, Abu Hanifa ga je podržao zajedno sa osta- 
lim vjerskim vođama. Želio se čak priključiti borbi, ali su ga 
neke poteškoće spriječile u tome, zbog čega je uvijek žalio. 

Pretpostavlja se da je slijedeće redove koje citira Na- 
mah-i- Danishwaran napisao Abu Hanifa u pismu Ibra- 
himu: "Šaljem vam četiri hiljade dirhama, sve što imam 
ovog trenutka. Da nemam obaveze prema dobrima koja 
su mi drugi povjerili na čuvanje, sigurno bih vas došao 
posjetiti. Kad pobijedite svoje neprijetelje, postupajte s nji- 
ma onako kako je vaš prethodnik ('Ali) postupao sa ljudi- 
ma iz Sifina."! Namah-i-Danishwaran kaže da je ovo pismo 
citirano u-rmnogim pouzdanim knjigama, ali ne navodi ni 
jednu. Ja ga, stoga, ne smatram autentičnim. 

Bez obzira na to da li je spomenuto pismo bilo auten- 
tično ili ne, Abu Hanifa je bez sumnje podržao Ibrahima, 


29 Al-Jawahar al-Mudiyyah, bilješka o Ibrahim b. Maimunu 


54 Abu Hanifa 


pružajući mu svaku vrstu pomoći, osim sudjelovanja u 
borbi. Ibrahim je precijenivši svoje mogućnosti, bio pora- 
žen i umro, hrabro se boreći u Basri. 

Nakon uspješno završenog rata protiv Ibrahirna, Man- 
sur se obračunao i sa Ibrahimovim pristalicama među ko- 
jima je bio i Abu Hanifa. Mansurova prijestolnica u to vri- 
jeme je bila Hashimiyya, nekoliko milja od Kufe. Budući 
da stanovnici Kufe nisu priznavali pravo na halifski pri- 
jesto nikome osim Sayyidima, odlučio je preseliti prije- 
stolnicu iz Kufe u Bagdad. Neposredno nakon njegovog 
dolaska u Baghdad 146. h. poslao je naredbu Abu Hanifi 
da smjesta dođe u prijestolnicu. Imam je napustio Mekku 
nakon pada Umayyada i od tada živio u Kufi. Mansur je 
već odlučio da ga pogubi, ali mu je za to trebao neki izgo- 
vor. Kad se Abu Hanifa pojavio na halifinom dvoru, ko- 
mornik, Rabi", predstavio ga je slijedećim riječima: "Ovaj 
čovjek je najveći živući 'alim." Kao odgovor na jedno 
Mansurovo pitanje, Abu Hanifa je dao imena svojih uči- 
telja čiji niz ide čak do brojnih velikih Drugova. Mansur 
mu je nakon toga ponudio mjesto gadije. Abu Hanifa je 
to mjesto glatko odbio, rekavši da nije za njega. Bijesan, 
Mansur je vikao;: "Ti si lažljivac." "Ako sam lažljivac,"uz- 
vratio je Imam, "onda je istinita moja tvrdnja da nisam za 
položaj gadije, jer lažljivac ne može biti imenovan gadi- 
jom." Ovaj logički protuargument sadržavao je iskreno uvje- 
renje da se nije mogao nositi sa odgovornostima položaja 
gadije. Iznio je vrlo uvjerljive razloge za ovu tvrdnju. 
Prvo, nije bio riješen to prihvatiti. Drugo, nije bio arap- 
skog porijekla, što bi, da im neko drugi sudi, Arapima 
bilo nepodnošljivo. Osim toga, od njega bi se tražilo da 
bude poslušan dvoru, što bi za njega bilo neprihvatljivo. 
Mansur nije prihvatio ni jedan od ovih razloga, zaklinjući 
se da će Abu Hanifu prisiliti da prihvati ovu dužnost. 
Imam je odgovorio u sličnom tonu, zaklinjući se da to ni- 
kad neće prihvatiti. Svi prisutni su bili zapanjeni Imamo- 
vom odvažnošću i neustrašivošću. Rabi" je rekao ljutito: 

"Abu Hanifa, usudio si svoju zakletvu suprotstaviti hali- 
finoj." "Da, jesam," odgovorio je Imam, " jer je lakše Vla- 
daru Pravovjernih nego meni iskupiti se od grijeha zakle- 
tve." 


Drugu verziju događaja daje Khatib Bagdadi. Prema 
toj verziji, Imam, izložen Mansurovom pritisku, odlazi i 
zauzima svoje mjesto suca. Prvi slučaj koji je trebao rje- 
šavati, bila je parnica za utjerivanje duga. Tužitelj nije 
imao svjedoke, a optuženi je poricao tvrdnje. U skladu sa 
predviđenom procedurom, Imam je pitao optuženog je li 
spreman zakleti se da tužitelju ne duguje ništa. Optuženi 
je pokazao spremnost da to učini. I jedva da je izgovorio 
riječ: "Bogami", kad ga je Imam ozbiljno uznemiren, Za- 
molio da prestane, izvadio novac iz svog vlastitog džepa, 
dao ga tužitelju, rekavši: "Evo tvog duga. Uzmi ga. Zašto 
želiš natjerati muslimana da se zaklinje?" Zatim se digao i 
otišao do Mansurovog dvora, rekavši da nije sposoban 
nastaviti svoj posao. Mansur je odmah naredio da ga za- 
tvore, što je završilo Abu Hanifinom smrću. Mansur gaje, 
međutim, povremeno pozivao i vodio sa njim vjerske ras- 
prave. 


Glava četvrta 


Smrt 


Unatoč tome što je poslao Abu Hanifu u zatvor (146. 
h.), Mansur nije bio miran. Postavši glavnim gradom, 
Bagdad je postao i veliko središte učenosti gdje su dolazili 
ljudi iz svih islamskih zemalja, željni učenja, a Abu Ha- 
nifa, čija se slava pročula naširoko, bio je najistaknutija 
ličnost u tom gradu. Njegovo zatočeništvo ne samo da ni- 
je umanjilo njegov utjecaj i popularnost, već ih je u velikoj 
mjeri pojačalo, naročito među učenim krugovima koji su 
u Bagdadu bili značajan faktor. Mansur je morao uvažiti 
ove činjenice i suzdržati se od bilo kakvog javnog oma- 
lovažavanja Abu Hanife. Zato je dopustio Abu Hanifi da 
nastavi sa podučavanjem u zatvoru, gdje je i Muhammad 
b. al-Hasan, jedan od nepokolebljivih pristaša hanefijskog 
figha, stekao obrazovanje od samog njegovog osnivača. 
Kako Abu Hanifa u zatvoru nije predstavljao ništa manju 
opasnost po vlast Abbasida nego izvan njega, Mansur ga 
je odlučio likvidirati i zato ga je dao otrovati. Kad je Abu 
Hanifa osjetio djelovanje otrova, sagnuo se na molitvu i u 
tom položaju umro, u mjesecu Radžepu 150. h. 

Vijest o njegovoj smrti raširila se kao divlji plamen, 
dovodeći hiljade ljudi pred zatvor. Gradski gadija, Hasan 
b. Ammarah, gasuleći tijelo, ponavljao je: "Tako mi Boga, 
bio si najveći fagih i najpobožniji čovjek našeg vremena. 
Imao si sve kvalitete velikog čovjeka. Zaista si bio tako 
velik da se niko poslije tebe ne može ni nadati da će do- 
segnuti tvoju veličinu." Do završetka gasula sakupilo se 
takvo mnoštvo ljudi, da je prvu dženazu klanjalo pedeset 

hiljada ljudi. A ljudi su i dalje pristizali. Zato je trebalo 
šest puta klanjati dženazu, a pokop je obavljen tek u vri- 
jeme zalaska sunca. 


Umirući, Imam je izrazio želju da bude sahranjen na 
groblju Khaizrana, jer, po njegovom mišljenju, tlo tog 
groblja nije bilo uzeto silom. Prema njegovoj Želji, grob 
mu se nalazi na istočnom dijelu groblja. Historičar Khatib 
Bagdadi kaže da su još dvadeset dana ljudi dolazili da bi 
mu klanjali dženazu. Nema boljeg dokaza Imamovoj ve- 
likoj popularnosti. 

Sve istaknute vjerske vođe u islamskim zemljama 
oplakivale su njegovu smrt i odavali mu počast. U Mekki, 
bn Juraij je rekao: "Umro je veliki učenjak." Shu'bah b. 
al-Hajjaj, jedan od učitelja Abu Hanife i imam u Basri, je 
primijetio: "Kufa je utonula u tamu." Nekoliko dana na- 
kon Abu Hanifine smrti, 'Abd-Allah b. al-Mubarak, koji je 
slučajno došao u Bagdad, posjetio je Abu Hanifin grob i 
sa suzama u očima, rekao: "Abu Hanifa, neka ti se Bog 
smiluje! Kad je Ibrahim umro, ostavio je nasljednika kao i 
Hammad, ali, na žalost, na cijelom svijetu nema onog ko 
bi mogao zauzeti tvoje mjesto." 

Imamov grob je bio godinama, i još je uvijek, mjesto 
hodočašća. Sultan Alp Arslan Seldžuki, veliki, pravedni i 
plemeniti vladar, dao je 459. h. sagraditi kupolu nad gro- 
bom i u njegovoj blizini medresu. Bila je to vjerovatno 
prva medresa u Bagdadu: medresa Nizamiyah koja se 
obično smatra prvom među medresama, sagrađena je iste 
godine, ali nešto kasnije. Zgrada medrese podignute uz 
Imamovu grobnicu zadugo nije imala premca po ljepoti i 
sjaju. Svečanosti njenog otvaranja prisustvovali su gotovo 
svi učeni ljudi i istaknuti građani Bagdada. Poznati pjes- 
nik, Abu Ja'far Mas'ud koji se tu našao, recitirao je stihove 
koje je tog trenutka sastavio. Stihovi glase: 

"Zar ne znate kako se znanje rasipalo dok ga čovjek 
koji ovdje leži nije sakupio? Isto je tako ova zemlja bila 
neplodna dok joj Abu Sa'd nije udahnuo novi život." 

Medresa, poznata kao Mashhad Abu Hanifa, nasta- 
vila je s radom sve do danas, a među njenim učiteljima 
bili su i neki od velikih učenjaka čija imena sa osnovnim 
podacima daje al-Jawahir al-Mudiyyah fi Tabagat al- 
Hanafiyyah. 493. h. Hakim ibn Jazlah, poznati dvorski fi- 
lozof halife Mugtadira bi-Allaha, poklonio je Medresi 
svoju cijelu biblioteku.?? Uz Medresu je sagrađen i han za 
putnike koji su iz raznih dijelova zemlje dolazili kao dr- 
žavni gosti u kratke posjete Bagdadu. Poznati putnik Ibn 
Battuta, koji je posjetio Bagdad u posljednjim danima Ab- 
basidskog halifata, u svom dnevniku piše: "Za sada u 
Bagdadu nema ni jednog mjesta osim Mashhada Abu Ha- 
nife gdje putnik može dobiti besplatno hranu." I danas je 
Abu Hanifin grob jedno od poznatih svetih mjesta Bag- 
dada. Tadašnji vladar Irana, Sultan Nasir al-Din Oachar 
ga spominje u opisima svojih putovanja. On piše: "Učio 
sam Fatihu i zahvalio se na grobu imama Abu Hanife". 
Velika je slava učenja. 


30 Ibn Khallikan, Wafayat al-A'yan, bilješka o Yahya b. 'Isa b. Jazlah 
at-Tabib. 


Glava peta 
Djeca 


Nisu poznati detalji o djeci Imama Abu Hanife, ali je 
sigurno da ga je nadživio jedan sin po imenu Hammad, 
veliki učenjak, o čijem je ranom obrazovanju Imam vodio 
veliku brigu. Kad je dječak završio svoje prve lekcije, 
Imam je nagradio njegovog učitelja sa pet stotina dirha- 
ma, a kad je dječak odrastao podučavao ga je sam Imam. 
Hampmad je bio dostojan sin svoga oca, ne samo po uče- 
nju nego i po duhovnosti i pobožnosti. Imam je u svojoj 
kući ostavio različite predmete, vlasništvo ljudi koji su ih 
pohranili kod njega, kao kod čovjeka od povjerenja. Ham- 
mad ih je odnio gradskom gadiji i od njega tražio da ih, u 
očevo ime, vrati njihovim vlasnicima. Oadija mu je savje- 
tovao da ih zadrži još neko vrijeme jer je uvjeren da su 
kod njega na sigurnom. Hammad je, međutim, ostavio 
predmete kod gadije i povukao se na neko nepoznato 
mjesto da bi se pojavio nakon što su predmeti bili pohran- 
jeni kod nekog drugog. Nije bio ni u čijoj službi i nije 
imao nikakve veze sa halifinim dvorom. Umro je u mje- 
secu Dhu-l-ga'de 176. h. Abu Hanifa je imao još četiri 
sina: 'Umara, Isma'ila, Abu Hayyana i 'Uthmana. 


Isma'il je kao učenjak postigao veliki ugled, a 
Ma'mun al-Rashid ga je imenovao za gadiju. Ovu je duž- 
nost obnašao sa takvom savjesnošću i poštenjem da ga je, 
kad je odlazio iz Basre, ispratila masa ljudi, moleći se za 
njega?! 


31 = Ibn Khallikan, Wafayat-al-A'"yan, bilješka o Hamadu 

Imamovi duhovni potomci raširili su se svuda po is- 
lamskom svijetu, a broj nije manji od šezdeset ili sedam- 
deset miliona. Tu spadaju i neki njegovi stvarni potomci 
koji se nalaze u različitim zemljama. U samoj Indiji su 
brojne familije čije porijeklo vodi do njega, a koje su gene- 
racijama njegovali živu tradiciju učenosti, kao njegovo na- 
sljedstvo. 


Glava šesta 


Karakter i navike 


Pisci biografskih memoara (tadhkirah) koji govore o 
Imamu Abu Hanifi, prepuštali su se, u svome divljenju 
njegovoj ličnosti i njegovom karakteru i navikama, izrazi- 
tom pretjerivanju, tako da je nakon čitanja ovih biografskih 
memoara zapravo teško bilo steći vjerodostojnu predod- 
žbu o tome kakav je ustinu bio. Evo nekoliko nevjerovat- 
nih stvari koje navode: Četrdeset godina je obavljao sabah 
namaze sa abdestom koji bi uzeo za jaciju. Trideset go- 
dina je neprekidno postio. Sedam hiljada puta je proučio 
Our'an na mjestu gdje je umro. Nakon što je pronađen 
komad mesa u kanalu Kufe, za koji se nije moglo utvrditi 
da li je pripadao propisno zaklanoj životinji, dugo vre- 
mena se suzdržavao od ribe iz straha da je riba, koja je 
dugog vijeka, možda pojela komad takvog mesa. Iz slič- 
nih razloga prestao je jesti kozje meso. Postoje još mnoge 
fantastične priče ove vrste o njemu. Iznenađuje da naši 
historičari smatraju ovakve nevjerovatne priče stvarnim 
dokazima Imamovih duhovnih sposobnosti, iako nisu hi- 
storijski utemeljene, i ni u kom slučaju, nisu dokaz ni du- 
hovnog ni moralnog savršenstva. 


Moram priznati da činjenice koje sam Prihvatio o Ima- 
movoj ličnosti i načinu života, također potiču iz ovih bi- 
ografskih memoara. U tom slučaju, svaki događaj ili čin- 
jenica spomenuta u knjizi mora se pažljivo prosuditi. Kad 
se radi o nekom običnom događaju, dovoljan je i obični 
dokaz. Kad se radi o izuzetnim stvarima ove vrste, o ko- 
jima ja govorim, onda je potreban i neki posve siguran 

izvor; one se zapravo moraju podvrgnuti višim kriteriji- 
ma od onih koje ispunjava hadith prije nego se prihvati 
kao autentičan (sahih), vezan za Poslanikovu izreku ili 
djelo (marfu') i neprekinutog lanca prenosilaca (muttasil) 
— a također mora proći i provjeru u skladu sa načelima 
samih činjenica (dirayat). Kad se zna za Imamovu razbo- 
ritost i oštroumnost, o čemu imamo pouzdane dokaze, 
čovjek ne može povjerovati da je radio ono što ne bi ni 
neki fanatični pustinjak. 

Tačan, iako nepotpun, portret Imamove ličnosti nalazi 
se u opisu koji Abu Yusuf daje Harun al-Rashidu na nje- 
gov zahtjev. "Koliko ja znam," rekao je Abu Yusuf, "Abu 
Hanifa je bio izuzetno pobožan, izbjegavao je ono što je 
zabranjeno, većinu vremena bio bi šutljiv, zaokupljen svo- 
jim mislima, odgovarao bi na pitanje samo ako je znao 
odgovor. Bio je veoma plemenit i pun samopoštovanja, ne 
tražeći nikad uslugu ni od koga, klonio se društva onih 
koji su privrženi ovom svijetu i prezirao svjetovnu moć i 
položaj. Klonio se ogovaranja, govoreći samo dobro o lju- 
dima. Bio je čovjek velike učenosti, darežljiv sa svojim 
znanjem jednako kao i sa svojim novcem." Čuvši ovaj 
opis, Harun al-Rashid je primijetio: "Opisao si velikog i 
dobrog čovjeka". Možda se kvalitete koje opisuje Abu Yu- 
suf površnim promatračima ne čine vrlo značajnim, ali po- 
znavaoci duhovnih ljudi, znaju da, ma koliko njihov na- 
čin života izgledao jednostavan, teško ga je slijediti, a to 
govori i o njihovoj veličini. 

Zajedno sa ljepotom karaktera, Bog je Imama Abu Ha- 
nifu obdario i lijepim izgledom. Bio je srednje visine, li- 
jepih crta i skladno građen. Govorio je ugodno, a glas mu 
je bio jasan i čist. Kad bi govorio o nekom problemu, činio 
bi to sa takvom elokvencijom i jasnoćom da bi problem, 
ma kako bio složen, postao jednostavan. 


Bio je čovjek dobrog ukusa. Volio se dobro oblačiti. 
Ponekad je čak oblačio i jubbu od hermelina. Abu Muti 
Balkhi, jedan od njegovih učenika, navodi da ga je jed- 

nom prilikom zatekao obučenog u košulju i mantil koji 
nije mogao koštati manje od četiri stotine dirhama. 


Jednom je posudio mantil od Nasr b. Muhammada, 
koji je svratio do njega kad se ovaj spremao za izalazak. 
Po povratku se žalio da ga je bilo stid zbog mantila koji je 
bio prljav. Nasr ga je kupio za pet dinara i bio njime zado- 
voljan. Zato je bio izneneđen Imamovim prigovorom, ali 
je uskoro shvatio, jer je nakon nekoliko dana sreo Imama 
u mantilu koji nije mogao koštati manje od trideset di- 
nara. 


Halifa Mansur je izmislio specijalnu slamnatu kapu 
presvučenu crnim platnom za svoje dvorjane. Kapa je bila 
tako velika da je inspirirala pjesnika Abu Dalmahada na 
duhovitu primjedbu: "Od halife smo očekivali nešto ve- 
liko. Povećao je kape." 


Iako se Imam držao što je mogao dalje od halifinog 
dvora, nije mu smetalo da povremeno nosi novu dvorjan- 
sku kapu. Ponekad je u stvari, izazivao čuđenje u učenim 
krugovima što je imao sedam ili osam kapa u svojoj gar- 
derobi, iako za elitu, to nije bilo ništa neobično. I u nekim 
drugim aspektima Imamov način života se razlikovao od 
uobičajenog života 'uleme. Većina učenjaka, njegovih su- 
vremenika, primala je plaću od halife ili bogatih dvorjana, 
ne smatrajući to nečasnim. Kad je neko podrugljivo rekao 
gadiji Ibn 'Abd al-Barru da je plaćeni činovnik bogatih, on 
mu je odgovorio navodeći primjere brojnih ashaba, ta- 
bi'ina i tab" tabi'ina (treća generacija) koji su živjeli za- 
hvaljujući velikodušnosti bogatih. Ja ipak, za razliku od 
nekih današnjih ljudi, to ne smatram ljenošću i parazitiz- 
mom. Podučavanje tada još nije bilo plaćeno zanimanje. 
'Ulema je obično podučavala honorarno ili u svojim ku- 
ćama ili u džamijama — sistem koji je po svojoj opsežnosti 
i korisnosti ostao nenadmašan. Ono što su ovi honorarni 
učitelji primali od svojih bogatih pokrovitelja kao redoviti 
iznos ili povremeni dar, može se smatrati plaćom. Ipak, 
ne može se poreći da je ova praksa tokom vremena pre- 

rasla u sistem profesionalnih i nasljednih učitelja (pirs), 
parazita koji su živjeli eksploatirajući ljudsku lakovjernost 
što je veliki dio muslimanske populacije učinilo lijenom. 
Nema sumnje da je Abu Hanifa bio strogi protivnik te 
prakse i bio je u pravu, s obzirom na kasniji razvoj takve 
prakse. Velika prednost koju je imao ne vezujući se ni za 
koga, bila je što mogao izraziti svoje mišljenje bez straha 
ili iskazivanja sklonosti. Koliko god čovjek bio slobodan u 
mišljenju i iskren, ne može a da ne padne pod utjecaj onih 
čije usluge prihvaća. Abu Hanifa nikad u životu nije pri- 
hvatio ničiju uslugu, zadržavši tako svoju neovisnost. Po- 
nekad bi'i sam spomenuo ovu činjenicu. 


Ibn Hubaira, namjesnik Kufe i čovjek od ugleda, jed- 
nom je rekao Abu Hanifi: "Smatrao bih to blagonaklonoš- 
ću kad bi povremeno navratio do mene." "Koja je svrha 
moje posjete?" odgovorio je Imam. "Kad bi sa mnom bio 
ljubazan, mogao bih upasti u tvoju zamku. Kad bi me, s 
druge strane, primio grubo, smatrao bih to uvredom. Ne 
trebam ništa od tvog bogatstva, a ono što imam niko mi 
ne može oteti." Priča se da se sličan razgovor vodio iz- 
među njega i 'Isa b. Muse. 


Između halife Mansura i njegove žene Harre izbila je 
rasprava zbog njezine optužbe da nije pravedan vladar, 
pa je pozvan Abu Hanifa kao arbitar. Halifina žena sjedila 
je iza zavjese da bi vlastitim ušima čula Imamovu pre- 
sudu. Mansur je počeo sa pitanjem — koliko je žena is- 
tovremeno, prema Shari'atu, muslimanu dopušteno. 
Imam je odgovorio: "Četiri." "Čuješ li?" vikao je Mansur 
svojoj ženi. "Čula sam," odgovorila je žena. Tada se Imam 
obratio halifi i dodao: "Ovo dopuštenje vrijedi za čovjeka 
koji je u stanju biti pravedan. Nijedan drugi čovjek ne 
može imati više od jedne žene. Sam Bog je rekao: "Ako 
sumnjaš u svoju sposobnost da budeš pravedan (prema 
svojim ženama), imaj samo jednu." Mansur je zašutio. 
Nešto kasnije, kad se Imam vratio kući, stigao je sluga sa 
darom od pedeset hiljada dinara. "Halifina žena," rekao 

je, "šalje ti izraze poštovanja i zahvaljuje na pravednoj 
presudi." Imam je vratio novac s porukom halifinoj ženi 
da je izrazio svoje mišljenje, ne zato što je očekivao na- 
gradu, već zato što je to njegova dužnost. 


Imamovi poslovi su bili velikih razmjera. Trgovao je 
robom velike vrijednosti, njegovi su ortaci u brojnim grado- 
vima poslovali sa mnogim krupnim trgovcima. Rukovodeći 
tako velikim poslovima, osobno se brinuo da nikakav ne- 
zakonito stečen novac ne uđe u njegovu blagajnu, iako je 
to ponekad uzrokovalo i gubitke. Jednom je poslao na 
prodaju svilu Hafs b. 'Abd al-Rahmanu, napominjući mu 
da upozori kupce na oštećenja svile na nekim mjestima. 
Hafs je zaboravio na ovo, prodavši robu sa greškom bez 
upozorenje. Kad je Imam to saznao, ražalostio se i sav no- 
vac dao u dobrotvorne svrhe, što je iznosilo oko trideset 
hiljada dirhama. 


Jednom je neka žena donijela svilu da joj Imam proda 
i tražila za nju stotinu rupija. Kad se Imam začudio zbog 
cijene, žena je podigla cijenu na dvije stotine rupija. Imam 
joj je onda rekao da svila ne vrijedi manje od pet stotina 
rupija. "Ismijavaš li ti mene?" rekla je žena. Imam je iz- 
vadio pet stotina rupija, dao ih ženi i uzeo svilu. Ta vrsta 
iskrenog poštenja ne samo da nije naškodila njegovom 
poslu, već ga je činila uspješnim. 

Smisao njegovog rada i zarađivanja novca bio je da 
pomogne drugima. Odredio je plaće za sve svoje prijatelje 
i poznanike kojima je bila potrebna, a dio zarade rezervi- 
rao je za godišnji iznos učenjacima i muhaddithima.? 
Kad god bi kupio nešto za svoju familiju, kupio bi i za 
učenjake i muhaddithe, svoje poznanike. Ako bi neko na- 
vratio do njega, pažljivo bi se raspitao za njegovo materi- 
jalno stanje, i ako je bilo potrebno, pomogao. Svojim 
učenicima koji su bili siromašni, osiguravao bi novac za 

kućne troškove, tako da kućanske brige ne bi omele nji- 
hovo učenje. Mnogi koji su bili previše siromašni da plate 
troškove svog školovanja, školovali su se uz njegovu po- 
moć i došli do visokih položaja. Jedan od njih bio je gadija 
Abu Yusuf, o kome će kasnije biti više riječi. 

Jednom je neki čovjek koji je izgledao siromašan došao 
u posjetu Abu Hanifi. Kad su gosti bili na odlasku, Imam 
je zamolio tog čovjeka da ostane. Nakon što su svi otišli, 
pokazao je na serdžadu i zamolio čovjeka da je podigne. 
Učinivši to, čovjek je našao novčanik sa hiljadu dirhama. 
Shvativši da mu Imam nudi novac, čovjek je objasnio da 
je on bogat i da mu novac nije potreban. "Onda se nemoj 
tako oblačiti. Ljudi misle da si siromašan", rekao je Imam. 


Jednom prilikom, idući u posjetu bolesnom poznani- 
ku, Imam je izdaleka prepoznao čovjeka koji mu je du- 
govao deset hiljada dirhama. Čovjek ga je pokušao izbje- 
ći, ali mu je Imam prišao i zaustavio ga, pitajući ga zašto 
ga pokušava izbjeći. Čovjek je odgovorio da se stidi po- 
gledati mu u lice jer nije bio u mogućnosti vratiti dug. 
Impresioniran čovjekovim priznanjem stida, Imam je re- 
kao: "Pa, ako nisi u stanju vratiti dug, onda i ne trebaš." 


Na jednom od njegovih hodočašća, Imamu se, u putu, 
pridružio 'Abd-Allah Sahmi. Na jednoj postaji, neki be- 
duin je zgrabio 'Abd-Allaha i doveo ga pred Imama žaleći 
se da mu 'Abd-Allah ne vraća dug. 'Abd-Allah je zani- 
jekao tu tvrdnju. Imam je upitao beduina koliki je iznos 
duga. Beduin ga je obavijestio da se radi o četrdeset dir- 
hama. "Došlo je dotle," uzviknuo je Imam, "da se ljudi 
prepiru oko beznačajne svote kao što je to četrdeset dir- 
hama." Rekavši to, platio je beduinu četrdeset dirhama iz 
svoga džepa. 

Ibrahim b. 'Utbah je dugovao nekome četiri hiljade 
dirhama i, kako nije mogao vratiti novac, prestao se od 
stida, viđati sa ljudima. Jedan njegov prijatelj je počeo 
skupljati priloge da bi mu pomogao otplatiti dug, pa je 

došao i kod Imama. Imam je upitao za iznos duga. Kad 
mu je rečeno da se radi o četiri hiljade dirhama, odgo- 
vorio je. "Zašto gnjaviti toliko ljudi za tako mali iznos?" 
Rekavši to, dao je Ibrahimovom prijatelju cijelu sumu. 

Postoje brojne druge priče u historijskim knjigama o 
Imamovoj plemenitosti koje, zbog ograničenog prostora, 
ne mogu iznijeti. 

I pored bogatstva i visokog položaja u društvu, Imam 
je bio izuzetno ljubazan i uljudan. Jednom, dok je sjedio u 
džamiji, okružen svojim učenicima i poštovaocima, neki 
stranac mu je postavio pitanje na koje je Imam dao odgo- 
vor. Čovjek je primijeto da je Hasan Basri dao sud suprotan 
njegovom. "Onda je Hasan Basri pogriješio," odgovorio je 
Imam. Jedan od prisutnih, učenik Hasana Basria, razljutio 
se na ovu primjedbu, uzvikujući: "Kako se usuđuješ reći 
da Hasan Basri može pogriješiti?" To je izazvalo neodo- 
bravanje prisutnih, a neki su čovjeka htjeli uhvatiti i kaz- 
niti. Imam je, međutim, intervenirao i spriječio ih. Ovaj 
događaj je zapanjio prisutne. Kad se, ipak, uspostavio 
red, Imam se obratio čovjeku koji ga je uvrijedio i vrlo 
tiho rekao: "Da, Hasan je, zaista, pogriješio. Ispravna pre- 
daja o ovom pitanju je ona koju prenosi 'Abd-Allah b. 
Masud." 


Yazid b. Kumait priča da se jednom, u njegovoj prisut- 
nosti, neki čovjek uvredljivo obratio Imamu. Imam je nas- 
tavio odgovarati na njegova pitanja, ljubazno i mirno. Čo- 
vjek je bio sve grublji, čak toliko da je Imama nazvao 
otpadnikom. Čuvši tu riječ, Imam je rekao: "Neka ti Bog 
oprosti! On zna da si me nazvao pogrešnim imenom." 
Imam je često imao običaj reći da nikad nikog nije prok- 
linjao, nikad se nije svetio ili nanio štetu nekom musli- 
manu ili dhimmiji (štićeniku — pripadniku druge religije), 
nikad nikoga prevario, niti prekršio obećanje. 

Neko vrijeme su odnosi između Abu Hanife i Sufyan 
Thauria bili napeti. Jednom je neki čovjek prenio Abu Ha- 

nifi da Sufyan govori ružno o njemu. "Neka nam obojici 
Bog oprosti," rekao je Imam; Sufyan je veliki učenjak, čak 
i da je umro onda kad je Ibrahim Nakhaf'i bio živ, musli- 
mani bi ga žalili." 

Jednomje, u toku nastave, neki čovjek, kivan na njega, 
počeo neumjesno govoriti o njemu. Imam nije obraćao pa- 
žnju na čovjeka, nastavljajući sa predavanjem. Rekao je i 
svojim učenicima da ne obraćaju pažnju na njega. Kad je 
nakon nastave izašao, čovjek ga je slijedio i nastavio na- 
padati. Stigavši do svoje kuće, Imam se okrenuo čovjeku i 
rekao: "Brate, stigli smo do mog kućnog praga. Ako mi 
imaš još nešto reći, onda to učini sada, jer ću uskoro ući u 
kuću, a tebi se možda više neće pružiti prilika." 


Drugom prilikom, dok je Imam predavao, neki mla- 
dić, koji nije bio njegov redoviti učenik, postavio mu je 
pitanje, i , čuvši odgovor, rekao: "Abu Hanifa, tvoj odgo- 
vor nije tačan." Jedan od Imamovih učenika, Abu'l-Khat- 
tab Jurjani, ljut zbog toga, vikao je auditoriju: "Svi ste vi 
besramnici. Ovdje se jedan mladac uvredljivo obraća Ima- 
mu, a čini se da nikoga od vas to ne dira." 


Imam, obraćajući se Abu'l-Khattibu, reče: "Ja sam ov- 
dje da bih ljudima pružio priliku da slobodno ukažu na 
moje greške i ja ih moram pažljivo saslušati." 

U Imamovom susjedstvu je živio neki veseli obućar. 
Nakon posla bi obično dolazio kući, noseći meso i vino, i 
dugo u noć se zabavljao sa svojim prijateljima. Jeli bi i 
kabab koji bi on sam pekao i jeo uz vino. Pijan i sretan, 
nije prestajao pjevati stihove koji glase: "Ljudi su pustili 
da propadam, mene koji bi im mogao služiti u boju i od- 
brani." Imam koji je veći dio noći provodio u molitvi, čuo 
bi njegovo pjevanje, ali mu nikad nije prigovarao iz do- 
brosusjedskih razloga i njemu prirođene dobrote. Jedne 
noći, policijski prefekt, koji je slučajno onuda prolazio 
uhapsio ga je i zatvorio. Slijedećeg jutra Imam je spome- 
nuo svojim prijateljima kako nije čuo susjedovo pjevanje 


Karakter i navike 69 


prethodne noći. Ispričali su mu šta se dogodilo. Imam je 
odmah zatražio svog konja, obukao darbar i krenuo pre- 
ma namjesnikovoj kući. Namjesnik je tada bio 'Isa b. Mu- 
sa, rođak halife Mansura koji se među ostalim Abbasidi- 
ma, isticao svojom mudrošću i hrabrošću. Kad je čuo da 
mu Imam Abu Hanifa dolazi u posjetu, poslao je svoje 
sluge da ga dočekaju sa naredbom da ga sve do dvorišta 
njegove kuće prate na konju. Čim se Imamov konj pri- 
bližio, on je ustao, a kad je Imam sjahao, uveo ga je, 
ukazujući mu svo poštovanje. Zatim je rekao: "Zašto ste 
se mučili i došli ovamo? Mogli ste poslati po mene." 
Imam je rekao: "Ono što me dovodi ovamo je moj susjed, 
obućar kojeg je uhapsio policijski prefekt, a ja želim da ga 
oslobodite." 

'Isa je odmah naredio da se se obućar oslobodi. Doveli 
su obućara u namjesnikovu kuću i pustili na slobodu, a 
on se u Imamovom društvu vratio kući. "Pa, prijatelju," 
rekao mu je Imam, "jesam li te pustio da propadaš ?" Ovo 
se odnosilo na stih koji je obućar imao običaj pjevati. Obu- 
ćar je odgovorio: "Ne, gospodine, pokazali ste se kao do- 
bar susjed."% Od tog dana je promijenio svoj način života. 
Odrekavši se svojih pijanih veselja, pridružio se Imamo- 
vim učenicima i u propisanom roku postigao takvo obra- 
zovanje da je postao poznat kao fagih. 


Imam je ostao bez oca prije nego što je postao puno- 
ljetan, ali mu je majka još dugo živjela i Imam se brinuo o 
njoj sa velikom ljubavlju i poštovanjem. Bila je prazno- 
vjerna i, kao i većina žena, imala veliko povjerenje u vjer- 
ske i profesionalne pripovjedače, a posebno u 'Amr b. 
Dharra, poznatog kufskog pripovjedača. Kad god bi ima- 
la kakvo vjersko pitanje na koje je tražila odgovor, rekla 
bi Imamu da ode do 'Amra po odgovor. Imam bi redo- 


33. Postoje različite verzije ove priče u raznim knjigama. Prihvatio sam 

vito poslušao njenu želju, na čuđenje 'Amra koji bi uz- 
viknuo: "Kako da se pred tobom usudim i usta otvoriti?" 
Imam bi odgovorio: "Takva je zapovjed moje majke." Po- 
nekad se dogodilo da 'Amr nije znao odgovor. Zatražio bi 
onda odgovor od Imama, da bi ga mogao pred njim po- 
noviti — što bi onda postao njegov odgovor. Ponekad bi 
starica inzistirala na tome da ona osobno postavi pitanja 
'Amru, pa bi krenula do njega, jašući na mazgi, dok bi 
Abu Hanifa hodao pored nje. Kad bi stigli do 'Amrove 
kuće, ona bi mu osobno postavila pitanje i čula odgovor 
vlastitim ušima. Tek tada bi bila zadovoljna. Jednom je 
postavila pitanje Imamu i tražila njegov odgovor, a kad 
ga je dobila, odbacila ga je, rekavši: "Ne, nisi ti stručnjak. 
Tvoj odgovor ću prihvatiti samo ako ga potvrdi Zurgah." 
(Zurgah je bio pripovjedač.) Imam je odvede do Zurgaha 
i objasni mu problem. "Zašto ti sam ne odgovoriš?" rekao 
je Zurgah. "Znaš puno više nego ja." Imam mu je onda 
ponovio svoj odgovor. Zurgah je potvrdio da je odgovor 
ispravan. Tako se starica zadovoljna vratila kući. Kad je 
Ibn Hubaria poslao po Imama Abu Hanifu da mu ponudi 
mjesto Mir Munshia, a ovaj to odbio, naredio je da ga 
svakodnevno bičuju, sve dok se ne predomisli. Imamova 
majka je još bila živa. Čuvši šta se dogodilo, bila je veoma 
ožalošćena. Kadgod bi se kasnije Imam sjećao te epizode, 
rekao bi: "Nije tako teško bila podnošljiva moja bol, koli- 
ko pomisao na tugu koju je moja majka zbog toga osje- 
ćala." 

Imam je bio veoma mehka srca i jako bi ga potresla bol 
i tuga drugih ljudi. Jednom, dok je podučavao u džamiji, 
neko je donio vijest o čovjeku koji je pao s krova svoje 
kuće. Imam je kriknuo, bosonog otrčao do tog čovjeka i 
brinuo se o njemu. Sve dok se čovjek nije potpuno opo- 
ravio, Imam bi ga svako jutro posjećivao. Bio je potresen 
patnjama drugih ljudi, a svoju vlastitu je nosio sa takvom 
smirenošću koja je izazivala čuđenje ljudi. Iako progonjen 
od halife i njegovih oficira, nikad se ni jednog trenutka 

nije dao pokolebati. Strpljenje i nepokolebljivost su mu bi- 
li urođeni. j 

Jednog dana dok je predavao u džamiji, okružen stu- 
dentima i sljedbenicima, u krilo mu je sa stropa pala zmi- 
ja. Svi osim njega su istrčali iz džamije. On je ostao sjediti 
mirno, kao da se ništa nije dogodilo. Slična priča ima i O 
Imamu Maliku. 


Abu Hanifa je bio čovjek od malo riječi i nikad nije 
učestvovao u ispraznim razgovorima. U učionici bi sjedio 
mirno, dopuštajući učenicima da međusobno slobodno 
raspravljaju i progovorio bi tek onda kad bi se diskusija 
iscrpila, a nikakav zaključak nije bio postignut. On bi tada 
izrekao svoj sud koji bi zadovoljio sve prisutne. 

Uvijek je izbjegavao govoriti loše o ljudima iza njiho- 
vih leđa i često je zahvaljivao Bogu što nije dopustio da 
mu se jezik zagadi tim zlom. Jednom mu je neki čovjek 
rekao: "Ljudi hodaju okolo govoreći toliko ružnih stvari o 
vama, a iz vaših usta niko nikad nije čuo ružnu riječ." 
Imam je primijetio: "To je Božija milost. On je podari ono- 
me koga On voli." 

Kad je neko rekao Sufyan Thauriu da nikad nije čuo 
Abu Hanifu kako nekoga ogovara, Sufyan je rekao:" Abu 
Hanifa nije lud da upropasti sva svoja dobra djela. " 


Smatrao je da je pogrešno zaklinjati se, suzdržavajući 
se uvijek od toga. Da bi se prisilio na to, dao je riječ da će 
svaki put kad napravi tu grešku, dobrovoljno platiti kaz- 
nu od jednog dirhama. Jednom je to nenemjerno, Zaista i 
napravio. Zbog toga je povisio kaznu na jedan dinar. 


Njegova pobožnost i predanost nije imala granice. Mo- 
litva mu je bila zadovoljstvo tako da bi se obično tome 
posvećivao sa svim svojim žarom i ozbiljnošću i po tome 
je bio poznat. Dhahabi piše: "Izvještaji o njegovoj pobož- 
nosti i predanosti dostigli su stupanj tawatura (tj. više- 
strukog lanca predaja koje ne proturiječe jedna drugoj). 
Dok je bio na namazu ili učio Our'an, bio bi tako obuzet 

osjećajima da bi počeo plakati, i tako bi nastavio satima. 
Ibrahim Basri priča da je jedno jutro, dok je bio zajedno s 
njim na namazu, Imam učio ayat: "Nemojte misliti da će 
Bog zaboraviti ponašanje griješnih," i tako plakao da mu 
se cijelo tijelo treslo od jecaja. Za'idah priča da je nakon 
konsultacije sa Imamom o nekom važnom pitanju, zajed- 
no s njim klanjao jaciju namaz ('isha') i čekao ga da završi 
svoju nafilu (dobrovoljni namaz). Međutim, kad je Imam 
za vrijeme učenja Our'ana došao do ayata: "Spasi nas od 
muka džehenemske vreline", nastavio ga je ponavljati sve 
do jutra. Jednom drugom prilikom proveo je cijelu noć 
ponavljajuci ayat: "Sudnji Dan je sat obećan griješnicima i 
težak je i neugodan," i ponavljajući ga, plakao. 

Yazid b. Kumait, Imamov savremenik, poznat po svo- 
joj pobožnosti, govori da se pridružio Imamu dok je klan- 
jao jaciju namaz ('isha') u toku koje je Imam učio ayat 
"Idha zulzilat". Kad su se ljudi razišli, zatekao je Imama 
kako sjedi i duboko uzdiše. Yazid nije želio uznemirivati 
Imama. Tako je i on otišao, ostavljajući Imama kako sjedi. 
Kad je sljedećeg jutra došao u džamiju, zatekao je Imama 
kako još uvijek sjedi, vrlo tužan, držeći svoju bradu u ru- 
kama i žalosno govoreći : "O, Ti, koji ćeš nagraditi i na- 
jmanju vrlinu, a kazniti i najmanji grijeh, sačuvaj Svog ro- 
ba Nu'mana od džehenemske vatre." 

Jednog dana, dok je hodao ulicom, Imam je nehotice 
stao na nogu nekom malom dječaku. Dječak je uzviknuo: 
"Čini se da se ne bojiš Boga." Čuvši te riječi, Imam se one- 
svijestio. Mus'ir b. Kudam, koji je bio s njim u društvu, 
pridržao ga je da ne padne i brinuo se za njega. Cim se 
osvijestio, Mus'ir je rekao: "Zašto te je toliko uznemirila 
usputna primjedba jednog malog dječaka. Imam je odgo- 
vorio: "Ko zna da ovo nije opomena Nepoznatog!" 

Jednog dana, kad je Imam došao u svoj dućan, njegov 
sluga je prodao određenu količinu platna i smatrajući to 
dobrim znakom, rekao: 

"Neka nam Bog da dženet!" Imam je počeo plakati to- 
liko da je mu je mantil bio vlažan. Zatim je rekao slugi da 
zatvori dućan i izašao, pokrivajući lice maramicom. Kad 
je sljedećeg dana došao u dućan, rekao je slugi: "Ko smo 
mi da želimo dženet? Bit će dovoljno ako nas Bog sačuva 
Svoga gnjeva." 'Umar Farug imao je običaj govoriti slično: 
"Ako Sudnjeg Dana ne budem ni kažnjen ni nagrađen, bit 
ću sasvim sretan." 


Jednom, dok je Imam nešto tumačio, jedan od prisut- 
nih reče: "Trebaš uvijek imati u srcu strah od Boga kad 
daješ fatwu." Imama je to tako duboko dirnulo, da je po- 
blijedio. Obraćajući se čovjeku, rekao je: "Neka te Bog na- 
gradi za dobra djela, brate! Da nisam siguran da će me 
Bog kazniti za namjerno uskraćivanje mojeg znanja dru- 
gima, ne bih nikada dao fatwu." Kad bi naišao na pitanje 
na koje nije znao odgovor, bio bi tako uznemiren da bi se 
pitao nije li počinio neki grijeh za koji je to bila kazna. 
Onda bi uzeo abdest, klanjao i molio Boga da mu oprosti. 
Kad je neko to ispričao Fudail b. 'Tyadu, poznatom sufiji, 
on je zaplakao, rekavši: "Abu Hanifa nema puno grijeha 
za koje bi se kajao. Zato je razmišljao na taj način. One, 
međutim, koji su ogrezli u grijehu, prate mnoge nevolje, 
ali još uvijek ne shvaćaju da su to upozorenja poslana od 
Boga." 

Imamov dan izgledao je ovako: nakon sabah namaza, 
održao bi nastavu u džamiji, a potom bi odgovarao oni- 
ma koji su se najavili za fatwu, a oni su dolazili sa svih 
strana. Zatim je slijedio sastanak radi sređivanja figha, na 
kojem su sudjelovali njegovi najbolji učenici. Bilježile su 
se jednoglasno donešene odluke. Nakon podne namaza 
(zuhr), Imam bi otišao kući, a ako je bilo ljeto, priuštio bi 
sebi podnevni odmor. Poslije ikindije namaza ('asr), po- 
novo bi držao nastavu, nakon koje je Imam odlazio u 
grad, sastajao se s prijateljima, posjećivao bolesne, tješio 
očajnike i pomagao siromašne. Nakon akšam namaza 
(magrib), slijedila bi opet nastava koja je trajala do jacije 

namaza ('isha). Nakon namaza, Imam bi započeo svoje 
osobne molitve, često ih nastavljajući i tokom noći. Za vri- 
jeme zime, znao je spavati u džamiji do jacije namaza 
('isha), poslije koje bi proveo cijelu noć obavljajući namaz, 
učeći Our'an i ponavljajući pobožne riječi. Ponekad bi to 
činio i u svome dućanu. 


Glava sedma 


Anegdote o Abu Hanifinoj dosjetljivosti 
i mudrosti 


U spisima i sudovima s područja figha, najbolje se vi- 
di inventivnost, originalnost, pronicljivost i širina obra- 
zovanja Abu Hanife. U kompilaciji i kodifikaciji figha, za- 
uzima isto mjesto koje ima Aristotel u logici i Euklid u 
geometriji. Ali kako ta tema sama za sebe zahtijeva iscrp- 
nu raspravu, ostavio sam za nju drugi dio ove knjige. U 
ovom poglavlju zadovoljio sam se povezivanjem nekih či- 
njenica i događaja koje su usputne u ovoj historijskoj stu- 
diji o njegovom radu. Kako god da su navedene, one sa- 
me pokazuju načela na kojima počiva stotine zakonskih 
odredbi. 


Nužno je na početku pojasniti da postoje mnoge iz- 
mišljene priče o Imamovim raspravama i izrekama. Izne- 
nađuje da su ih neki istaknuti pisci unijeli u svoje knige, a 
da ih nisu temeljito istražili, potvrđujući ih tako kao po- 
uzdane. Sasvim je uobičajeno da postoje različite vrste do- 
brih i loših priča o ljudima koji su postigli veliki ugled u 
znanosti i umjetnosti. Ironija u svemu tome je što njihovi 
poštivaoci u svom entuzijazmu ponekad iznose tvrdnje 
za koje oni drže da su pohvalne, a koje su zapravo štetne, 
dok klevetnici ponekad navode nešto s namjerom da pot- 
cijene, a u stvari veličaju. Abu Hanifa nije izbjegao ovu 
uobičajenu sudbinu velikih ljudi. Neki autori su prepri- 
čavali događaje s namjerom da pokažu njegovu veliku in- 
teligenciju i intelektualnu razinu, a koji su, kad bi im vje- 

rovali, više govorili kako je bio lukav, zaobilazio istinu, 
bio brz na odgovoru i spretan na jeziku. Te zgode nisu 
historijski utemeljene i iz tog razloga oprezni učenjaci, a 
naročito tradicionalisti, uzdržavali su se od njihovog na- 
vođenja. Odlučio sam učiniti to isto i ograničiti se na či- 
njenice i događaje za koje postoji velika vjerovatnoća da 
su istinite. 

Nema sumnje da je Abu Hanifa učestvovao u više po- 
lemičkih sučeljavanja i verbalnih duela nego li i jedan 
drugi imam u fighu. Njegovo poznavanje pravnih zna- 
nosti koje je bilo iznad shvaćanja prosječnog uma, izaz- 
valo je grupu ljudi neprijateljski raspoloženih prema nje- 
mu, a tu je spadao i jedan broj pobožnih glupana. Ti ljudi 
su ga uvijek nastojali uvući u nove kušnje polemičkog tor 
na, a Imam nije mogao ne prihvatiti njihove izazove, ako 
ih je trebao uvjeriti. Tako je bio uvučen u bezbrojne ras- 
prave. Osim toga, rasprava je bila jedna od osnovnih me- 
toda podučavanja u to vrijeme, a i sam Imam je obrazo- 
van na taj način. 


Autor 'Uyun wa'l-Hada'iga spominje u svom biograf- 
skom zapisu o Imamu da je vodio rasprave sa Sha'biem, 
Tawusom i 'Ata'om. Sva trojica spadaju među Imamove 
glavne učitelje koje je on veoma poštivao. Ono što biograf 
očito misli jest da su trojica učitelja podučavala Imama 
kroz rasprave.?4 


Auzat'i, sirijski Imam i osnivač škole u fighu, za vrije- 
me jednog susreta sa Abu Hanifom u Mekki mu je rekao: 
"Čudno je da ljudi u Iraku ne dižu ruke za vrijeme 'ru- 
kua', niti kad dižu glavu poslije toga, iako sam čuo od 
Zuhria, koji je čuo od Salim b. 'Abd-Allah b.'Umara da je 
Poslanik imao običaj to činiti. Abu Hanifa je pratio to do 


34 Neke Imamove rasprave navod historičar Khatib u svom Ta'rikh-i- 
Baghdadu i Imam Razi u svom komentaru ayata "IT naučio je Adema 
svim imenima." Opširnije o njima piše u 'Ugud al-Jumanu. Njihovi 
odlomci nalaze se i u nekim drugim knjigama. 

predaje koja se vraća do 'Abd-Allaha b. Masuda, preko 
Hammad Ibrahim Nakha'ia i 'Algamaha, prema kojoj Po- 
slanik nije imao običaj dizati ruke u navedenim situaci- 
jama. "Neka je slava Bogu", uzviknuo je Auza'i: "Ja na- 
vodim predaju koju prenosi Zuhri, Salim i 'Abd-Allah; ti 
joj suprotstavljaš predaju koju prenosi Hammad, Nakhat'i 
i 'Algamah." "Moji prenosioci," odgovorio je Abu Hanifa, 
"su bili veći fagihi nego tvoji. Što se tiče 'Abd-Allah b. 
Masuda, ti vrlo dobro znaš njegovu poziciju. Njegova 
predaja mora imati prednost." Razi koji prenosi ovu ras- 
pravu u svom djelu Managib al-Shafi", ne poričući da se 
dogodila, tumači da biti fagih ne znači prenositi činjeni- 
ce35 O značenju načela koje navodi Razi, bit će govora u 
drugom dijelu ove knjige. Naša je namjera bila da, navo- 
deći njegovo djelo, istaknemo činjenicu da se dijalog o ko- 
me govorimo dogodio i da ga čak ni shaf'ije ne poriču. 
Imam Muhammad to lijepo ističe u svome Kitab al-Hu- 
jaju. "Naša predaja," kaže, "završava sa 'Abd-Allah b. 
Masudom, dok ona naše suparničke strane ide samo do 
'Abd-Allah b. 'Umara. Osnovno pitanje ovdje jest kojem 
od ove dvojice treba dati prednost. "Abd-Allah b. Masud 
je dostigao zrelost još za Poslanikovog života, kako na- 
vode predaje, i ima mjesto u prvom redu Drugova. Nasu- 
prot tome, 'Abd-Allah b. Umar je bio tek mladić kojemu 
je dodijeljeno mjesto u drugom ili trećem redu. Zbog toga, 
je Abd-Allah b. Masud imao priliku promatrati Poslanik- 
ove navike u neposrednom kontaktu dok 'Abd-Allah b. 
'Umar nije." 

Ovakvo Muhammedovo rasuđivanje zasniva se na 
jednom od načela haditha, a pozivanje Abu Hanife na vi- 
soki položaj 'Abd-Allah b. Masuda među ashabima upu- 
ćuje na to načelo. 


35. Ibn al-Hamram spominje ovaj dijalog u Fath al-Oadiru na koji 
upućuje i Hujjat Allah al-Balighah 

Jednog dana je došla grupa ljudi kod Imama Abu Ha- 
nife da bi s njim raspravljali o glasnom ponavljanju iza 
imama (koji vodi namaz). Imam je rekao: "Kako mogu 
raspravljati o tome sa toliko ljudi istovremeno? Jedini na- 
čin da sa svima vama razgovaram je da imenujete jednog 
od vas kao svog glasnogovornika." Ljudi su se s tim slo- 
žili. Čim su prihvatili, Imam je rekao: "Nema potrebe za 
diskusijom: pitanje je riješeno. Kao što ste imenovali jed- 
nog koji će vas sve predstavljati, isto tako je onaj koji vodi 
namaz ovlašten da uči dijelove Our'ana u ime vas kao 
zajednice." 


Sherijatska pitanja Imam Abu Hanifa nije rješavao 
samo običnim logičkim zaključivanjem. Objašnjenja koja 
je on davao praktični su primjer značenja predaje koju je 
pratio unatrag preko autentičnog niza prenosilaca, sve do 
samog Poslanika, odnosno do Poslanikove rečenice koja 
glasi: "Kada čovjek klanja iza imama, onda je imamovo 
učenje ayata iz Our'ana isto što i njegovo vlastito." 

Imam je bio posebno vješt u logičkom objašnjavanju 
najtežih pitanja, tako da ga je publika lahko razumijevala 
i tako bi diskusija bivala uspješno završena. Jednom je 
prilikom, Dahhak, došao Imamu i pokazujući na svoj 
mač, rekao: "Pokaj se." "Zbog čega da se pokajem?" pitao 
je Imam. "Rečeno mi je da podržavaš Hadrat 'Alijev pris- 
tanak da svoju raspravu sa Mu'awiyom riješi arbitražom. 
Budući da je bio u pravu, kako je mogao pristati na arbi- 
tražu?" "Ako me," rekao je Imam "želiš pogubiti, nemam 
ništa reći; ali, ako želiš istinu, dopusti da to raspravimo." 
"1 ja bih želio raspravljati s tobom," rekao je Dahhak. " 
Ako nas dvojica ne budemo mogli riješiti problem, šta on- 
da?" pitao je Imam. "Možemo imenovati nekoga da pre- 
sudi," odgovorio je Dahhak. Tako je jedan od Dahhakovih 
sljedbenika bio imenovan sucem. Čim su to učinili, Imam 
je rekao: "To je upravo ono što je Hadrat 'Ali učinio. Zašto 
bi ga okrivili zbog toga?" Nadmudren, Dahhak se mirno 
povukao. 

Priča se o još jednom zanimljivom susretu između 
Abu Hanife i Dahhaka. Kad je ušao u Kufu, Dahhak je 
naredio opći pokolj. Čuvši to, Imam je požurio do njega 
da ga pita: "Čime su stanovnici Kufe to zaslužili?" "Svi su 
oni izdajnici," odgovorio je Dahhak. "Jesu li promijenili 
svoju vjeru," pitao je Imam, "ili slijede istu kao i prije?" 
"Šta si rekao?", pitao je Dahhak, "Ponovi to." Imam je ob- 
jasnio svoje pitanje. Dahhak je shvatio svoju pogrešku i 
naredio vojnicima da vrate mačeve u korice. 

Oatada Basri, o kome sam dao kratki prikaz kad sam 
govorio o Imamovim učiteljima, za vrijeme posjete Kufi, 
izdao je javni poziv svima zainteresiranima da dođu i po- 
stavljaju mu pitanja iz figha. Kako je bio čuveni muhad- 
dith i imam, ljudi su jedan za drugim dolazili da mu po- 
stavljaju pitanja. Abu Hanifa, koji se također tamo 
zadesio, postavio je sljedeće pitanje: "Neki čovjek je otišao 
u inozemstvo. Nakon godinu ili dvije njegovog odsustva, 
stigla je vijest o njegovoj smrti. Njegova žena udala se za 
drugog čovjeka s kojim je rodila i dijete. Nakon nekog 
vremena njen muž je stigao kući, živ i zdrav. On je zani- 
jekao očinstvo, a drugi čovjek ga je priznao. Da li su obo- 
jica ili samo onaj koji se odrekao djeteta počinili preljub sa 
ženom?" "Je li se tako nešto zaista i dogodilo?" interesirao 
se Oatada. "Nije," odgovorio je Abu Hanifa, "ali 'ulema" 
se treba pripremiti u slučaju da takva situacija iskrsne." 
Oatada je potvrdio da je više stručnjak za egzegezu (tu- 
mačenje Our'ana, op.p.) nego za figh. Zatim je dodao: 
"Ostavi sad to pitanje; postavi neko iz egzegeze." "Molio 
bih da mi odgovoriš," rekao je Abu Hanifa, "koje je tu- 
mačenje ovog ayata: "Onaj koji poznaje Knjigu rekao je da 
je može stvoriti pred njim u tren oka." Ovaj ayat je aluzija 
na priču kako je Sulejman naredio svojim dvoranima da 
mu donesu prijestolje Kraljice od Sabe, jedan od njih (vje- 
rovatno Sulejmanov vezir, Asaf b. Barkhiya') ponudio je 
da ga odmah donese. Među Židovima je postojala legen- 
da da je Asaf poznavao ism-i-a'Zam čijom snagom je pre- 

nio prijestolje iz Sirije u Yemen u jednom danu. Ova 
legenda je postala popularna i među muslimanima i ayat 
se obično tumačio u skladu s tim. Oatada je učinio isto. 
Abu Hanifa je pitao da li je sam Sulejman poznavao ism- 
i-a'Zam, na što je Oatada dao negativan odgovor. "Da li 
prihvaćaš ovakav pristup," pitao je Abu Hanifa, "po ko- 
jem je u Poslanikovo vrijeme mogao postojati čovjek koji 
zna više nego sam Poslanik?" Oatada nije mogao odgo- 
voriti na ovo pitanje, pa je rekao: "Pitaj me nešto o vje- 
rovanju. "Je si li mu'min?" pitao je Abu Hanifa. Tada se 
većina muhadditha plašila zvati mu'minima i to oprezno 
izbjegavala. S time u vezi postoji priča o Hasanu Basriu. 
Neko ga je upitao da li je mu'min, a on je odgovorio: "In- 
sha'-Allah " tj. ako Bog da. Na čovjekov prigovor da je 
odgovor Insha'"-Allah neprimjeren u ovom kontekstu, 
Hasan je rekao: "Ja sebe mogu zvati mu'minom, ali se bo- 
jim da bi Bog mogao reći da govorim neistinu.! Na ovo 
pitanje Abu Hanife, Oatada je dao isti odgovor. 


Činjenica je da je samo vrsta praznovjerja mogla čo- 
vjeka spriječiti da se nazove mu'minom. Iman znači vje- 
rovanje i ako čovjek vjeruje u Boga i Njegove Poslanike, 
on je bez sumnje mu'min i takvim se treba smatrati. Ako 
sumnja u Boga i Njegove Poslanike, on je kafir tj. nevjer- 
nik i nema smisla govoriti: "Ako Bog da." Abu Hanifa je 
želio objasniti ovu grešku, Zato je pitao Oatadu zašto je 
dao uvjetan odgovor. "Hadrati Ibrahim," odgovorio je 
Oatada, "rekao je kako se nada da će mu Bog oprostiti 
grijehe na Sudnjem Danu." "Kad je Bog postavio pitanje 
Hadrati Ibrahimu," reče Abu Hanifa, "Jesi li ti mu'min?"- 
on je odgovorio: "Jesam," što znači da je bio mu'min. 
Zašto u ovome nisi oponašao Hadrati Ibrahima?" Oatada 
je ljutito ustao i ušao u kuću. % 


36 Ovu raspravu prenosi Khatib u Ta'rikh-i-Baghdadu i Abu'l-Mahasin 
u 'Ugud al-Jumanu, sa neznatnim razlikama. 

Yahya b. Sa'id Ansari, kufski gadija, bio je jedan od 
važnih dvorjana Mansura 'Abbasia, ali ipak nije bio u sta- 
nju nametnuti svoj utjecaj u Kufi ni približno onoliko ko- 
liko Abu Hanifa. Divio se tome i govorio ljudima: "Sta- 
novnici Kufe su čudni ljudi. Slijepo poštuju jednog 
čovjeka." Jednog je dana Abu Hanifa odredio Abu Yusu- 
fa, Zufara i neke druge svoje istaknute učenike da održe 
raspravu sa gadijom Yahyom. Diskusiju je otvorio Abu 
Yusuf. Postavljeno pitanje je glasilo: "Ako rob pripada 
dvojici ljudi i jedan od njih ga želi osloboditi, ima li pravo 
to učiniti?" Yahya je odgovorio: "Ne, jer postoji hadith 
koji kaže": 'Nedopustivo je djelo koje bi nekom nanijelo 
štetu." Budući da ova odluka donosi gubitak jednom od 
vlasnika, onaj drugi ne može pravedno osloboditi roba." 
"Šta ako ga drugi vlasnik oslobodi?" pitao je Abu Yusuf. 
"To će biti u okviru njegovih prava." "Proturiječiš onome 
sto si ranije rekao," uzvratio je Abu Yusuf; prema tvojim 
riječima, rob ne postaje slobodan ako ga oslobodi samo 
jedan od njegovih vlasnika, što znači, on ostaje rob. Ako je 
ostao rob, kako ga može sam drugi vlasnik osloboditi? 
Ono što nije dopušteno jednom ne može biti dopušteno 
drugom vlasniku." 


Muhammed b. Abd al-Rahman, poznatiji po svome 
prezimenu Abi Laila bio je istaknuti pravnik, trideset i tri 
godine bio je gadija u Kufi. Odnosi između njega i Abu 
Hanife bili su napeti, jer je ovaj drugi imao običaj ukazi- 
vati na greške u gadijinim presudama, što on nije volio, a 
što nije utjecalo na Abu Hanifu, jer se osjećao pozvanim 
da izrekne svoje mišljenje. Oadija je obično saslušavao 
slučajeve u džamiji. Jednog dana, dok se vraćao kući, po- 
slije obavljenog posla, naišao je na neku ženu koja se sva- 
đala sa čovjekom na ulici. U svađi žena je čovjeka nazvala 
sinom preljubnice. Oadija je odmah naredio njeno hap- 
šenje, vratio se u svoju sudnicu, izveo ženu pred sud i 
osudio je na dvostruko bičevanje. Kad je Abu Hanifa sa- 
znao za to, rekao je: "Oadija je napravio niz grešaka u 

toku ovog procesa. Prvo, sudio je neregularno, jer je po- 
sao tog dana bio završen. Drugo, dao je da se kazna izvrši 
u džamiji, usprkos činjenici da je Poslanik zabranio izvr- 
šenje kazni u džamijama. Treće, dopustio je da žena stoji 
dok je bičuju, što, kad se radi o ženama, nije dopušteno. 
Četvrto, naredio je dvostruko bičevanje za jedan prekršaj, 
a trebao je odrediti jednu kaznu. A kad je već odredio 
dvostruku kaznu, dvije kazne se nisu mogle izvršiti isto- 
dobno. Nakon prve kazne, osuđenoj je trebalo dati vre- 
mena da zaliječi rane. Peto, kako se napadnuti čovjek nije 
došao žaliti, gadija nije imao pravo pokrenuti postupak". 
Kad je to čuo, gadija Ibn Abi Laila je bio bijesan i požalio 
se namjesniku Kufe da mu Abu Hanifa zagorčava život. 
Namjesnik je naredio da se Abu Hanifi zabrani daljnje da- 
vanje fatwi. Abu Hanifa, kojeg strah od nezadovoljstva 
vlastodršca ili bogatog čovjeka nikad nije spriječavao da 
kaže istinu, poslušao je ovu naredbu bez protivljenja, jer 
je davanje fatwi bila samo kolektivna dužnost (fard al-ki- 
fayah), a u Kufu je bilo još puno drugih učenjaka koji su 
je mogle dati. 

U vrijeme kad mu je rad bio zabranjen, njegova kćer je 
zatražila od njega fatwu. Postila je i u toku posta progu- 
tala malo krvi iz svojih desni. Željela je da joj odgovori da 
li je njezin post prekinut ili nije. Imam joj je odgovorio: 
"Draga moja, pitaj svog brata Hammada, jer je meni Zza- 
branjeno davati fatwe." Nakon navođenja ovog razgovo- 
ra, historičar Ibn Khallikan dodaje: "Ima li boljeg primjera 
poštivanja naredbi i poštenja od ovog?"?7 

Nekoliko dana kasnije, namjesnik, suočen sa nekim 
pravnim pitanjima koje niko drugi nije bio u stanju rije- 
šiti, morao se obratiti Imamu Abu Hanifi, što je automat- 
ski ukinulo nametnutu mu zabranu. 


U zapisima o Imamovim raspravama povremeno se 
nađu naznake izvjesne nepopustljivosti i borbene žestine 


37 Ibn Khallikan, Wafayat al-A'yan 

koja se čini u suprotnosti sa uobičajenom poniznošću i 
skromnošću, ali nema ljudskog bića koje bi bilo potpuno 
lišeno emocija. U prikazima rasprava Shafi'e, Malika, 
Bukharia i Muslima, našao sam dosta dogmatizma i svad- 
ljivosti. U stvari, kad se nedostaci velikih ljudi ne bi izno- 
sili u prikazima njihovog života ili u portretima njihovih 
ličnosti, posumnjali bismo u istinitost tog pisanja i pomis- 
lili da su pisci svoje prikaze obojili divljenjem koje osje- 
ćaju prema njima. Jedan mudrac je tačno rekao da u pre- 
pričavanju životnih priča velikih i istaknutih ljudi, treba 
prikazati one karakterne osobine u kojima se odražava 
njihova ljudska priroda, jer će to u čitaocu stvoriti uvjer- 
ljiv dojam, a ako su prikazani kao savršeni meleki, ljudi bi 
ih mogli početi obožavati, ne razmišljajući o tome da nji- 
hov primjer treba zapravo slijediti. 

Jednom su Imam Sufyan Thauri, Oadi Ibn Abi Laila, 
Sharik i Abu Hanifa prisustvovali nekom učenom skupu. 
Bila je to uvijek rijetka prilika za one koji su bili željni 
učenja, da bi je propustili. Jedan od prisutnih iznio je sli- 
jedeći problem. Nekoliko ljudi je sjedilo, kad se pojavila 
zmija i počela puzati po tijelu jednog od njih. Brzo ju je 
stresao sa svoga tijela, tako da je pala na drugoga. Drugi 
čovjek ju je stresao sa svoga tijela na trećeg. Tako su nas- 
tavili dok zmija nije ugrizla zadnjeg čovjeka na kojeg je 
pala i koji je od posljedica umro. Koji je od ovih ljudi du- 
žan platiti diyat (novčanu kaznu) za čovjekovu smrt? Ovo 
je bio složen problem u fighu, na koji su prisutni učeni 
ljudi izrazili različita mišljenja. Po jednima, diyat su tre- 
bali platiti svi, po drugima prvi čovjek. Bilo je dosta dis- 
kusije, ali se nije moglo doći do zajedničke odluke. Tokom 
cijele diskusije Abu Hanifa je šutio i smješkao se. Konačno 
su se svi okrenuli njemu, pitajući ga za mišljenje. Evo su- 
da koji je donio Imam: Kad je prvi čovjek bacio zmiju na 
drugoga, a ovaj drugi uspio izbjeći ugriz, prvi je oslobod- 
jen odgovornosti. Isto vrijedi i za sve ostale, osim za po- 
sljednjeg koji je stresao zmiju sa sebe. Što se tiče zadnjeg, 
postojale su dvije mogućnosti: ako je zmija ugrizla slije- 
dećeg, čim je pala na njega, onda je zadnji koji je stresao 


84 Abu Hanifa 


zmiju sa sebe bio dužan platiti diyat; ako je, medjutim, 
postojao interval između ova dva dogadjaja, onda je ugri- 
ženi čovjek kriv zbog nemara što zmiju nije stresao sa se- 
be dovoljno brzo da bi se spasio. Svi prisutni su prihvatili 
ovaj stav čestitajući Imamu na pronicljivosti. 


Utemeljenost sudova, dosjetljivost, oštroumnost, inte- 
ligencija i pronicljivost jesu kvalitete koje su i prijatelji i 
neprijatelji smatrali karakteristikama Abu Hanife. Muha- 
mmad Ansari bi govorio da je u svemu što bi Imam činio 
ili rekao postojala mudrost — u njegovom načinu govora, 
hodanja, čak i u gestama. Poznata izreka 'Ali b. Asima 
bila je — ako se pola svjetske mudrosti stavi na jednu stra- 
nu vage, a Abu Hanifina na drugu, prevagnula bi ova 
druga strana. Kharijah b. Mus'ab je volio reći kako je sreo 
oko hiljadu učenih ljudi, a među njima samo tri ili četiri 
mudra, od kojih je jedan bio Abu Hanifa. 


Kvalitete koje se posebno pripisuju 'ulami u našim 
memoarima i biografijama jesu britkost uma, dobro pam- 
ćenje, duhovnost, poniznost, zadovoljstvo i pobožnost. 
Nema ni riječi o posjedavanju kvaliteta kao što su dobro 
rasuđivanje, diskrecija i lukavost. Kao da su to osobine 
rezervirane za svjetovne ljude. Ibn Khaldun je to potvr- 
dio, rekavši netaktično da 'ulama", kao klasa nije podobna 
za upravu i upravljanje poslovima. To je istina, iako bi, 
zapravo, 'ulama" trebala biti podobnija za ove poslove ne- 
go drugi ljudi. Za razliku od drugih vjera, Islam postavlja 
pravila ne samo za duhovni već i za svjetovni život. Ko 
bi, na primjer, među svjetskim kraljevima i vladarima 
mogao nadmašiti prve halife u državničkim poslovima 
i upravljanju? Abu Hanifa, nesumnjivo spada po svojoj 
klasi među najistaknutije islamske učenjake. A osim što je 
bio stručnjak za vjerska, bio je stručnjak i za svjetovna pi- 
tanja. Zato je njegova pravna škola prikladnija u držav- 
nim i javnim poslovima nego ijedna druga. Otuda, većina 
velikih vladajućih dinastija u povijesti Islama spada među 
Abu Hanifine sljedbenike. 

Iako Imam nije uspostavio nikakvu vezu sa halifskim 
dvorom, ipak su njegovi odnosi sa javnošću bili takvi da 
je sam za sebe predstavljao političku instituciju i obavljao 
dužnosti vođe takvom mudrošću i inteligencijom koja bi 
svakom upravitelju služila na čast. Za razliku od vjerskih 
vođa, njegovih savremenika, govorio je svojim učenicima 
da ne postaju ovisni o darežljivosti bogatih, da bi zado- 
voljili svoje svjetovne potrebe, već da se pobrinu sami za 
sebe, kako je i on to činio. Proučavao sam cjelokupnu listu 
njegovih učenika i među njima našao na mnoge koji su, 
po završetku njegove škole, dobili značajne položaje i 
funkcije na vlasti, obavljajući ih velikom sposobnošću i 
poštenjem. Oadija Abu Yusuf, ministar pravosuđa u doba 
Harun al-Rashida, pod čijim je rukovodstvom ministar- 
stvo postiglo tako dobru organizaciju koja nikada nije 
nadmašena u kasnijim razdobljima islamske države. A 
sve to duguje izobrazbi koju je stekao kod Imama. 

Imam je bio svjestan poteškoća u spajanju vjerskih i 
moralnih dužnosti sa politčkim ciljevima, i zato je svojim 
učenicima uvijek davao takve upute koje bi ih osposobile 
da postupaju dobro, i u duhovnim i svjetovnim pitanjima, 
u skladu sa ayatom: "Podari nam sreću i na ovom i na 
onom svijetu." Iako gadija Abu Yusuf nije imao nikakve 
veze sa dvorom, za Imamova života, ipak su njegove pri- 
rođene sposobnosti razvijene u Imamovoj školi, obećava- 
le da će jednog dana doći do društevnog izražaja. S tim u 
vezi, Imam mu je dao pismene upute zamišljene kao 
smjernice u svim važnim vjerskim i svjetovnim pitanjima. 
Ove upute su također iznesene u nekim knjigama. Na- 
žalost, njihova dužina ne dozvoljava mi da ih ovdje u pot- 
punosti prenesem. Zato ću se zadovoljiti davanjem kraćeg 
prikaza, sa izborom ključnih citata. 


Upute, na početku, govore o odnosima sa vladarom. 


"Posjećuj ga rijetko", kaže Imam, "i čuvaj ga se kao 
vatre. Ne odlazi na dvor, osim u posebnim prilikama, da 
ne izgubiš ugled koji tamo uživaš. Izbjegavaj to, naročito 

kad su prisutni ljudi koje ne poznaješ, jer nisi svjestan nji- 
hovog položaja i mogao bi im se obratiti na način koji im 
ne dolikuje. Ako su oni višeg ranga od tebe, a ti ne 
pokažeš dužno poštovanje, smatrat će to nepristojnim. 
Ako su, s druge strane, obični ljudi, a obratiš im se s 
previše uvažavanja, ponizit ćeš se u vladarevim očima. 
Ako ti vladar ponudi mjesto gadije, nemoj ga prihvatiti 
dok nisi siguran da on odobrava tvoj vlastiti sud, kako te 
ne bi morao na to službeno prisiliti. Nikad ne prihvaćaj 
položaj kojem nisi dorastao." 


Iako je dat veliki naglasak uputama koje govore o duž- 
nom poštivanju vladara, istovremeno se pridaje i velika 
sloboda izražavanju istine. "Ako," kaže se u uputama, 
"smatraš nekoga krivim za uvođenje neprikladnih inova- 
cija u Shari'at, ukaži na njegovu grešku, tako da obeshra- 
briš one koji bi mogli slijediti njegov primjer. Neka ti ne 
bude važno je li čovjek moćan ili bogat, zato što će u izno- 
šenju istine Bog podržati tebe, jer je On Čuvar i Zaštitnik 
vjere. Makar bio i sam vladar, ako smatraš da čini nešto 
pogrešno, ne oklijevaj da ga upozoriš na to. Reci mu otvo- 
reno da je tvoja dužnost, iako si mu kao njegov gadija 
podređen, ukazati na njegove pogreške. Ako ne obrati pa- 
žnju na to, razgovaraj s njim nasamo i objasni mu da se 
radi o nečemu što je suprotno Our'anu i Poslanikovim 
predajama. Ako shvati svoju pogrešku, sve je dobro; u 
protivnom, moli Boga da te sačuva zla koje je u njemu." 


Tu su također i savjeti korisni za obavljanje svako- 
dnevnih životnih zadaća. "Shvati stjecanje znanja kao 
svoju primarnu zadaću. Kad to postigneš, usredotoči se 
na stjecanje bogatstva zakonitim putem; znanje i bogat- 
stvo se ne mogu stjecati istovremeno. Zatim se oženi, ali, 
tek onda kad si siguran da možeš preuzeti brigu za svoju 
obitelj. Ne ženi se sa ženom koja ima djecu od prethod- 
nog muža. Druži se umjereno, i sa običnim i sa bogatim 
ljudima. Ovi drugi mogu pomisliti da očekuješ nešto od 
njih što ih može navesti da ti ponude mito. Strogo iz- 

bjegavaj pazare, sjedenje sa vlasnicima dućana. Izbjegavaj 
jesti na ulici i u džamiji, piti na javnim mjestima ili piti 
vodu koju poslužuju vodonoše i njima slični. Kad neko 
zatraži tvoju presudu, ograniči se samo na davanje odgo- 
vora na postavljeno pitanje, bez dodataka. Ne raspravljaj o 
pitanjima vjerovanja sa običnim ljudima. Prema svojim 
učenicima ponašaj se iskreno i ljubazno, tako da stranci 
pomisle da su to tvoja vlastita djeca. Izbjegavaj rasprave 
sa običnim ljudima i ljudima ispod tvoga nivoa. Kad si u 
nekom drugom gradu, ponašaj se prema učenim ljudima 
tako da te ne gledaju kao suparnika. Kad raspravljaš o 
nekoj učenoj temi, prvo dobro razmisli i govori samo O 
onome za što imaš dovoljno dokaza. U raspravi budi hra- 
bar i nepokolebljiv; ako osjećaš i najmanji strah, nećeš biti 
u stanju usredotočiti se na svoje misli i zamuckivat ćeš. 
Ne uključuj se u raspravu sa ljudima koji ne poznaju pra- 
vila vođenja rasprave i koji su neugodni. Tokom rasprave 
nikad ne budi ljutit, smij se malo, jer smijeh može povri- 
jediti tvog osjetljivog protivnika. Učini sve mirno, sta- 
loženo i sa dostojanstvom. Ako ti se osoba ne obrati licem 
u lice, ne odgovaraj, jer obraćanje nekome iza leđa je oso- 
bina svojstvena životinjama. Dok hodaš, ne gledaj ni lije- 
vo ni desno. Kad ideš u hammam, plati više nego obični 
ljudi. Nemoj nikad odlaziti u kupovinu, pošalji sluge da 
to učine. Prepusti vođenje kućanstva pouzdanim sluga- 
ma, tako da imaš dovoljno vremena za svoje obaveze. Ni- 
kad ne stanuj u blizini kraljevskog dvora. Neka sve što 
radiš ili kažeš, odaje tvoju ravnodušnost prema svje- 
tovnim stvarima i osobnim interesima. Zadrži ove 0Oso- 
bine čak i u siromaštvu. Nemoj nikad davati upute pred 
skupom običnih ljudi, jer kad se čovjek obraća takvome 
skupu, često je prisiljen govoriti neistine. Ako dopustiš 
nekom od svojih učenika da drži predavanja iz figha, 
posjeti njegova predavanja, kako bi ocijenio njegove spo- 
sobnosti. Ako napravi grešku, odmah ukaži na nju, inače 
bi prisutni mogli pomisliti da je ono što je rekao tačno. 

Predavanja iz drugih predmeta, koja drže tvoji učenici ne 
moraš osobno posjećivati, već odrediti pouzdanog pri- 
jatelja ili učenika koji će te o tome izvijestiti." 

"Neka pobožnost i odanost budu prisutni u svemu što 
činiš. Neka tvoj intimni odnos prema Bogu bude jednak 
onome kojeg javno iskazuješ. Čim čuješ ezan, pripremi se 
za namaz. Svakog mjeseca rezerviraj tri ili četiri dana za 
post. Nakon svake molitve upućuj Bogu dove. Nikad ne 
propuštaj učenje Our'ana. Kloni se svjetovnog. 


Često odlazi na groblje. Suzdržavaj se od užitaka i do- 
kolice. Ako primijetiš neke nedostatke kod svojih susjeda, 
nastoj ih sakriti. 

Izbjegavaj društvo krivovjernih inovatora. Ne budi 
imam u namazu, osim ako se to ne traži od tebe. Kad ti 
dođu ljudi, razgovaraj s njima o učenim temama: ako su 
učenici, nešto će naučiti, a ako nisu, naučit će barem da te 
poštuju." 

Kad je halifa pozvao jednog od Imamovih učenika, 
'Abd al-Aziz b. Rawada, on je prvo otišao Imamu po 
savjet. Rako je da namjerava održati govor pred halifom, 
ali nije znao ni šta bi, ni kako bi govorio. "Reci," savje- 
tovao ga je Imam, "Vođo pravovjernih, postoje samo tri 
svjetovne stvari koje imaju vrijednost, a to su čast, teritorij 
i bogatstvo. Ti imaš sve tri. Okreni se sad pobožnosti i 
kreposnim djelima tako da postigneš ono što vrijedi na 
onom svijetu." 

Neke Imamove mudre izreke vrijedno je ovdje spome- 
nuti. 

"Ko može biti veća ništarija od čovjeka kojeg čak ni 
učenost ne može suzdržati od grijeha i izopaćenosti. " 

"Čovjek koji raspravlja o vjeri, ne misleći da će ga Bog 
pitati o tome šta je govorio, ne poznaje ni vrijednost vjere 
niti svog vlastitog uma." 

"Ako predstavnici 'ulame" nisu Božiji prijatelji, onda 
Bog nema prijatelja na zemlji." 


Anegdote o Abu Hanifinoj dosjetljivosti i mudrosti 89 


"Kogod želi kraljevsku moć prije nego je za to zreo, 
doživljava poniženje." 

"Znanje nikad ne prodire do uma osobe koja ga stječe 
radi svjetovnih ciljeva." 

"Vjera je najveće poštivanje Boga, a bezvjernost najveći 
grijeh. Onaj koji poštuje Boga i izbjegava grijeh, može se 
nadati spasenju." 

"Čovjek koji uči hadith, a iz njega ne izvlači odgovore 
na vjerska pitanja, je kao apotekar koji ima lijekove u svo- 
joj apoteci, a ne zna koji da propiše za koju bolest." 

"Predavati o učenim temama pred čovjekom koji 
nema smisla za učenje, znači mučiti ga." 


"Kakva pogreška je gomilati grijehe za čovjekovu du- 
šu, a bogatstvo za čovjekove nasljednike!" 


Neko je upitao Imama, šta mu može pomoći pri uče- 
nju figha, a on je odgovorio : "Mir u duši." "Kako ga po- 
stići?", pitao je dalje čovjek. "Smanji svoje prohtjeve." 
"Kako ih čovjek može smanjiti." "Uzmi ono što je bitno, a 
ostavi ono što nije," savjetovao je Imam. 


Jednom je neko upitaoImama, šta on misli o sukobima 
između 'Alia i Mu'awiya. "Moja duša," odgovorio je 
Imam ,"je uvijek puna straha zbog onoga što ću biti pitan_ 
na Sudnjem Danu. Siguran sam da ovo pitanje nije jedno 
od njih. Zato o tome ne razmišljam puno." 


Ne bi bilo ispravno zaključiti iz ovoga da Imam nije 
imao svoje mišljenje o tom problemu. On sam je negdje 
rekao: "Kad ne bismo imali pred sobom primjer Hadrati 
'Alia, ne bismo znali kako treba postupati sa pobunjeni- 
cima." Shafi'i je također izjavio nešto slično. Međutim, be- 
spredmetno je govoriti o ovim stvarima kao da su one od 
vitalne važnosti za Islam i gomilati polemike o njima; a to 
je očito ono na što je Imam upućivao. 


Neki čovjek, želeći pohađati Imamova predavanja, do- 
šao je sa pismenom preporukom. Kad mu je predao pi- 

smo, Imam je rekao: "Kad se radi o znanju, nisu potrebne 
preporuke. Dužnost je'ulame" da ono što znaju prenesu 
drugima." 

Namjesnik Kufe pitao je jednom Imama, zašto ga se 
kloni. Imam je odgovorio: "Kruh i nekoliko metara obič- 
nog platna, mirno stečenih, bolje je nego bogatstvo ku- 
pljeno samoponiženjem." 

Imam je povremeno pisao stihove, ali ne kao izraz um- 
jetničkog stvaranja, već samo da bi iznio moralne upute. 
Evo prijevoda njegova dvostiha: 


Čovjek, dok je živ, treba pristojnu kuću, da pošteno 
živi. Ako takvu kuću ima, neka bude zahvalan i potrudi 
se za kuću na onome svijetu. 


Imamova inteligencija i dosjetljivost su poslovične, da 
je čak i u kratkim prikazima njegove ličnosti, bilo neiz- 
bježno spomenuti te osobine. Dhahabi je napisao samo 
kratku bilješku o njemu i pri tome nije mogao, a da ne 
kaže: "Bio je jedno od najiteligentinijih Ademovih si- 
nova." Njegov je um radio takvom brzinom pri rješavanju 
i najsloženijih problema da bi zapanjio prisutne. Često se 
događalo da se postavi neki problem skupini 'ulame', uk- 
ljučujući i Abu Hanifu. Neki od 'ulame" bili su po uče- 
nosti njemu ravni i također znali odgovor, ali, uvijek je 
jedino Abu Hanifa dao odgovor prikladan situaciji. 


Jednom se neki čovjek, naljutivši se na ženu, zakleo: 
"Neću progovoriti s tobom dok ti ne progovoriš sa 
mnom." Kako je žena bila jednake naravi, ponovila je istu 
zakletvu. Kad se raspoloženje stišalo, oboje su zažalili 
zbog onoga što su rekli. Čovjek je otišao do Sufyan 
Thauria i ispričao mu događaj. Sufyan Thauri zaključi da 
jedino što čovjek može učiniti jest da se pokaje zbog zak- 
letve. Razočaran, čovjek je otišao do Abu Hanife. Imam je 
rekao: "Pođi kući i razgovarajte koliko vam drago. Nema 
mjesta kajanju." Kad je Sufyan Thauri saznao Za ovo, vrlo 
ljut, otišao je do Abu Hanife i ukorio ga što ljudima daje 

pogrešne odgovore. Imam je poslao po čovjeka i zamolio 
da ponovi svoju priču. Zatim se obratio Sufyanu, rekavši: 
"Ponavljam ono što sam ranije rekao." "Zašto?" upitao je 
Sufyan. "Kad je žena," odgovorio je Abu Hanifa, "pono- 
vila riječi svoga muža, počela je razgovarati s njim. Tako 
je ispunila uvjet koji joj je muž postavio."% Sufyan Thauri 
nije mogao ne složiti se s ovim. "Stvari koje ti u trenutku 
padnu na um," rekao je Abu Hanifi, "nadmašuju 
oštroumnost prosječnog čovjeka. 


Neki je čovjek u Kufi proslavljao, vrlo raskošno i sve- 
čano, zajedničko vjenčanje svoja dva sina. Istaknuti gra- 
đani, kao Mus'ir b. Kudam, Husin b, Salih, Sufyan Thauri 
i Abu Hanifa, prisustvovali su svadbenoj svečanosti. Us- 
red slavlja, ušao je usplahiren domaćin i rekao: "Dogodila 
se strašna stvar." "Šta se dogodilo?" pitali su neki gosti. 
"Zbog ženskog šeprtljanja," odgovorio je domaćin, "zami- 
jenjene su nevjeste, tako da je svaka spavala sa drugim 
mladoženjom. Šta da radim?" "Nešto slično se dogodilo u 
vrijeme vladavine Amir Mu'awiya", rekao je Sufyan. 
Smatralo se da ova vrsta nesporazuma nema utjecaja na 
bračni ugovor. Ono što muževi trebaju učiniti je da svojim 
ženama daju mahr. Mus'ir b. Kudam je zatražio mišljenje 
od Abu Hanife. Imam je zamolio da dovedu muževe. Kad 
su došli, odveo ih je i nasamo upitao da li bi hjeli uzeti 
žene sa kojima su proveli noć, za svoje supruge. Obojica su 
dala potvrdan odgovor. Imam je stoga savjetovao svako- 
me od njih da se razvedu od žene za koju su vjenčani i 
ožene ženom sa kojom su spavali. Iako je Sufyanov odgo- 
vor bio ispravan sa gledišta figha, jer se radi o slučaju 
"kohabitacije zbog greške", radi koje se bračne veze ne 
raskidaju, Imam je ipak donio svoju presudu, imajući na 
umu ono što bi bilo umjesno. Shvatio je da bi i muževima 
i ženama bilo nemoguće zaboraviti ono što se dogodilo, te 
da bi to sjećanje vrijeđalo njihov ponos i dostojanstvo. 


38. Razi prenosi ovaj događaj u svom Tafsir-i-Kabiru. 

Čak i da su se složili ne raskidati bračne veze, nikad izme- 
đu tih muškaraca i žena ne bi postojao osjećaj potpunog 
pripadanja jednog drugome, što je stvarni smisao braka. 


Također, mahr bi bio ograničen, jer ako dođe do raz- 
voda prije konzumacije braka, plaća se samo pola mahra. 


Laith b. Sa'd, poznati egipatski imam, priča da je to- 
liko slušao o Abu Hanifi da ga je želio vidjeti. Na hodo- 
čašću u Mekki, naišao je na grupu ljudi okupljenu oko 
čovjeka koji je sjedio u sredini, a ljudi su mu jedan za dru- 
gim postavljali vjerska pitanja. Jedan od njih je prišao i 
rekao tom čovjeku: "O, Abu Hanifa!" Kad se Abu Hanifa 
okrenuo prema njemu, čovjek je rekao: "Imam sina loše 
naravi koji se razvodi od žena za koje ga ženim i oslobađa 
ropkinje koje mu dajem. Reci mi šta da radim s njim?" 
"Odvedi ga na sajam robova," odgovorio je Imam brzo, 
"kupi mu ropkinju koju on sam izabere; zatim ga oženi 
njome. Onda je neće moći osloboditi jer neće biti njegovo 
vlasništvo. Čak i kad bi se razveo od nje, ti ne bi izgubio 
ništa jer bi ona i dalje bila tvoja ropkinja." Sa'd kaže da ga 
je više iznenadila Imamova dosjetljivost nego odgovor. 

Rabi", komornik halife Mansura, bio je neprijateljski 
raspoložen prema Abu Hanifi. Jednog dana, kad su Ima- 
ma pozvali na dvor, bio je prisutan i Rabi. Obraćajući se 
Mansuru, rekao je: "Vođo pravoyjernih, ovaj čovjek pro- 
turječi tvom poštovanom pretku ('Abd-Allah b. Abbasu). 
Tvoj predak je rekao, ako se čovjek zakune, a dan ili dva 
kasnije izgovori insha'-Allah, smatra se da su ove riječi 
postale dio zakletve i zato nije obavezan ispuniti zaklet- 
vu. Suprotno tome, Abu Hanifa donosi sud koji kaže, ako 
se riječi insha'-Allah izgovore zajedno sa zakletvom, 
smatraju se dijelom zakletve, u protivnom je potpuno be- 
značajna i uzaludna." "Vođo pravovjernih," odgovorio je 
Abu Hanifa, "Rabi" misli da je podanička zakletva koju ti 
ljudi daju nevažeća." "Kako to?" pitao je Mansur. "On 
pretpostavlja," dodao je Imam," da su ljudi kad, nakon 
zaklinjanja u tvome dvoru dođu svojim kućama i izgo- 
vore insha-Allah, oslobođeni zakletve i nisu više podlož- 

ni nikakvoj zakonskoj kazni, ako je prekrše." Mansur je 
prasnuo u smijeh i rekao Rabi'u: "Ne možeš prevariti Abu 
Hanifu." Poslije, dok su zajedno napuštali dvor, Rabi' je 
rekao Imamu: "Danas si me skoro osudio na smrt." 
"Tvoja je namjera bila mene osuditi na smrt," rekao je 
Imam: "Ja sam se samo branio." 


Jednog dana je grupa Kharijita uletjela u Imamovu 
kuću i zgrabivši ga, rekla: "Kaži da napuštaš kufr (nevje- 
rovanje)". Imam je brzo rekao: "Napuštam vaš kufr." 
Kharijiti su držali da, počinivši grijeh, čovjek postaje 
kafir, i išli tako daleko da su tvrdili kako su grijeh i kufr 
isto. Ono što je Imam mislio jest da se kaje za ono što oni 
drže da je kufr. Neko je kasnije otišao i rekao Kharijitima 
da ih je Imam prevario. Kharijiti su se vratili do Imama i 
tražili da im objasni zašto ih je prevario igrom riječi. "Je li 
to vaše uvjerenje ili samo pretpostavka da sam tako 
učinio?" pitao je Imam. "To je samo nagađanje," odgo- 
vorio je Kharijit. "U tom slučaju," rekao je Imam, "molite 
Boga za oprost, jer sam Bog je rekao: 'Doista su neka 
nagađanja grijeh'." 

Jednom, dok je Imam sjedio u džamiji okružen svojim 
učenicima, uletjela je jedna grupa Kharijita. Preplašeni, 
učenici su počeli bježati. Imam ih je, međutim, zaustavio, 
rekavši im da se nemaju čega bojati i da se vrate na svoja 
mjesta. Vođa Kharijita je prišao Imamu i rekao: "Ko su 
tvoji ljudi?" "Ljudi koji traže utočište, "odgovorio je 
Imam; "Bog je rekao: "Ako neki politeist traži utočište, daj 
mu ga, tako da može slušati Božiji govor, a zatim ga ot- 
prati do sigurnog skloništa." Kharijiti su smatrali da je svaki 
musliman koji ne pripada njihovoj sekti kafir i zaslužuje 
da bude pogubljen. Ova grupa je došla Abu Hanifi sa na- 
mjerom da ga prisili na očitovanje svoje vjere, optuže za 
kufr i ubiju. Imam ih je razoružao riječima koje ih oba- 
vezuju da zaštite njegov život i živote njegovih učenika. 
Zato je njihov vođa rekao svojim ljudima: "Učite Our'an 
da ga i oni čuju, a zatim ih otpratite njihovim kućama." 

Abu'l-'Abbas, koji je imao visoki položaj na Mansuro- 
vom dvoru, bio je Imamov neprijatelj, uvijek spreman da 
mu naškodi. Jednog dana, kad se Imam pojavio na dvoru 
radi posla kojeg je trebao obaviti, tu se našao i 'Abbas. 
Svojim prijateljima je povjerio da će se pobrinuti da Imam 
živ ne napusti dvor toga dana. Obraćajući se Imamu, re- 
kao je: "Abu Hanifa, Vođa pravovjernih nam ponekad na- 
redi da nekog osudimo na smrt, a da ne znamo da li je 
čovjek kriv i zaslužuje li smrtnu kaznu. Trebamo li u 
takvim slučajevima izvršiti naređenje ili odbiti da to uči- 
nimo?" "Jesu li halifine naredbe, po tvome mišljenju, is- 
pravne ili neispravne ?" pitao je Imam. Ko bi imao hra- 
brosti da u prisutnosti Mansura ustvrdi čak i mogućnost 
da neka od njegovih naredbi bude pogrešna? Tako je Abu 
'1{Abbas bio prisiljen reći da su halifina naređenja bila, 
po njegovom mišljenju, ispravna. "Onda, nije nužno da 
mene pitaš za mišljenje," rekao je Abu Hanifa. 

Jednom je neki čovjek izjavio da bi, kad bi se okupao 
isti dan nakon spolnog odnosa sa svojom ženom, bilo isto 
kao da je tri puta izgovorio formulu za rastavu od žene. 
Nešto kasnije je rekao, kad bi tog dana propustio ijedan 
namaz, njegova bi žena bila razvedena. Također je tvrdio 
da kad tog dana ne bi imali spolni odnos, značilo bi da su 
rastavljeni. Ljudi su došli Abu Hanifi da im da svoj sud o 
izrečenom. Njegov sud je glasio: "Neka spolno opći sa 
svojom ženom nakon ikindije namaza ('asr); čim sunce 
zađe, neka se okupa i zatim stane na namaz. Na taj način 
može ispuniti sve uvjete — imati spolni odnos sa svojom 
ženom u toku dana, ne propustiti ni jedan namaz i ne ku- 
pati se u toku dana." 


Neki čovjek je došao Imamu i rekao: "Negdje u kući 
sam ostavio novac, ali se ne sjećam tačno gdje. Novac mi 
je sada jako potreban. Molim te, reci mi kako da ga 
pronađem." "Brate", protestirao je Imam, "figh ne spomi- 
nje ovu vrstu problema. Zašto si došao meni po savjet?" 
Na daljnje čovjekovo insistiranje, savjetovao mu je da se 

moli Bogu cijelu noć. Čovjek je, kako mu je rečeno, otišao 

kući i molio se. Molio je neko vrijeme, kad se iznenada 

sjetio gdje je.ostavio novac. Otrčao je do Imama i rekao: 
mu o djelotvornosti negovog savjeta. "Naravno", komen- 

tirao je Imam, "Šejtan nije mogao podnijeti ideju da se 

moliš Bogu cijelu noć. Zato ti je pomogao da se sjetiš gdje 

si ostavio novac. Međutim, trebao si se moliti cijelu noć 

da zahvališ Bogu." 


Jednom drugom prilikom, čovjek je tražio od Imama 
da mu pomogne pronaći neke predmete koje je zagubio 
negdje u kući. "Ako se ti ne sjećaš mjesta," primijetio je 
Imam, "kako bih ja mogao?" Čovjek je počeo plakati. 
Imam je onda otišao do svoje kuće s nekim svojim uče- 
nicima. "Da je ovo vaša kuša", rekao je,"gdje bi ste sakrili 
stvari?" Nabrojali su tri ili četiri mjesta. Imam im je na- 
redio da navedena mjesta pretraže.Kad su to učinili, na 
jednom od njih pronašli su sakrivene predmete. 


Pored svoje ozbiljnosti i dostojanstva, Imam je povre- 
meno znao ispričati i poneku šalu. Evo jedne takve Abu 
Hanifine duhovite primjedbe. Jednom je rekao svome bri- 
jaču koji ga je šišao: "Odreži mi sijede vlasi." "Odrezane 
vlasi," rekao je brijač,"ponovo izrastu, još gušće nego pri- 
je." "Ako je tako", rekao je Imam, odreži mi crne tako da 
izrastu još gušće." Čuvši ovo, Oadim Sharik je primijetio: 
"Abu Hanifa ne odustaje od analogije čak i kad razgovara 
sa svojim brijačem." 


DRUGI DIO 


IMAMOJVI SPISI 


Glava osma 
Abu Hanifini spisi 


Postoje tri knjige koje se pripisuju Abu Hanifi, a to su 
Figh Akbar, al-'Alim wa'l-Muta'allim i Musnad. 

Figh Akbar je kratka rasprava o dogmatici, i bavi se 
istim pitanjima, sa manje ili više istim ciljem kao i Nasafi- 
jev Aga'id i drugi slični spisi na ovu temu. Ovo je djelo 
objavljeno i danas je široko dostupno. O njemu su mnogi 
napisali svoje komentare. Među njima su Muhyi al-Din 
Muhammad b. Baha'al Din (um. 953. h.), Maula Ilyas b. 
Ibrahim al-Sinubi, Muala Ahmad b. Muhammad al-Ma- 
ghnisawi, Hakim Ishag, Shaikh Akmal al-Din i Mulla 'Ali 
al-Oari. Ovaj posljednji ujedno je i najpopularniji. Ponegdje 
se mogu naći i rukopisi nekih drugih komentara. Hakim 
Ishagov komentar je prenio u stihove Abu'l-Baga' Ahmad 
918. h., dok je Ibrahim b. Husam, poznat kao Sharif, u 
stihove prenio sam Figh Akbar. 


Al-'Alim wa'"l-Muta'allim je kratka rasprava pisana u 
formi pitanja i odgovora. Ja, međutim, nisam došao do 
nje. 

Postojalo je nekoliko verzija Musnada koje je Abu'l- 
Mu'yid Muhammad b. Mahmud al-Khwarazmi (um. 665. 
h.) sakupio u jedan svezak. Evo odlomka iz njegovog 
predgovora: 


Čuo sam mnoge neznalice u Siriji kako kažu da Inam Abu Hanifa 
nije bio verziran u hadith, što je, po njima, razlog da nije napisao ni 
jednu knjigu na tu temu. Bio je to izazov mojoj odanosti, na koji sam 
odgovorio odlukom da sakupim sve musnade koje su sastavili različiti 

islamski učenjaci, na temelju predaja koje prenosi Abu Hanifa. Tu spa- 

daju: 

(1) Musnad Hafiza Abu Muhammad 'Abd-allah b. Muhamrnad b. Ya- 
gub al-Harithi al-Bukhana, poznatijeg kao 'Abd-Allah al-Ustad; 

(2) Musnad Imama Abu'l-Oasim Talhah b. Muhammad b. Ya'far al- 
Shahida; 

(3) Musnad Hafiza Abu'l-Hasan Muhammad b. al-Muzaffar b. Musa b. 
Isa; 

(4) Musnad Hafiza Abu Nu'aim al-Isbahania; 

(5) Musnad Shaikh Abu Bakr Muharnrnad b. 'Abd al-Bagi Muhamrnad 
al-Ansaria; 

(6) Musnad Imama Abu Ahmad 'Abd-Allah b. 'Adi al-Jurjania; 

(7) Musnad Imama Hafiz 'Umar b. Hasan al-Ushnania; 

(8) Musnad Abu Bakr Ahmad b. Muhamrnad b. Khalid al-Kula'ia; 

(9) Musnad Imama Abu Yusuf Oadia; 

(10) Musnad Imama Muhammada; 

(11) Musnad Hammad b. Imam Abu Hanife; 

(12) Athar Imama Muhammada; i 


(13) Musnad Imama Abu'l Oasim'Abd-Allah b. Abi al-'Awwam al- 
'Adja; 

Osim ovih koje navodi Abu'l-Mu'yid, postoje i drugi 
musnadi kao što su autora Hafiz Abu 'Abd-Allah Hunain 
b. Muhammad b. Khusrau al-Balkhia (um. 523. h.), Hasfa- 
kia (na koji je Mulla 'Ali Oari napisao komentar), Mawar- 
dia i Ibn al-Bazzazia (um. 827. h.). Komentari su napisani 
i o ovim musnadima. 


Ljudi koji smatraju da su spisi suštinski element Ima- 
move veličine, navode gore spomenuta djela. Istina je, 
međutim, da je izuzetno teško utvrditi da li je Imam ui- 
stinu autor ovih djela. Istina je da je sistem figha koji se 
zasniva na njegovim predavanjima bio kompiliran za nje- 
govog života, na što upućuju 'Ugud al-Juman i druge 
knjige, ali je najvjerovatnije da je ova kompilacija izgu- 

bljena. Imena hiljade knjiga iz tog razdoblja pojavljuju se 
u biografskim memoarima, ali se u svjetskim biblioteka- 
ma ne mogu pronaći više od dvije ili tri. Čak i velike 
knjige haditha i figha, za koje se zna da su ih napisali 
Imamovi savremenici, Sufyan Thauri, Auza'i, Hammad b. 
Salamah, Hushaim, Ma'mar, Jarir b. 'Abd al-Hamid i 
'Abd-Allah b. al-Mubarak, više ne postoje. Ne možemo se 
ne složiti s tvrdnjom Razi'a datoj u Managib al-Shafi'i da 
ni jedna knjiga Abu Hanife nije preživjela. Khwarazmijev 
Musnad može se nazvati samo derivacijom Imamovog. 
Khwarazmi je živio u sedmom stoljeću po hidžri, a mus- 
nadi koje je kompilirao datiraju najranije iz trećeg ili če- 
tvrtog stoljeća, a možda čak i iz kasnijeg razdoblja. Ham- 
mad i Oadi Abu Yusuf, s druge strane, bili su Imamovi 
savremenici i njihovi se musnadi mogu, bez sumnje, pri- 
pisati njemu. Vrijedi spomenuti da niko osim Khwaraz- 
mia ne spominje ove musnade, što dovodi u pitanje nji- 
hovu autentičnost. Jer, hadith se ne može smatrati 
autentičnim ako to ne potvrde poznati stručnjaci. Možda 
bismo mogli uzeti sud Shah Wali-Allaha kao presudan. 
On ovako piše u Hujjat-Allah al-Balighah: "Knjige četvr- 
tog razdoblja su one čiji su autori pokušali, nakon dugo 
vremena, sakupiti predaje koje ne postoje u knjigama iz 
prva dva razdoblja i mogu se pronaći samo u slabo 
poznatim musnadima i zbirkama. Ovi autori su pokušali 
dati istaknuto mjesto takvim predajama, iako su ih pre- 
nosile osobe na koje se muhaddithi ne oslanjaju, kao na 
primjer, govorljivi pripovjedači, inovatori i slabi pre- 
nosioci. Ili se nalaze u analima izreka Drugova i Sljedbenika 
ili u židovskim legendama, ili u izrekama filozofa i pri- 
povjedača koje su prenosioci pomiješali sa Poslanikovim 
izrekama, ili su, pak, dio dvojbenih citata iz Our'ana i ha- 
ditha koje su parafrazirali ljudi neupućeni u finese pre- 
daje i pripisivali ih Poslaniku. SPomenute predaju nekada 
predstavljaju zaključke izvedene na temelju Our'ana i ha- 
ditha, a prikazane su kao Poslanikove predaje. I, konačno, 

nekada se radi o dijelovima raznih predaja povezanih u 
pojedinačne odlomke. Predaje ove vrste susreću se u djelu 
Kitab al-Du'af Ibn Habbana, u Kamilu od Ibn 'Adia i u 
knjigama Khatiba, Abu Nu'aima Juazagania, Ibn 'Asaki- 
ra, Ibn Najjara i Dailamia. Khwarazmijev Musnad pripa- 
da više ili manje istoj kategoriji." 

Shah Wali-Allah, međutim, nastavlja, prilično kritički, 
da se musnadi pripisani Imamovim učenicima ne spo- 
minju ni u historijskim knjigama, niti postoje. Musnadi 
pisani puno kasnije nakon Imama, međutim, postoje, ali 
je veoma upitno da li se predaje koje oni prenose mogu 
pratiti sve do Imama u neprekinutom lancu pouzdanih 
prenosilaca. Štoviše, neki musnadi sadrže u sebi dokaz 
nepouzdanosti. U Hasfakijevom Musnadu postoje mnoge 
predaje pripisane Imamu koje je navodno čuo od Drugo- 
va, dok istraživanja muhadditha ne potvrđuju da je Imam 
čuo predaju od bilo kojeg Druga. Khwarazmi uvrštava 
čak i Athar Imama Muhammada među Abu Hanifine 
musnade. Istina, većina predaja u knjizi su Imamove i či- 
taoci zato imaju slobodu nazvati ga ili Abu Hanifin Mus- 
nad ili Athar Imama Muhammada. Ali, treba zapamtiti 
da Imam Muhammad u svojoj knjizi citira izreke i predaje 
i ostalih vodećih islamskih učenjaka i zato bi bilo priklad- 
nije knjigu pripisati njemu. 

Figh Akbar se pripisuje Imamu od strane Fakhr al-Is- 
lam Bazdawia, 'Abd al-'Ali Bahr al-'Uluma i onih koji su 
o njemu pisali komentare. Ipak, ovo mi je teško prihvatiti. 
Stil kojim je knjiga pisana nije bio poznat u vremenu za 
koje se tvrdi da je knjiga napisana. To je običan tekst, pi- 
san jezgrovito i čitko, što su karakteristike knjiga kasnijeg 
razdoblja. Isto tako, u njoj se pojavljaju riječi "jauhar" i 
"ard", filozofski termini koji tada još nisu bili u upotrebi. 
Istina je da su se u vrijme Mansura Abbasida, grčke 
knjige prevodile na arapski, ali tek pred kraj Imamovog 
života. Nije vjerovatno da su ovi filozofski termini odmah 
nakon prevođenja usvojeni i postali uobičajeni u svakod- 

nevnom pisanju. Filozofski termini ušli su u vjersku lit- 
eraturu tek kad su postali dio arapskog jezika kroz čestu 
upotrebu i kad su postali neophodni čak i u običnoj ras- 
pravi. To se ipak, događalo nakon Imama. 


Toliko sa stanovišta kritike tekstova. Čak i sa stano- 
višta historijske kritike, nije utvrđeno je li Abu Hanifa 
autor Figh Akbara. Djelo se ne spominje u spisima dru- 
gog i trećeg stoljeća. Najranija knjiga u kojoj se, koliko je 
meni poznato, spominje Figh Akbar je Fakhr al-Islam Baz- 
dawijev Kitab al-Usul, napisan u petom stoljeću. Imam je 
imao hiljade učenika koji su i sami bili stručnjaci, a svaki 
od njih je imao i sam hiljade učenika. Gotovo je sasvim 
nevjerovatno, ako je postojalo Imamovo djelo, da ni jedan 
od stotina hiljada njegovih ili posredno njegovih učenika 
ne bi spomenuo to djelo. Figh Akbar se ne spominje ni u 
jednoj poznatoj knjizi o dogmatici ili srodnim područjima 
kao što su saha'if, sharh magasid, sharh mawagif i milal 
wa'l-nihal. Svi komentari o knjizi napisani su u osmom 
stoljeću ili kasnije. Dalje, Abu Muti" Balkhi, prenosilac te 
knjige, nije priznat kao stručnjak za predaje i davanje ocje- 
ne o njima. Muhaddithi su u biografskim radovima iz- 
rekli veoma oštre kritike na njegov račun. Iako ne 
podržavam u potpunosti te kritike, ipak, knjiga sumnjive 
pouzdanosti o čijem postojanju nema drugih dokaza iz- 
nad riječi Abu Muti' Balkhia, ne može zadovoljiti kriterije 
koje su postavili muhadithi. 

Čini mi se vjerovatnim da je rasprava koju je Abu Mu- 
ti' Balkhi napisao, izraz njegovih vlastitih ideja o pitan- 
jima vjerovanja, koja je vremenom pripisana Imamu. Ovu 
pretpostavku potvrđuje i činjenica da ga Dhahabi, govo- 
reći o Abu Muti'u u svome 'Abr fi Akhbar min Ghabr, 
naziva "Sahib al-Figh al Akbar," što jasno pokazuje da 
Abu Muti'a smatra autorom tog djela. Ja i dalje vjerujem 
da postojeći tekst i sastav Figh Akbara potiče iz nekog 
kasnijeg razdoblja, nakon Abu Mute. To nije slučaj bez 
presedana. Jami" Saghir, djelo Imama Muhammada, da- 

našnji oblik duguje Abu Tahir Dabbasu koji je živio u čet- 
vrtom stoljeću. Postoji, međutim, razlika. Današnji tekst 
djela Jami" Saghir je izvoran.Promjene su samo u redosli- 
jedu. S druge strane, tekst djela Figh Akbar, po stilu pri- 
pada kasnijem razdoblju. 

Iako sam dopustio da se moje mišljenje i sud umiješaju 
u raspravu, iznio sam sve meni poznate činjenice. Ne in- 
sistiram na čitateljevom prihvaćanju moje verzije. Ipak, 
moj zaključak na osnovu činjenica koje sam iznio jest da 
danas ne postoji ni jedno djelo Abu Hanife. 


Glava deveta 


Vjerovanje i Kalam 


Kako sam već spomenuo, na početku obrazovnog puta 
Abu Hanifu je veoma privlačio kalam. Približavanjem 
kraja radoblja Drugova, pojavljivale su se mnoge sekte. 
Ma'bad al-Juhani uvodi doktrinu Oadra. Wasil b. 'Ata', 
veliki poznavalac arapske literature i kalama, učenik Ha- 
san Basria, postavlja temelje i'tizala. Jahm b. Safwan os- 
niva Jahmiyya sektu. Već se pojavilo i nekoliko kharijit- 
skih sekti. Sve ove sekte propagirale su svoje doktrine i u 
vrijeme Abu Hanife, a cijeli islamski svijet je odzvanjao 
vjerskim kontroverzama. Imam je također sudjelovao u 
njima s ciljem da ospori novonastale doktrine. Nema 
sumnje da je svojim izuzetno britkim umom u tome imao 
uspjeha, ali kako je njegov interes za kalam uskoro ustu- 
pilo mjesto zanimanju za probleme figha, ne postoje za- 
pisi o njegovim debatama o kalamu. Postoji, međutim, 
nekoliko postavki koje mu se pripisuju. One imaju kva- 
litetu njegove pronicljivosti, originalnosti i intelektualne 
širine. Navodimo neke od njih koje predstavljaju vrlo 
kontroverzna pitanja među tradicionalstima. 


Prvo, Imam ne smatra da su dužnosti i djela dio vjere. 
Danas je suvišno raspravljati o ovome, jer čak i prosječno 
inteligentan čovjek zna da vjera znači vjerovanje, što 
predstavlja stanje duha, dok su dužnosti i djela vidljive 
aktivnosti ljudskih organa, dvije kategorije potpuno 
različite koje se ne mogu kombinirati niti zamjenjivati. U 
Imamovo vrijeme, međutim, to je bilo diskutabilno pita- 
nje oko kojeg se razilazila većina učenjaka. 

Sve do vremena Drugova, na površini je islamsko vje- 
rovanje ostalo netaknuto i nepomućeno. Arapi nisu bili 
zainteresirani za iscrpne filozofske rasprave i apstraktna 
pitanja. Negdje sredinom vladavine Umayyada, slabljen- 
jem vojne moći i razvojem kulture javlja se interes za in- 
telektulne rasprave. Rasprave su se odnosile na prisilu 
(jabr), predodređenje (gadr), poređenja Boga i čovjeka 
(tashbih), čuvanje Božije čistoće (tanzih), Božansku 
Pravdu ('adl) i Božanska silu (jaur). Rasprave su inicirali 
ili ljudi ne-Arapi ili oni koji su bili pod utjecajem intelek- 
tualnih tradicija u kulturama s kojima se muslimani sus- 
retali u širenju islama. Vjerski krugovi, koje su uglavnom 
predstavljali Arapi, žestoko su reagirali na nove glasove, 
a stručnjaci haditha i figha ušli su u tu arenu, boreći se 
protiv hereze. Zbog toga su morali definirati neke stavo- 
ve, bilo pozitivne ili negativne, u odnosu na pitanja koja 
su se pojavila. Ali, neki od njih, zaneseni borbenim Ža- 
rom, prelazili su granicu umjerenosti. Na primjer, mu'taz- 
ilitskoj doktrini da je Our'an Božija riječ koja se pojavila 
sa Poslanikom Islama, suprotstavili su se neki tradicional- 
isti svojom tvrdnjom da je čak i izgovaranje riječi Our'ana 
vječno i nestvoreno. Dhuhali, jedan od Bukharijevih uči- 
telja, koga drže izvorom mnogih predaja Bukharijevog 
Sahiha, toliko se naljutio na Bukharia u jednoj diskusiji o 
toj doktrini da ga je izbacio iz razreda i išao čak dotle da 
je obznanio svima koji se druže s Bukhariem da im neće 
dozvoliti da pohađaju njegovu nastavu.?? Bukhari je vje- 
rovao u gidam (vječnost) Our'ana, ali je smatrao da je nje- 
govo čitanje (gira'at) stvorene naravi, dok je Dhulali dr- 
žao da je i čitanje vječno. 

Ekstremni stavovi slične vrste postojali su i o nekim 
drugim pitanjima, što nije nužno ovdje dataljno iznositi. 
U svim debatama u kojima bi sudjelovao, Abu Hanifa se 
bavio suštinskim pitanjima tog problema, kombinirajući 
racionalni sa činjeničnim pristupom. Jedno od tih pitanja 


39 Hafiz Ibn Hajar prenosi ovo detaljno u svom Fath al-Bariu. 

bio je odnos vjere i djela. Murji'e su smatrale da su vjera i 
djela dvije različite stvari, te, ako je vjera savršena, djela 
nisu od važnosti. Po njima, ako osoba iskreno vjeruje u 
Božiju Jednoću i Muhamedovo poslanstvo, a zanemaruje 
svoje dužnosti, bit će izuzet od kazne. Iako je prvi dio ove 
tvrdnje tačan, tradicionalisti su kombinirali ova dva dijela 
i suprotstavljali se potpuno ovoj tvrdnji. Svoje su uporište 
nalazili u površnoj interpretaciji nekih odlomaka Our'ana 
koji govore o tome. To je bilo pitanje osobnog mišljenja, i 
da je ostalo na tome, ne bi bilo tako važno. Nažalost, ovi 
čestiti ljudi išli su u krajnost, osuđujući one koji se nisu 
slagali s njima kao griješnike i nevjernike. Kad se Abu Yu- 
suf pojavio na sudu kao svjedok, Sharik je izjavio da neće 
prihvatiti svjedočenje nikoga ko ne smatra obavljanje na- 
maza dijelom vjere. 

Abu Hanifa je uvijek pokušavao shvatiti suštinu 
stava, bez obzira od koje osobe ili sekte dolazi. Kad su mu 
prenijeli ovu raspravu, izjavio je da su, po njegovom mi- 
šljenju, vjera i djela dvije odvojene stvari, koje počivaju na 
različitim temeljima. Zbog toga su ga mnogi prozvali 
murji'itom. Ali, njemu je bilo draže da ga zovu tako nego 
da zaobilazi istinu. Zapravo, ovaj naziv dodijeljen je svim 
muhaddithima i šerijatsko-pravnim učenjacima koji su 
bili na strani Abu Hanife. Muhaddith Ibn Outaiba, na- 
vodi u svojoj poznatoj knjizi al-Ma'arif mnoge od njih, 
uključujući Ibrahim Taimia, 'Amr b. Murraha, Talag al- 
Habiba, Hammad b. Sulaimana, 'Abd al-Aziz b. Abi Da- 
wuda, Kharijjah b. Mus'iba, 'Amr b. Oais al-Asara, Abu 
Mu'awiat al-Darira, Yahya b. Zakariya' i Mus'ir b. Kud- 
ama, svi imami u hadithu i riwayatu, čije stotine predaja 
navodi Bukharijev Sahih. Neki površni promatrači, koji se 
danas zgražaju nad činjenicom što su neki tradicionalisti 
nazvali Imama Abu Hanifu murji'itom, bili bi šokirani lis- 
tom Ibn Outaiba. Muhaddith Dhahabi, govoreći o Musir 
b. Kudamu u svome Mizan al-I'tidalu, piše: "Irja" je 
škola mišljenja kojoj su pripadali mnogi veliki učenjaci i 
njezine pristaše ne treba osuđivati."Abu Hanifa je bio 
sljedbenik te škole. 

Ova doktrina, očito ne jako nametljiva, imala je dalek- 
osežne implikacije. Abu Hanifa ju je zato prihvatio slo- 
bodno i iskreno. Logična implikacija shvaćanja rada kao 
dijela vjere bila je tvrdnja da čovjek lišen djela ne može 
biti vjernik (mu'min), što su kharijiti podržavali. Iako ve- 
ćina muhadditha nije smatrala takvog čovjeka nevjemi- 
kom, to je bilo samo zato što su previdjeli takav zaključak, 
iako je on bio neizbježan. 


Imam Razi, veliki pristalica Imama Shafi'ie, rasprav- 
ljajući u svome Managih al-Shafi'i o čestim optužbama 
upućenim Shafi'i da vjeruje u kontradiktorne stvari, na- 
vodi kao dokaz protiv takve optužbe primjer, da on, s 
jedne strane, smatra vjeru kombinacijom očitovanja vjere 
i prakse, a s druge strane, tvrdi da odsustvo prakse nik- 
oga ne čini nevjernikom, iako ova kombinacija, ne može 
potrajati kao takva, ako jedan od elemenata spomenutih u 
kombinaciji nedostaje — što je, nastavlja Razi, bio razlog 
mut'tazilijama koji vjeruju kako je djelo dio vjere da jed- 
nako tako smatraju kako vjera ne bi mogla postojati bez 
djela. Na optužbe odgovara tvrdeći da je suština vjere is- 
povijedanje i očitovanje, dok su djela njezine posljedice i 
rezultati, a budući da se o tome šta proizlazi iz stvari po- 
nekad govori metaforički, djela su postala poznata kao 
vjera, iz koje, po njemu, slijedi da odsustvo djela ne znači 
nužno i odsustvo vjere. 


Međutim, ovo predstavlja tumačenje značenja po- 
stavke, koja autoru nije bila namjera. Razi je to morao pri- 
znati, što je jasno iz činjenice da nakon svog odgovora do- 
daje: "Ovaj odgovor dokazuje da je doktrina lažna." Razi 
je bio sljedbenik Shafi'ine škole i gorljivi pristalica njezi- 
nog osnivača. Ipak, kao čovjek velikog znanja, nije mogao 
ne priznati da se djela moraju uzeti kao rezultati, a ne sas- 
tavni dijelovi vjere ili treba priznati da čovjek bez djela 
nije mu'min. 

Postoji spis Abu Hanife na ovu temu, čiji argumenti 
potvrđuju pronicljivosti njegovog intelekta, pogađajući u 
srž problema. Bio je to odgovor na pismo 'Uthman Battia, 

tadašnjeg poznatog tradicionaliste. Pismo, inspirirano pri- 
čama o Imamovim idejama, bilo je prijateljsko raspitiva- 
nje. "Ljudi te nazivaju murji'itom," pisao je 'Uthman, "i 
kažu kako smatraš da je vjerniku dopustivo skrenuti s 
pravog puta. Ove optužbe su me šokirale. Jesu li istinite?" 
Imamov odgovor je bio dug. Ja ću se zadovoljiti sa neko- 
liko njegovih odlomaka. Nakon veličanja Boga i njegovog 
Poslanika i zahvale 'Uthmanu na izrazima prijateljskog 
zanimanja za njegovo dobro i ugled, počinje ovako: 
Dopustite da vas podsjetim da su ljudi, prije nego je Allah odredio 
Poslaniku njegovu misiju, bili politeisti mnogobošci. On im je govorio da 
ostoji samo jedan Bog i tražio od njih da vjeruju njegovim porukama. 
Šivoti vlasništvo svih onih koji odbace politeizam prihvatajući Islam, 
postaju sveti. Onima koji prigrle vjeru propisuju se dužnosti. Izvršenje 
tih dužnosti naziva se 'amal (djela). O njima Bog govori ovim riječima: 
"Oni koji su vjerovali i činili dobra djela; i oni koji su vjerovali u Boga i 
kreposno radili." Postoji nekoliko ayata iste vrste iz kojih je jasno da 
odsustvo djela ne poništava vjeru, ali odsustvo očitovanja i vjerovanja to 
čini. Da su očitovanje i djela dvije odvojene stvari, vidljivo je i iz činje- 
nice da su u pogledu očitovanja, svi muslimani jednaki, ali se vrednuju 
po djelu; što se tiče vjere i vjerovanja, oni su jednaki za sve muslimane. 
Sam Bog je rekao: "Vama sam odredio istu vjeru kao što sam i Nuhu a.s. 
Ono što sam objavio vama i ono što sam naredio Ibrahimu, Musau i Isau 
je da očuvaju vjeru, a ne da njome budu podijeljeni." Treba znati da su 
upućenost u vjeru i upućenost u djela dvije različite stvari. Naslov 
mu'min može se dati osobi koja nije svjesna svojih dužnosti. Takva oso- 
ba je nesvjesna kad se radi o obavezama, ali je u pogledu očitovanju u 
statusu vjernika. Bog je učinio ove distinkcije u Our'anu. Da li bi ti izje- 
dnačio osobu koja odbija priznati Boga i Njegovog Poslanika sa nekim 
ko je, iako vjernik, neupućen kad se radi o praktičnim djelima? Tamo 
gdje se obaveze spominju u Our'anu, se kaže: "Bog je rekao ovo zato da 
ne ideš krivim putem," a na drugom mjestu "Ako neko skrene s pravoga 
puta, neka ga neko drugi podsjeti na to." Za Musaa se priča da je rekao: 
"Kad sam to učinio, bio sam jedan od zalutalih." Osim ovih, ima i mno- 
gih drugih navoda koji potvrđuju isto. U stvari, drugi su čak i jasniji. Da 
li titula Amir al-m'uminin data Hadrati Umaru i Hadrati Aliu znači da 

su oni bili vođe samo za one koji su izvršavali svoje praktične obaveze? 
Hadrati Ali je nazvao narod Sirije, koji je ratovao protiv njega, mu'mi- 
nima. Može li biti većeg grijeha od ubijanja? Da li bi ti smatrao da su i 
ubojice i ubijeni u pravu? Ako si na jednoj strani, to jest, Hadrati Alia i 
njegovih sljedbenika, šta bi rekao o drugoj? Razmisli o tome i pokušaj to 
shvatiti.Tvrdim da su svi ljudi Oible mu'mini i da niko od njih nije po- 
stao nevjemik zato što je zanemario djelo. Onaj ko vjeruje, a isto tako 
izvršava dužnosti bez sumnje je mu'min i predodređen je za Džennet. 
Onaj ko izbjegava i vjeru i djela je predodređen za Džehennem. Onaj ko 
vjeruje, ali izostavlja djela je sigurno musliman, ali griješan. Božije je da 
ga kazni ili mu oprosti. 

Način na koji je Imam Abu Hanifa dokazao ovu tezu 
ne može biti bolji. Ima li boljeg argumenta da pokaže ka- 
ko su obaveze i vjera dvije različite stvari od onog da Is- 
lam od početka propovijeda vjeru, ali ne propisuje djela. 
Tekst iz Oura'na koji citira Imam pruža dokaz da je bio u 
pravu; jer se na svim mjestima 'amal spaja sa imanom, 
kopulativnom vezom, koje ne bi bilo kad bi se prvi dio 
riječi smatrao dijelom druge. Kopulatovno "fa" u tekstu 
"man yu'min billahi fa ya'mal salihan", konačno rješava 
problem. 

Postoje neki tekstovi u Our'anu i predajama na teme- 
lju kojih se ovaj zaključak može dovesti u pitanje, ali nisu 
dovoljni da dokažu suprotno. Hadith, na koji se pri tome 
uglavnom oslanja, je onaj koji kaže da mu'min, budući da 
je mu'min, ne može počiniti blud ili krađu.Međutim, ovaj 
način izražavanja je samo retoričko sredstvo naglašava- 
nja, kao što čovjek može reći o osobi da, zato što je gospo- 
din ne može uraditi neke stvari, što samo znači da 
navedena djela ne priliče gospodinu. Bez sumnje, blud i 
krađa ne priliče čovjeku-vjerniku. To je sve što taj hadith 
podrazumijeva. Inače, u hadithu Abu Dharra jasno stoji: 
"Svako ko vjeruje da nema boga osim Allaha predodre- 
đen je za Dženet, čak iako je bludnik ili lopov." 

Drugo pitanje o kojem se Abu Hanifa jasno očitovao, a 
u kojem je bio krivo shvaćen je — može li vjera ojačati ili 
oslabiti. Kažu da je Imam rekao:" Vjera se niti pojačava 

niti slabi." Nesumnjivo je ovo njegova izreka, ali su ga kri- 
vo interpretirali ne samo muhaddithi i pristalice Shafi'ie, 
već i neke hanefije. Vjera može ojačati ili oslabiti u dva 
aspekta. Prvi aspekt je kvalitet: sa tog stanovišta, može se 
reći da vjera postaje manje ili više intenzivna, drugim rije- 
čima, vjera znači nedvojbenost vjerovanja u kojem postoje 
stupnjevi. Kad je Ibrahim pitao Boga kako oživljava mrt- 
ve, Bog je rekao: "Još ne vjeruješ." Ibrahim je odgovorio: 
"Ja zaista vjerujem, ali želim zadovoljiti svoj um." Na 
mnogo mjesta u Our'anu Bog jasno govori o pojačavanju 
vjere; jedno od njih je: "Zadathum imanan" (To je poja- 
čalo njihovu vjeru). Imam, medjutim, niti potvrđuje niti 
negira ovu postavku u tom smislu. To u njegovo vrijeme, 
nije ni bilo sporno pitanje. Njegova tvrdnja da se vjera niti 
pojačava niti slabi bila je izrečena u drugom smislu, i u 
tom smislu je tačna. Oni koji smatraju da je djelo dio vjere, 
drže da se vjera pojačava i slabi kvantitativno: osoba vrlo 
pedantna u poslu je više vjernik nego što je to griješnik. 
Muhaddithi to jasno tvrde nalazeći razne argumente u 
prilog tome. Oastalani piše u svom komentaru o Bukhari- 
jevom Sahihu: "Vjera se pojačava ispravnim djelima a sla- 
bi grijehom." Muhaddithi, općenito izražavaju isto mi- 
šljenje u različitim kontekstima. Imam Abu Hanifa negira 
jačanje ili slabljene vjere u kvantitativnom smislu. Budući 
da ne vjeruje du su djela dio vjere, drži da količina rada 
ne može utjecati na kvantitetu vjere, što je ispravno sta- 
jalište. Postoji hadith koji kaže: "Abu Bakr je ispred vas 
ljudi, ne zato što puno klanja i posti već zbog onog što mu 
je u srcu." 


Znači, Imam ne negira da se vjera može pojačati ili 
oslabiti kvalitativno, već da se može pojačati ili oslabiti 
kvantitativno i to je logičan zaključak koji proizlazi iz nje- 
gove tvrdnje da djelo nije dio vjere. 

Imam također smatra da vjera ne varira po svome sa- 
držaju i da su svi muslimani jednaki kad je riječ o vje- 
rovanju; jer, su vjerske odredbe jednake za sve. Drugovi i 

obični muslimani jednako vjeruju u jednog Boga i Posla- 
nika: ako postoje razlike među njima, onda su one u in- 
tenzitetu vjerovanja. U odgovoru 'Uthman Battiu, Imam 
je to opisao riječima: "Stanovnici Nebesa i Zemlje imaju 
istu vjeru." Da bi to potkrijepio, on citira Our'an: "Mi smo 
vam odredili istu vjeru kao i Nuhu". Imamovi protivnici 
su ga žestoko optuživali da svoju vjeru izjednačava sa 
vjerom Abu Bakr Siddiga. Nikad nije utvrđeno da je ikad 
dao takvu izjavu, a čak i da jest, to ne bi bilo od velike 
važnosti. Ko može poreći tu jednakost o kojoj on govori? 
Uistinu je iznenađujuće da kritičari nisu uspijevali razu- 
mjeti ni ovako jednostavne stvari. Khatib Baghdadi je na- 
pisao brojne stranice da pobije ovu tvrdnju, a da nije 
shvatio njeno pravo značenje. Zamjera Imamu da je iz- 
jednačio obične muslimane i Drugove, a ne shvaća da, iako 
su Drugovi apsolutno superiorniji, između ove dvije gru- 
pe postoji mnogo toga po čemu su jednaki. 

Iako je o svim takvim pitanjima imam Abu Hanifa 
imao svoje osobno mišljenje, nikad nije proglašavao su- 
protno mišljenje herezom ili devijacijama. Primjeri takve 
liberalnosti su rijetki u Islamu nakon prvog stoljeća. Ništa 
nije više naškodilo Islamu nego međusobne denuncijacije 
neistomišljenika. Istina, razlike u mišljenjima su se poja- 
vile i u vrijeme Drugova. U pogledu Poslanikovog Puto- 
vanja nebeskim sferama (Mi'raj, op.p.), na primjer, 'Abd- 
Allah b. Abbas i mnogi Drugovi vjerovali su da je Poslanik 
zaista vidio Boga, dok se Hadrati 'A'ishah tome žestoko 
protivila. Također je odbijala vjerovati da su mrtvi čuli 
Poslanika kako govori, kao što je Amir Mu'awiyah negi- 
rao Poslanikovo tjelesno putovanje na Nebesa. Takve ra- 
zlike u mišljenju tada nisu navodile neistomišljenike da 
denunciraju jedni druge kao nevjernike i njihove stavove 
kao herezu. Neki čovjek je rekao 'Abd-Allah b. 'Umaru: 
"Ima ljudi koji krivo interpretiraju Our'an i nazivaju nas 
nevjernicima. Jesu li i oni sami nevjernici?" "Niko se ne 
može nazvati nevjernikom," odgovorio je 'Abd-Allah, 

"ako ne kaže da postoje dva Boga."4" Nakon Drugova, ta- 
kve razlike su dobile na intenzitetu, dovodeći do pojave 
oštro podijeljenih frakcija. Postoje mnoga pitanja vjerova- 
nja i prava na koja u Our'anu ne nalazimo presudan 
odgovor, a takvi sudovi kakvi postoje su međusobno 
kontradiktorni, što zahtijeva dedukciju i pomirenje pro- 
turječnosti. To je dovelo do pojave individualnih sudova, 
što stvara mnoštvo različitih mišljenja. Nesumnjivo su ne- 
ka od ovih mišljenja bila kriva, ali iz toga ne slijedi da su 
heretična. 


Šteta je što su umovi zaneseni vjerskim žarom i isk- 
ljučivi u svom uvjerenju da su u pravu, bili nesposobni 
tolerirati različitost mišljenja, obarajući se žestoko protiv 
svih onih koji su mislili drugačije. Rezultat toga bile su 
uzajamne optužbe za nevjeru, izrečene žarom koji je bio 
obrnuto proporcionalan iskazanom vjerskom žaru. Stvari 
su postepeno stigle dotle da je svaka sekta tražila potvrdu 
u izmišljenoj predaji kako bi dokazala optužbe pripisane 
drugoj sekti za skretanje s pravog puta i za devijacije. Jed- 
na od izmišljenih predaja bila je i ona proročanska koja je 
tvrdila da će se pojaviti sedamdeset tri sekte u musliman- 
skom ummetu od kojih je samo jedna predodređena za 
dženet. Da bi se proročanstvo ispunilo, izmišljene su se- 
damdeset tri sekte, zajedno sa različitim predajama veza- 
nim uz svaku od njih, na primjer, "Oadariyye su Magi 
ovog Ummeta." 


Ovo netolerantno sektašvo rastočilo je tkivo musli- 
manskog društva, deformirajući svaki njegov aspekt — 
vjeru, moral, vlast, kulturu, civilizaciju. Usred te prijeteće 
destrukcije postojao je jedan konstruktivan glas, glas Abu 
Hanife koji je glasno govorio: "Među ljudima Oible, ne- 
ma ni jednog koga možemo smatrati nevjernikom." Ovoj 
izjavi se u to doba nije pridavala velika pažnja, ali je vre- 


40 Imam Muharnmrnad, Athar, str. 65. 

menom stjecala sve veći kredibilitet, dok nije postala je- 
dan od dragocjenih načela znanosti kalama, iako se, na- 
žalost, na njemu nije puno radilo, tako da vika optužbi 
izrečenih za herezu nikad nije potpuno utihnula. 


Imam je došao do ovog stava nakon puno razmišlja- 
nja, istraživanja i praktičnog iskustva. Bio je savremenik 
mnogih poznatih osnivača vjerskih škola i gotovo sve ih 
upoznao. Kharijiti su imali svoje sjedište u Basri koja je 
bila u blizini Imamovog rodnog grada. Wasil b. 'Ata'i 
'Amr b.'Ubad, osnivači i propagatori Mu'tazila, bili su sta- 
novnici Basre. Zatim, Jahm b. Safwan, po kome je nazvana 
poznata Jahmiyya sekta. Imam se sreo s njima i upoznao 
njihove ideje. Od onoga što se pripisuje ovim sektama, 
nešto su obične izmišljotine, nešto krive interpretacije, a 
nešto je apsurdno, a da istovremeno nije i heretično. Zbog 
toga je Imam proglasio sve pripadnike Oible vjernicima. 
Zapazio je da su sve tvrdnje koje su izazvale pažnju i 
postale kamen kušnje vjere, bile samo igre riječima i jezik 
jednog kruga ljudi. Najspornije je bilo pitanje vječnosti 
Our'ana, pitanje kojem su ljudi pridavali jednako toliko 
važnosti koliko i Božijoj Jedinstvenosti. Mnogi veliki vjer- 
ski učenjaci kažu da su postojala dva čovjeka koja su 
spasila Islam u izuzetno kritičnim vremenima, a to su 
Abu Bakr Siddig, koji je istrijebio otpadnike iz Arabije 
nakon Poslanikove smrti i Ahmad Hanbal koji je, za vla- 
davine Ma'mun al-Rashida, bio ustrajan u poricanju stvo- 
renosti Our'ana. Ahmad Hanbal, zapravo, ima prednost 
jer je Abu Bakr imao uz sebe Drugove kao podršku, dok je 
Hanbal bio sam. 


Kad se u biografskim knjigama neko opisuje kao po- 
uzdan i mjerodavan, najveći dokaz toj tvrdnji je da je 
osoba smatrala kako je nazivati Our'an stvorenim isto što 
i nevjerovanje, iako je to samo stvar verbalne rasprave. 
Oni koji su smatrali Our'an stvorenim i ne-vječnim imali 
su na umu njegove riječi i njihovo izgovaranje, o čemu je 
jasno govorio Poslanik. Oni prikazuju Our'an običnim lju- 

dima. Oni koji ga smatraju vječnim, shvaćaju ga kao Božiji 
govor (kalam) u onom smislu u kojem govor predstavlja 
jedan od Njegovih atributa. Brojne izjave o ovom pitanju 
pripisuju se Abu Hanifi, a sve se zasnivaju na ovoj di- 
stinkciji. Na primjer, odgovarajući na pitanje nekom čo- 
vjeku, rekao je da je Our'an ne-vječan, zato što to nije Bog, 
a ništa osim Boga nije vječno. !! 

Ukratko, ovakve izjave koje se ne baziraju na Our'anu, 
ne mogu biti kriterij vjere ili odsustva vjere. Mudrost Abu 
Hanife je u tome da je štitio onu sferu Islama čiju širinu 
opisuju riječi: "Ko god izgovori riječi 'Nema boga osim 
Allaha" ulazi u džennet." Steta je što njegovo mišljenje nije 
dobilo zasluženu težinu. Da mu je posvećena pažnja koju 
zaslužuje, ne bismo čuli kako šerijatski pravnici (fugaha') 
opisuju Ghazalia, Muhyi al-Din 'Arabia, Ghauthal-Azame, 
Ibn Taimiyyah i Abu Talib Makkia kao nevjernike. 


41 AbuHilal 'Askari, Kitab al-Awa'il. 

Pogrešno je tvrditi, kako su to neki učinili, da Abu Ha- 
nifa nije bio stručan u hadithu. Ostaje ipak činjenica da 
većini nije bio poznat kao muhaddith. Bilo je stotine ljudi 
prije njega koji su se isticali i po originalnom mišljenju i 
po tradicionalnom učenju, koji su ostali poznati samo u 
glavnom području njihovog djelovanja. To što se Abu Ha- 
nifa nije isticao u hadithu sasvim je razumljivo: ne može 
mu se pripisati ni jedno djelo na tu temu. Iznenađuje da 
čak ni Malik ni Shafi'ia nisu poznati kao muhaddithi i da 
njihovi radovi o hadithu nisu postigli takvu popularnost 
koju su imali šest Sahiha. Ahmad b. Hanbal je poznatiji 
po hadithu nego ova trojica, ali je manje poznat nego oni 
u sferi mišljenja i donošenja vlastitih sudova. Tabari, i 
sam muhaddith i mujtahid, ne spominje ime Ahmad b. 
Hanbala na svojoj listi mujtahida."? Oadija 'Abd al-Barr u 
svome biografskom rječniku mujtahida, Kitab al-Intiha' 
fi'l-Thalathat al-Fugaha" zadovoljava se time da spome- 
ne Abu Hanifu, Malika i Shafi'iu. Razi piše u Managib 
al-Shafi'i: "Nakon Imama Shafi'ie nije rođen više ni jedan 
mujtahid." Iako se mnogi učenjaci slažu da je Ahmad Ha- 
nbal bio savršen u ijithadu, o tome još nije postignut kon- 
senzus. 


Činjenica je da su mujtahid i muhaddith dvije potpu- 
no različite kategorije. Muhaddith pomno istražuje sve 


42. Hafiz Jalal al-DinSuyuti, Tabagat al-Mufassirin, bilješka o Tabariu. 

vrste kazivanja — upute, pripovijesti, izreke o vrlinama i 
biografske podatke. 


Mujtahid, s druge strane, bavi se uglavnom onim pre- 
dajama iz kojih se može izvesti načelo zakona. Zato mu- 
jtahidi puno rjeđe citiraju predaje nego muhaddithi. Mu- 
watta', u kojoj su sakupljene sve predaje koje navodi 
Malik, jedva da ima hiljadu predaja, uključujući izreke 
Drugova i njihovih Sljedbenika. Shafi'i nekoliko puta pri- 
znaje Ahmad Hanbalu da muhaddithi (među koje očito 
ubraja i ovog drugog), bolje poznaju predaju nego pravni 
teoretičari kao što je on. Treba napomenuti da je ovo pri- 
znanje dao čovjek za kojeg je gadija Yahya b. Aktham, 
učitelj Tirmidhia, imao običaj sa žaljenjem reći da bi sve 
druge izvore predaja učinio suvišnim da se punom paž- 
njom posvetio hadithu.% Hafiz Ibn Hajar, u svome Ta- 
wali al-Ta'sis, kratkom, ali korisnom sjećanju na Shafi'iu, 
zaključuje svoju diskusiju o Shafi'inim stručnjacima slje- 
dećim riječima: "Nije sreo mnogo autoriteta (shuyukh), 
što je bio običaj s većinom učenjaka haditha, jer je bio za- 
okupljen fighom." Isto je objašnjenje i za mali broj auto- 
riteta Abu Hanife. Nažalost, neki su otišli tako daleko da 
su tumačili kako je Imam slab u citiranju predaja. Ovo, 
međutim, nije nova misao; nju su neki podržavali u pro- 
šlosti i ona još uvijek postoji. Da bi bili pravedni prema 
tim ljudima, mora se priznati da općepoznate činjenice o 
Imamu, površno gledano, daju materijala za takvo mišlje- 
nje. Ne samo da nije ostalo nikakvo djelo s područja 
haditha, nego ga ni Sahih ne spominje, osim u jednoj ili 
dvije predaje koje mu pripisuje. Osobito je značajna čin- 
jenica da je općenito bio poznat kao mislilac, što je stvo- 
rilo utisak da nije imao puno veze sa hadithom. Mora se 
priznati da su znanje Abu Hanife o ratnim pohodima, pri- 
če o velikim imenima i biografijama bili ograničeni, ali je 
bilo isto i sa Malikom i Shafi'iom. Međutim, negiranje 


43. Hafiz Ibn Hajar, Tawali al-Ta'sis, str. 56. 

Imamove velike učenosti i oštroumnosti kad se radi o 
vjerskim zapovijedima i vjerovanju nije ništa drugo do 
kratkovidnost. Nepostojanje zbirke njegovih spisa o 
hadithu i predajama koje prenosi, ne dokazuje da je nje- 
govo znanje o hadithu bilo slabo. Ni jedan Drug nije pro- 
veo više vremena sa Poslanikom, bilo u većem društvu ili 
nasamo, nego Abu Bakr Siddig: niko ne može posjedovati 
više znanja nego on o Poslanikovim izrekama i djelima. 
Pa, ipak je broj autentičnih predaja koje je on zabilježio u 
svim knjigama haditha, sve zajedno, ne prelaze broj se- 
damnaest. 4 Može li neko tvrditi da je imao samo tako 
mali broj predaja za prenijeti? 

Odmah do Abu Bakr Sadigga je 'Umar Farug. Njemu 
se pripisuje samo pedeset predaja, od kojih se neke ne 
smatraju potpuno autentičnim. Slično je i sa 'Uthmanom i 
'Aliem. Nasuprot tome, Abu Hurairu se pripisuje 5346 
predaja, Anasu 2286, 'Abd-Allahu b. Abbasu 2660, Jabiru 
2540 i 'Abd-Allahu b. 'Umaru, koji je bio tek mladić za 
Poslanikova života, 2630. Ako je broj predaja jedini krit- 
erij, trebali bismo priznati da su prva četvorica halifa bili 
ili izuzetno slabog pamćenja ili nezainteresirani za Posla- 
nikove izreke i djela. 


Ako autori šest Sahiha ne citiraju više od nekoliko pre- 
daja Abu Hanife, drugi imami figha doživjeli su jednaku, 
ako ne i goru sudbinu. Nema, na primjer, ni jedne Sha- 
fi'ine predaje u Sahihu, koji veliki tradicionalisti kao Ah- 
mad Hanbal, Ishag b. Rahwaih, Abu Thaur, Humaidi, 
Abu Zar'ah, al-Razi i Abu Hatim priznaju za bogatu riz- 
nicu predaja. U stvari, Bukhari i Muslim ne citiraju ni 
jednu Shafi'inu predaju čak ni u svojim drugim djelima. 
Razi je pokušao objasniti ovakvu indiferentnost Bukharia 


44. Imam Razi, Managib al-Shafi'i. Broj predaja koje prenose prva 
četvorica halifa, koje sam naveo, uzete su od Imarna Shafi'ie. Muhad- 
dithi im pripisuju još više predaja. Čak i u tom slučaju, broj nije tako 
velik da bi opravdao našu tvrdnju da su bili plodni prenosioci 

i Muslima, ali nije uspio dati ni jedan uvjerljiv razlog. Os- 
tavimo Sahihe Bukharia i Muslima; Tirmidhi, Abu Da- 
wud, Ibn Majah i Nasa'i navode samo nekoliko iz lanca 
predaja u kome se pojavljuje ime Shafi'ie. 

Istina, kriterij koji su postavili muhaddithi u procjeni 
pouzdanosti i tačnosti zaključivanja, isključuje mislioce i 
vizionare. Oastalani, u svome komentaru Bukharievog 
Sahiha, citira Bukharia koji kaže da nikad nije zabilježio 
predaju onog čovjeka koji nije izjavio da se vjera sastoji i 
od očitovanja i od djela.f5 

Ako je izjava tačno prenesena, kakvu je onda šansu 
imao Abu Hanifa da mu se dopusti ulaz u svetište tradi- 
cionalista? 


Bukhari spominje Shafi'iu u svome Tarikh al-Kabiru, 
ali sa indiferentnošću koju Razi, začudo, smatra nečim na 
čemu treba biti zahvalan, jer je to, po njemu, bolje nego ga 
pridružiti slabim prenosiocima predaja. Evo šta Razi piše, 
opisujući Shafi'ine kvalitete: "Imam Bukhari spominje 
Imama Shafi'iu u Ta'rikh al-Kabiru, i kaže u jednom od 
poglavlja da je Muhammad b. Idris b. 'Abd-Allah Muha- 
mmad al Shafi' al-Oarashi umro 204. h., a ne spominje ga 
u poglavlju o Du'afa (slabi prenosioci), iako je znao da je 
Shafi'ia prenosio mnoge predaje; da je bio slab prenosilac, 
Bukhari bi ga spomenuo u poglavlju o slabim prenosio- 
cima." 

Neko je upitao Ahmad Hanbala za mišljenje o Auza'iu, 
koji je bio priznati mujtahid i uživao ugled u Siriji jednak 
onome kojeg su Malik i Shafi'i imali u Arabiji i Iraku. On 
je odgovorio: "Slab u predaji i slab u sudovima. "46 


Kvalitete kojima se mujtahidi mogu ponositi su jas- 
noća vizije, moć zaključivanja, sposobnost da prepoznaju 
pitanja i pronađu odgovore, umijeće izvođenja naredbi. 


45. Ibn Hajar navodi ovu Bukharijevu izjavu u uvodu Fath al-Baria. 
46 Razi, Managib al-Shafi, Glava IV. 

Ali, sve su ovo u očima jedne grupe tradicionalista, ne- 
dostaci. Abu Ja'far Muhammad b. Jarir Tabari piše o Abu 
Yusufu: "Jedna grupa tradicionalista uzdržavala se od 
korištenja predaja koje je on navodio zbog toga što se 
upravljao prema vlastitim sudovima i imao običaj izvo- 
diti sekundarne naredbe iz onih koje su već bile izvedene. 
Osim toga, bio je halifin dvorjanin i gadija. "7 Ako je izvo- 
đenje naredbi prekršaj, onda je Abu Hanifa bio u tome 
gori od Abu Yusufa. 


Vrijedi razmotriti zašto su Abu Hanifa i negovi sljed- 
benici nazvani ahl al-ra'y (oni koji se oslanjaju na mišlje- 
nje). S tim u vezi, mnogi su bez nužnog razmišljanja pri- 
hvatili ovaj popularni stav. Pokušajmo, za početak, doći 
do toga kako je nastao taj naziv i na koje se ljude prvo 
odnosio. Koliko ja mogu utvrditi, prvi čovjek koji je dobio 
taj naziv bio je Rabi'at al'Ra'y, Malikov učitelj i autoritet 
hadithu. Riječ "ra'y" je postala sastavni dio njegovog ime- 
na i kao takvo ono se javlja u historijskim knjigama i rječ- 
nicima imena. Bio je čuveni muhaddith i fagih koji je sreo 
mnoge Drugove. Dhahabi piše ovako o njemu u Mizan al- 
I'tidalu: "Autori svih knjiga (tj. šest Sahiha) oslanjali su se 
na svoje mišljenje." 'Abd al-Aziz Majishun piše: "Nisam 
sreo čovjeka koji je znao napamet više predaja od Rabi'ae. 

U tom razdoblju i kasnije, mnogi su bili poznati kao 
"ahl al-ra'y". Tradicionalist Ibn Outaibah u svome Kitab 
al-Ma'arifu, u poglavlju o "ahl al-ra'y", u naslovu tog po- 
glavlja navodi imena Ibna Abi Laila, Abu Hanifa, Rabi'at 
al-Ra'y, Zufar, Auza'i, Sufyan Thauri, Malik b. Anas, Abu 
Yusuf i Muhammad b. al-Hasan. Kako je Ibn Outaiba 
umro 276. h., čini se iz ovoga da su sve do trećeg stoljeća 
hijre, ovi ljudi bili poznati kao "ahl al-ra'ya". Izuzimajući 
Zufara, svi spadaju u tradicionaliste, a naročito Malik, Su- 
fyan Thauri i Auza'i, koji su toliko poznati da je bilo ka- 
kav komentar suvišan. 


47. Ibn Khallikan, Ta'rikh, bilješka o Oadi Abu Yusufu 

Ono što se zaista dogodilo je da su ljudi koji su se ba- 
vili podučavanjem haditha bili podijeljeni u dvije grupe. 
Jednu grupu činili su oni koji su se bavili prikupljanjem 
predaja i kazivanja. Njihov odnos prema predajama bio je 
kao prema običnim kazivanjima, čak do te mjere da nisu 
razlikovali opozivajuće od opozvanih predaja. Drugu 
grupu čine oni koji su proučavali predaje da bi iz njih de- 
ducirali naredbe i odluke. Kad ne bi mogli naći jasan 
tekst, u zaključivanju bi se služili analogijom. Iako su ove 
dvije grupe dijelom kombinirale dva pristupa, bile su pre- 
poznatljive po onom koji se više isticao u njihovom radu. 
Tako je prva grupa postala poznata kao "ahl al-riwayah 
ili ahl al-hadith" a druga kao "ahl al-ra'y". Razlog da 
Malik Sufyan Thauri i Auza'i dobiju naziv "ahl al-ra'y", 
bio je u tom što su istovremeno bili i tradicionalisti i origi- 
nalni mislioci i osnivači pravnih škola. Ali, kako su rangi- 
rani inter se na različite razine i dva različita zanimanja, 
ponekad bi se isticali u jednoj kao "ahl al-ra'y", a u drugoj 
kao "ahl al-hadith", što zapravo znači više u jednoj ili 
drugoj kad bi se međusobno uspoređivali. Na primjer, 
naslov mujtahid ili "ahl al-ra'y" bio je prikladniji za Abu 
Hanifu nego Malika. Jednom je Nadar b. Yahya pitao Ah- 
mad Hanbala — šta ima protiv Abu Hanife. Odgovorio je: 
"Ra'y." " Zar Imam Malik ne djeluje prema mišljenju?" 
pitao je Nadar. "Da", odgovorio je Ahmad Hanbal, "ali 
Abu Hanifa se više oslanja na mišljenje." "Onda," primi- 
jetio je Nadar, "obojica snose krivnju u onoj mjeri u kojoj 
se oslanjaju na mišljenje." Ahmad Hanbal je ostao bez od- 
govora.!8 

Prije Abu Hanife figh nije bio sistematizirana discipli- 
na. Kad je on počeo raditi na sistematizaciji figha, naišao 
je na niz pitanja o kojima nije postojala autentična pre- 
daja, čak ni izjava nekog od Drugova. Zato se pri zaključi- 
vanju morao služiti analogijom. Nije on bio prvi koji je 


48. Ugud al-Juman. 

tako postupao. Čak su i neki od Drugova donosili sudove 
analogijom, o čemu ćemo kasnije detaljnije raspravljati. 
Ali, u njihovo vrijeme život Zajednice još nije bio tako 
složen da bi stvarao situacije koje su zahtijevale primjenu 
analogije pri donošenju sudova. U naporu da sistematiz- 
ira figh, Abu Hanifa je smatrao nužnim razraditi pravila 
analogije zajedno sa njenom upotrebom. U javnosti je to 
potvrdilo njegovu vezu između vlastitog mišljenja i ana- 
logije, što objašnjava činjenicu da u historijskim knjigama 
riječi "predvodnik škole mišljenja" obično nalazimo uz 
njegov ime. 

Postojao je još jedan razlog zbog koga je Imam bio 
poznat kao "ahl al-ra'y". Tradicionalisti obično nisu kor- 
istili dirayat (kritičko propitivanje) kad bi se bavili preda- 
jama i kazivanjima. Abu Hanifa je bio prvi koji je to činio, 
razrađujući njegova načela. Odbacio je veliki broj predaja, 
jer nisu izdržale njegove kritičke standarde. Budući da su 
dirayat i ra'y vrlo blizu jedan drugome po značenju, go- 
tovo sinonimi, obični ljudi ih nisu ni mogli razlikovati. 
Ovo je ojačalo ugled Imama kao osobe koja se oslanja na 
svoje vlastito mišljenje. 

Nakon ove uvodne diskusije, pređimo na temeljno pi- 
tanje Abu Hanifinog odnosa prema hadithu. Relevantne 
činjenice o njegovom putu učenjaka jesu one koje se zas- 
nivaju na autentičnim prikazima. U prvom dijelu knjige 
iznio sam povijest Imamovog proučavanja haditha, na te- 
melju nekih knjiga koje predstavljaju osnove umijeća bio- 
grafske literature. Imajući na umu tu historiju, razmotri- 
mo još jednom kakvu ulogu u izučavanju haditha može 
imati čovjek koji ga je počeo proučavati sa navršenih dva- 
deset godina, u doba pune zrelosti razumijevanja i nasta- 
vio to činiti još niz godina. Čovjek koji je učio predaje od 
istaknutih stručnjaka ovog područja u Kufi, koji je godi- 
nama pohađao nastavu haditha u Mekki, kome su auto- 
riteti Medine dodijelili diplomu o visokoj stručnosti i čiji 
su učitelji bili ljudi poput 'Ata'" b. Abi Rabaha, Nafi' b. 

'Umara, Umar b. Dinara, Muharib b. Dithata, A'Mash Ku- 
fia, Imam Bagira, 'Algamah b.Murthada, Makhul Shamia, 
Auza'ia, Muhammad b. Muskim al-Zuhria, Abu Ishag al- 
Sabi'ia, Sulaiman b.Yasar 'Abd al-Rahman b.Hurmuz al- 
A'raya, Mansur al Mu'tamira, Hisham b.'Urwaa — sve 
stupovi haditha, čija su kazivanja obogatila Bukharijeve i 
Muslimove Sahihe. 


Razmislimo o Imamovim učenicima," Yahya b. Sa'id 
al-Oattanu, imamu umijeća opovrgavanja i procjene; 
'Abd al-Razzag b. Humamu, čijim se Jami'al-Kabirom 
Bukhari uveliko nadahnnjuje; Yazi b. Harunu, jednom od 
učitelja Ahmad Hanbala; Waki"'b.al-Jarrahu, kojeg Ahmad 
Hanbal opisuje kao nekog kome nije sreo ravnog u isna- 
du i riwayatu; 'Abd-Allah b. al-Mubaraku, koji je bio pri- 
znat kao "amir al-mu'minin" u hadithu; i Yahya b. Za- 
kariya'b. Abi Za'idahu, koga je Ali b. al-Madini 
(Bukharijev učitelj) imao običaj zvati vrhuncem učenosti. 
Ovi ljudi nisu samo nominalno Imamovi učenici, već su 
godinama sjedili pred njim, ponoseći se tom činjenicom. 
'Abd-Allah b. Al-Mubarak je obično govorio da mu Bog 
nije pomogao posredstvom Abu Hanife i Sufyan Thauria, 
bio bi samo običan čovjek.?" Waki' i Yahya b. Abi Za'idah 
družili su se sa Imamom tako dugo da su postali poznati 
kao "prijatelji ili drugovi Abu Hanife." Je li zamislivo da 
se ljudi tog ugleda, priznati stučnjaci haditha i riwayata 
dive običnom čovjeku? 

Pored ovoga, činjenica je da Abu Hanifa, kao jedan od 
vrhunskih mujtahida, nikad, u posljednih dvanaest sto- 
ljeća, nije bio osporavan, izuzimajući dvije ili tri osobe. 
Riječ "mujtahid" definirali su učenjaci haditha, kao što su 
Baghawi, Rafi'i Nawawi i drugi, ovako: "Mujtahid je do- 
bro upućen u Our'an, hadith, prve pravne škole, leksik- 
oligiju i analogno zaključivanje. Drugim riječima, to je čo- 


49 Detaljan prikaz o njima dat je u Dodatku. 
50 Tadhib al-Tadhib, bilješka o Imamu Abu Hanifi. 

vjek koji zna sve ili gotovo sve ayate iz Our'ana, koji Zas- 
niva stavove na izrekama Poslanika i prvih generacija. 
Kad se radi o pravnim pitanjima, ima neophodno znanje 
iz leksike i poznaje sve metode analognog zaključivanja. 
Ako mu nedostaje znanja u bilo čemu od navedenog, ne 
može se nazvati mujtahidom i treba se prikloniti nekoj od 
priznatih pravnih škola.'?! 


Na temelju ove definicije, Ibn Khaldun, raspravljajući 
o mujtahidima u odjeljku nazvanom Hadith, piše: "Neki 
nepravedno potcjenjuju mujtahide da nisu dovoljno upu- 
ćeni u hadith i da su zato njihove predaje vrlo rijetke. Ali, 
to je pogrešno mišljenje, koje, kad se radi o velikim ima- 
mima, ne može ni u kom slučaju, biti istina. Shari'ah je 
izveden iz Our'ana i haditha i zato osoba koja slabo 
poznaje hadith treba pokušati nadoknaditi taj nedostatak 
deduciranjem vjerskih pravila iz ispravnih načela." Ibn 
Khaldun dalje piše: "Da je Imam Abu Hanifa bio jedan od 
velikih mujtahida, u disciplini haditha, dokazuje činjeni- 
ca da njegova pravna škola uživa povjerenje među muha- 
ddithima o kojoj oni raspravljaju, bilo da je prihvaćaju ili 
osporavaju.""? Ibn Khaldun također navodi razloge čin- 
jenici da je broj predaja pripisanih Imamu mali. Predla- 
žem da se na to opšimije osvrnemo. 

Mnogi muhaddithi priznali su visoki ugled Abu Hani- 
fe u hadithu. Dhahabi, najistaknutija figura među tradicio- 
nalistima kasnijeg razdoblja, napisao je knjigu o hafizima 
haditha (onima koji su predaje pamtili). U predgovoru 
objašnjava da se knjiga sastoji od biografskih prikaza ljudi 
čije se znanje Poslanikovih predaja i osobni sudovi teme- 
lje na potvrđivanju, odbacivanju, ispravljanju i sažimanju 


51 Shah Wali-Allah, 'Igd al-Jid. 

52. Iznenađuje da su, i pored ovog objašnjenja, neki sitničavi ljudi 
pokušali dokazati da Imam nije bio dobar poznavalac Haditha, na 
osnovu nekih usputnih Ibn Khaldunovih primjedbi, izrečenih tako 
da pokazuju kako ni on sam nije uvjeren u njihovu istinitost. 

Predaja. U toj knjizi Dhahabi ne uključuje nikoga ko nije 
bio veliki stručnjak u hadithu. Tako, usput spominjući 
Kharijah b. Zaid b. Thabita, piše: "Nisam ga spomenuo 
među onima koji predaju znaju napamet, jer je premalo 
predaja za koje se tvrdi da ih je on prenio." Ali, zato na- 
vodi Abu Hanifu, uključujući ga među hafize haditha. 
Može li biti većeg priznanja Imamovom statusu muhad- 
ditha? 

Abu'l-Mahasin Dimishgi je naslovio jedno poglavlje 
svoje knjige 'Ugud al-Juman na sljedeći način: "Glava 
dvadeset tri pokazuje da je on (Abu Hanifa), imao bogato 
znanje o predajama i bio vođa hafiza." Abu Yusuf, kojeg 
Yahya b. Mu'in naziva stručnjakom u hadithu i koga 
Dhahabi ubraja među svoje hafize, piše: "Sa Imamom 
Abu Hanifom smo obično raspravljali o pravnim pitan- 
jima... Kad bi izrazio svoj konačni sud, otišao bih sa nje- 
govih predavanja kod muhadditha u Kufu, kako bih od 
njih čuo predaje koje se odnose na pitanja vezana uz temu 
toga dana. Zatim bih se vratio do Imama kako bih mu 
ponovio predaje. Neke od njih bi prihvatio, a za druge bi 
rekao da nisu autentične. Kad sam ga pitao kako to može 
reći, odgovorio bi: "Znam sve što je poznato u Kufi." 


Navedeno svjedočenje je dovoljan dokaz Abu Hanifi- 
na visokog mjesta u hadithu. Istina je, međutim, da Imam 
nije zbog toga to što jest. Bilo je i drugih ljudi koji su na- 
pamet znali predaje. Ako je i imao nekoliko stotina uči- 
telja haditha, bilo je imama koji su u ranijim razdobljima 
imali hiljade. Ako je pohađao centre proučavanja haditha 
u svetim gradovima, bilo je i mnogih drugih koji su uživali 
istu prednost. Ono što Abu Hanifu ističe među njegovim 
savremenicima je nešto drugo, nešto od veće važnosti. To 
je bila kritička procjena predaja i njihovo vrednovanje kao 
temelja pravnih zakona. Disiplina haditha je uveliko 


53 Ugud al-Juman. 

napredovala poslije Abu Hanife: razbacane predaje su 
sakupljene, kompilirani su Sahihi i formulirana načela 
haditha, pretvarajući ga u znanstvenu disciplinu na te- 
melju koje je napisano stotine vrijednih knjiga. Razvojem 
ljudske misli i iskustva od tada se mnogo toga promi- 
jenilo. Ali, ispitivanje, vrednovanje i ocjena predaja nije se 
makla od mjesta do kojeg je stigao Abu Hanifa. 

Da bi se shvatio pravi značaj ovog dostignuća, nužno 
ga je analizirati u njegovoj historijskoj perspektivi, to jest, 
u odnosu na početak i razvoj haditha, a naročito nastanak 
sistema njegovog prenošenja i promjena kroz koje je pro- 
lazio u različitim periodima. 

Sistem prenošenja i kazivanja počeo je još za Poslanik- 
ova života, na jednostavan i prirodan način. Prvih trinaest 
godina Poslanikove misije zbivalo se u teška vremena, 
kad su Drugovi bili previše zaokupljni obranom vlastitih 
života, a da bi se bavili prenošenjem i kazivanjem pre- 
daja. Zato je bilo vrlo malo naredbi: ništa osim namaza 
nije bilo propisano kao obaveza, jer bi više obaveza pred- 
stavljalo neizdrživ teret. Čak je i propisanih namaza bilo 
malo i bili su kratki, to jest, ikindija, akšam i jacija namaz, 
a svaki se sastojao od samo dva rak'ata. Džuma namaz i 
dva bajram namaza nisu bili uopće propisani. Post je na- 
ređen 2 h., to jest trinaeste godine njegovog Poslanstva. O 
tome kad je zakat propisan kao obaveza, postoje različita 
mišljenja. Jedno od njih je mišljenje Ibn al'Athira, po kome 
je to bilo 9. h. Hajj je propisan iste godine. Ukratko, godi- 
nama je namaz bio jedina dužnost. Nije bilo naredbi o 
ostalim dužnostima, niti je bilo predaja o takvim nared- 
bama. Drugovi nisu pokazivali puno zanimanja za zapo- 
vijedi i pravna pitanja. Sam Our'an kaže: "Nemoj se raspi- 
tivati o onome, što te, kad saznaš, neće zadovoljiti." 

'Abd-Allah b. 'Abbas je imao običaj reći: "Nisam vidio 
bolje ljude od Drugova. Tokom cijele poslaničke misije, 
postavljali su samo trinaest pitanja. Svako je navedeno u 

Our'anu."5 Slične izjave, kako se navodi, dali su još neki 
Drugovi. 

Raspravljanje nije bilo uobičajeno čak ni o problemima 
koji su se tada pojavili. Sami Drugovi bi ih postavili Po- 
slaniku, tako da nisu trebali posrednici pri prenošenju Po- 
slanikovih izjava. Bilježenje predaje nije bilo dopušteno. 
Postoji predaja u Muslimovom Sahihu, koja kaže: "Ne bi- 
lježi ništa što sam rekao, osim onog što je iz Our'ana, a 
ako neko zabilježi bilo što od onoga što sam rekao, a ne 
postoji u Our'anu, to treba izbrisati. " Poslije Poslanikove 
smrti, prvi halifa Abu Bakr se morao suočiti sa općom po- 
bunom Arapa, a zatim je bio zaokupljen pohodima na 
Rimljane i Perzijsko Carstvo, tako da se za njegove kratke 
vladavine nije ni moglo učiniti mnogo u širenju predaja. 
'Umar, iako je njegova sedmogodišnja vladavina obilje- 
žena unutrašnjim mirom i stabilnošću, izravno je onemo- 
gućavao umnožavanje predaja. Dhahabi piše u Tabagat 
al-Huffazu da je 'Umar, iz straha da bi prenosioci mogli 
Poslaniku pripisati netačne predaje, uvijek govorio da 
prenose što je moguće manje predaja.55 Kad je slao dele- 
gaciju Ansara u Kufu, dao im je ove upute: " U Kufi ćete 
sresti grupu ljudi koji uče Our'an glasom punim emocija. 
Kad čuju da ste stigli, doći će željni da od vas čuju 
Poslanikove predaje. Budite oprezni da im ne prenosite 
previše predaja.""$ Slično je bilo kad je slao neke Drugove 
u Irak, 'Umar je zajedno s njima išao dio puta da ih is- 
prati. "Znate li," pitao ih je, "zašto sam se pridružio u di- 
jelu vašeg puta?" "Da bi nam ukazao čast," odgovorili su. 
"Tako je," rekao je 'Umar, "ali postoji i drugi razlog. 

lim vam reći da ljudi zemlje u koju idete vole učiti 
Our'an. Nemojte ih uvlačiti u predaje i prenesite samo ne- 
koliko Poslanikovih predaja." Kad su Drugovi stigli u 


54 Darimi, Musnad. 
55 Dhahabi, Tabagat al-Huffaz, bilješka o halifi Umaru. 
56 Darimi, Musnad. 

Ourzu, stanovnici su ih došli vidjeti, tražeći od njih da im 
kazuju predaje. Ovi su to odbili, pravdajući se da im je 
halifa zabranio.57 Abu Huraira je, na pitanje Abu Salama, 
da li je obično kazivao predaje tako slobodno u 'Umarovo 
vrijeme kao što to čini sada, odgovorio: "Ne, jer da sam i 
pokušao, 'Umar bi dao da me bičuju."5$ 


Tokom dvadestjednogodišnjeg 'Uthmanovg i 'Alije- 
vog halifata, kazivanje predaja je steklo popularnost. Dru- 
govi su se razišli širom islamskog svijeta. Zivot zajednice 
je bivao sve složeniji, a javlja i su se i novi problemi. Sve 
ove okolnosti davale su maha prenošenju predaja. Pobu- 
na koja je okončala život 'Uthmana, podijeli a je zajednicu 
u ratne tabore čija su neprijateljstva načela vladavinu 
'Alia od samog početka. Među oružjem koje se koristilo u 
tom bratoubilačkom sukobu, bile su krivotvorene preda- 
je. Stotine njih je izmišljeno, da bi se, kako je vrijeme pro- 
micalo, umnožavale. U uvodu Bukharijevog Sahiha pos- 
toji priča o tome šta je 'Abd-Allah b. 'Abbas rekao Bashi 
'Adawiu, kad mu je ovaj došao kazivati predaje. Primi- 
jetivši da ga 'Abd-Allah ne sluša pažljivo, Bashir je rekao: 
"Ibn 'Abbas, ja ti prenosim predaju Allahovog Poslanika, 
a ti ne obraćaš nikakvu pažnju na to." "Bila su vremena," 
odgovorio je 'Abd-Allah, "kad sam, čim bih čuo da neko 
izgovara riječi: "Rekao je Allahov Poslanik", podigao gla- 
vu i pažljivo slušao. Ali, otkad su ljudi prestali razlikovati 
dobro od zla, slušam samo one predaje koje osobno 
znam." 


Ne samo u usmenoj predaji, krivotvorenje je počelo i u 
pismenoj. Muslim priča kako je 'Abd-Allah b. 'Abbas, dok 
je prepisivao 'Alijevu odluku, tu i tamo izostavio neko- 
liko odlomaka, uzvikujući: "Tako mi Boga, 'Ali nikad ne 
bi mogao donijetu ovakvu odluku." Drugom je prilikom 


57 Dhahabi, Tabagat al-Huffaz, bilješka o Hadrat 'Umaru 
58 bid. 


Predaja i njezina načela 129 


'Abd-Allah b. Abbas, izbrisao veći dio 'Alijevog spisa koji 
je dobio. 

Jedan od razloga koji su dopirinosili izmišljanju pre- 
daja je taj što zajedno sa lancem prenosilaca nije bio raz-_ 
rađen i sistem prenošenja. Svako je mogao reći: "Rekao je 
Allahov Poslanik," i samom tom izjavom bio izuzet od 
nužnog dokazivanja svoje vjerodostojnosti. Tirmidhi, u 
Kitab al-'Ilalu citira Ibn Sirina: "U početku ljudi nisu po- 
stavljali pitanje vjerodostojnosti izvora. To su počeli činiti 
tek kad su se pojavile proturječnosti, tako da bi se mogle 
prihvatiti predaje pravovjernika, a odbaciti one krivo- 
vjernika". Nepouzdane predaje nisu bile ograničene samo 
na krivovjernike i one koji unose novotarije. Pokazalo se 
da su poduzete mjere opreza bile neefikasne, a lažne pre- 
daje su se i dalje širile. 


Dolaskom Umayyada, prenošenje predaja dobilo je 
novi zamah. Kako su Drugovi nestajali, rasla je njihova 
vrijednost u očima javnosti. Veliki napredak učinjen je u 
kulturi, a Zajednica je znatno porasla prelaskom mnogih 
ljudi na Islam. Osim oduševljenja koje im je bilo prirodno 
kao vjerskim obraćenicima, nije bilo boljeg načina za ove 
ljude da postignu ugled kod osvajača nego da se istaknu 
po svojoj vjerskoj učenosti. Tako motivirani, uskoro su 
kao učenjaci daleko nadmašili i same Arape. I u najza- 
bačenijim mjestima islamskih dominiona, otvarale su se 
škole haditha i riwayata, tako da se njihov broj penjao na 
hiljade. 

Posljedica intenzivnog širenja predaja je postupan pad 
kvalitete njihove tačnosti i pouzdanosti. Krug prenosilaca 
bio je tako velik da je među njima bilo ljudi različitih na- 
vika, uvjerenja i rasa. Inovatori su se mogli ubaciti među 
njih i slobodno širiti svoje heretičke ideje. Najgore od sve- 
ga je bilo to što, iako je prošlo više od stoljeća od početka 
prenošenja Tradicije, nije bio razrađen nikakav sistem nje- 
zinog bilježenja. 

To je dovelo do gomilanja izmišljenih i pogrešnih pre- 
daja do te mjere da kad je Bukhari, nešto kasnije, pokušao 
izdvojiti autentične predaje, izabrao je samo 7397 od stot- 
ine hiljada koje su bile prihvaćene. Ovaj broj je dalje re- 
ducirao na 2761, izbacivši one koje su se ponavljale. 

Stotine hiljada predaja namjerno su izmišljene. Po Ha- 
mmad b. Zaidu, samo je Zanadig izmislio njih četrnaest 
hiljada.5? 'Abd a'-Karim Wadda' sam priznaje da se broj 
od četiri stotine može pripisati njemu." Bio je znatan broj 
pobožnih i čestitih ljudi koji su izmišljali predaje, u dobroj 
namjeri, da posluže kao putokaz moralnom vrijednosti- 
ma. Zain al-Din 'Iragi s pravom prigovara: "Ove predaje 
su nanijele veliku štetu zato što su bile prihvaćene i bile u 
upotrebi zahvaljujući pobožnosti i pouzadnosti njihovih 
autora." 

Odmah iza namjernih izmišljanja slijede pogrešna tu- 
mačenja, pogrešna shvaćanja i nepromišljeno prenošenje, 
što je rezultiralo hiljadama izmišljenih izreka, nehotice 
pripisanih Poslaniku. Neki tradicionalisti su imali običaj 
istovremeno kazivati i tumačiti predaju, a kako ničim ni- 
su jasno naznačili dodatna objašnjenja, slušatelji su često 
krivo mislili da je i to dio hadith marfu" (tj. predaja koja 
sadrži tvrdnju o Poslaniku). Iznenađuje što je ovakav ne- 
mar bio praksa mnogih vodećih imama u hadithu. O 
Zuhriu, jednom od Malikovih stručnjaka i istaknutih tra- 
dicionalista, Sakhawi piše: "Slično tome, on je dodavao 
svoja tumačenja predajama, izostavljajući riječi koje 
pokazuju da su to tumačenja." Isti slučaj je i sa Waki'iem. 
Ponekad bi svoja tumačenja počinjao riječima: "ya'ni" (to 
jest), ali puno češće to nije činio, ostavljajući tako svoje 
slušatelje u nedoumici. Brojni drugi primjeri navode se u 
biografskim analima i djelima koja govore o načelima 
predaje. 


59 Fath al-Mugnhith, str 108. 

Još jedan veliki izvor konfuzije bila je navika mnogih 
vodećih tradicionalista da prikrivaju nedostatke koji bi 
mogli dovesti u pitanje kontinuitet lanca predaje. Ovime 
nije iscrpljena nesavjesna praksa kao ni sve površne me- 
tode kojima je bio izložen hadith. Detalji o tome mogu se 
naći u djelima o hadithu. 


Ukratko, zbirka kazivanja koje su se smatrale preda- 
jama u Abu Hanifino vrijeme, obuhvaća većinom izmi- 
šljena, iskrivljena, slaba i nejasna kazivanja. Bukhari i Mu- 
slim još se nisu pojavili da iz ove zamršene mase odaberu 
pouzdane predaje. Abu Hanifina zaokupljenost fighom 
nije mu dopuštala da se primi i ovog posla, ali je uradio 
sljedeću neophodnu stvar; razradio je sistem kritike koju 
prolaze kazivanja i postavio pravila i upute za njihovu 
primjenu. Njegov standard u kritici smatra se izuzetno ri- 
goroznim, tako da su mu muhaddithi dodijelili naslov 
"mushaddid fi al-riwayat" (tj.strog u prenošenju), a to je 
jedan od razloga, a možda i glavni razlog, zašto je od svih 
tradicionalista upravo on prenio najmanji broj haditha. 
Ibn Khaldun piše: "Abu Hanifa ima tako malo predaja zato 
što je nametnuo stroge kriterije pri kazivanju i prenoše- 
nju." 

Prva opća ideja koju je Imam postavio o hadithu jest 
da postoji mali broj predaja koje su pouzdane i dovoljno 
autentične. Ovoj radikalnoj ideji, kako se moglo i očeki- 
vati, žestoko su se suprotstavili. On je, međutim, osjećao 
obavezu da se toga pridržava. I bio je potpuno u pravu. 
Sreo je većinu stručnjaka haditha svoga vremena i od njih 
je naučio ono što je mogao. Godinama je pohađao važne 
škole haditha u svetim gradovima. I konačno, dugo vre- 
mena je proučavao osobne karakteristike, navike i metode 
prenosilaca u Kufi, Basri i svetim gradovima. Sve ovo ga 
je učinilo kompetentnim za donošenje vlastitog suda na 
ovom području. 


Oprezanost u pristupu predajama Abu Hanifa je, na 
neki način, naslijedio preko svojih učitelja, stručnjaka u 

hadithu i fighu od 'Abd-Allah b. Mas'uda na čijim se ka- 
zivanjma i derivacijama uglavnom temelji hanefijska 
pravna škola. Pored sve njegove veličine kao muhad- 
ditha, 'Abd-Allah b. Mas'udu se pripisuje mali broj kazi- 
vanja, a razlog tome bio u vrlo strogim kriterijima u od- 
abiru predaja. O njemu Dhahabi piše: "Bio je selektivan i 
strog u kazivanju i prenosio je samo autentične predaje." 
To isto je karakteristično i za Ibrahim Nakha'ia, učenika 
'Abd-Allah b. Mas'uda i Abu Hanifinog učitelja, zbog čega 
je prozvan "Sairafi al-Hadith". I pored toga što je poha- 
đao razne obrazovne institucije, svoje veliko znanje i 
način razmišljanja Abu Hanifa, u suštini, duguje cijelom 
nizu svojih učitelja. Isto tako, njihovom utjecaju duguje 
svoju principijelnu potrebu da predaje izloži pomnom is- 
pitivanju, što je ojačalo njegovo osobno iskustvo i intelekt. 

Ova ideja, iako nije široko prihvaćena, imala je utjecaja 
na određivanje budućeg razvoja nauke u hadithu. Njezin 
je utjecaj jasno vidljiv u principima osobnih sudova koje 
navode Malik i Shafi'ia, koji su ušli u ovo područje nakon 
Abu Hanife. Standardi koje Malik propisuje u kazivanji- 
ma, veoma nalikuju Abu Hanifinim. Zato se često o obojici 
govori kao o strogim prenosiocima (mushaddidin fi'l-ri- 
wayat). Ibn al-Salah piše u Mugaddami: "Prema mushad- 
didinima samo su ona kazivanja prihvatljiva za koja pre- 
nosioci imaju argument sačuvan u svom pamćenju; to 
navode i Malik i Abu Hanifa. "Po riječima mnogih mu- 
hadditha, prva verzija Malikovog Muwatta" obuhvaćala 
je 10.000 predaja, da bi daljnim istraživanjem smanjio nji- 
hov broj na šest ili sedam stotina. Sam Shafi'ia je izrazio 
stanovišta slična Abu Hanifinirn. 


Baihagi citira Shafi'in odgovor na zahtjev Haram Oar- 
shia da diktira predaje za koje je dokazano da se mogu 
pratiti sve do Poslanika. "Po mišljenju znalaca," rekao je 
Shafi'ia, "ima vrlo malo autentičnih predaja." Predaje koje 
Abu Bakr Siddig navodi kao Poslanikove, ne prelaze broj 
sedamnaest, dok one koje navodi 'Umar b. al-Khattab, us- 

porkos činjenici da je Poslanika nadživio mnogo godina, 
ne dostižu čak ni broj pedeset. Slično je i sa 'Uthmanom. 
Što se tiče 'Alija, iako je poticao ljude da uče hadithe, bilo 
je veoma malo onih koje je on prenio. Bilo je to stoga što 
je bio nezadovoljan njihovom autentičnošću kao i ovi dru- 
gi. Većina njemu pripisanih predaja pripadaju vremenu 
'Umarovog i 'Uthmanovog halifata. Ostali Drugovi preni- 
jeli su veliki broj predaja, ali stručnjaci smatraju da nisu 
zasnovane na valjanom izvoru."$! 

Iz navedenih činjenica ne treba zaključiti da je Abu 
Hanifa u cjelosti odbacivao predaje kao što su to činile 
mu'tazilijie ili da ih je priznao samo deset do dvadeset od 
ukupnog broja. Njegovi učenici navode stotine njegovih 
predaja. U Muhammadovim djelim Muwattu', Kitab al- 
Atharu i Kitab al-Hujaju, koje se koriste kao zbirke pre- 
daja citirane su brojne Imamove predaje. Međutim, broj 
predaja koje on navodi kao prihvatljive, puno je manji od 
broja predaja koje navode drugi muhaddithi kao takve, 
što se tumači njegovim rigoroznim standardima. Neki od 
uvjeta koje je postavio bili su isti koje je prihvatila većina 
muhadditha, dok su ostali bili isključivo njegovi, a samo 
ih je Malik dijelio s njim kao i nekoliko drugih mujtahida. 

Jedno pravilo koje se odnosi na ovu drugu kategoriju 
jest da je samo predaja koju je prenosilac čuo vlastitim 
ušima i u cjelosti zapamtio sve do vremena njezinog kaz- 
ivanja, prihvatljiva kao argument. Ovo pravilo izgleda sa- 
svim jednostavno i trebalo bi, na prvi pogled, biti prihvat- 
ljivo od svih. Ono, međutim, ima dalekosežne utjecaje, sa 
kojim se većina muhadditha ne slaže. Oni zamjeraju što 
restrikcija takve vrste nepravedno ograničava doseg pre- 
daja. Ne poričem osnovanost prigovora, ali ostavimo či- 
taocu da ocijeni je li bolje biti oprezan kod prihvaćanja 
tradicija ili dopustiti njihov neograničen broj. Pozabavit 

ću se detaljnije utjecajima i dodatnim pitanjima da razjas- 
nim pitanje: čime se Abu Hanifa rukovodio prilikom pro- 
pisivanja svojih rigoroznih uvjeta. 

Postojao je veliki broj stručnjaka u hadithu, koji su 
predavali skupovima od deset hiljada ljudi, gdje bi se po- 
negdje postavili ljudi-prenosioci koji bi ponavljali riječi 
stručnjaka onima koji su sjedili predaleko da bi ga čuli. Ti 
ljudi čuli su samo one koji su ponavljali riječi, a ne i sa- 
mog stručnjaka. Pitanje koje se nameće jest, mogu li oni, 
uistinu, tvrditi da su od samog stručnjaka čuli predaju. 
Mnogi autoriteti misle da mogu, dok Abu Hanifa smatra 
da ne mogu a i neki doktori haditha, Abu Nu'aim, Fadi b. 
Dakin i Za'id b. Oudama se slažu s njim. Ibn Kathir daje 
svoju sud: "Ono što Abu Hanifa zastupa je racionalno sta- 
novište, ali ovo drugo osigurava praktičnu prednost. "62 


Ono što je Abu Hanifi nametalo oprez bila je, u nje- 
govo vrijeme uobičajena, praksa prenošenja značenja pre- 
daja više nego njezinih stvarnih riječi. To podrazumijeva 
rizik od izmjena u svakoj fazi prenošenja. U svakom slu- 
čaju, predaja prenesena preko posrednika ne može biti je- 
dnako pouzdana kao i ona koju kazuje sam prenosilac. 
Nesumnjivo je sistem angažiranja ljudi-posrednika na ve- 
likim skupovima bio neizbježan. Ipak, ne bi bilo pošteno 
izjednačiti čovjeka koji je čuo predaju neposredno od sa- 
mog stručnjaka i onog koji je predaju čuo preko posred- 
nika. Sami posrednici su često bili nemarni ili neinteligen- 
tni, što je povećavalo rizik krive interpretacije. 

Još veća nepromišljenost koju su neki muhaddithi sebi 
dopuštali bila je upotreba riječi "akhbarana wa haddatha- 
na" (tj. oni su nas obavijestili i pričali nam"), u njihovom 
popularnom značenju. Hasan Basri je u više prilika rekao 
"Haddathana Abu Huriarah" (tj. "Abu Huriara nam je 
prenio") iako nikad nije sreo Abu Huraira. Objasnio je to 

rekavši da je on, kad je Abu Huraira prenosio te i te pre- 
daje bio u gradu gdje se to dogadalo. Slično njemu, i dru- 
gi stručnjaci u hadithu bi koristili riječ "haddathana" kad 
se radi o Drugovima, s namjerom da pokažu kako su ljudi 
u gradovima gdje su Drugovi prenosili navedene predaje, 
te predaje i čuli. Muhaddith Bazzar piše da je Hasan Basri 
tvrdio kako je čuo predaje od ljudi koje nije nikada sreo, 
objašnjavajući to time da su njegovi ljudi čuli predaje od 
tih ljudi. Bila je to vrsta okolišanja koja baca sumnju na 
autentičnost predaja; jer ako prenosilac nije čuo predaju 
od samog stručnjaka, onda ju je očito, čuo od nekog po- 
srednika, a budući da nije otkrio njegovo ime, nije bilo 
moguće ustanoviti je li dotični prenosilac pouzdan ili nije 
i mogao bi se kao takav uzeti samo na povjerenje. Abu 
Hanifa je ovo ocijenio neodgovarajućom praksom, a i mno- 
gi drugi autoriteti u hadithu kasnije su se složili s njim. 

Još jedna pogrešna, a prihvaćena metoda bila je pre- 
nošenje fragmenata predaja nekog stručnjaka, koji bi se 
površno bilježili. Pri tome se dozvoljavala tolika širina, da 
se smatralo dopustivim prenositi čak i one predaje kojima 
se prenosilac nije sjećao ni riječi ni smisla. Abu Hanifa je 
dopuštao primjenu ovakve metode, uz uvjet da su i riječi 
i smisao ostali očuvani u sjećanju prenosioca. Ovaj uvjet, 
iako nije općeprihvaćen, podržavali su Malik i mnogi 
drugi stručnjaci, tvrdi muhaddith Sakhawi. Ovaj uvjet iz- 
gubio je dosta od značaja u vrijeme Bukharia i Muslima 
zato što je do tada prenošenje "od riječi do riječi" postala 
uobičajena praksa. U vrijeme Abu Hanife je to sigurno bi- 
lo nužno, budući da je prevladavajuća praksa bila preno- 
šenje predaja parafraziranjem, a ne ponavljanjem njenih 
stvarnih riječi, što je ispravno prenošenje predaje učinilo 
praktički nemogućim, ukoliko se prenosilac u potpunosti 
ne sjeća riječi, vremena, konteksta, itd. 


63. =Ibid. str. 171. 


136 Abu Hanifa 


Je li dopustivo parafraziranje predaje umjesto tačnog 
ponavljanja njezinih riječi — kontroverzno je pitanje, ali je 
od velikog značaja. Kao što je značajno i njemu srodno 
pitanje — je li parafraziranje prihvatljivo kao argument. 
Ova pitanja, iako se o njima odavno raspravlja, ostala su 
bez konačnog odgovora. Shafi'i piše: "Neki su tabi'ini ču- 
li hadith od nekoliko Drugova. Smisao je bio jedan te isti, 
ali su riječi bile različite. Jedan Drug od kojeg su tražili 
savjet, izrazio je mišljenje da su, budući je smisao nepro- 
mijenjen, izmjene u riječima nebitne." 

Shafi'i ne navodi imena tabi'ina. Zato nije moguće oci- 
jeniti vjerodostojnost ili tačnost ove priče. Ipak, ne može 
se osporiti činjenica da su neki Drugovi zaista smatrali pri- 
hvatljivim prenošenje značenja predaje i da su prema to- 
me i sami postupali. Nasuprot tome, neki Drugovi, kao na 
primjer 'Abd-Allah b. Mas'ud, insistirali su na doslovnoj 
vjernosti. Tako Dhahabi piše o njemu u Tadhkirat al-Huf- 
fazu: "Bio je strog u pogledu kazivanja i obično je upo- 
zoravao svoje učenike da nastoje očuvati izvorne riječi." 


Kadgod bi 'Abd-Allah b.Masud prenosio smisao pre- 
daje imao je običaj reći: "Poslanik je ovo rekao, ili je rekao 
nešto tako ili slično tome ili nešto manje-više isto." 


Slično tome, Abu'l-Darda, nakon kazivanja haditha, 
obično bi rekao: "To ili tome slično."$+ Vjerovatno je to 
ona ista vrsta opreza koja je natjerala halifu 'Umara da za- 
brani prenošenje predaje. Sigurno je shvatio kako je bilo 
teško zapamtiti riječi i kako je postojao veliki rizik od pro- 
mjena koje bi nastale kad bi se dopuštalo prenošenje sa- 
mog smisla. 


Ni nakon Drugova ovo pitanje nije riješeno. Njihovi 
Sljedbenici su se oko toga podijelili u dvije grupe. Prva, 
Abu Hanifin niz učitelja dopuštao je parafraziranje pre- 
daja. Vremenom je ovo postao jednoglasni stav. Tako je u 

knjigama o usulu (temeljima ili načelima) haditha, pre- 
nošenje smisla predaja opisano kao općepriznata metoda. 
Od mujtahida, samo se Malik tome protivio. Iako je gru- 
pa tradicionalista, uključujuci Muslima, Oasim b. Muha- 
mmada, Muhammad b. Sirina, Rija'b Hayata, Abu Zar'a- 
ha, Salim b. Abi al-Ja'da i 'Abd al-Malika b.'Umara, bila 
ustrajna u doslovnom prenošenju, ipak se većina njih su- 
glasila sa parafraziranjem kao prihvatljivim. Zaista, s nji- 
hovom sklonošću detaljiziranju u prenošenju predaja nisu 
ni mogli postupiti drugačije. 

Nema sumnje da su mnogi Sljedbenici, pa čak i mnogi 
Drugovi, prenosili tradiciju parafraziranjem. Jer, da su se 
nametnuta ograničenja morala provoditi, ne bi ostalo ni- 
šta iz čega bi se moglo izvesti propise i načela prava. Isto 
tako se mora priznati da je zadržavanje izvornog oblika 
predaje kod parafraziranja gotovo nemoguće. Dobri po- 
znavaoci jezičnih finesa znaju da ne postoje dvije riječi 
potpuno istog značenja, da se čak i tzv. sinonimi razlikuju 
međusobno u nijansama značenja. Zato nikakva parafra- 
za ne može biti savršena zamjena izvornoj riječi. Cak bi i 
sinonimi mogli poslužiti u očuvanju ili zadržavanju dijela 
izvornog smisla predaje. Ali pristalice parafrazirane pre- 
daje idu tako daleko u liberalnosti da ne insistiraju ni na 
sinonimima. Niko do Drugova nije mogao bolje razumjeti 
način na koji se Poslanik služio riječima. I sami stručnjaci 
za jezik, zahvaljujući stalnom druženju s Poslanikom, 
imali su priliku analizirati njegov način govora, njegove 
omiljene sklopove izraza i značenja u kojima je koristio 
različite riječi. I pored toga, knjige predaje pokazuju mno- 
ge primjere njihovog neuspjelog pokušaja da s precizno- 
šću izraze ono što je bila njegova namjera. 

Ibn Maja citira Abu Musu Asbh'aria koji prenosi slije- 
deću Poslanikovu predaju: "Kad se umrli čovjek oplakuje 
ovim riječima, on se muči (u grobu)." Kažu da je neko 
rekao 'A'ishi da je Ibn 'Umar imao običaj prenositi ovu 
predaju, što je, kako se priča, 'A'isha ovako prokomenti- 

rala: "Ne kažem da je Ibn 'Umar lagao, ali je sigurno izaz- 
vao nesporazum. Ono što se zapravo dogodilo je slijede- 
će: "Neka je Židovka umrla, a rodbina ju je oplakivala. 
Čuvši to, Poslanik je primijetio: "Njezini rođaci plaču za 
njom, a ona podnosi kaznu u grobu." Prema jednoj vari- 
janti ove predaje, 'A'isha je u Our'anu učila ayat: "Niko 
neće biti kažnjen za tuđe grijehe," čime je htjela reći da 
jedna osoba ne može biti odgovorna za djela neke druge 
osobe, pa tako, ako je rodbina oplakivala umrlu Židovku, 
to nije bio njezin grijeh i nije bila kažnjena zbog toga. Smi- 
sao ovog haditha je u tome da je Poslanik jednostavno 
naveo činjenicu da je Židovka kažnjena. Prenosilac je uz- 
rok tome pripisao oplakivanju njezine rodbine, dodavši 
riječi: "Mrtvi se kažnjavaju, jer ih živi oplakuju. "$5 

Slično tome, postoji predaja da je za vrijeme bitke na 
Bedru, Poslanik, stojeći nad izvorom, govorio: "Jeste li ot- 
krili da su obećanja Svevišnjeg istinita?" Ljudi oko njega 
su primijetili: "Govoriš mrtvima!" On je odgovrio: "Ono što 
sam rekao su već čuli." Ali, kad se događaj na ovaj način 
prepričao Hadrati 'A'ishi, ona je rekla da su riječi koje je 
Poslanik zapravo izrekao bile: "Ovi ljudi moraju znati da 
je ono na što sam ih pozivao bila istina." Kolika je razlika 
između ove dvije izjave, i koliko različitih implikacija sa- 
drže kad se radi o pitanju — mogu li mrtvi čuti! 

Ako su Drugovi mogli praviti greške ove vrste, onda se 
može zamisliti šta se sve moralo događati kad su ljudi 
druge ili treće generacije prenosili predaje. Zanimljivo je 
da su pristalice prafraziranog kazivanja navele brojne pri- 
mjere riječi koje se, po njima, mogu zamijeniti, a da pri 
tom ne utiču na značenje. Međutim, ovi tzv. sinonimi ne 
bi izdržali detaljnu analizu, jer se po značenju jasno raz- 
likuju jedan od drugog. Evo jednog primjera: tradicional- 
ist Sakhawi kaže da se riječi "ugtulu'l-aswadain al-ha- 


65. Abu Ja'far Jarir Tabari, Tarikh Kabir, str. 1332. 

yyata wa'l-agraba" (tj."ubij dvije crne stvari, naime, zmiju 
i škorpiju), koje se javljaju u hadithu mogu zamijeniti 
riječima "amara bi-gatlihima" ( tj"on je naredio da se ubi- 
ju") bez promjene značenja. Postoji međutim, očita razlika 
između "ugtulu" i "amara bi'l-gatl". 

Uvažavajući navedene poteškoće, Abu Hanifa je pri- 
hvatio srednji put. Što se tiče predaja koje su parafraziran- 
jem prenesene prije njega i već prihvaćene među tradi- 
cionalistima, nije bilo izbora nego ih prihvatiti; inače bi 
cijeli korpus predaja postao praktički neupotrebljiv. Imam 
ih je zato prihvatio, ali postavio uvjet da prenosioci budu 
pravnici, odnosno ljudi koji mogu razumjeti značenje i_ 
implikacije tih riječi. Ovo je bez sumnje, ostavljalo pros- 
tora za promjenu smisla, ali je sačuvalo parafrazirana ka- 
zivanja od proglašavanja nevažećim, budući da je većina 
tradicionalista već jasno rekla da se vjerodostojnost pre- 
daja mora utvrditi stupnjem vjerodostojnosti i, zbog toga, 
u odsustvu bilo kakvog uvjerljvog razloga za njihovo od- 
bacivanje u cjelosti, prafrazirana kazivanja bi se mogla is- 
koristiti u donošenju pravnih zaključaka. Imam je čak i 
ova, parafrazirana kazivanja proglasio prihvatljivim, ako 
su njihovi prenosioci bili pouzdani, iako nisu pravnici; 
dodijelio im je niži rang i smatrao da je u njihovom slu- 
čaju nužno pomno ispitivanje. Ostali su se imami složili s 
ovakvim pristupom. Alfiyyat al-Hadith navodi: "Doslo- 
vno kazivanje je neophodno onome ko ne razumije dobro 
riječi o kojima se raspravlja; međutim, mišljenja se raz- 
likuju što se tiče onoga ko razumije. Većina se slaže da ovi 
drugi nisu ograničeni na same riječi." Abu Hanifa to ogra- 
ničava na Drugove i Sljedbenike, a Tahawi dodaje, i na ne- 
prekinut lanac prenosilaca, jer kaže da treba prenositi one 
predaje kojih se prenosilac sjeća tako dobro u vrijeme kaz- 
ivanja kao i neposredno nakon slušanja.$5 Mulia 'Ali Oari 


66 Mulia 'Ali Oari, Sharh Musnad Imam A'zam, str. 3. 

nakon ovog citata misli da je Abu Hanifa smatrao kako je 
dopustivo prenošenje smisla predaja. 

Malik i neki drugi tradicionalisti slažu se sa Abu Hani- 
fom u nametanju ovog ograničenja. "Kaže se," stoji u 
djelu Fath al-Mughith, "da parafraziranje predaja nije 
uopće dopustivo. Grupa tradicionalista, pravnika i sljed- 
benika Shafi'inih načela imaju isto ovakvo mišljenje. A 
prema Ourtubiu, to je, zapravo, i stav Imama Malika." 
Međutim, nije se moglo očekivati od prosječnih tradicion- 
alista da prihvate takvo mišljenje, pa se veliki broj njih 
usprotivio tome, opisujući Abu Hanifu kao "strogog u 
kazivanju". Ipak, bilo bi pošteno priznati da je ograniče- 
nje ove vrste bilo zaista nužno. Prema jednoj predaji, sam 
Poslanik je rekao: "Neka Bog nagradi onog čovjeka koji 
prenosi ono što je čuo od mene tačno onako kako je čuo." 
Niti jedan argument ne može nadglasati ovu Poslanikovu 
izreku. Moguće je da ova predaja nije došla do ušiju onih 
Drugova koji su smatarali doslovno prenošenje nepotreb- 
nim. Oni Drugovi za koje je utvrđeno da su je čuli, uklju- 
čujući 'Abd-Allah b. Abbasa, koji je i njezin prenosilac, 
držali su se doslovnog prenošenja. Ova predaja je postala 
općepoznata već prije Abu Hanife i nije bilo razloga da se 
i on toga ne pridržava. 


Najveće dostignuće Abu Hanife na polju razvoja na- 
uke o hadithu, leži u formuliranju i praktičnoj primjeni 
načela racionalne kritike (dirayat). Ono što su naši učen- 
jaci postigli u jednom području predaje, to jest, prenoše- 
nja, nema paralele u historiji učenja, ali je za žaljenje što 
nisu posvetili puno pažnje razradi sistema znanstvene 
kritike. Ibn Hajar ima podatak da su napisane i knjige na 
tu temu, ali su bile tako rijetke i ostale nepoznate kao da 
praktički nisu ni postojale. Načela haditha razvila su se u 
pravu disciplinu o kojoj su napisane debele knjige, ali u 
njima je malo rečeno o principima kritike, iako su ovi 
principi nužne pretpostavke za pouzdano prenošenje ha- 
ditha. Naročita zasluga pripisuje se Abu Hanifi što je u 

vrijeme, kad nisu postojali ni rudimenti kritike, otkrio ra- 
finirane odlike njezine suštine koje su gore navedene. 
Začetke kritike haditha nalazimo već u vrijeme Drugova, 
a upravo su ti začeci bili putokaz Abu Hanifi. Međutim, u 
masi općih vjerskih problema bili su potisnuti u drugi 
plan. 

Valjanost ili neispravnost kazivanja ne ovisi uvijek isk- 
ljučivo o pouzdanosti ili nepouzdanosti njihovih prenosi- 
laca. 


Događa se često da, iako su svi prenosioci u lancu citi- 
ranih autoriteta pouzdani, događaj koji se prenosi, unatoč 
tome, nije pouzdan. Postoje stotine takvih primjera u 
hadithu. Zato je neophodno de se predaje procjenjuju ne 
samo na osnovu njihovih prenosilaca, već u svjetlu načela 
racionalne kritike. 


Dirayat (racionalna kritika) podrazumijeva sud o do- 
gađajima koje navode predaje, s obzirom na činjenice o 
ljudskoj prirodi, osobitosti vremena i pojedinostima o 
osobama kojima se događaji pripisuju i uobičajenim zak- 
onima vjerovatnoće. Ako predaja ne može izdržati ni je- 
dan od ovih kriterija, njezina se autentičnost mora uzeti 
kao sumnjiva ili, drugim riječima, treba je smatrati ono- 
liko vjerovatnom koliko su se promijenile činjenice tokom 
prenošenja. Ibn Jauzi, muhaddith. visokog ugleda, ovako 
postavlja široka načela dirayata: "Ako naiđete na predaju 
koja se protivi razumu ili načelima prenošenja, možete je 
odbaciti kao izmišljotinu, bez potrebe da provjeravate po- 
uzdanost njezinog prenosioca. Isto tako može se smatrati 
izmišljotinom svaka predaja koja se običnim zapažanjem 
ili primjedbom može proglasiti krivom ili koja proturječi 
Our'anu, mutawatir hadithu (tj. predaji koju je potvrdilo 
isuviše osoba, a da bi se dovodila u sumnju) ili ijma'ga- 
ta'iu (tj konačnom konsensusu mjerodavnog suda) i koji 
ne priznaje ta'wil (alegorijsku interpretaciju) ili u kojoj 
postoji prijetnja od oštre kazne za mali grijeh ili obećanje 
o velikoj nagradi za učinjeno malo dobro djelo. Kazivanja 

pripovjedača i uličnih govornika obiluju predajama ove 
vrste. "$7 


Iznijet ću neka od načela dirayata kako ih formulira 
Abu Hanifa. 


(1) Predaja koja se protivi razumu ne uzima se vjero- 
dostojnom."8 Ovom načelu Ibn Jauzi daje prednost u od- 
nosu na sva ostala načela kritike. Do njegovog vremena, 
islamsko učenje dostiglo je zenit, a počele su se javljati 
različite filozofske ideje. Međutim, u vrijeme Abu Hanife, 
govoriti o razumu u vezi sa vjerom, smatralo se proklet- 
stvom. Kad je postavio ovo načelo i primijenio ga na pre- 
daje, bio je oštro kritiziran. Njegovo odbijanje da prihvati 
predaje zato što govore o nemogućim događajima, šoki- 
rale su obične ljude, za koje je jedino mjerilo tačnosti i vje- 
rodostojnosti bila ličnost prenosioca. Ovaj princip se vreme- 
nom inkorporirao u načela haditha, ali su se prenosioci 
rijetko toga držali, što je rezultiralo brojnim hiperboličnim 
i fantastičnim predajama koje su sada dio popularne 
riznice znanja. 

Postoji predaja da je, učeći Sure "Najm", Poslanik izgo- 
vorio riječi: "Ovi idoli su vrijedni poštovanja i možemo se 
nadati njihovom posredovanju (kod Boga)," što su riječi 
koje, prema predaji, Sotona stavlja u usta Poslanika, a kad 
završava ušenje te sure, pojavljuje mu se Džebrail i pita 
ga otkuda mu te riječi, kad mu ih on (Džebrail) nije pre- 
nio. Neki muhaddithi, kao gadija 'Tyad i Abu Bagr Bai- 
hagi, a u skladu sa Abu Hanifinim načelom, proglašavaju 
ovu predaju krivom, ali veliki broj muhadditha još uvijek 
je prihvaća. Među muhaddithima najistaknutiji i nešto 
stariji bio je Ibn Hajar. Čak je i on snažno podupirao ovu 
predaju govoreći da se ne može odbaciti, jer su prenosioci 
pouzdani. Postoji zatim, predaja o namazu koja kaže kako 


67 Ibn Jauzi navodi Fath al-Mugnhithu. 
68. Ibn Khaldun u svojoj Muggadimi, pripisuje ovo Abu Hanifi. 

je Poslanik učinio da Sunce izađe odmah nakon što je 
zašlo jer je 'Ali propustio jaciju namaz. Muhaddith Ibn 
Jauzi je bio dovoljno smion da ovu predaju nazove izmi- 
šljotinom, ali su mu se žestoko suprotstavili Ibn Hajar i 
Jalal al-Din Suyuti. Još su se oštrije suprotstavili Abu Ha- 
nifi kad je odbacio ovu i slične predaje, ali ga to nije od- 
vratilo. Treba, međutim, zapamtiti da Imam nije koristio 
riječ "razum" u širem smislu, kako ga danas shvaćaju 
obrazovani ljudi; u smislu u kojem bi se razum suprot- 
stavljao mnogim fundamentalnim vjerskim uvjerenjima. 


(2) Predaja koja navodno potiče od Poslanika i govori 
o običnim stvarima iz svakodnevnog života, a nije rangi- 
rana iznad kazivanja utemeljenog na jednom izvoru (akh- 
bar al-ahad), sumnjiva je. Ovo načelo je opravdano potre- 
bom običnih ljudi za detaljnim Poslanikovim uputama o 
događajima s kojima se suočavaju u svakodnevnom ži- 
votu, a činjenica da je predaja ograničena na jednog ili 
dva prenosioca, protivi se njezinoj autentičnosti. 


Većina komentatora tvrdi da je Abu Hanifa odbacio 
predaje koje su u suprotnosti sa analognim zaključiva- 
njem. Ova tvrdnja nije potpuno neutemeljena, ali su je mno- 
gi krivo shvatili, zbog čega je nastao niz nesporazuma o 
Imamu među učenjacima formalistima. Ovi ljudi, ne 
shvaćajući u potpunosti Imamove namjere, stvorili su 
mišljenje da je dao prednost analogiji pred tradicijom. 
Međutim, sve njegove zabilježene izjave pobijaju ovo mi- 
šljenje. Postoje mnogi primjeri gdje on u potpunosti odba- 
cuje analogiju u korist predaje u pravnim pitanjima. Mu- 
hammad b. al-Hasan, raspravljajući o tome da li glasan 
smijeh kvari abdest, govori u ime Abu Hanife i kaže: 
"Analogiju su zagovarali autoriteti Medine, ali tamo gdje 
je predaja valjana, analogija nema smisla i predaja se 
mora poštivati." Ništa nije jasnije od ovoga. Autor 'Ugud 
al-jumana navodi, iz različitih izvora, nekoliko Imamovih 
izjava, kako bi dokazao da Imam nikad nije dao analogiji 

prednost u odnosu na hadith. Razgovor između njega i 
Ja'far Sadiga, koji smo ranije citirali, također to potvrđuje. 

U pogledu ovih razjašnjenja, neki su kritičari izmijen- 
jenili tvrdnju u nešto određeniju, koja kaže da je Imam 
odbacivao tradicije proturječne jasnoj analognoj dedukciji 
(giyas-i-jali). 'Abd al-Karim Shahrastani, govoreći o Abu 
Hanifi i njegovim učenicima među racionalistima (ashab 
al- ra'y), kaže: "Ovi ljudi više vole čistu analogiju nego 
jedno izvorno kazivanje (akhbar al-ahad)." Razi u svome 
Managib al-Shafi'i ponavlja nekoliko puta ovu izjavu, 
koristeći je kao argument kako bi Shafi'ia rangirao ispred 
Abu Hanife. 


Unatoč velikom naporu, nisam bio u stanju pronaći ja- 
snu izjavu Abu Hanife o uzajamnim vrijednostima pre- 
daje i analogije. Nisu ni oni koji dokazuju da je preferirao 
analogiju u odnosu na predaju mogli navesti bilo koju 
njegovu izjavu koja bi potkrijepila takvu tvrdnju. Bez 
sumnje, pravilo da predaja čiji prenosioci nisu bili po- 
uzdani i koja je u svakom pogledu suprotna analogiji, nije 
dovoljna kao argument spominje se među hanefijskim 
pravnim načelima, ali nije jedno od načela koje su hanefi- 
jski pravnici jednoglasno prihvatili. Dok ga Isa b. Iban i 
njegovi sljedbenici prihvaćaju, Abu'l-Hasan Karkhi i osta- 
li ga otvoreno odbacuju; dotle mu autor Musallam al- 
Thubuta daje poseban značaj. Iznad svega čudi to što se 
ovo pravilo pripisuje Abu Hanifi bez ikakvog dokaza da 
je njegovo. Najjači argument koji se navodi za dokaziva- 
nje ove atribucije jest hanefijski stav o prodaji jalovih ži- 
votinja. Tražio se dokaz da je o ovom pitanju Imam više 
volio koristiti analogiju nego jasnu predaju." Oni koji mu 
to pripisuju, čini se da ne znaju da se taj stav bazira na 
osobnom mišljenju nekog hanefijskog učenjaka, a ne na 


69 = Iznenađuje da su čak i istaknute 'ulame' kao Ghazali i Razi ovo 
koristili kao optužbu protiv Abu Hanife, citirajući predaju o jalovim 
životinjama. 

mišljenju Imama. Razi je oprezno izbjegao spomenuti 
Abu Hanifu, spominjući samo "Drugove Abu Hanife" u 
vezi s tim; a ja ne mislim da je i tada bio dovoljno opre- 
zan, jer, tog su mišljenja bili samo neki, ali ne i svi hanefi- 
jski učenjaci, tako da generalizacija koju podrazumijeva 
ovaj opis nije opravdana. 

Ispravan stav je da je Abu Hanifa odbacivao predaju o 
prodaji jalovih životinja, ne zato što ju je smatrao suprot- 
nom analogiji, već zato što je tvrdio da je neautentična. 
Tahawi se ovim detaljno bavi u svom Ma'ani al-Atharu. 
Nakon što opisuje vjeru Abu Hanife i Muhammada, on 
piše: "Ovi ljudi su vjerovali da ne vrijedi ono štoje o tome 
kazivao Allahov Poslanik." 

Ne mislim opširno govoriti o.ovoj temi i zadovoljit ću 
se da istaknem kako je Imam odbacio ovu predaju zato 
što ju je smatrao neautentičnom, a ne zbog svoje sklonosti 
prema analogiji. Nužno je pažljivo istražiti da li su njemu 
pripisane izjave i dokazane kao njegove. Kasniji učenjaci 
su to učinili, a i mi bismo morali. Kad to napravimo, na- 
lazimo da su sve optužbe o Abu Hanifinom preferiranju 
analogije u odnosu na predaju neutemeljene. 


Suprotno tome, jasno je ustanovljeno prema sudovi- 
ma, za koje pouzdan izvor potvrđuje da ih je iznio Abu 
Hanifa, da on ne pridaje nikakvu važnost analogiji vis-a- 
vis predaji. Muhammad koji tvrdi da, ako čovjek posti Ra- 
mazan i greškom pojede nešto, njegov post se ne prekida 
inije obavezan to napostiti, zaključuje prema predajama o 
tom pitanju i kaže da tamo gdje postoji predaja, mišljenje 
nema važnost. On nastavlja, citirajući Abu Hanifu koji ka- 
že: "Da ne postoje predaje o tome pitanju, ja bih odredio 
da se ta greška nadoknadi." Druga je stvar što su Abu 
Hanifini standardi za dokazivanje predaja vrlo zahtjevni. 
Ako hadith ne zadovoljava ove kriterije, nije ga smatrao 
valjanim, a ako zadovoljava, nije obraćao pažnju na ana- 
logiju. 

Koliko sam ja mogao ustanoviti, Abu Hanifa nikad ni- 
je davao prednost pravnoj analogiji u odnosu na predaju. 
Treba, međutim, zapamtiti da se riječ "giyas" (analogija) 
u njegovo doba koristila u vrlo širokom značenju. On ne 
razmatra predaju u širem smislu riječi "giyas". U islamu 
su postojale dvije škole mišljenja, s obzirom na pravne Za- 
kone. Prema jednoj, pravni zakoni se ne temelje na svrsi- 
shodnosti ili racionalnom promišljanju iz čega slijedi da 
ispravno i neispravno nisu racionalni koncepti. Druga 
škola je smatrala da se svi pravni zakoni zasnivaju na svr- 
sishodnosti, što je u nekim slučajevima bilo očito i iz- 
rečeno u sudovima Zakonodavca, dok je u drugim slu- 
čajevima bila implicitno, iako možda nismo toga ni 
svjesni. Ovo razilaženje imalo je dvostrukog utjecaja na 
predaju. Neke ljude, nakon što su čuli predaju, zanimalo 
je samo da li su prenosioci bili pouzdani. Ako jesu, pri- 
hvatili bi predaju bez prigovora. Oni drugi, koji su vje- 
rovali u tačnost i netačnost pravnih odredbi, istraživali su 
dalje — jesu li pravila ponašanja i vjerovanja izvedena iz 
predaje bila racionalna i korisna. Ako nisu, oni su dalje 
pažljivo ispitivali predaju kako bi ustanovili da li su pre- 
nosioci imali neophodnu inteligenciju i kritičku moć, da li 
je kazivanje bilo doslovno ili parafrazirano, kojim je povo- 
dom predaja kazivana, ko su ljudi kojima je upućena, pod 
kakvim uvjetima i td. Ovakav slijed istraživanja obično bi 
otkrivao istinu. 


Ispitivanje predaja na ovaj način počelo je još u vrijeme 
Drugova. Ibn Majah i Tirmidhi u svojim Sahihima navode 
slijedeće primjedbe koje Abu Huraira i 'Abd-Allah b. 'Ab- 
bas izmjenjuju o predaji i Poslaniku: "Korištenje stvari 
koja je vatrom promijenjena poništava abdest." (Mišljenje 
nekih mujtahida da je kad se jede meso nužno uzeti novi 
abdest, zasniva se na ovoj izjavi).) Abu Huraira je prenio 
ovu predaju. Čuvši je, 'Abd-Allah b. 'Abbas, koji je bio u 
publici, primjećuje: "Na temelju toga čak i upotreba tople 
vode stvara potrebu za novim abdestom." "Sinko," uzvra- 

tio je Abu Huraira," kad čuješ predaju od Poslanika, ne tre- 
ba primjenjivati analogiju." 'Abd-Allah b. 'Abbas je, 
međutim, ostao kod svoga mišljenja. 'A'ishin prigovor 
upućen 'Umaru zbog predaje koja se odnosila na mrtve 
koji se kažnjavaju zato što ih živi oplakuju, potiče od slič- 
nog pristupa. Još nekoliko ovakvih primjera nalazi se u 
analima Drugova, koje ovdje nije potrebno navoditi. 


Takva je tada bila Abu Hanifina praksa, koju pogrešno 
predstavljaju, opisujući je kao giyas. Ovdje nije mjesto za 
detaljnu raspravu o postavci da se pravni zakoni zasni- 
vaju na svrsishodnosti. O tome se, zpravo, tako vješto i 
iscrpno raspravlja u Shah Wali-Allahovom nenadmaš- 
nom Hujjat Allah al-Balighahu koji ne ostavlja više niko- 
me prostora da o tome kaže još nešto. Bit će dovoljno 
spomenuti da su islamski učenjaci koji su bili stručnjaci i 
u racionalnim i u tradicionalnim disciplinama ('ulum-i- 
'agli wa nagli), kao Ghazali, 'Izz al-Din'Abd al-Salam i 
Shah Wali-Allah, prihvatili pristup istraživanja sličan 
Abu Hanifinom. Sam Abu Hanifa je smatrao bitnim pro- 
vjeriti predaju u svjetlu onog što je razumski vjerovatno i 
kadgod se suočio sa dvije kontradiktorne predaje, preferi- 
rao je onu koja je izdržala provjeru. 

Postoji nekoliko predaja za koje je Abu Hanifa u di- 
lemi, jer nisu zadovoljile kriterij razumski vjerovatnog. A 
kao razlog tome navodi ono što se u njegovoj termnologiji 
naziva 'illal-i-khufyah (skrivena slabost ili motiv). Tradi- 
cionalisti ističu jednu vrstu haditha koju nazivaju mu'allal, 
definirajući ga kao hadith koji, iako naizgled u potpuno- 
sti zadovoljava sve kriterije utemeljenosti, nije prihvatljiv 
kao argument. Veoma su se ponosili poslom identifikacije 
takvih predaja, tvrdeći da je to rijetka vrsta intuicije i in- 
spiracije. 'Ali b. al Madini, jedan od Bukharijevih učitelja i 
čuvenih muhadditha, kaže: "To je inspiracija, a ako pitate 
one koji su njome obdareni, zašto nazivaju neku određe- 
nu predaju mu'allal, neće biti u stanju navesti ni jedan 

razlog."7"? Kad su muhadditha Abu Hatima pitali za mi- 
šljenje o brojnim predajama, neke je opisao kao mudraj 
(interpolirane), neke kao batil (lažne), neke kao munkar 
(osporene) i neke kao sahih (autentične) "Kako to znaš?" 
pitali su ga: "Da li ti je prenosilac to priznao?" "Ne," od- 
govorio je Abu Hatim, "to je sve moja intuicija." "Onda 
tvrdiš da posjeduješ okultno znanje," primijetio je sugo- 
vornik. "Pitaj druge stručnjake. Ako se slože sa mnom, 
možda ćeš i ti biti zadovoljan." Čovjek je bio zadovoljan 
kad je Abu Zar'a, s kojim se posavjetovao, potvrdio mi- 
šljenje Abu Hatima."! 


Neki muhaddithi kažu da je ova intuicija nešto što je 
dato imamima u hadithu i što oni ne mogu odbaciti — 
neka vrsta psihološkog fenomena od kojeg oni ne mogu 
pobjeći. Ova tvrdnja je istinita. Stalna predanost u njima 
stvara poseban talent ili pronicljivost, omogućavajući im 
da odmah ocijene da li izreka koja se pripisuje Poslaniku 
može ili ne može biti zaista njegova. Slično tome, doslje- 
dno pridržavanje uputa Shari'ata i pažljivo proučavanje 
njihovog značenja i svrhe, daruje čovjeku sposobnost da 
uoči je li određena uputa data od Poslanika ili nije. 1Is- 
traživanje ovih značenja i svrhe nije, međutim, zadatak 
mukhadditha, već mujtahida. Naravno da su zahiriti pro- 
turiječili Abu Hanifinom karakteriziranju nekih predaja 
kao mur'allel, iz nepoznatih razloga, sumnjajući u njega 
da je odbacio predaje u svjetlu razuma i vlastitog mi- 
šljenja. Ako tradicionalisti, posvetivši se samo analizi tek- 
sta predaja, mogu razviti sposobnost koja im omogućava 
da odbace predaje koje naizgled zadovoljavaju sve uvjete 
valjanosti, nema razloga misliti da je čovjek koji je ušao u 
dubinu smisla i svrhe pravnih uputa ne bi mogao postići 
sličan dar rasuđivanja. Naravno, odbacivanje predaja na 
temelju osobnog suda je osjetljiv i visoko odgovoran po- 


70. Fath al-Mughith, str. 98. 

sao koji može obavljati samo veliki učenjak, tradicionalist 
i originalni mislilac kojeg je Bog posebno obdario. Ko je u 
sebi mogao bolje kombinirati ove kvalitite od Abu Ha- 
nife? 

Najvrijedniji doprinos Abu Hanife razvoju nauke o 
hadithu je vrednovanje predaja, na temelju kojih izvodi 
pravne upute, a u skladu s hadithom. Primarni izvor 
pravnih uputa je Our'an, koji niko ne dovodi u pitanje. 
Odmah iza Our'ana je hadith. Između njih nema bitne ra- 
zlike, jedan je wahy matlu" (pisana objava),a drugi wahy 
ghair matlu" (nepisana objava), ali među njima postoji ra- 
zlika u pogledu dokaza. Ako je predaja definitivno i neo- 
pozivo dokazana kao autentična, kao što je Our'an, onda 
je kao izvor prava jednaka Our'anu. Predaje, međutim, 
variraju u pogledu stupnja dokaza i ovo odstupanje se 
mora uzeti u obzir pri izvođenju pravnih uputa. Klasifici- 
ranje predaja prema tradicionalistima na sahih (valjana), 
hasan (dobra), da'if (slaba), mashhur (dobro poznata), 

: 'aziz (ograničeno raširena), gharib (rijetka) je manjkavo, 
jer ih ne vrednuje kao izvore pravnih uredbi. Oni jedino 
da'if predaje smatraju neutemeljenim, ostavljajući sve 
ostale jednako prihvatljim. Takvo vrednovanje njima nije 
bilo nužno, jer izvođenje pravnih naredbi i uputa i nije 
bio njihov zadatak. Abu Hanifa se osjećao pozvanim da 
poduzme ovaj pionirski rad na sistematiziranju figha. U 
skladu s tim, podijelio je predaje, sa stanovišta dokaza, u 
tri grupe: 

(1) Mutawatir je takva predaja čiji su prenosioci u sva- 
koj fazi njezinog prenošenja bili dovoljno brojni tako da 
ne postoji mogućnost da se neprekinutim ponavljanjem 
prizna laž kao istina. Drugim riječima, mutawatir je pre- 
daja koju je bezbroj osoba čulo od Poslanika i prenosilo u 
neprekinutom lancu sve do posljednjeg prenosioca. 

(2) Mashhur je predaja čiji su prenosioci u svim faza- 
ma, osim u prvoj, jednako tako brojni kao i u slučaju mu- 
tawatir predaje. 

(3) Ahad je predaja koja nije ni mutawatir ni mashhur. 

Tako vrednovane, predaje predstavljaju, po Abu Hani- 
finom mišljenju, različite osnove za pravne upute. Pravni 
propis izveden iz mutawatir predaje je punomoćan i ute- 
meljen. Onaj koji je izveden iz mashhur predaje nije pu- 
nomoćan, ali može dodatno definirati apsolutne naredbe 
Our'ana i tako ga dopuniti. Ahad predaja, budući da je 
njena autentičnost samo pretpostavka, ni na koji način ne 
utječe na jasne upute date u Our'anu. Budući da je di- 
stinkcija jasna, iznenađuje da se Shafi'i i neki drugi tradi- 
cionalisti s tim ne slažu. Baihagi i neki drugi, opisuju bro- 
jne debate za koje se priča da su se vodile između Shafi'e 
i Muhammada b. al-Hasana, u kojima je, kako se priča, 
ovaj drugi bio poražen. Vjerujem da su ove rasprave čista 
izmišljotina, nepotvrđene bilo kakvim pouzdanim doka- 
zom. Ipak, oni dokazuju da se upravo opisana distinkcija 
može s pravom pripisati Abu Hanifi. 

Najoštrija kritika koja se može uputiti ovim distinkci- 
jama je da ih sam Abu Hanifa i njegovi učenici nisu mogli 
dosljedno primjenjivati. Shah Wali-Allah u Hujjat-Allah 
al-Balighahu, prenosi dijalog na ovu temu izmedju Sha- 
fi'ie i Muhammada, "Je li to tvoje mišljenje," pitao je Sha- 
fi'ia, "da khabar i-wahid (kazivanje jedne osobe) ne može 
biti dopuna Our'anu?" "Da, tako je," odgovorio je Muha- 
mmad. "Our'an," rekao je Shafi'ia, "dopušta oporuku u 
korist nasljednika. Zašto je onda smatraš nedopustivom 
na osnovu predaje?" 


Shah Wali-Allah vjerovatno ovu priču citira iz Baiha- 
gijevog Managib al-Shafi'i, koji je pun izmišljenih priča 
ove vrste. Činjenica je da, prema hanefijama, gur'anska 
naredba o oporukama u korist nasljednika nije odbačena 
na osnovu predaje, već na osnovu jednog drugog ayata iz 
samog Our'ana, onog koji određuje nasljednike. Ovaj 
stav, može se reći, nije ograničen na hanefije, već ga Zas- 
tupaju svi komentatori Our'ana, osim njih nekoliko. 

Mnoga druga sporna pitanja javljaju se u vezi sa ovom 
temom, ali ja se suzdržavam od daljnje rasprave. Među- 
tim, detaljnije ću se baviti ovim kontroverzama koje se 
javljaju oko kazivanja jedne osobe i njenog utjecaja na is- 
lamsko vjerovanje, budući da se uglavnom oko tog aspek- 
ta ovog problema neki muhaddithi ne slažu s Abu Hani- 
fom. 


Većina stručnjaka haditha smatra autentičnost kaziva- 
nja jedne osobe sumnjivom. Ovu grupu protivnika pred- 
vodi Ibn al-Salah, ali čak ni on nije prepoznavao to mno- 
štvo kazivanja jedne osobe kao konačno. On klasificira 
predaje u sedam vrsta: 


(I) one koje prihvaćaju Bukhari i Muslim, 
(II) one koje prihvaća samo Bukhari, 
(III) one koje prihvaća samo Muslim, 


(IV) one koje ne navodi ni Bukhari ni Muslim, ali za- 
dovoljavaju njihove kriterije 

(V) one koji ispunjavaju samo Bukharijeve kriterije, 

(VI) one koji ispunjavaju samo Muslimove kriterije i 

(VII) one koji ne zadovoljavaju ni Bukharijeve ni Musli- 
move kriterije, ali ih prihvaćaju ostali tradiciona- 
listi. 

Od svih navedenih, Ibn al-Salah karakterizira prvu 
vrstu kao konačnu i kaže: "Ova vrsta je apsolutno pouz- 
dana i svo teorijsko znanje mora biti u skladu s njom." Što 
se tiče predaja koje navodi ili samo Bukhari ili samo Mus- 
lim, on ih svrstava u istu kategoriju osim onih koje su op- 
ovrgli Daragutni i ostali. Iako je Ibn al-Salahov stav 
naišao na odobravanje, naročito u novije vrijeme, među 
površnim studentima, bez dvojbe je sumnjiv i nelogičan. I 
imami u hadithu se tome protive. Tako Nawawi, nakon 
citiranja Ibn al-Salaha, u svome komentaru Muslimovog 
Sahiha piše: "Ono što Shaikh (tj. Ibn al-Salah) kaže u 
ovom kontekstu, suprotno je stavu većine autoriteta, koji 
glasi da one predaje Sahihaina koje ne spadaju u rang 

tawatura, imaju vrijednost pretpostavke, budući da su 
kazivanja samo jedne osobe, a utvrđeno pravilo je da su 
kazivanja jedne osobe većinom samo pretpostavke. Pre- 
ma tom pitanju Bukhari, Muslim i ostali imaju isti stav." 
Ibn al-Salahov stav odbacili su i drugi autoriteti predaje, 
ali umjesto prihvaćanja njihovog mišljenja s povjerenjem, 
ispitajmo sami da li kazivanja jedne osobe predstavljaju 
pouzdanu ili samo pretpostavku o istini. 

Kad muhaddith, bez obzira na njegov status, kaže da 
je neka predaja sahih (pouzdana), on podrazumijeva neke 
dopunske tvrdnje, to jest, da je predaja muttasil (ima ne- 
prekinut lanac prenosilaca), da su prenosioci pouzdani, 
da imaju ispravno mišljenje, da nema prekida u preno- 
šenju i da predaja nema slabosti koje bi joj štetile. Svi ovi 
elementi spadaju u pretpostavke i osobne sudove, koji se 
ne mogu smatrati sigurnim. Kao što pravnik može dedu- 
cirati smisao zakona iz Our'ana ili haditha i misliti da je 
to ispravna dedukcija, za što, međutim, nema garancije, 
budući da su njegove premise samo njegove vlastite pret- 
postavke, isto tako može učiniti i tradicionalist. Naziva- 
jući predaju ispravnom, tradicionalist se oslanja na svoje 
pretpostavke ili individualni sud. Ako jedan ili više tradi- 
cionalista tvrde za predaju da je ispravna, a neki drugi je 
ne smatra takvom, njegova jedina krivnja je njegovo su- 
protstavljanje ostalim tradicionalistima ili principima 
vrednovanja tradicionalista, pravilima dedukcije i lancu 
prenošenja — ukratko, njihovim pretpostavkama i sudo- 
vima. 


Pravila vrednovanja i kritike koje su tradicionalisti 
postavili pri procjeni ispravnosti predaja jesu sva pravila 
propitivanja osobnog suda i diskreciona procjena, što 
stvara velike razlike između jednog ili grupe tradicional- 
ista u odnosu na druge. Formalisti smatraju hadith nara- 
tivnim i činjeničnim, a ne racionalnim i spekulativnim po- 
dručjem znanja. Ali, svako ko se bavio načelima haditha 
može lahko otkriti zabludu u ovakvom načinu razmišlja- 
nja. Na to ukazuje Abu Hanifa, iznoseći sljedeće mišljenje: 

"To je nešto o čemu imamo svoje vlastito mišljenje i ne 
oslanjamo se na kazivanje jedne osobe, niti tvrdimo da ga 
svi moraju prihvatiti." Neki ljudi su pogrešno ograničili 
ovu opću tvrdnju na figh, vjerovatno nesvjesni činjenice 
da se mujtahid manje bavi pravnim gledištima nego nji- 
hovim izvorima. 

Budući da su načela haditha neodređena i rezultat 
osobnih procjena, tradicionalisti se ne slažu u pogledu is- 
tinitosti i neistinitosti pojedinih predaja. Predaju koju 
jedan tradicionalist proglasi apsolutno istinitom, autentič- 
nom i obvezujućom, drugi može odbaciti kao slabu ili čak 
izmišljenu. Muhadith Ibn Jauzi, na primjer, uključuje u 
svoju listu slabih predaja i jedan broj onih koje drugi mu- 
haddithi prepoznaju kao ispravne i dobre (hasan), i ide 
tako daleko da ne štedi ni neke predaje sadržane u Sahi- 
hima. Sakhawi to ovako komentira: "Ibn Jauzi smatra sla- 
bim čak i neke hasan i sahih predaje uključene u Sahihe 
Bukharia i Muslima, a da ne govorimo o drugim kom- 
pilacijama." Ibn Jauzi je nesumnjivo pretjerao, ali njegova 
jedina greška je u prosuđivanju kad je proglasio krivima 
tačne sudove Bukharia i Muslima. Razlike u mišljenju o 
ispravnosti ili neispravnosti predaja, uzrokovane neslaga- 
njem oko osnovnih načela, daju dovoljno materijala za 
opsežnu knjigu. 

Prvi bitan uvjet za marfu'" predaju je dokaz da se mo- 
že pratiti unatrag sve do Poslanika bez nedostatka i jedne 
karike u lancu. Ali, većina priznatih metoda za dokazi- 
vanje neprekinutog kontinuiteta su u određenoj mjeri 
proizvoljne. Neki smatraju za marfu'" takve izreke Drugo- 
va kao što su: "Ovo je sunnah," "Tako nam je naređeno," 
"Ovo nam je zabranjeno, "Tako smo obično radili u vri- 
jeme Božijeg Poslanika," To nismo smatrali pogrešnim." 
Neki su išli tako daleko da bi ispred predaja koje sadrže 
bilo koji od gore navedenih izraza, dodavali riječi "Tako 
je govorio Božiji Poslanik," dok su ih prenosili, bez obzira 
na činjenicu što ovi izrazi ne pružaju nikakav pozitivan 
dokaz toj tvrdnji, već pokazuju da su predaje bazirane na 

sudu ili shvaćanju prenosilaca. "Shvaćanje nekog Druga 
nije nikakav argument," kaže jedan od općeprihvaćenih 
načela haditha, na temelju kojeg neki učenjaci smatraju 
da izrazi te vrste nisu dovoljni kao dokaz da su predaje, 
čije su oni dio, muttasil i marfu'". Shafi'i, Ibn Hazm Zahiri, 
Abu Bakr Razi i drugi učenjaci ne priznaju kao marfu'" 
hadith tvrdnju nekog Druga da je određena radnja Posla- 
nikov Sunnah. U biografskim knjigama i predajama pos- 
toje brojni primjeri koji navode kako su neki Drugovi izni- 
jeli ovakvu tvrdnju, što je bila samo njihova vlastita 
dedukcija ili pretpostavka, a ne Poslanikova predaja, a što 
je većina tradicionalista ipak, opisala kao marfu" hadith. 
Pristajući uz ove tradicionaliste, mnogi prenosioci jasno 
su označili ovu vrstu predaja kao marfu', stvarajući pri- 
ličnu konfuziju. U mu'an'an predajama (tj. predajama u 
kojima su prenosioci povezani samo prijedlogom "an" ili 
"od", na primjer, "A od B") bez navođenja da li je preno- 
šenje bilo izravno, vrlo je teško dokazati neprekinuto pre- 
nošenje i predaja ove vrste ima veliki broj. Bukhari drži 
da, ako se dokaže da su prenosilac i primalac mu'an'an 
predaje bili savremenici, koji su se sreli, onda predaju tre- 
ba smatrati mutasil predajom. Muslim, međutim, iako je 
bio Bukharijev učenik i obično slijedio njegova načela, 
žestoko se protivio uvjetu da je nužan susret prenosioca i 
primaoca, smatrajući da je dovoljno da budu savremeni- 
ci.72? Tako su, prema Bukharijevom sudu, sve Muslimove 
mu'an'an predaje, za čije prenosioce i primaoce nije 
dokazano da su se sreli, zapravo magtu" predaje (sa pre- 
kinutim lancem prenošenja), iako ih Muslim smatra mu- 
tasil predajama, toliko insistirajući na tome da se nije suz- 
državao od upotrebe teških riječi za sve koji su se tome 
protivili. Ako zanemarimo Muslimov liberalni kriterij, 
čak i strožiji uvjeti koje Bukhari propisuje za mu'an'an 
predaje ne pružaju ništa više do pretpostavke o dokazu 
kontinuiteta prenošenja. Iz činjenice da su prenosilac i 


72. Vidi:Uvod u Muslirnov Sahih. 

primalac bili savremenici i da su se sreli, ne proističe 
nužno da je komunikacija među njima bila osobna i ne- 
posredna. Tamo gdje se navode riječi "haddathana wa 
akhbarana" (ovo su nam kazivali i prenosili), naravno da 
se dokazuje osobna komunikacija. Ali, tamo gdje ove rije- 
či ne stoje, već samo izraz 'an (A od B), velika je vjerovat- 
nost, ali nije sigurno, da se radi o prenošenju bez prekida. 
U knjigama haditha i biografijama, nalaze se brojni pri- 
mjeri gdje, dvije osobe koje su bile savremenici i koje su se 
čak družile, komuniciraju preko posrednika. Nisu takvi 
primjeri rijetki ni u svakodnevnom životu. 

Najvažniji problem je bio problem procjene ličnosti. 
Valjanost kazivanja jedne osobe ovisi o dosljednosti nji- 
hovih prenosilaca. Ali, suditi o karakteru pojedinaca je 
stvar mišljenja gdje nema određenosti i konačnosti. Mno- 
gi ljudi mogu smatrati nekog čovjeka veoma pouzdanim, 
pobožnim i pravičnim dok ga drugi smatraju slabim pre- 
nosiocem, nepouzdanim i neistinoljubivim. Čudno je da 
su u obje ove grupe spadali ljudi jednako visokog ugleda 
čiji sud nije dolazio u pitanje. Iako se Bukhari i Muslim 
nisu često žestoko suprotstavljali jedan drugom, ipak pos- 
toji jedan broj predaja koje jedan smatra pouzdanim a 
drugi ne smatra. Nawawi daje imena nekih prenosilaca u 
uvodu svog "Komentara" Muslimovog Sahiha i vjerodos- 
tojnosti Kitab al-Madkhala, Muhadditha Hakima, navodi 
625 prenosilaca čija kazivanja Muslim priznaje, a Bukhari 
ne. 


Mizan al- I'tidal sadrži imena stotine ili bolje, hiljade 
imena prenosilaca čija su kazivanja poništena (jarh) ili is- 
pravljena (ta'dil), tj. kritiku onih oko čijih predaja postoji 
toliko mimoilaženja koliko je teško zamisliti. Navike i ka- 
rakter čovjeka koji može odrediti kvalitet svojih kazivanja 
mogu se upoznati nakon dugog druženja s njim. Ljudima 
koji su odbacivali i ispravljali predaje nije bilo moguće biti 
u tako prisnim odnosima sa hiljadama ljudi koji su ih pre- 
nosili. Zato su se, u velikoj mjeri, morali oslanjati na pret- 

postavke, vanjske karakteristike, ugled i glasine, što im je 
rijetko, ako je uopće, omogućavalo da donesu konačni 
sud. Istina je da su tradicionalisti postavili niz radnih pra- 
vila za obavljanje ovog zadatka, ali to su bila diskreciona 
pravila koja nisu jednoglasno prihvaćena. U stvari, sami 
tradicionalisti su povremeno smatrali da ih je neophodno 
zaobići. Općenito, prednost je data odbacivanju, a ne is- 
pravljanju predaja, iako postoji jedan broj prenosilaca u 
čijem se slučaju ovo prvenstvo nije poštivalo. Postoje de- 
taljne opovrgavajuće kritike Muhammad b. Bashshar al- 
Misria, Ahmad b. Salih Misiia i Tkrimah Maulab b.'Ab- 
basa, ali one nisu pouzdane. Raznolikost stajališta među 
onima koji se se bavili opovrgavanjem i onih koji su se 
bavili ispravljanjem je iznenađujuća, s obzirom na činje- 
nicu da su obje grupe činili stručnjaci. Evo, na primjer, 
nekoliko vrlo različitih mišljenja o Jabir Ja'fiu iz Kufe, po- 
znatom prenosiocu, koji tvrdi da je znao napamet pedeset 
hiljada predaja. Sufyan kaže da ne zna nikoga ko bi bio 
oprezniji prenosilac od Jabira, dok Shu'ba kaže da je "na- 
jpouzdaniji od ljudi" kad počinje predaju riječima "akh- 
barana wa haddatana". Sufyan Thauri je rekao Shu'bai: 
"Ako sumnjaš u Jabir Ju'fia, posumnjat ću u tebe." Waki 
je rekao: "Sumnjaj u sve osim u činjenicu da je Jabir po- 
uzdan." Suprotna ovima su mišljenja drugih stručnjaka u 
haddithu, po kojima je Jabir zastario, lažov, krivotvoritelj. 
Konačni sud tradicionalista o Jabiru jest da je nepouzdan. 


Ovo ne znači da je umijeće jarha i ta'dila nepouzdano, 
ali pokazuje da su sredstva i metode korištene pri bilje- 
ženju činjenica o ličnostima bile takve da u najboljem slu- 
čaju potvrđuju pretpostavku ili vjerovatnost, ali su daleko 
od utvrđivanja pouzdanosti. 

Ono što još treba raspraviti je pitanje prenošenje zna- 
čenja. Neka predaja može biti muttasil prema kriterijima 
koje su prihvatili svi muhaddihi i mujtahidi, njezini svi 
prenosioci mogu biti pouzdani, bez prekida u lancu pre- 
nošenja. Pa ipak, način na koji prenosilac prenosi njezino 

značenje može biti izvrgnut sumnji. Da li je on, na pri- 
mjer, uzeo u obzir okolnosti i situaciju, da li je napravio i 
jednu grešku pri razumijevanju i prenošenju smisla pre- 
daje? Ova pitanja imaju dodatnu važnost zbog činjenice 
da su, kako se obično priznaje, mnoge predaje bile para- 
frazirane. Ovo je, zapravo, bila jedina osnova na temelju 
koje su se predaje odbacivale u vrijeme Drugova, koji su 
očigledno bili pouzdani i u čijem slučaju nije postojala 
mogućnost prekida u lancu prenošenja. Jedan relevantan 
primjer u poglavlju o tajyammumu nalazi se u Muslimo- 
vom Sahihu. Neki je čovjek pitao halifu 'Umara šta da 
radi ako se treba okupati da bi obavio namaz, a nema 
vode. 'Umar mu je savjetovao da ne žrtvuje namaz. 'Am- 
mar, jedan od Drugova, koji je slučajno bio prisutan, pre- 
nio je Poslanikovu predaju o tom pitanju, podsjećajući 
'Umara na svoju prisutnost u vrijeme kad je Poslanik da- 
vao svoj sud. "Boj se Boga, o 'Ammaru," rekao je 'Umar. 
Očito, 'Umar nije smatrao da je 'Ammar prenio krivu pre- 
daju, već samo da postoji mogućnost iskrivljenog preno- 
šenja Poslanikovih riječi. 'Ammar je rekao: "Ako ne želiš 
da prenosim ovu predaju, neću to više nikad činiti." Ras- 
pravljao sam o temi kazivanja jedne osobe tako opširno 
samo zato što je to glavna osnova na kojoj su muhaddithi 
temeljili svoje napade na Abu Hanifu, iako je njegov stav 
o tome bio rezultat dugog istraživanja i razmišljanja. 


" Ovakvu kolebljivost i razilaženja u mišljenju ne susre- 
ćemo u vezi sa mutawatir i mashhur predajama, ali su 
karakteristična za kazivanja jedne osobe, objašnjavajući ti- 
me velike razlike u mišljenju o njima. Dok su ih mu'"taz- 
ilije odbijali uopće i priznati, neki muhaddithi su otišli u 
drugu krajnost, proglašavajući ih konačnim, podređenim 
jedino kriteriju pouzdanosti njihovih prenosilaca, nepre- 
kinutog kontinuteta, nepostojanja praznina u lancu i od- 
sustva manjkavosti. 


Treća grupa muhadditha smatrali su, u načelu, kazi- 
vanja jedne osobe spornim, zanemarujući to načelo kad se 
radi o detaljnim pravnim pitanjima i problemima vjero- 

vanja. Abu Hanifa je odabrao srednji put, dokazujući ob- 
jektivnost svog suda i pronicljivost svog uma. On nije 
potpuno odbacivao kazivanja jedne osobe kao Mu'tazilije, 
niti ih je prihvaćao za konačne, kao oni koji su ih shvaćali 
doslovno i površno. Njegov je stav bio sličan stavu nekih 
velikih Drugova. 'Umar, 'A'isha i 'Abd-Allah b. Masud su 
nekoliko puta oklijevali priznati kazivanja jedne osobe, ne 
smatrajući ih sigurnim. Kad je Fatima b. Oais prenijela 
'Umaru Poslanikovu predaju: "Bez kuće nema ni njezinog 
održavanja", on je rekao: "Ne možemo odstupiti od Alla- 
hove Knjige na temelju kazivanja žene, a da ne znamo je 
li istinito ili neistinito. "Mnogi propisi figha izvedeni su 
iz ove izreke. Postoji, na primjer, propis da je kazivanje 
jedne osobe nedovoljno da se na temelju nje izvedena pra- 
vna uputa usvoji kao fard (apsolutna dužnost), jer to za- 
htijeva uvjerljiv dokaz o istinitosti kazivanja. Dopušteno 
je, međutim, da se na temelju tog kazivanja izvede pret- 
postavka koja dodatno potvrđuje već izvedenu pravnu 
uputu kao obvezujuću (wajib), preporučenu (masnun) ili 
odobrenu (mustahabb). Na temelju ovoga, Shafi" smatra 
učenje sure al-Fatiha na namazu — fardom, a Abu Hanifa 
— wajibom. Postoje i mnoge druge dedukcije sličnog ka- 
raktera izvedene iz načela o kojem je riječ. 


Ovo načelo ima još važniju ulogu u kalamu nego u 
fighu i upravo je Abu Hanifina primjena tog načela u ka- 
lamu bila uglavnom razlogom tako velikog neprijateljstva 
prema njemu. Na osnovu toga on je postavio pravilo da 
ni jedno kazivanje jedne osobe ne može odnijeti prevagu 
nad vjerovanjem kojeg se pridržavaju svi muslimani. Na 
primjer, nedužnost svih poslanika je aksiomatska za sva- 
kog muslimana. Zato, prema Abu Hanifi, ni jedna predaja 
koja kaže da je neki poslanik počinio smrtni grijeh nije 
vjerodostojna. Tako ovaj princip koji pokazuje izlaz iz 
mnogih poteškoća stvorenih od strane heretika, do kojeg, 
na žalost, većina tradicinalista ne samo da nije držala, ne- 
go mu se i protivila. 'Abd al-Barr, poznati tradicinalist, 

piše u svom Kitabu al-Kuna: "Što se tiče kazivanja jedne 
osobe, Imam Abu Hanifa je držao da nisu prihvatljive, 
ako su bile oprečne općeprihvaćenom vjerovanju". Tradi- 
cionalisti su se ovome protivili preko svake mjere."? 


Praktična razlika u pristupu muhadditha i Abu Ha- 
nife predajama suprotnim univerzalno prihvaćenim raci- 
onalnim postavkama je u tome što su prvi, polazeći od 
ispravnosti predaje kao date, pokušavali je učiniti pri- 
hvatljivom zaobilaznim interpretacijama, često jedva vje- 
rovatnim, dok ih je Abu Hanifa bio sklon procijeniti, 
budući da nisu bile ni mutawatir ni mashhur predaje. Na- 
ime, za Abu Hanifu je postojala vjerovatnost pogreške ili 
nesmotrenosti od strane prenosioca, što je dovodilo u pi- 
tanje njihovu valjanost. Tu razliku dobro ilustriraju slje- 
deći pasusi uzeti iz Tafsir Kabira Fakr al-Din Razia: "Re- 
kao sam jednom čovjeku da nija tačna predaja koja kaže 
kako je Ibrahim tri puta izrekao laž, jer, ako se prihvati, 
ona dokazuje da je Ibrahim bio lažac. Čovjek je odgovorio 
da je prenosilac predaje pouzdan i da se ne može smatrati 
lašcem. Odgovorio sam mu da predaja, ako je prihvaćena, 
dokazuje da je Ibrahim lažac, a ako se odbaci, da je pre- 
nosilac lažac, dodajući da se prednost očito mora dati 
Ibrahimu." Razi je ovdje slijedio pravilo koje je Abu Ha- 
nifa postavio, jer je prosudio, da su nevinost i istinitost 
poslanika općeprihvaćena stvar koju kazivanje jedne oso- 
be ne može obesnažiti. Žalosno je da tradicionalist Oas- 
talani, da navedemo vodećeg predstavnika grupe, nakon 
citiranja ovog pasusa u svom komentaru Bukharijevog 
Sahiha, dodaje: "Budući da je prenosilac pouzdan, pre- 
daja se mora prihvatiti." 

Držeći se istog pravila, Abu Hanifa smatra da riječi 
"U ime Allaha Sveopćeg Dobročinitelja Milostivog", koje 
se javljaju na početku svake gur'anske sure, nisu dio Ou- 

r'ana. Shafi'i i neki drugi muhaddithi se ne slažu sa ovim, 
navodeći neke predaje kao dokaz njihovom stanovištu. 
Odgovor Abu Hanife na ovo glasi da je Our'an dokazan 
tawaturom, a ne kazivanjima jedne osobe i da je samo 
Our'an taj koji je dokazan tawaturom. Slično, prema pra- 
vilu Abu Hanife, predaje koje pripisuju 'Abd-Allah b. Ma- 
s'udu negiranje ma'udhataina (zadnje dvije gur'anske 
sure u kojima se traži Božije utočište od zla) ne mogu se 
smatrati valjanima. Ibn Hajar, s druge strane, prihvaća 
ove predaje, s preporukom da ih treba interpretirati tako 
da postanu prihvatljive. Ali, kakva je interpretacija te 
vrste moguća? Ili ona koja priznaje da te dvije sure nisu 
mutawatir, ili, toliko sniziti standard tawatura da više ni 
znanje Poslanikovih Drugova ne bi bio nužan uvjet za nje- 
ga. Abu Hanifino pravilo čini islamske krugove tako veli- 
kim kakvi oni i trebaju biti, dok ih suprotni pristupi besk- 
rajno smanjuju. Na primjer, svi prihvaćaju da je, prema 
Our'anu, musliman svako ko vjeruje u Božiju jednoću i 
poslanstvo Poslanika Islama. To ne mogu negirati predaje 
koje nisu konačne i u kojima sud o nevjerovanju počiva 
na nebitnim osnovama. To je razlog zašto Abu Hanifa ni- 
kad nije osudio mu'tazilije, gadariyye, jahmiyye i slične 
sekte kao nevjernike i nikad nije prihvatio one predaje ko- 
je tvrde da je od sedamdeset dvije islamske sekte samo 
jedna predodređena za džennet. Međutim, mnogi učenja- 
ci — formalisti dali su tim predajama tako visoki status da 
su na njihovoj osnovi sudili ljudima za nevjerovanje ad 
libitum, ponekad samo zbog odjeće ili vanjskog izgleda. 
Čak su i sljedbenici Abu Hanife kasnije izgubili iz vida 
ovo dragocjeno pravilo koje je on postavio, izmišljajući hi- 
ljade razloga za denunciranje ljudi kao nevjernika, čime 
obiluju knige figha. 


Glava jedanaesta 
Figh 


Iako se islamske nauke ('ulum), kao egzegeza, predaja, 
pravna i vojna znanost javljaju istovremeno sa usponom 
Islama, pojedinačna imena vezana uz njih pojavljuju se 
tek kad postaju priznate discipline. Njihova kompilacija i 
sistematizacija nastaju u drugom stoljeću islamske ere, a 
oni koji su napravili taj posao postali su poznati jednako 
kao i njihovi osnivači. Tako je Abu Hanifa, s pravom, pri- 
znat kao osnivač figha, kao što je Aristotel prozvan os- 
nivačem logike. Njegov doprinos fighu predstavlja nje- 
govo životno djelo. Predlažem zato, da ga detaljno 
razmotrimo, ali mislim da je prije toga nužno napraviti 
jedan kratak pregled razvoja figha — kada i kako je počeo 
i dokle je došao kad se Abu Hanifa počeo njime baviti. 


Shah Wali-Allah govori o povijesti figha u izvrsnom 
eseju čiji će sažetak zadovoljiti moju namjeru. Pravne 
upute, piše on, nisu bile razrađene za Poslanikova života. 
Kad je uzimao abdest (wudu'"') u prisustvu Drugova, on im 
nije rekao da li je to bilo načelo (rukn) ili obaveza (wajib) 
ili nešto poželjno (mustahabb). Drugovi su se zadovoljili 
time da ga oponašaju. Ista je situacija bila i sa namazom 
(salat): Drugovi su ga obavljali tačno onako kako i Posla- 
nik, ne ispitujući šta je stroga obaveza (fard), a šta oba- 
veza (wajib). "Ne poznajem nijednu grupu ljudi," rekao 
je Ibn Abbas, "bolju (tj. inteligentniju) od Poslanikovih 
Drugova, ali tokom dugog druženja s njim nisu mu posta- 
vili više od trinaest pravnih pitanja, od kojih se sva 
javljaju u Our'anu."Ljudi su tražili Poslanikov sud samo o 

izuzetnim slučajevima. Ponekad bi se dogodilo da je Po- 
slanik samoinicijativno izrazio pozitivno ili negativno mi- 
šljenje o postupcima ljudi. Sudovi i mišljenja su uglavnom 
izrečeni javno, što bi neko od prisutnih zabilježio. 

Teritorijalna ekspanzija i kulturni razvoj nakon Posla- 
nikove smrti ubrzo dovode do pojave mnoštva novih si- 
tuacija, tako da je postalo nužno izvesti posebna pravila i 
detaljne upute na temelju općih principa koji su ranije bili 
dovoljni. Na primjer, ako je osoba nehotice propustila ne- 
ki dio namaza, pitanje je da li je namaz valjan. Nije mo- 
guće proglasiti imperativom svaku radnju koja čini dio 
namaza. Zato su Drugovi morali stupnjevati radnje na 
fard, wajib, masnun i mustahabb. Među njima su se, 
međutim, pojavile, razlike u mišljenju u pogledu kriterija 
prilikom određivanja prioriteta. Slične razlike su se po- 
javile i oko drugih pitanja, od kojih se neka nisu još bila 
pojavila niti postojala za života Poslanika. Pri donošenju 
odluke o takvim pitanjima, Drugovi su morali pribjeći de- 
dukciji, analogiji i pretpostavkama, pri čemu su slijedili 
različite metode. Sve ovo je rezultiralo nizom divergent- 
nih pravila i odluka još u vrijeme Drugova. 


Među onim Drugovima koji su bili poznati kao mujta- 
hidi i fagihi u svom radu na izvođenju zakonskih pra- 
vila, bile su četiri vodeće figure, odnosno, halife 'Umar i 
'Ali, 'Abd-Allah b. Mas'ud i 'Abd-Allah b. Abbas. 'Ali i 
'Abd-Allah b. Mas'ud boravili su uglavnom u Kufi, koja 
je, zahvaljujući njima postala središte proučavanja figha, 
kao što su to nekad bila dva sveta grada, zahvaljujući pri- 
sutnosti 'Umara i 'Abd-Allah b.'Abbasa. 


Budući da je odgajan pod nadzorom Poslanika, 'Ali je 
imao više prilike nego bilo ko drugi uočiti njegove pos- 
tupke i čuti njegov govor. Kad ga je neko upitao zašto je 
prenio više haditha nego bilo koji Drug, rekao je: "Posla- 
nik mi je običavao govoriti o stvarima, bez obzira jesam li 
ga pitao ili ne." Osim toga, bio je obdaren inteligencijom i 
zapažanjem, rijetkim čak i među Drugovima, što su mu 

oni redom i priznali. Priča se da je 'Umar rekao: "Bože 
sačuvaj da se ikad suočimo sa problemom, a da tu nije 
"Ali." "Abd-Allah b. 'Abbas, i sam mujtahid, imao je obi- 
čaj reći: "Kad 'Ali da svoj sud o nečemu, šta je više potre- 
bno?" 

'Abd-Allah b. Mas'ud bio je potpuno upućen u hadith 
i figh, bliži Poslaniku nego većina ostalih. Koliko je bio 
blizak, pokazuje ova izjava Abu Muse koja se navodi u 
Muslimovom Sahihu: "Mi, ljudi iz Jemena, došli smo u 
Medinu i boravili tamo nekoliko dana. Za vrijeme borav- 
ka, nalazili smo 'Abd-Allah b. Mas'uda tako često u pos- 
jeti Božijem Poslaniku, da smo ga smatrali članom Posla- 
nikove obitelji. "U Our'anu nema ayata," tvrdio bi 'Abd- 
Allah b. Masud "čije objave nisam svjestan." "Da znam," 
imao je običaj reći, "većeg stručnjaka za Our'an od mene, 
putovao bih bilo gdje da ga upoznam." Prema priči koju 
navodi Muslimov Sahih, Abd-Allah b. Mas'ud je javno 
izjavio da su ga svi Drugovi priznali kao najvećeg živućeg 
znalca Our'ana. Ovu tvrdnju nije opovrgnuo ni jedan od 
Drugova, a potvrdio ju je Shagig koji je prisustvovao tom 
sastanku i imao priliku biti na nekoliko sljedećih skupova 
Drugova. 


'Abd-Allah b. Mas'ud držao je redovitu nastavu hadi- 
tha i figha koju je pohađao veliki broj učenika, od kojih 
četvorica, Aswad, Ubaidah, Harith i 'Algamah, postaju 
vrlo poznati. 'Algamah, rođen još za Poslanikova života, 
slušao je predaje od 'Umara, Uthmana, 'Alia, A'ishe, 
Sa'da, Hudhaife, Khalid b. Walida, Khubaba i mnogih 
ostalih Drugova. Posebno se redovito družio sa 'Abd-Al- 
lah b. Mas'udom i slijedio ga tako vjerno da su ljudi često 
primjećivali: "Ko god je sreo 'Alagmaha, sreo je, da tako 
kažemo, 'Abd-allah b. Mas'uda." Ovaj drugi je obično i 
sam priznavao da nije znao ništa više nego 'Algamah. Ni- 
šta bolje ne dokazuje njegov ugled od činjenice da su se 
čak i Drugovi s njim konsultirali o pravnim pitanjima. Je- 

dini njemu ravan medju 'Abd -Allah b. Mas'udovim uče- 
nicima bio je Aswad. 

Odgovornost 'Algamaha i Aswada nakon njihove 
smrti pala je na Ibrahim Nakhaf'ia koji je dao znatan do- 
prinos razvoju figha, zaslužujući time naslov "fagih al- 
'Irag" (vodeći šerijatsko-pravni stručnjak Iraka). U ha- 
dithu njegov ugled potvrđuje titula "sairafi al-Hadith" 
(procjenitelj haditha) koju je uživao. Sha'"bi, priznat kao 
"Allamat al-Tabi'in" (Veliki Učenjak među Sljedbenicima), 
čuvši za njegovu smrt, rekao je: "Ibrahim nije ostavio iza 
sebe nikoga ko bi bio veći učenjak i fagih od njega sa- 
moga." Neko ga je upitao s iznenađenjem: "Podrazumi- 
jevaš li tu čak i Hasan Basria i Ibn Sirina," Sha'"bi je odgo- 
vorio: "Nema većeg učenjaka bilo u Basri i Kufi ili Siriji i 
Hijazu." 


U vrijeme Ibrahima Nakha'ia kompilirana je kratka 
zbirka pravnih sudova figha, temeljena na Poslanikovim 
predajama i fatwama 'Alia i 'Abd-Allah b. Masuda. To 
nije bila sistematična kompilacija, ali su je učenici Ibra- 
hima Nakha'ia učili napamet. 

Najveće znanje o tome posjedovao je Harmnrnad, jedan 
od Ibrahimovih vodećih učenika, koji je naslijedio njego- 
vo mjesto u fighu. Kako smo ranije naveli, Hammnad je 
umro 120. h., a nasljeđuje ga Abu Hanifa. 


Iako su prihvaćena pravila figha već bila sakupljena 
do vremena Abu Hanife, najvećim dijelom su bila u formi 
usmene predaje i nisu bila sitematizirana u regularnu dis- 
ciplinu. Nije bilo metoda zaključivanja, pravila za izvo- 
đenje uputa ni vrednovanja predaja niti načela analogne 
dedukcije. Ukratko, figh je još uvijek bio gomila neuskla- 
đenih izreka i sudova kojima predstoji još dug put prije 
nego što postanu utemeljen sistem. 


Historija nam ne objašnjava šta je to posebno navelo 
Abu Hanifu da se prihvati sistematizacije figha. Autor 
djela Oala'id 'Ugud al-'Igyan navodi s tim u vezi, priču 

iz Anmudhaj al-Oitala. Dva čovjeka išla su u hammam i 
prije nego su se otišli okupati, dali su čuvaru neke stvari 
na čuvanje. Čovjek koji je prije izašao, uzeo je jednu stvar 
od čuvara i otišao. Kasnije, nakon kupanja, dolazi drugi i 
zahtijeva to što je ostavio, ali mu čuvar kaže da ju je odnio 
njegov prijatelj. Čovjek je podnio tužbu protiv čuvara na 
sudu kod gadije koji je presudio na štetu čuvara, na 0s- 
novu toga što su mu taj predmet ova dva kupača zajed- 
nički povjerila, pa je njegova dužnost bila da im ga za- 
jednički i vrati. Čuvar je otišao Abu Hanifi, koji mu je 
savjetovao da kaže tužiocu kako bi mu on predao tu stvar 
da ju je došao podignuti zajedno sa prijateljem. Ovaj slu- 
čaj, autor Anmudhaj al-Oitala navodi kao povod Abu 
Hanifinoj odluci da se prihvati kompilacije i sistematiza- 
cije figha. Moguće je da se taj slučaj zaista i dogodio, ali 
pravi razlog je nešto drugo. Historijski je utemeljena čin- 
jenica da se Abu Hanifa počeo baviti sistematizacijom 
figha oko 120. h. to jest, u godini u kojojumire Hammad. 
Do tog vremena Islam se proširio sve do dalekih zemalja 
tako da sve više javljalo mnoštvo situacija vezanih za vjer- 
ska i sekularna pitanja koja se ne mogu rješavati bez prav- 
nog zakona. Osim toga, kontakti sa drugim narodima ši- 
rom golemog islamskog prostora razvili su obrazovanje 
do tog stupnja na kojem više nije bilo moguće nastaviti sa 
usmenim kazivanjem predaja i citiranjem autoriteta. Pos- 
talo je prirodno da ljudi počnu razmišljati o integriranju 
raštrkanih sudova i uputa u jedan regularni zakon. 

Abu Hanifa je bio obdaren originalnim umom i izuzet- 
nim darom za pravo. Pored toga, njegovo veliko iskustvo 
u trgovini i javnim poslovima pružilo mu je uvid u prav- 
ne zahtjeve društva njegovog doba. Stotine pravnih upita 
koji su mu stizali dnevno sa svih strana islamskog svijeta, 
pomogli su mu da shvati nužnost uspostave jednog pra- 
vosudnog sistema, a ovo saznanje pojačavale su greške 
koje su pravni službenici činili pri donošenju presuda. To 
su bili faktori koji su utjecali na njegovu odluku da se pri- 

hvati kompilacije i sistematizacije zakona, iako je bilo sa- 
svim moguće da je neki slučaj, poput gore navedenog, 
dao tomu dodatni poticaj. 

Taj je posao, na koji se Abu Hanifa odvažio, bio 
rizičan i imao je gigantske razmjere. Shvativši to, odlučio 
je ne oslanjati se u potpunosti na svoje vlastito znanje i 
razmišljanje. Zato je kao saradnike među svojim 
učenicima odabrao neke istaknute učenjake, priznate kao 
stručnjake na područjima znanosti posebno relevantnim 
za pravo. Na primjer, Yahya b. Abi Za'idah, Hafs b. Ghi- 
yath, Oadi Abu Yusuf, Dawud al-Ta'i, Haban i Mundil, 
koji su bili potpuno upućeni u hadith i athar; Zufar, koji 
je bio poznat po svojoj logičkoj odvažnosti; Oasim b. 
Ma'n i Muhammad, stručnjaci na polju književnosti i 
učenja arapskog. Abu Hanifa je formirao vijeće u kojem je 
okupio ove ljude, povjerivši im posao prikupljanja zak- 
ona. Prema muttasil predaji Asad b. Furata, koju navodi 
Tahawi, broj Abu Hanifinih učenika koji su mu pomagali 
iznosio je četrdeset, a najpoznatiji među njima bili su Abu 
Yusuf, Zufar, Dawud al-Ta'i, Asad b. 'Umar, Asad b. 
Khalid al-Tamimi i Yahya b. Abi Za'idah. Tahawi dodaje 
da je pisar bio Yahya, koji je tu službu vršio trideset 
godina. Istina je da je taj posao trajao oko trideset godina, 
to jest, od 121. h. do 150. h. godine, kada je Abu Hanifa 
umro. Međutim, nije tačno da je Yahya bio od samog 
početka vezan za taj posao. Yahya je rođen 120. h. i nije 


. nikako mogao sudjelovati u tom poslu kad je tada bio tek 


rođen. Osim članova kompilacijskog savjeta, koje navodi 
Tahawi, tu su još bili 'Afiyah Azadi, Abu 'Ali 'Azizi, Ali 
Mushir, Oasim b. Ma'n, Habban i Mundil. 


Sistematizacija se vršila kroz slobodnu diskusiju. Ako 
bi se svi članovi savjeta složili o nekom pitanju, to bi se 
mišljenje smjesta zapisalo. U suprotnom, problem bi se 
razlagao, za što je trebalo dosta vremena. Abu Hanifa bi 
slušao diskusiju i nakon rezimiranja, zaključio bi je svojim 
mišljenjem. Njegovo je mišljenje obično bilo tako izbalan- 
sirano da bi ga svi ostali prihvatili. Kad se, međutim, ne 

bi mogao postići jednoglasan zaključak, zapisali bi se svi 
izneseni stavovi. Nikakav zaključak ne bi bio zapisan, uk- 
oliko nisu bili prisutni svi članovi savjeta i ukoliko nije 
bio jednoglasno postignut. 

Autor Jawahir-i-Mudiyyaha navodi u biografskoj bi- 
lješci o 'Afiyah b. Yazidu, a prema kazivanju Ishaga, da bi 
ga, ako je kojom prilikom 'Afiyah kasnio, Imam čekao, 
nalažući da se odluka o razmotrenom pitanju zapiše tek 
nakon njegovog dolaska i saglasnosti. Na taj način posao 
kompilacije dovršen je za trideset godina, uključujući po- 
sljednje godine Imamovog života, koje je proveo u zatvo- 
ru. 

Kako opisuje Abu'l-Mahasin, sadržaj kompilacije je 
podijeljen u tri područja, oko tri različite teme, prema 
sljedećem redoslijedu: Taharat (čistoća), Salat (namaz), 
Saum (post), 'Ibadat (bogoštovanje), Mu'amalat (sekular- 
na pitanja) i Mirath (nasljedstvo). 

Komgpilacija je za Imamovog života postigla popular- 
nost koju je teško zamisliti u okolnostima onog vremena. 
Čim bi neki njezini dijelovi bili gotovi, objavljivali su se, 
jedan za drugim, širom islamskog svijeta. Imamova škola, 
zahvaljujući kompilaciji, postala je istinski studij prava, 
čiji su brojni učenici bili imenovani na pravne i adminis- 
trativne dužnosti pri čemu su ovu kompilaciju koristili 
kao svoj vade mecum. Ono što je osobito zanimljivo je da 
ni ljudi koji su sebe smatrali ravnima Abu Hanifi nisu 
mogli bez te kompilacije. Sufyan Thauri se vrlo vješto do- 
mogao kopije jednog dijela, odnosno Kitab al-Rahna 
(priručnik o hipoteci) i uvijek ju je držao pri ruci. Za'idah 
priča da je, jednog dana, vidjevši knjigu koju je Sufyan 
držao kraj jastuka, pogledao uz njegovo dopuštenje i 
shvatio da je to Abu Hanifin Kitab al-Rahn. "Ti čitaš Abu 
Hanijfine knjige!" uzviknuo je iznenađen. "Da ih barem 
imam sve," odgovorio je Sufyan.' 

Ništa manje ne izneneđuje da se niko od brojnih u to 
doba, koji su tvrdili da su pravni stručnjaci, a neki i nepri- 
jateljski raspoloženi prema Abu Hanifi, nije usudio kritiz- 
irati tu kompilaciju. Tako Razi piše u Managib al-Shafi'i: 
"U vrijeme kad su Ashab al-Ra"y (sljedbenici mišljenja, to 
jest Abu Hanife i njegovih učenika) objavili svoja mišlje- 
nja i zaključke, djelovalo je mnogo muhadditha i prenosi- 
laca haditha, ali se ni jedan od njih nije pokazao sprem- 
nim prigovarati onome što su oni rekli." Ja sam, 
međutim, naišao na jedan izuzetak ovome pravilu. Bai- 
hagi kaže da Auza'i pismeno opovrgava Abu Hanifin Ki- 
tab al-Siyar, na koji Abu Yusuf odgovora protuargumen- 
tima. 


Činilo se da je kompilacija opsežna, obuhvaćajući hi- 
ljade pravnih pitanja (masa'il). Autor Oala'id 'Ugud al- 
Igyana tvrdi, na temelju Kitab al-Siyana, da broj saku- 
pljenih pravnih pitanja prelazi 1,290.000 Shams al 
-A'immah Kurdari iznosi broj 600.000. Ni jedna od ovih 
brojki ne može biti tačna. Ipak, nema sumnje da broj nije 
bio manji od dvjesto hiljada, što se može provjeriti u pre- 
živjelim knjigama Imama Muhammada. 

Iako nema sumnje da su sva poglavlja kompilacije 
figha bila dovršena za života Abu Hanife- postoji neo-. 
boriv dokaz ovoj tvrdnji u biografskim knjigama i histori- 
jama — ipak je, nažalost, kompilacija nepovratno izgub- 
ljena i ne postoji ni jedan primjerak u bilo kojoj biblioteci 
u svijetu. Razi to dokazuje tvrdnjom u Managib al-Sha- 
fi'i: "Ne postoji ni jedno djelo Abu Hanife." Kako je Razi 
umro 606. h., to znači da su Abu Hanifina djela nestala 
barem prije šest stoljeća. Ovo nije ništa izneneđujuće u hi- 
storiji islamske literature. Ni jedna od hiljade knjiga na- 
pisanih u vrijme Abu Hanife nije preživjela pustošenja 
vremena. Na primjer, djela Auza'ia, Ibn Juraija, Ibn 
'Arube i Hammada b. Abi Ma'mara objavljena su otpri- 
like u isto vrijeme kad i Abu Hanifin priručnik, a danas 

nisu poznati čak ni njihovi nazivi. Postoji, međutim, jedan 
poseban razlog za nestanak Abu Hanifinih spisa. Usprkos 
činjenici da je Abu Hanifin priručnik bio dobro priređen, 
u svakodnevnoj upotrebi su ga istisnuli derivativni spisi 
Abu Yusufa i Muhammada koji iznose pravna pitanja ko- 
jima se bavi i Abu Hanifa, na jasniji i precizniji način i sa 
razrađenijim tumačenjima. Paralelen je slučaj sa utemelji- 
teljima i sistematičarima gramatike, kao što su Farra'" Ki- 
sa'i Khalil, Akhfash i Abu 'Ubaida, čija su djela potisnuli 
kasniji gramatičari, tako da su potpuno nestala. Ono što je 
preživjelo od Abu Hanifinog doprinosa fighu, uobličeno 
je u spisima Muhammada i Abu Yusufa, čiji će kratki pri- 
kazi biti izneseni u Dodatku ove knjige. U stvari, ono što 
je poznato kao hanefijski figh je zbirka mišljenja četvorice 
ljudi, a to su Abu Hanifa, Zufar, Abu Yusuf i Muham- 
mad. Abu Yusuf i Muhammad se mimoilaze u mnogim 
pitanjima s Abu Hanifom, ali prema brojnim hanefijskim 
pravnicim, kao na primjer Shamiu, priznaju da su njihovi 
disidentski stavovi bili stavovi samog Abu Hanife, jer je o 
mnogim stvarima izražavao različita misljena u različitim 
kontekstima. Ovo je, međutim, teško dokazati, a vjero- 
vatno se nametalo zbog naklonosti prema Abu Hanifi. 
Abu Yusuf i Muhammad su i sami bili priznati mujtahidi 
i imali su pravo razlikovati se od svog učitelja. Islam je 
napredovao tako dugo dok su ljudi otvoreno izražavali 
svoje neslaganje sa starim učiteljem, neopterećeni pošti- 
vanjem koje su prema njemu osjećali. 

Pravni sistem poznat kao hanefijski figh ubrzo se ra- 
širio po cijelom islamskom svijetu, osim u Arabiji, gdje 
nije mogao postići punu vrijednost zbog prisustva Malika 
u Mekki i drugih imama u Medini. Postao je glavni 
pravni sistem cijelog područja koje se pruža od Kine do 
Male Azije i jedini pravni sistem Indije, Kine, Kabula, Bu- 
hare i susjednih zemalja. Što se tiče ostalih zemalja, u 
nekima je zajedno sa shafi'ijskim vrijedio i hanbalijski 
sistem, dok su ga u ostalim, nakon nekog vremena, zami- 

jenili neki drugi. Za to su postojali posebni razlozi. U Af- 
rici, na primjer, nakon što je ostao sve do 406. h. glavni 
pravni sistem, zamijenjen je sa Malikovim, zahvaljujući 
njegovom pokrovitelju Mu'izz b. Badisu.75 

Poseban faktor koji je utjecao na dominaciju hanefijs- 
kog figha bio je taj što ga je prihvatila većina vladara is- 
lamskih zemalja. Abbasidski halife su, međutim, bile izu- 
zetak. Sve dotle dok je trajala vlast njihove dinastije, bili 
su gospodari i pera i mača; drugim riječima, smatrali su 
sebe mujtahidima po svom vlastitom pravu, odbijajući se 
podrediti bilo kojoj školi. Nakon pada njihove dinastije, 
nisu bili više u poziciji ni da vrše utjecaj na ovom podru- 
čju ni da zadrže svoj neutralan stav. A kad bi neko od njih 
prihvatio neki sistem, bio je to Abu Hanifin. 'Abd-Allah b. 
al-Mu'tizz, osnivač Badi' umijeća i najveći među abbasid- 
skim pjesnicima i književnicima, bio je pristalica hanefi- 
jskog madhhaba (pravne škole).76 

Dinastije koje su došle na vlast padom Abbasida, 
uglavnom su bile slijedbenici hanefijske škole. Seldžuci, 
koji su dugo vladali i čiji su se dominioni prostirali od 
Kashghara do Jeruslema i od Konstantinopolisa do obala 
Kaspijskog mora, bili su hanefijskog uvjerenja. Mahmud 
Ghaznawi, čije ime je svima poznato u Indiji, bio je veliki 
učenjak hanefijskog figha. Postoji njegova knjiga na ovu 
temu, nazvana al-Tafrid, koja sadrži oko šezdeset hiljada 
pitanja. Nur al-Din Zangi, jedan od heroja islamske povi- 
jesti, koji se istaknuo u ratu u Jerusalemu, prije nego što 
ga je Salah al-Din, jedan od negovih sluga, osvojio, osno- 
vao je prvi studij haditha, i bio je, kao i ostali u njegovoj 
dinastiji, hanefija, iako je poštivao i Shafi'inu i Malikovu 
školu. Salah al-Din je bio shafi'ija, ali u njegovoj familiji je 
bilo puno hanefija.77 O al-Malik al-Mu'azzam'Isa b. al- 


75. Ibn Khallikan, Ta'rikh o Bin Badisu. 
76 Ibid. oc'Abd Allah b. Mu'tizzu. 
77. Al-jawahir al-Mudiyyah, o Nur al-Din Zangiu. 

Malik al-'Adilu, vladaru golemog područja, Ibn Khallikan 
piše: "Bio je plemenit, učen, mudar, dostojanstven i besk- 
rajno predan hanefijskom madhhabu." Egipatski Circas- 
siani, uspostavljaju svoju vlast početkom devetog stoljeća 
islamske ere i vladaju 148 godina. Bili su hanefije i zaštit- 
nici hanefijskog madhhaba. Većina turskih sultana koji 
vladaju Turskom u toku posljednjih šest stoljeća i čije je 
carstvo danas jedini simbol islamske moći i ugleda, bili su 
hanefije. U samoj Indiji, patanski kraljevi kao i Timurova 
kuća, bili su istih uvjerenja i ni jedna druga škola nije mo- 
gla postati općeprihvaćena na širokoj teritoriji kojom su 
upravljali. Neki misle da hanefijski madhhab duguje po- 
pularnost državnom patronatu. Ibn Hazm, čuveni imam- 
formalist, piše: "Postojala su dva općeprihvaćena madh- 
haba kaja su imala potporu države. Prvi je bio Abu 
Hanifin madhhab, koji je ojačao zato što je Abu Yusuf, za 
svoga sudovanja na mjestu Vrhovnog gadije, imenovao 
samo hanefije na mjesta sudaca. Drugi je bio madhhab 
Imama Malika koji je zabilježio veliki napredak u Španjol- 
skoj, zahvaljujući patronatu Imam Malikovog učenika, 
Yahya Asmudia, koji je bio tako blizak halifi da su sva 
imenovanja na mjesta sudaca vršena prema njegovoj pre- 
poruci. A on je, pak, imenovao samo sljedbenike svoga 
madhhaba." Ovo je samo površno gledanje. Abu Hanifa 
je postigao status mujtahida 120. h., dok je Abu Yusuf 
imenovan na mjesto Vrhovnog gadije 170. h., iste godine 
kada Harun al-Rashid stupa na prijesto, i za čije je vladav- 
ine dostigao visoki ugled. U razdoblju od pedeset godina, 
Abu Hanifin madhhab je već postigao veliku popular- 
nost, a stotine njegovih učenika imenovano je za gadije. 
Kome treba pripisati taj uspjeh? Ne može se poreći da su 
pravna mišljenja Abu Hanife postigla dodatnu popular- 
nost zahvaljujući Abu Yusufu, ali ona svoju popularnost 


78. — Ibn Khallikan navodi u svojoj bilješci o Yahyi Asmudiu. 

koju su imala od samog početka, duguju naporima Abu 
Hanife. Razi ovo priznaje usprkos svome suprotstavljanju 
Abu Hanifi. "Madhhab pristaša tog mišljenja postigao je 
snagu, slavu i javno uvažavanje. Kasnije, kad su Abu Yu- 
suf i Muhammad primljeni na Harun-al-Rashidov dvor, 
ova je škola dostigla još veću snagu koja potiče od kombi- 
nacije učenosti i političke moći." 


Osim toga, Abu Yusufov utjecaj je bio ograničen na 
vladavinu Harun al-Rashida. Ko je onda bio zaslužan za 
dugotrajan i neprekidan uspjeh hanefijske pravne škole? 
Istina je da su i neki drugi imami postali ugledni za Ži- 
vota. Na primjer, Auza'i je postao imam Sirije bez premca 
za svog života, a tako je ostalo i nakon njegove smrti, tako 
da se u tom području uglavnom slijedio njegov madhhab. 
Njegov je utjecaj, međutim, bio ograničen i kratka vijeka. 
Iz ovih činjenica je jasno da madhhab Abu Hanife ima 
kvalitete koje drugi madhhabi nemaju. 


Postoje samo četiri imama čije su pravne škole opće- 
prihvaćene u islamskom svijetu, a to su: Abu Hanifa, 
Malik, Shafi'a i Ahmad Hanbal. Iako se rasprostranjenost 
ovih škola tumači njihovom vrijednošću, nesumnjivo su 
osobni utjecaj i ugled njihovih osnivača također bili dosta 
značajni. Moje je mišljenje da je popularnost ostalih škola, 
za razliku od Abu Hanifine, bila u velikoj mjeri rezultat 
osobnih prednosti njihovih osnivača. Tako je Malik bio 
građanin Medine, koja je kao centar Poslanikove misije i 
glavni grad cijelog halifata, još uvijek nosila aureolu sla- 
ve. Potjecao je iz obitelji učenih ljudi. Njegov djed, Malik 
b. Abi 'Amir, učio je predaje od istaknutih Drugova, a nje- 
gov amidža je bio shaikh haditha. Njegov uspjeh u ha- 
dithu i fighu daje sjaj njegovoj baštinjenoj učenosti. Za- 
jedno su mu priskrbili široku slavu. 

Shafi'i je uživao još veću prednost. Rođen u Mekki, bio 
je potomak plemena Ouraish i roda Muttallib po očevoj 
strani, a roda Hashim po majčinoj. Njegova se familija is- 
ticala kroz niz generacija. Njegov pradjed, Sa'ib, nosio je 

barjak Hashimita u bici na Bedru, a kad je zarobljen, pri- 
grlio je Islam. Teško da su mogli postojati bolji preduvijeti 
za stjecanje popularnosti i javnog uvažavanja. 

Abu Hanifa nije uživao prednosti ove vrste. Ne samo 
da nije bio ni potomak plemena Ouraish ni roda Hashim, 
već nije bio čak ni Arapin, a niko od njegovih prethodnika 
nije zauzimao vodeću poziciju među muslimanima. Ro- 
đen u familiji trgovaca, on je i sam cijeli život bio trgovac. 
Rodno mjesto mu je bila Kufa, koja, iako sjedište učenosti, 
nije imala takvu važnost kao Mekka i Medina. Ovome tre- 
ba dodati neprijateljstvo grupe tradicionalista. Ukratko, 
nije imao ništa unaprijed dato za postizanje popularnosti 
i javnog priznanja. Ipak, usprkos tome, njegova pravna 
škola postigla je u islamskom svijetu daleko veće prizna- 
nje nego i jedna druga, što je siguran dokaz činjenici da 
bolje odgovora ljudskim potrebama nego i jedna druga 
škola, a naročito potrebama muslimanskog društva u kul- 
turnom usponu. Značajno je da su druge škole usvojile 
većinom one zemlje koje nisu ostvarile veliki kulturni na- 
predak. Objašnjavajući zašto je Malikova škola bila domi- 
nantna na Maghribu i u Španjolskoj, Ibn Khladun piše: 
"Stanovništvo Maghriba i Španjolske bilo je na razini be- 
duinskog primitivizma i još nisu bili učinili onaj progres 
koji je postigao narod Iraka. Zato ni jedan drugi figh, 
osim onog Imama Malika, tamo nije napredovao." 


Hanefijska pravna škola, koja obuhvaća pravne dok- 
trine i sudove, ne samo Abu Hanife već i njegovih istak- 
nutih učenika, velika je škola i zapravo veliki pravni zak- 
onik za ono doba. Kasnije su hanefijski učenjaci dodali 
puno toga, ne samo razradom detalja već i formuliranjem 
novih načela. Ipak, veći napredak nije mogla postići ni 
jedna druga pravna škola, kao ni jedna disciplina u svojoj 
početnoj fazi, od onog hanefijske škole, još za života Abu 
Hanife. Ona obuhvaća ne samo zakone koji se tiču vjer- 
skih dužnosti već i građanski, kazneni i porezni zakon, 
zakone koji se odnose na svjedočenje, ugovore, naslijeđe i 

oporuke, kao i zakone koji se odnose na mnoga druga pi- 
tanja. Njezina sveobuhvatnost i upotrebljivost može se 
mjeriti činjenicom da je bila na snazi u cijelom carstvu 
Harun al-Rashida, koje se prostiralo od Kine do Male Az- 
ije. 

Hanefijski zakon poznat kao figh bavi se dvjema op- 
sežnim kategorijama pravnih predmeta, što autoru daje 
mogućnosti za stvaranje dvije određene grupe propisa: 
(a) propisi izvedeni iz Shari'ata, koji se mogu opisati kao 
vjersko-kanonsko pravo, i (b) propisi koji se odnose na 
pitanja o kojima Shari'at ne kaže ništa, a koja se javljuju 
razvojem društvenog života, ili na pitanja koja se navode 
u Shari'atu, a nisu vjerski ozakonjena. 

Što se tiče prve kategorije propisa, fagih je prenosilac 
i tumač, a kvalitete koje su mu za to potrebne su dobro 
vladanje jezikom, poznavanje tekstova, moć dedukcije, 
sposobnost ispravljanja nedosljednosti i vještina u procje- 
ni argumenata. Kad se radi o drugoj kategoriji propisa, on 
je zakonodavac i mora imati sposobnosti ravne vrhun- 
skim svjetskim zakonodavcima. Ove dvije kategorije spo- 
sobnosti sasvim su različite jedna od druge. U Islamu je 
bilo puno čuvenih tumača i prenosilaca Our'ana i haditha 
koji nisu bili sposobni postaviti zakon. Slično tome, bilo je 
velikih zakonodavaca koji nisu imali dara za tumačenje 
shari'jatskih tekstova. Nije mi poznata ni jedna osoba — 
bilo mujtahid ili imam — u cijeloj, dugoj povijesti Islama 
koja u sebi objedinjuje ove dvije odlike na tako visokoj 
razini kao što je to objedinjeno u slučaju Abu Hanife. 

Najdragocjeniji doprinos koji je Abu Hanifa dao fighu 
jest uspostavljanje razlike između kanonskog prava i ne- 
kanonskih zakonskih propisa. 


Neki prikazi onog što je islamski Zakonodavac rekao 
ili činio, govore o stvarima koje nemaju nikakve veze sa 
njegovom poslaničkom ulogom, ali uslijed terminološke 
nepreciznosti, čak su se i one počele smatrati predajama. 

To dovodi do ozbiljne i česte pogreške izvođenja propisa 
vjerskog prava iz Poslanikovih riječi i djela koja nisu ima- 
le veze sa njegovom ulogom Zakonodavca. Baveći se tim 
pitanjem, Shah Wali-Allah piše: "Sve što je prenio Posla- 
nik i nalazi se u knjigama haditha, može se podijeliti u 
dvije kategorije: (a) ono se tiče njegove poslaničke misije, 
a što se obznanjuje u ayatu: "Prihvatite sve što Poslanik 
naređuje i suzdržite se od svega što on zabranjuje," i (b) 
ono što nije u vezi sa njegovom poslaničkom misijom i O 
čemu je sam Poslanik rekao: "Ja sam samo čovjek. Kad 
god vam dam vjersku zapovijed, slijedite je. Kad god vam 
dajem upute koje se temelje na mom vlastitom mišljenju, 
upamtite da sam samo čovjek."? 


Druga kategorija obuhvaća Poslanikove predaje u ko- 
jima on daje svoj sud o medicinskim pitanjima; o djelima 
koja je obično činio, ne kao djela bogoslužja već slučajno; 
predaje koje je kazivao u skladu sa uobičajenim vjerovan- 
jem njegovih ljudi, stvari koje je radio ili izgovorio prema 
diktatu svrsishodnosti i koje stoga nisu obavezne Za sve. 
To su, na primjer, naredbe o razmještaju trupa i određi- 
vanje ratnih slogana. U vezi sa ovim zadnjim, 'Umar je 
rekao: "Kakva je sad potreba za ophodnjom u vrijeme ha- 
jja (ramal)? Ljude zbog kojih smo to radili uništio je Bog." 
Postoje mnoge druge Poslanikove naredbe koje se temelje 
samo na svrsishodnosti, kao na primjer, pravilo da musli- 
man koji ubije nevjernika postaje vlasnikom njegovog 
oružja. 

Abu Hanifa je anticipirao ovu finu distinkciju Shah 
Wali-Allaha. Tako je u drugu kategoriju odredio predaje 
koje se odnose na pitanja kao što su: kupanje petkom, su- 
djelovanje žena u Bajram namazima, razvod, određivanje 
jizye, ubiranje poreza i raspodjela plijena. Na drugoj 
strani, Shafi'i i ostali uključuju ovakve predaje u vjersko 
pravo. 


79. Hujjat-Allah al-Balighah. 

Ono što hanefijsku pravnu školu razlikuje od drugih 
škola jest činjenica da se svi njezini propisi zasnivaju na 
ovoj distinkciji, dajući im širinu i liberalnost koje se ne 
mogu naći u propisima postavljenim u bilo kojoj drugoj 
školi. Šteta je da o tako jasnoj distinkciji kakva je ova, os- 
nivači drugih škola nisu vodili računa. I zaista, da pri- 
mjeri koje nam pružaju prva četvorica halifa ne potkre- 
pljuju ovu distinkciju, vjerovatno ih ni Abu Hanifa ne bi 
odlučio usvojiti. Nekoliko imama nakon Abu Hanife, nje- 
govih suparnika u ijtihadu, ignorirali su ovu distinkciju. 
To, međutim, ne baca nikakvu sumnju na njezinu osno- 
vanost kao ni na Abu Hanifinu pravnu pronicljivost u 
njenom opažanju. 


Niko ne bi mogao bolje razumjeti dublje značenje ka- 
nonskih odredbi od prve četvorice halifa. Pogledajmo nji- 
hovu praksu. Prije nego što je 'Umar postao halifa, djevo- 
jke-robinje koje su rađale djecu, obično su se kupovale i 
prodavale. 'Umar je ukinuo ovu praksu. Poslanik je za 
vrijeme svog putovanja u Tabuk nametnuo ne-muslima- 
nima Jizyu u visini od jednog dinara po glavi. 'Umar ju je 
uveo u Iranu u različitim iznosima tj. od 48, 12 i 6 dinara 
po glavi. Poslanik bi obično davao dio plijena svojim ro- 
đacima. Prva četvorica halifa nisu davali ništa, čak ni Ha- 
shimitima. U vrijeme Poslanika, pa čak i za vrijeme hali- 
fata Abu Bekra, tri presude o razvodu smatrane su kao 
jedna. Kad je 'Umar postao halifa, obznanio je da se tri 
presude smatraju kao važeći i neopoziv razvod. Za Po- 
slanikova života nikakva konačna kazna (hadd) nije bila 
propisana za opijanje. Abu Bekr propisuje četrdeset šiba- 
nja koje 'Umar, zbog sve većeg opijanja, podiže na osam- 
deset. Ovo su činjenice koje se navode u knjigama hadi- 
tha i koje se ne mogu negirati. Ali, znači li to da su prva 
četvorica halifa prkosila kanonskim naredbama Poslani- 
ka, znajući za njih? Da jesu, ne bi ih smatrali "Pravovjer- 
nim halifama", već za suparnike i protivnike Božijeg 
Poslanika. 

Istina je da su Drugovi, družeći se danonoćno s Posla- 
nikom, razvili intuitivno razumijevanje shari'ata i lahko 
razlikovali kanonske upute od onih za koje je Poslanik re- 
kao: "Vi, ljudi, znate više o svjetovnim stvarima od 
mene." 'A'isha je, nakon Poslanikove smrti, jednom pri- 
likom rekla: "Da je Božiji Poslanik danas živ, ne bi dopu- 
stio ženama da idu u džamiju." To je jasna potvrda čin- 
jenici da 'A'isha nije smatrala dopuštenje dato ženama da 
idu u džamiju kao kanonsko i neopozivo; jer, da je tako, 
drugo vrijeme i okolnosti ga ne bi promijenile. 


Abu Hanifa je, u ovome, slijedio primjer Drugova i nje- 
gova su mišljenja obično u skladu sa praksom prve če- 
tvorice halifa, ali ljudi koji nisu bili u stanju uočiti tu finu 
distinkciju, prigovarali su i njemu i Drugovima. Citirajući 
'Umara na temu razvoda, Oadr Shaukani piše: "Šta je bio 
jadni 'Umar u usporedbi sa Božijim Poslanikom?" On je, 
čini se, zaboravio kako je sam 'Umar bio svjestan svoje 
inferiornosti u odnosu na Poslanika daleko više nego što 
je on, Shukani mogao razumjeti. 


Najveći doprinos Abu Hanife prvoj od dvije gore na-- 
vedene podjele figha, bila je formulacija pravila dedukcije 
koja figh, do tada samo zbirku fragmentarnih pravila i 
sudova, učinila priznatom znanošću. To je njegovo naj- 
dragocjenije i zadivljujuće dostignuće — dostignuće koje 
nijedan drugi čovjek nije bio sposoban postići, u vrijeme 
kad su vjerske znanosti bile još na razini rudimentarnog. 

Obično se misli da je Shafi'i bio prvi koji je formulirao 
ova pravila koja se danas nazivaju Usul-i-Figh (korijeni 
ili načela pravne znanosti). Ideja je tačna samo ako se 
ograniči na pisane propise. Prije nego ih je Shafi'i počeo 
zapisivati, Abu Hanifa je već postavio pravila, stvarajući 
na taj način temelje figha kao znanosti. 

Proces dedukcije pravnih načela i pojedinih propisa 
počeo je u vrijeme Sljedbenika, pa čak i u vrijeme Dru- 
gova. Metoda koja se primjenjivala nije, međutim, bila 

znanstvena već čisto pragmatička i intuitivna, kao što je 
bilo praktično zaključivanje običnog čovjeka. Ni jedan te- 
hnički termin niti pravilo još nisu bili razrađeni. 


Neki tehnički termini ušli su u upotrebu pred kraj vla- 
davine Umayyada. Na primjer, Wasil b.'Ata', utemeljitelj 
kalama, klasificira propise shari'ata, prema njihovim iz- 
vorima, tj. jasnim gur'anskim tekstovima, općeprihvaće- 
nim predajama, suglasnosti zajednice i načelima razuma 
(tj. analognom dedukcijom). On je također postavio niz 
općih postavki, kao na primjer da su opće i pojedinačno 
dva različita koncepta, da je opoziv moguć samo u slu- 
čaju naredbi i zabrana, a da opoziva ne može biti kad se 
radi o događajima i izvještajima." Wasil b.'Ata'a bi se 
moglo opisati na temelju ovih postavki kao pionira u for- 
muliranju načela figha, na isti način na koji bi se halifa 
'Ali smatrao osnivačem gramatike, jer je postavio neko- 
liko gramatičkih pravila. Međutim, sve se ovo događalo 
do Abu Hanifinog vremena. Zbog svoje želje da organiz- 
ira figh kao regularnu znanost, morao je razraditi svoja 
vlastita pravila dedukcije pravnih načela. 


Iako su kasnije korijeni figha postali predmetom jedne 
velike znanosti, koja je uz stara pitanja postavila još stot- 
ine novih, o kojima u doba Abu Hanife nije bilo ni traga, 
ipak, nema sumnje da je on formulirao načela koja se od- 
nose na temeljna pitanja kojima se figh tada, pa sve do 
danas, bavio, kao što su: objašnjenje četiri korijena, vred- 
novanje predaja i izvođenje pravila na toj osnovi, tu- 
mačenje i ispravljnje grešaka, granice javnog konsenzusa, 
vrste i uvjeti analogije, klasifikacija načela, pomirenje kon- 
tradikcija, distinkcija između općeg i pojedinačnog i me- 
tode interpretacije. 

Već sam govorio o načelima koje je Abu Hanifa posta- 
vio u pogledu predaja. Primjeri njegovih načela, u odnosu 


80. AbuHilal 'Askari u svom al-Awa'il pripisuje ova načela Wasil b. Ati". 

na druge probleme koje je sam formulirao, sadržani su u 
sljedećim sudovima: " Ništa što nije dokazano tawaturom 
nije dio Our'ana, a sve što je suvišno, opoziva se. Ne do- 
pušta se nikakav dodatak Our'anu na temelju kazivanja 
jedne osobe. Tumačiti kao apsolutno ono što je ograniče- 
no znači pridodavanje tekstu Our'ana (nass). Općenitost 
Our'ana ne može se partikularizirati kazivanjima jedne 
osobe. Opće je apsolutno kao i pojedinačno. Ako je pojed- 
inačno kasnije u vremenu, to čini opće definitivnim. Ako 
je pojedinačno ranije u vremenu, ono ne pretvara opće u 
pojedinačno. U stvari, opće poništava pojedinačno. Ako 
prenosilac ne poznaje historiju, i jedno i drugo postaje 
ništavno, a neki drugi argumenti postaju neophodni. Ne 
može se raspravljati o značenju atributa. Negiranje nije 
dokaz falsifikata." 


Sudovi ove vrste, koje je izrekao Abu Hanifa, razba- 
cani su u zapisima njegovih učenika i knjigama o osno- 
vama figha koje su napisali shaf'ijski i hanefijski učenjaci, 
u dovoljno velikom broju da ima materijala za jednu ma- 
lu knjigu.$! Na temelju ovih sudova, Abu Hanifa se sma- 
tra osnivačem specijalne metode ijtihada i budući da su 
načela izrečena ovim sudovima našla sljedbenike u Mu- 
hammad b. al-Hasanu i Abu Yusufu, njihove metode ijti- 
hada ne mogu se smatrati različitim od Abu Hanifinih, 
iako se ova trojica razlikuju u brojnim pojedinačnim pi- 
tanjima. 

Neslaganje Shafi'ije i ostalih autoriteta sa Abu Hani- 
fom oko navedenih načela, dovelo je do opširne i zamr- 
šene polemike, za čiji prikaz nema mjesta u ovoj maloj 


81 Treba, međutim, imati na umu da se sva načela navedena u knjigama 
o osnovama Figha ne mogu smatrati Abu Hanifinim sudovima. Shah 
Wali-Allah je napisao odličan esej o ovome u Hujjat-Allah al 
Balighu, ali negira autorstvo Abu Hanifi čak i za nekesudovekoji su 
autentičnim dokazima utvrđeni kao Abu Hanifini. 

knjizi. Zainteresirani će naći o tome u knjizi o osnovama 
figha. 


Kako sam već rekao, pozicija koju Abu Hanifa ima u 
onom dijelu figha koji se bavi kanonskim pravom, je poz- 
icija tumača i onog koji izvodi zaključke i, bez sumnje je, 
po djelu koje je napravio, nenadmašan u povijesti Islama, 
a možda i u cijeloj povijesti. Pripadnici drugih vjera koje 
imaju knjige objave također iz njih izvode pravne propise, 
ali niko od njih ne može tvrditi da ih je digao do razine 
regularne znanosti, zasnovane na ispravno formuliranim 
načelima. 


Drugi dio figha koji predstavlja čisti i jednostavni za- 
kon, opsežniji je nego prvi u kojem Abu Hanifa zauzima 
svoje mjesto mujtahida. Uistinu, on je jedini zakonodavac 
u historiji Islama. 


Formiranje zakona u muslimanskom svijetu uvijek je 
bilo u domeni vjerskih vođa, ljudi koji su se odlikovali 
izuzetnom pobožnošću i pijetetom. Osobine koje su se na- 
jviše cijenile kod vjerskih ljudi su suzdržanost od svjetov- 
nog, uzvišenost, strogost u izvršavanju dužnosti, nezain- 
teresiranost za javne poslove i nesklonost pripadnicima 
drugih vjera. Sve ove osobine oprečne su društvenom na- 
pretku. Ljudi ovih kvaliteta, prekomjerno izraženih, a po- 
gotovo ako su im urođene, nisu u stanju razumjeti zah- 
tjeve jedne civilizacije u razvoju. Uz svo poštovanje koje 
su takvi ljudi s pravom uživali zbog svoje svetosti i či- 
stoće, malo su uputa mogli ponuditi muškarcima i 
ženama o uređenju njihovih svjetovnih odnosa. Ko može 
zanijekati uzvišenost pobožnih ljudi kao što su Junaid 
Baghdadi, Ma'ruf Karkhi, Shibli i Dawud Ta'i, pa, ipak ih 
niko ne može zamisliti u ulozi zakonodavaca. Čak i mu- 
jtahidi koji su stvarali osobne i javne zakone, pod naz- 
ivom figh, iako nisu askete, kao ovi posvećeni ljudi, nisu 
znali dovoljno o svjetovnim odnosima, a da bi o njima 
pisali zakone. To objašnjava zašto su neki njihovi zakoni 
tako strogi i neinventivni tako da ih je teško primijeniti. 

Na primjer, Shafi'i i neki drugi mujtahidi drže da niko 
osim pouzdanog čovjeka ne može biti svjedokom prili- 
kom sklapanja braka; da susjed nema pravo prve kupnje; 
da je nedopustivo prodavati poklonjeno; da dhimmija ne 
može svjedočiti ni u kakvim okolnostima i da musliman 
koji ubije stotine nevinih dhimmija ne mora odgovarati. 
Zakoni ove vrste jednostavno su neupotrebljivi. 

Abu Hanifa je bio jedini među svojim savremenicima 
koji je kombinirao vjersku pobožnost sa razumijevanjem 
svjetovnih potreba, a naročito potreba društva u razvoju. 
Zbog pravnih preporuka koje su neprekidno upućivale na 
njega, suočio se sa hiljadama složenih pitanja ljudskih od- 
nosa. Njegovo savjetodavno vijeće bilo je, po namjerama i 
svrsi, vrhovni sud koji je donosio odluke o stotinama hi- 
ljada slučajeva. Ono je, zapravo, imalo službeni status i 
bilo je savjetodavno tijelo državnim službenicima. Većina 
njegovih učenika i saradnika, stotine njih, bili su na po- 
ložajima sudaca. Povrh svega, Abu Hanifa je bio rođeni 
pravnik, sa istančanim darom za nijanse zakona i intui- 
tivnu procjenu njegove učinkovitosti u međuljudskim od- 
nosima. Dobru ilustraciju toga daje sljedeći događaj kojeg 
navodi većina historičara koji su pisali o njemu. 

Jednog je dana Abu Hanifa svratio do gadije Abu Laile 
i zatekao ga kako saslušava neki slučaj. Tužitelj je naveo 
kako ga je optuženi oklevetao, nazivajući njegovu majku 
preljubnicom. Oadija je pitao optuženog, koji je također 
bio u sudnici, šta ima reći u svoju obranu. Abu Hanifa je, 
intervenirajući, rekao gadiji da još nije vrijeme za tužbu i 
savjetovao da pita tužitelja je li mu majka živa jer, ako 
jest, onda bi se ona trebala pridružiti tužbi, bilo osobno, 
bilo dajući tužitelju pismenu punomoć da je zastupa. Na 
gadijin upit o tome, tužitelj je rekao da njegova majka 
nije živa. Oadija je, zatim, želio nastaviti sa saslušava- 
njem. Abu Hanifa je ponovo intervenirao, sugerirajući mu 
da pita tužitelja ima li braće ili sestara jer, ako ima, onda 
bi se i oni trebali pridružiti tužbi. Bilo je još pitanja koje je 

Abu Hanifa tražio da gadija postavi tužitelju. Kad je do- 
bio odgovore na ta pitanja, Abu Hanifa je izjavio da je 
slučaj zreo za saslušavanje i savjetovao gadiji da nastavi 
sa ispitivanjem tužitelja. Iz ovog prikaza je jasno kako bi 
gadija, da nije bilo Abu Hanifine intervencije, vodio slu- 
čaj na nestručan način; ništa bolji od načina na koji obični 
ljudi rješavaju svoje sporove. Abu Hanifa je želio da se 
slučaj sasluša u skladu sa odgovarajućom pravnom pro- 
cedurom, čiji je suštinski zahtjev da sve osobe koje bi mogle 
tvrditi da su oštećene u nekom slučaju, trebaju biti sudi- 
onice tužbe, tako da sud ne mora nužno donositi poje- 
dinačne presude, na temelju brojnih tvrdnji proizašlih iz 
istih činjenica. Abu Hanifina zbirka zakona obuhvaćna 
drugim dijelom figha predstavlja opsežan kodeks zakona 
za to vrijeme i, mada poznat po svom općem nazivu 
Figh, uključuje zakone koji se tiču brojnih predmeta, kao 
što su ugovor, prodaja, prihod, zločin i kriminalni pos- 
tupci na kojima se temelje posebni zakoni modernog do- 
ba. 


Neki evropski pisci"? smatraju da se pri sastavljanju 
svog zakona Abu Hanifa dobrim dijelom poslužio rim- 


82. (Kako nisam mogao doći do Rimskog građanskog prava Sheldona 
Amosa, radije sam u ovoj bilješci parafrazirao njegove pasuse koje 
citira Shibli nego da ga ponovo prevodim na engleski — Prevodilac). 
Ova tvrdnja se zasniva na utisku koji općenito prevladava; ali, nakon 
što sam dovršio pisanje ove knjige, saznao sam da je poseban naglasak 
tome dat u nedavno štampanoj knjizi pod nazivom Rimsko građan- 
sko pravo (str. 406-15) Sheldona Amosa, profesora prava na Uni- 
verzitetu u Londonu. Superiornost u kojoj Evropljani uživaju nad 
drugim narodima, naročito muslimanima, stvorila je u umovima 
evropskih pisaca prirodan prezir prema dostignućima muslimana u 
prošlosti i tendenciju da se odbace ona koja su previše očita da bi se 
osporila kao derivacija iz Grčke, Rima i Egipta. Ono što profesor 
Amos piše o tome jest sjajan primjer takvog pristupa. On tvrdi da je 
ne samo Hanefijski Figh nego islamski pravni sistem općenito, po- 
zajmljen iz rimskog prava. Predlažem da ispitamo ovu tvrdnju kako 
bi vidjeli koliko je valjana. 

Profesor Amos počinje svoju diskusiju riječima da je pojava moder- 
nog, originalnog i cjelovitog pravnog sistema na Istoku, zasnovanog, 

skim pravom, inkorporirajući njegove brojne propise u 
one koje on postavlja. U prilog toj tvrdnji iznose sljedeće 
argumente: 

(1) Mnoge postavke hanefijskog figha u skladu su s rimskim pravom. 


(2) Rimsko pravo bilo je na snazi u svim zemljama koje su obuhvaćale 
Siriju, a budući da je civilizacija i kultura Sirije imala veliki utjecaj 
na muslimane, vrlo je vjerovatno da su se muslimanski zakono- 
davci poslužili zakonom koji je prevladavao u Siriji. 


(3) Broji opseg zakona koje hanefijski figh sadrži ne može se objasniti 
drugačije nego baštinjenjem drugih, postojećih zakona u civilizira- 
nom svijetu. 


O tom pitanju može se najbolje odlučiti na temelju is- 
crpne, komparativne studije dviju zbirki zakona koja bi 
odredila da li je to što je njima zajedničko ujedno i za- 
jedničko zakonima svih ljudi. Nije mi poznato rimsko 
pravo. Čak i da jest, ne bih mogao naći vremena za taj 
posao. Zato moram priznati da ono što ću reći o tome nije 


kako se tvrdi, u potpunosti na Our'anu i Hadithu, tako neobičan 
fenomen, da čovjeka neodoljivo vodi ka preispitivanju te tvrdnje. I 
pozitivni dokazi i historijska vjerovatnost, prema njemu, govore 
suprotno tome. 

Nakon što postavlja opće pravilo kako je za svaki pravni sistem bilo 
od samog početka sasvim uobičajeno da dobije naziv po nekom 
zakonodavcu, stvarnom ili izmišljenom, on tvrdi da je ozbiljna pret- 
postavka da je dobro formuliran pravni sistem koji su muslimani 
uveli u zemlje koje su osvojili i kojije postao poznat kao Muhamedan- 
sko pravo, bila u stvari modificirana verzija naprednog pravnog 
sistema koji je već bio na snazi. 

Profesor citira historijske dokaze kako bi dokazao da su muslimani, 
kad su osvojili Siriju i Egipat, zatekli brojne obrazovne institucije 
rimskog prava; u Bejrutu je postojao Pravni fakultet sa četiri pro- 
fesora, osnovan u vrijeme Alexandra Severusa; u Caesarei, vijeće 
pravnika, a u Aleksandriji redovni fakultet. Pretpostavka je, prema 
Profesoru, da su muslimani iskoristili ove institucije, unaprijedili ih 
kako su osvajali te zemlje i naseljavali se u njima. U početku, on kaže, 
zadovoljavali bi se nametanjem glavarine (jizyhah) domaćoj popu- 
laciji; vremenom, kako su se obrazovali i stjecali umijeća civizirane 
vlasti, postavljali su zakone za domaće stanovništvo derivirane iz 
postojećih zakona. 

ništa više od pretpostavke. Ne smije se, međutim, zabo- 
raviti da se oni koji su iniciralu ovu raspravu nisu ništa 
manje oslanjali na pretpostavke. Još nisam naišao na pisca 
koji može tvrditi da je usavršio i rimsko pravo i hanefijski 
figh i napravio komparativnu studiju njihovih sadržaja. 
Ne može se poreći da u hanefijskom fighu postoji je- 
dan broj zakonskih propisa koji su prevladavali u Arabiji 
i Iraku i prije uspona Islama. Ali, posezanje za domaćim 


Ni u Poslanikovo vrijeme ni tokom prvog halifata, nastavlja Profesor, 
nije bilo nikakvog pokušaja miješanja u kompleksne građanske od- 
nose naprednih naroda koji su bili podređeni Arapima, jer nisu imali 
ni vremena ni intelektualnih sposobnosti, ni ljudi potrebnih za to. Kad 
je tokom vremena uspostavljen mir u Baghdadu, Kairu i gradovima 
panije tako da je bilo vremena za učenje i kontemplaciju, medicina, 
matematika, logika i psihologija procvale su u tim gradovima. Pro- 
fesor smatra da su Arapi učili pravnu znanost od Basila, Lea i njihovih 
tumača jednako kao što su učili logiku od Aristotela. Kao dokaz tome 
navodi argument da Our'an sadrži premalo uputa da bi predstavljao 
osnovu pravnog sistema. Upute u Our'anu, po njemu, nisu ništa 
drugo doslijedeće: (i) ne kuni se Bogom, (ii) od žene se možeš razvesti 
dva puta; nakon toga se treba razvesti od njih sa blagošću i dostojan- 
stvom; (ii) lihvari će se dići Sudnjega Dana kao ljudi opsjednuti zlim 
duhovima; (iv) vodi evidenciju o fiksnim vremenskim zajmovima; (V) 
možeš imati više od jedne žene, do četiri istovremeno, pod uvjetom 
da si jednako pravedan prema svakoj; (vi) muškarac nasljeđuje dva 
dijela a žena jedan dio nasljedstva; a ako su dvije žene nasljednice, one 
dobijaju dva a, muž dobija pola dijela; (vii) oporuku načinjenu za 
vrijeme čovjekove posljednje bolesti moraju potvrditi svjedoci; (viii) 
godina ima dvanaest mjeseci; (ix) kazna za preljub i ogovaranje je smrt. 
Nakon navođenja ovih uputa, Profesor primjećuje da je teško naći 
traga rimskim osnovama u ovim jednostavnim pravilima, ali nastavlja 
tvrdeći da je još čudnije što nadgradnja koju su stvorili muslimanski 
pravnici od tako sirovog i zastarjelog materijala podsjeća na načela i 
pravila rimskog prava u svakoj rečenici. 
Profesor zatim navodi brojne odredbe zajedničke rimskom i islam- 
skom pravu, zaključujući da je muslimanski Figh modificirani oblik 
rimskog prava. 
Premise iz kojih Profesor izvodi ovaj zaključak jesu slijedeće: (a) 
Our'an sadrži premalo uputa da bi se prema njima mogao izgraditi 
pravni sistem; (b) Rimsko pravo je već bilo na snazi u zemljama koje 
su muslimani osvojili; (c) Muslimani su prevodili pravne spise Grčke 
i Rima; i (d) postoje brojna pravila zajednička i rimskom i islamskom 


pravu. 

zakonima nije karakteristika svojstvena isključivo za ha- 
nefijski figh. Mnogi zakoni koji se smatraju islamskim i 
čak propisanim u Our'anu, bili su u modi u pred-islam- 
sko doba. Abu Hilal 'Askari opširno govori o njima u Svo- 
me Kitab al-Awa'ilu. Na primjer, propisi koje 'Umar po- 
stavlja o porezu i taksama bili su isti kakve je propisao 
Nushirwan Pravedni. Ne radi se tu o čistoj koincidenciji: 
'Umar je namjerno prihvatio Nushirwanove propise, ka- 
ko su to Tabari i Ibn al-Athir jednostavno objasnili. 


Ovoje tema, kao što sam već rekao, o kojoj se može usuditi raspravljati 
samo onaj ko u potpunosti poznaje muslirnanski figh i rimsko pravo. 
Koliko je neosporno Profesorovo poznavanje rimskog prava, toliko je 
teško priznati njegovo poznavanje muslimanskog figha. Tako, 
nasuprot kratkoj listi gur'anskih uputa koje je on sakupio, postoji 
zapravo, otprilike pet stotina uputa u Our'anu. Istina je da su one 
uglavnom povezane sa bogoštovanjem; ipak, ne postoji manje od 
stotinu gur'anskih ayata u koja postavljaju pravne zakone. Ovi ayati 
su posebno kompilirani, a o njima su napisani brojni komentari. Ne 
govoreći o njegovom poznavanju svih ovih pravila, Profesor, čini se, 
ne poznaje više od dvije upute u pogledu braka i rastave, odnosno, 
one koje se odnose na broj rastava i brakova, iako u Our'anu postoje 
- detaljne upute o zabranjenim brakovima, ženidbi žene sa kojomje otac 
tog čovjeka imao odnos, uzirnanju za žene dvije sestre istovremeno, 
ženidbi sa mushrik ženama, razvodu prije i poslije konzumacije 
braka, rastavi koju traži žena, ila" (privremeno uskraćivanje bračnih 
prava ženama). 
Sto se tiče naslijeđa, čini se da Profesor poznaje jedino pravilo o 
muževljevom dijelu, i ono koje kaže da muškarac nasljeđuje dvo- 
struko veći dio nego žena. 
Šteta je što ne zna da u Our'anu postoji cijelo poglavlje o nasljeđu o 
dijelu roditelja i pravilo o kalalahu (čovjek ili žena čiji je otac mrtav, a 
koji nemaju nasljednika) posebno su istaknuti. Profesoru su potpuno 
nepoznate detaljne upute date u Our'anu o naknadi za mulc' za 
ubojstvo i ubojstvo iz nehata. Iznenađuje da se Profesor usudio upu- 
stati u diskusiju sa tako oskudnim poznavanjem predmeta o kojem 
govori. 
Nakon uvodnih primjedbi, dopustite mi da se vratim prermisarna na 
kojima Profesor bazira svoje zaključke. On sam priznaje, a to je i istina 
u početku, za vrijeme prve četiri halife, da su muslimani ostali izolirani 
od drugih ljudi i nisu upoznali njihove zakone. Tako, kao što Profesor 
priznaje, škole rimskog prava u Darnasku, Bejrutu i Aleksandriji nisu 
imale utjecaja na muslimanski figh. 

Prilikom donošenja zakona za jednu zemlju, zakono- 
davac obično ima pred sobom postojeće zakone i običaje. 
Neke od njih usvaja, druge prilagođava, a ostale odba- 
cuje. Vjerovatno je tako učinio i Abu Hanifa. Međutim, 
veća je vjerovatnost da je više crpio iz zakona Irana nego 
li iz rimskog prava, jer je, kao prvo, bio Perzijanac kojemu 


Razmotrimo sada pitanje nastanka ovih zakona islamskog prava, koje 
Profesor smatra sličnim zakonima rimskog prava. Na temu zakona o 
nasljeđivanju, na primjer, Profesor tvrdi da su islamske zakonske 
odredbe koje se tiču djece, direktnih potomaka, krvnog srodstva i 
njihove djece, muža i žene, gospodara i sluge, u skladu sa rimskim 
pravom. On dalje tvrdi da se kod muslimana nasljeđe dijeli na isti 
način kako to propisuje rimsko pravo, to jest na slijedeće dijelove: 
jedna polovina, jedna četvrtina, jedna osmina, dvije trećine i jedna 
šestina. Moguće je da iste dijelove propisuje i rimsko pravo; ali se čini 
da Profesor ne zna da su oni propisani Our'anom, koji po vlastitom 
priznanju Profesora nema tragova utjecaja rimskog prava. Istina je da 
se neke klase nasljednika ne spominju u Our'anu; ali su one jasno 
definirane krajem ranog halifata. Postoje mnoge stare knjige Haditha 
i athara koje tako jasno svjedoče o tome, da čak i čitalac pun pre- 
" drasuda ne može a da ne povjeruje. 


Propisi nasljeđivanja koje Profesor karakterizira kao derivacije iz 
rimskog prava su sljedeći: da oporuku, bez obzira da li je pismena ili 
usmena, moraju potvrditi dva svjedoka i da bez pristanka nasljed- 
nika, oporučitelj ne može ostaviti više od jedne trećine nasljedstva. 
Ovi propisi su bili doneseni za vrijeme Poslanika ili prvih halifa — 
činjenica koju ne može osporiti ni najobičniji arapski učenjak. Profesor 
nabraja i neke druge propise koje smatra deriviranim iz rimskog 
prava koje ja ovdje ne mogu ponavljati; biće dovoljno da kažem da je 
većina ovih propisa nastala u razdoblju, kako sam Profesor prikazuje, 
još dok muslimani nisu imali nikakvo znanje o zakonskim propisima 
drugih naroda. 

Očito je Profesorova zabuna da su upute u Our'anu, koje su po njemu 
malobrojne, predstavljale osnovu velikom korpusu zakona, što ga je 
rukovodilo da okarakterizira islamski figh kao derivaciju rimskog 
prava. Ono što bi još pridonijelo Profesorovoj zabuni je činjenica, 
samo da ju je znao, da je — ako ostavimo po strani islamske svjetovne 
zakone, koji su po njemu izvedeni iz rimskih izvora — vrlo malo uputa 
u Our'anu i predajama o namazu, postu, hajju i zakatu, ali ipak 
postoji veliki zakonski sistem o tim pitanjima u islamskom fighu. 
Kako je tako veliki sistem mogao nastati na tako skromnim osno- 
vama? Da li bi Profesor i s tim u vezi raspravljao da islamski Figh 
duguje rimskom pravu? Šta je sa islamskom znanošću i umjetnošću? 
Otkud potječu i kako su se razvijale? 

je perzijski bio materinji jezik, a drugo, rodno mjesto mu 
je bila Kufa, dio perzijske teritorije. 


Treba priznati da je Abu Hanifa sigurno iskoristio zak- 
one i običaje koji su bili na snazi u Perziji. Pitanje je: kako 
to utječe na njegov status. Može li se onda s pravom zvati 
zakonotvorcem ili tek ponavljačem i kompilatorom? Ono- 
liko koliko moje istraživanje doseže, muslimani su slabo 
poznavali zakone drugih naroda. Popis prijevoda sastoji 
se od hiljada knjiga, ali su to većinom bile knjige filozofije, 


Kolikoje bilo pitanja koja su se odnosila na ekzegezu, predaju, osnove 
predaja, načela figha i biografiju koja su se javljala u Poslanikovo 
vrijeme i koliko su ove discipline danas razvijene? Nisu li sve one 
danas nezavisne discipline i ne pružaju li dokaz pronicljivosti, intelek- 
tualnog dometa i širine imaginacije muslimana? Potječu li sve iz Grčke 
i Rima? 
Načela figha koje Profesor Amos opisuje kao stečevine rimskog 
prava, postavljena su u vrijeme kad, prema Profesoru, Muslimani 
: nisu stjecali ništa od drugih naroda. Čak ni kasnije, islamski figh nije 
dugovao ništa rimskom pravu. Profesor je u pravu kad tvrdi da za 
vrijeme Abbasida muslimani uče umjetnost i znanost Grčke i Rima. 
On se treba sjetiti da je to bila samo mala grupa koja je tako radila ne 
smatrajući to pogrešnim. Većinu su predstavljali oni koji, ponosni na 
svoje domaće obrazovanje, nisu nikad posuđivali od drugih nacija. 
Mujljtahidi i fagihi su pripadali ovoj klasi. Vidio sam detaljnu listu 
grčkih i latinskih knjiga prevedenih na arapski. Sastoji se od knjiga 
filozofije, medicine, matematike, astrologije, kemije, industrije, histo- 
rije, biografije, pripovijesti, itd., alinema ni jedne jedine pravne knjige 
što se može objasniti činjenicom da su fugaha' i mujahidin koji su bili 
tvorci islamskog prava smatrali zabranjenim posuđivati od drugih 
naroda. Može li iko očekivati da Abu Hanifa, Malik, Shafi'i ili Ahmad 
Hanbal uče od Grčke i Rima načela figha kojeg smatraju integralnim 
dijelom vjere. Da je Profesor anao nešto o ovim imamima kao i 
činjenicu da su svi dijelovi figha kompilirani u njihovo vrijeme, ne bi 
nikad tako nešto tvrdio. 
Što se tiče činjenice da postoje neki zakoni zajednički rimskom pravu 
i islamskom fighu, to nije ništa neobično. Ako se usporede bilo koja 
dva pravna sistema, ma koliko naizgled bili različiti, naći ćete im 
mnoge zajedničke formulacije; to je posve prirodna pojava, jer ipak, 
postoji sličnost između kulturnih, političkih, individualnih zahtjeva 
svih ljudi na zemlji pa zato sličnost između zakona stvorenih da 
obuhvate sve te zahtjeve ne iznenađuje. "Ako dva putnika idu istom 
cestom i u istom smjeru, nije čudno što jedan ide iza drugoga" 
(perzijski dvostih). 

medicine i srodnih disciplina. Na popisu nije spomenuta 
nijedna knjiga iz oblasti prava. U svakom slučaju, utvr- 
đena je činjenica da, u vrijeme kad je Abu Hanifa kompili- 
rao svoj zakonik, nijedna knjiga prava nije bila prevedena. 
Zato se hipoteza da je Abu Hanifa crpio iz pravnih knjiga 
drugih naroda, mora odbaciti kao neosnovana. Što se tiče 
prevladavajućih običaja u toj zemlji, oni nisu bili primjere- 
ni zakonu, čak i kad bi se zapisali. 

Ukratko, dostupni historijski pokazatelji nikako ne do- 
kazuju da je Abu Hanifa pred sobom imao bilo kakvu 
knjigu rimskog prava ili perzijskog zakona na kojima bi 
temeljio figh. Isto tako se ne može poreći da zbirke pro- 
pisa figha, kakve su postojale prije njegovog zakonika, ni- 
su bile znanstvenog karaktera. Iz toga proizlazi da je bio 
utemeljitelj figha kao znanosti. Bez sumnje su mu u tome 
pomogli važeći običaji, zakoni koji su bili na snazi i sud- 
ske odluke pravnih stručnjaka, ali, kako ni jedan zakono- 
davac na svijetu ne bio mogao bez takve pomoći, ova čin- 
jenica ne umanjuje njegov ugled velikog šerijatskog 
pravnika. 


Osvrnut ću se sada na one posebne značajke hanefi- 
jskog figha, koje ga izdižu iznad drugih pravnih škola. 

Prije svega, najznačajnija karakteristika henefijskog 
figha je to što se njegovi zakoni temelje na principima 
svrsishodnosti i korisnosti. U pogledu shari'jatskih pro- 
pisa, u Islamu od samog početka postoje dvije škole mi- 
šljenja. Prema jednoj, oni su čisto vjerski, to jest, u njima 
nema svrsishodnosti ili utilitarnosti. Na primjer, pijenje 
vina i razvratništvo se osuđuju jednostavno zato što su 
Shari'jatom zabranjeni, dok su dobročinstvo i davanje 
milostinje vrijedni hvale samo zato što ih je Zakonodavac 
odredio. U suštini, ni jedno od ovih djela nije ni dobro ni 
loše samo po sebi. Shafi'i je bio sklon ovoj školi mišljenja 
i možda je to razlog što je Abu'l-Hasan Ashari, osnivač 
kalama među shafi'jama, na njoj temeljio svoj sistem. 

Prema drugoj školi mišljenja, sva shari'jatska pravila 
polaze od svrsishodnsti, iako to obični ljudi ne razumiju u 
nekim situacijama. Ova doktrina je predmetom mnogih 
rasprava, jer su se u odnosu na nju istaknuti autoriteti na- 
šli na suprotnim stranama. Polemika, međutim, nije 
opravdana, jer svrsishodnost i smisao svih važnih zabra- 
na je izrečena u samom Our'anu. Kao odgovor ne- 
vjernicima, Our'an uvijek objašnjava razlog tim uputama. 
Na primjer, za namaz kaže da čuva čovjeka od nemorala 
i zabranjenih radnji; o postu — da vodi ka pobožnosti; o 
jihadu — da ima svrhu okončati raskol. Postoje slična ob- 
jašnjenja i sugestije u Our'anu o drugim djelima koja se 
naređuju. 

Abu Hanifa pristaje uz doktrinu racionalnosti i koris- 
nosti pravila shari'ata i uzima ih za postulate svih svojih 
propisa figha. Zahvaljujući tome, među svim školama 
figha, hanefijska škola je najbolje usklađena sa racional- 
nim principima. Tahawi, koji je bio i nuhaddith i mujta- 
hid, napisao je knjigu na ovu temu pod nazivom Sharh 
Ma'ani al-Athar, u kojoj naglašava nužnost potvrđivanja 
propisa figha uz pomoć gur'anskih tekstova i racionalnih 
argumenata. Bavi se svim aspektima figha i, mada po- 
kazuje znatnu pristranost, ne slaže se sa Abu Hanifom u 
nekim pitanjima. On dokazuje argumentima dostojnim 
muljtahida da je u većini pitanja Abu Hanifino stajalište u 
skladu i s predajama i s razumom. Muhammad b. al-Ha- 
san također koristi racionalne argumente za većinu pita- 
nja u njegovom Kitab al-Hujaju. Obje ove knjige su štam- 
pane i dostupne za konsultaciju. 

Čak ni shafi'je i ostali ne poriču činjenicu da je Abu 
Hanifin madhhab u skladu sa razumom. U stvari, nije bi- 
lo za očekivati da bi to negirali, budući da je njihov stav 
bio — što su shari'jatski propisi dalje od razuma, tim bo- 
lje. Razi, raspravljajući o zakatu, kaže da je Shaf'iin stav o 
tome ispravniji nego Abu Hanifin, jer je daleko od razu- 

ma i analogije, a zekat, budući je čisto vjerska dužnost, ne 
treba nikakvo racionalno opravdanje. 


Činjenica da je Abu Hanifa, za razliku od svojih savre- 
menika, bio sklon principu racionalnosti, ima posebno 
objašnjenje. Drugi stručnjaci koji su radili na sistematiza- 
ciji figha, započeli su svoje obrazovanje na tom području. 
S druge strane, Abu Hanifa je svoju edukaciju započeo s 
kalamom, što je izoštrilo njegov intelekt i pojačalo njego- 
vu moć zaključivanja. Kako su se mu'tazilije i ostali sa 
kojima se upuštao u debate, držali principa racionalnosti, 
morao ih se i on pridržavati kako bi im mogao parirati. 
To iskustvo mu je pomoglo da shvati kako je svaki sha- 
ri'jatski propis u skladu sa razumom. Kad se kasnije pos- 
vetio fighu, imao je isti pristup problemima. Usporedba 
formulacija hanefijske škole figha i drugih škola jasno po- 
kazuje da je racionalizam karakteristika po kojoj se ova 
prva ističe u odnosu na ostale. Kad govorimo o svjetov- 
nim pitanjima, pa čak i onim koja se tiču bogoštovanja, 
koja prema formalistima nemaju nikakve veze sa razu- 
mom, pravila koja Abu Hanifa postavlja su prvenstveno 
racionalna. 


Kad čovjek pokušava odrediti dobrobit kojoj shari'at 
teži propisivanjem namaza, posta, hajja i zakata kao oba- 
veza i nužnog načina izvršavanja ovih obaveza, s obzirom 
na cilj, otkriva da je jedini prikladan pristup onaj koji ima 
hanefijski figh. Namaz, na primjer, je naziv pripisan kom- 
binaciji radnji, koje imaju različite stupnjeve važnosti u 
odnosu na stvarni cilj namaza (to jest, u odnosu na po- 
niznost, pobožnost, potvrdu Božije veličine, zazivanje 
Božije milosti), razmjerno stupnju u kojem su pojedinačno 
nužne za postizanje tog cilja. Neke od tih radnji su oba- 
vezne i nužne, jer se bez njih gubi cilj namaza. 

Svaka od takvih radnji, jezikom shari'ata, naziva se 
fardom. Ostale samo dodaju dostojanstvo i ljepotu ritualu 
namaza, a njihovim izostavljanjem ne gubi se cilj namaza. 

Takve radnje su nešto nižeg reda nego one prve i nazivaju 
se sunnatom ili mustahabom. 


Kako sam već spomenuo, Poslanik nije precizirao koje 
su radnje bile fard i wajib, a koje su bile sunnat. Nesum- 
njivo je, međutim, da svi dijelovi namaza nisu jednake va- 
žnosti. Zato su mujtahidi smatrali nužnim da se oni vred- 
nuju i nazovu različitim imenima. Abu Hanifa je učinio 
isto, ali je njegovo vrednovanje superiornije od onog dru- 
gih imama, po tome što je realističnije. Uzmimo, na pri- 
mjer, pitanje suštinskih dijelova namaza, to jest, radnji bez 
kojih se namaz ne bi mogao obaviti. Budući da se u stvar- 
nosti namaz sastoji iz potvrde i predaje Bogu i poniznosti 
pred Njim, svi su se imami složili da su niyyat (izraz 
namjere da se klanja namaz), takbir (izgovaranje: "Bog je 
veliki"), gira'at (učenje u Our'anu), ruku" (pregibanje sa 
rukama na koljenima), sujud (sagibanje glave na tlo), kao 
najbolji vanjski pokazatelji predavanja Bogu i poniznosti 
pred Njim, obavezni; a da je sam Zakonodavac to nago- 
vještavao, a na nekim mjestima i jasno izrekao. Neki ima- 
mi su išli dalje, tvrdeći da je poseban način vršenja ovih 
radnji ili njihovo izražavanje striktno, iako to nije bio nji- 
hov smisao. Abu Hanifa ne smatra da je način strogo pro- 
pisan. On, na primjer, misli da se takbir-i-tahrimah (izraz 
glorifikacije Boga = Allahu Akbar) može izraziti i drugim 
riječima osim Allahu Akbar, a koje imaju isto značenje, tj. 
Allahu A'zam ili Allahu Ajall. Shafi'i misli da se to ne 
može učiniti. Abu Hanifa čak smatra da je dopustivo iz- 
govorit takbir na perzijskom. Shafi'i, s druge strane, misli 
da ovo poništava namaz. Prema Abu Hanifi, dužnost gi- 
ra'ata može se obaviti učenjem bilo kojeg ayata iz 
Our'ana, dok se prema Shafi'i može vršiti samo učenjem 
sure al-Fatiha. Po mišljenju Abu Hanife, ako osoba nije u 
stanju učiti Our'an na arapskom, može učiti i na nekom 
drugom jeziku, dok Shafi'i to isključuje kao nedopustivo. 


Iz ovoga ne treba zaključiti da je Abu Hanifa ili bilo 
koji drugi mujtahid odredio bitne elemente namaza is- 

ključivo na osnovu razuma i analogije. Imami su, na- 
protiv, navodili sudove i sugestije iz predaja u prilog 
ovim elementima, a njihovi argumenti opširno se navode 
u knjigama figha. Sve što želim reći je da su Abu Hani- 
fine tvrdnje potkrijepljene i sudovima i sugestijama 
deriviranim iz predaja kao i racionalnim argumentima, 
što pokazuje dokle je sezalo njegovo poznavanje dubljeg 
smisla i ispravnosti shari'jiatskih propisa. 

Ove primjedbe jednako vrijede i za pitanja zakata. 
Stvarni motiv koji stoji iza zakata je ljudska osjetljivost i 
pomoć onima kojima je pomoć potrebna. Zato oni koji na- 
jviše trebaju i zaslužuju sućut i pomoć, kao što su to pros- 
jaci, ubogi, službenici koji dijele zakat, duboko ožalošćeni, 
dužnici, putnici, vojnici i robovi koji se sami otkupljuju, 
proglašeni su njegovim specijalnim ciljem. Razlike nastaju 
kod pitanja razdiobe. Shafi'i misli da je obavezno davati 
zakat svim ovim kategorijama ljudi istovremeno. Drugim 
riječima, ako je samo jedna od ovih kategorija izostavlje- 
na, dužnost zakata nije ispunjena. Abu Hanifa, s druge 
strane, smatra da, iako se zakat ne može dati nikome iz- 
van ovih kategorija, na pitanje da li se mora dati svima 
zajedno ili samo nekima od njih, treba odlučiti s obzirom 
na situaciju. Tako, po njemu, imam ili vladar može iza- 
brati neke od kategorija, a izostaviti druge. 


Još jedno pitanje oko kojeg se Abu Hanifa ne slaže sa 
drugim imamima jest način davanja zakata na domaće 
životinje. Prema Abu Hanifi zakat na blago se može dati 
ili u naturi ili u novcu. Shafi'i drži da se mora dati u na- 
turi i da, ako je dato u novcu, obaveza nije ispunjena. 
Ovakav sud zanemaruje činjenicu da je, kad se radi o za- 
katu, nevažno da li se daje životinja ili njezina vrijednost. 
Sam Zakonodavac nije naveo jasnu razliku u ovom slu- 
čaju. 

Osim ovih propisa, postoje stotine pitanja koja se od- 
nose na bogoslužje (ibadat), na koja Abu Hanifa daje od- 
govore, pridajući posebnu važnost dubljem smislu i do- 


Figh 193 


brobiti koja iz toga proizlazi. Ja ih, međutim, zbog nedo- 
statka prostora, ne mogu ovdje iznositi. Ova karakteris- 
tika je još izraženija u Abu Hanifinom pristupu svjetov- 
nim pitanjima. 

Druga posebna karakteristika hanefijskog figha je u 
tome što ga je lakše razumjeti i ponašati se u skladu s 
njim nego s drugim školama figha. 


Our'an stalno ponavlja: "Bog želi biti blag, a ne strog 
prema vama." Poslanik je rekao: "Dolazim vam sa blagim 
i umjerenim shari'atom." Islam je osobito ponosan na to 
što je, u usporedbi sa drugim religijama, daleko od mo- 
naštva; da nema rigoroznog rituala, da je zapovijedi lahko 
razumjeti i pridržavati ih se. 


Hanefijski figh je iz sličnih razloga superioran u od- 
nosu na druge. 


Dobro je poznata činjenica da su mnoga rješenja hane- 
fijskog figha tako jednostavna i liberalna, da ih pjesnici i 
pisci česta koriste kao poslovice. Prilično neobičan pri- 
mjer za ovo je vrsta poređenja koju koristi Anwari, op- 
sceni i neobuzdani pjesnik, i u kojem govori o "sloboda- 
ma koje dopušta Abu Hanifa". Usporedba je napravljena 
u neprimjerenom kontekstu, ali je poruka jasna. Kod svih 
pitanja, bilo da se odnose na obaveze bogopoštovanja ili 
svjetovne poslove, čovjek nalazi da su Abu Hanifini pro- 
pisi blagi i umjereni, a oni drugih imama kruti i oštri. Do- 
pustite mi da za ilustraciju iznesem mjere koje za krađu 
predviđaju Kitab al-Jinayat (Krivični zakon) i Kitab al- 
Hudud (Kaznenin zakon). 

Svi autoriteti se slažu da je kazna za krađu odsijecanje 
desne ruke, ali mujtahidi, pri definiranju krađe postav- 
ljaju neke uvjete bez kojih se ova kazna ne može izvršiti. 
Kakav utjecaj imaju ovi uvjeti na propise koji se tiču kra- 
đe, bit će jasno iz navedene komparativne tabele koja će, 
također, pokazati kako je Abu Hanifin madhhab umjeren 
i u skladu sa civiliziranim načinom života, u usporedbi sa 
drugim madhhabima. 

Krađe koje prema Abu Ne sjeći 
Hanifi nisu kažnjive od- Me stavovi koje imaju 
Pepoje rugi imami 
sijecanjem desne ruke 


Krađe predmeta u vrijednosti | Drugi imami određuju minimal- 
manjoj od jednog ashrafia. nu vrijednost od 1/4 ashrafia. 


SPHSUDN Ahmad b. Hanbal smatra da 
Krađa koju je počinila grupa svaki od učesnika u krađi zavre- 


ljudi. đuje kaznu. 


Krađa koju je počinio ki 

maloljetnik. Malik ima suprotan stav. 
Krađa mrtvačkog pokrova. Kea Kata SU prOA 
Kreta Zetunog LI MUŽEVOg Malik smatra suprotno 
imetka. ' 


Krađa imovine bliske rodbine | Drugi imami imaju suprotan 
npr. bratića ili brata. stav. 

Krađa počinjena odbijanjem 
vraćanja posuđenog predmeta. 


Kad kradljivac postane vlasnik 
ukradenog predmeta nalenad- | Drugi imami smatraju suprotno. 
nim darovanjem ili kupnjom. 


Drugi imami smatraju suprotno. 


Krađe koje su počinili pripad- 
nici drugih vjera koji žive pod | Drugi imami smatraju suprotno. 
zaštitom muslimana. 


Krađa drveta i drugih 
potrošnih dobara. 


Shafi'i i Malik imaju suprotan 
stav. 


Drugi imami smatraju suprotno. 

Znatan dio figha bavi se zabranama i dopuštenjima. S 
tim u vezi postoje brojni propisi drugih imama koji bi, da 
se primijene, život učinili nepodnošljivim, dok je Abu Ha- 
nifine lahko slijediti. Na primjer, prema Shafi'iji nedopu- 
stive radnje su: kupanje i uzimanje abdesta vodom zZagri- 
janom na vatri od gnojiva; uzimanje hrane iz glinenog 
posuđa pečenog na toj vatri; korištenje posuđa od lima, 
stakla, kristala, ahata; nošenje odjeće od vune, samurovog 
krzna i kože (u kojoj se ne može klanjati namaz); upotreba 
posuđa, stolica i sedla sa srebrenim ukrasima; rasprodaje 
na kojima nema deklaracije o prodaji i kupnji. Sve ove 
radnje Abu Hanifa smatra dopustivim. 


Značajan segment figha u vezi sa zahtjevima društva 
se bavi transakcijama među pojedincima, a to je područje 
gdje se najbolje može ocijeniti praktična mudrost razli- 
čitih mujtahida. Do vremena Abu Hanife, pravne upute 
koje su se odnosile na transakcije bile su prejednostavne, 
a da bi zadovoljile potrebe razvijenog društva. Nije bilo 
propisa po kojima bi se sklapali ugovori, nikakvih pisanih 
dokumenata, nikakvog postupka propisanog za donoše- 
nje presude u sporovima i za iznošenje dokaza. Abu Ha- 
nifa je bio prvi koji je sve to uveo. Nažalost, mujtahidi 
koji dolaze poslije njega, umjesto da dopunjavaju ono što 
je on postigao, vraćaju se na staru praksu improvizaci- 
je.Takvoj njihovoj praksi doprinosila je i njihova nezainte- 
resiranost za svjetovna piatanja. Poznati tradicionalist 
podsmjehuje se pravnicima riječima: "Ti ljudi misle, kad 
se podigne tužba zbog komada zemlje da je u tužbi nužno 
navesti njezino stanje, granice i pravni status, iako u Po- 
slanikovo vrijeme nije bilo govora o iznošenju takvih po- 
jedinosti." Tradicionalisti je to pitanje za stavljanje prigo- 
vora, ali, da je živio u civiliziranoj zemlji i morao se 
upustiti u poslovne transakcije, znao bi da su stvari ko- 
jima je prigovarao bitne za civiliziran Život. 

Shafi'i ne smatra da je davanje vlasništva nužno pok- 
lon, ne priznaje susjedu pravo prve kupnje, smatra svje- 
dočenje nepoznate osobe nedopustivim u transakcijama, 

zahtijeva svjedoke pri sklapanju braka, da bi bračni ugo- 
vor bio vjerodostojan i valjan i isključuje kao nevaljano 
svjedočenje dhimmija u njihovim transakcijama inter se. 
Ovi su propisi možda provedivi u nerazvijenim zemlja- 
ma, gdje su odnosi jednostavni i elementarni, ali ne i u 
civiliziranim zemljama, gdje su društveni odnosi kom- 
pleksni i ne mogu se voditi bez odgovarajućih odrednica 
o pravima strana i prirodi predmeta. Abu Hanifa, shva- 
tivši to, zauzima stavove različite Shafi'inim. Malikova 
nesposobnost da to shvati izazvala je sasvim osnovanu 
primjedbu Ibn Khalduna o njegovom mazhhabu, koju 
sam naveo u ranijem poglavlju, a to je, da ima uspjeha 
samo u zemljama gdje nije učinjen veliki civilizacijski na- 
predak. 

Razboritost i oštroumnost koje je Abu Hanifa ispoljio 
u formuliranju propisa koje se odnose na svjetovne pos- 
love mogu se ispravno ocijeniti jedino detaljnim ispitivan- 
jem nekih poglavlja na koja se propisi odnose. Ali, u ovoj 
kratkoj knjizi nedostaje mjesta za to. Ja se, stoga, zado- 
voljavam raspravom o bračnim propisima koji zadiru i u 
vjersku i svjetovnu sferu života. 


Pravnici uključuju brak među vjerske obaveze, ali, to 
je samo tehnička konvencija: zbog njegove tijesne veze sa 
životom zajednice, brak je u mnogome društveni dogo- 
vor. Jedan od razloga zbog kojih sam za ilustraciju od- 
abrao propise o braku je to što su neki evropski pisci opis- 
ali hanefijski zakon o braku kao barbarski i nehuman. Ja 
se nadam da ću dokazati da čak ni najciviliziranije zemlje 
u svijetu nemaju pravednije i humanije bračne zakone od 
onih koje propisuje hanefijski figh. Bentham kvalificira 
rimsko bračno pravo kao zbirku nepravednih propisa. 
Hanefijsko bračno pravo, kako želim pokazati, je upravo 
antiteza ovoj nepravednoj diskriminaciji. 

Ovo također može, usput rečeno,ispraviti pogrešno 
shvaćanje da je hanefijski figh deriviran iz rimskog prava. 


Brak čini značajan dio društvenog života. Prema jed- 
nom filozofu, to je (ob)vezujuća sila društva, korijen civi- 

lizacije i temelj kulture. Može se zato, s pravom, reći da 
zakonopisac koji dobro tumači bračne propise, dobro po- 
znaje zakone koji vladaju civilizacijom. Iako Abu Hanifa 
nije bio autor bračnih propisa koje je tumačio, postavlje- 
nih u načelu od samog Zakonodavca, pronicljivost kojom 
ih je tumačio i deducirao iz njih precizne propise, pred- 
stavlja osobinu velikog zakonopisca. Sudovi Zakonodav- 
ca bili su nekad više aforizmi, a nekad dvosmislene izjave 
ili općenite naznake bez izricanja detalja. Kao posljedica, 
nastale su velike razlike među mujtahidima u njihovim 
interpretacijama i primjeni. Način na koji je Abu Hanifa 
razradio detalje općih tekstova, otklonio dvosmislenosti, 
razjasnio sugestije i postavio posebne propise, ravan je je- 
dinstvenom daru ijtihada. Ni jedan drugi mujtahid nije 
mu na ovom polju ravan. 


Važna poglavlja u kojima raspravlja o bračnom pravu 
su: 


(1) Osobe među kojima je brak dopušten 

(2) Skrbništvo radi sklapanja braka 

(3) Stabilnost bračnog ugovora 

(4) Prava sudionika bračnog ugovora 

(5) Ritual vjenčanja 

Ograničenja u pogledu braka postoje, uz manje razli- 
ke, u svim religijama. Sve religije propisuju u nekoj mjeri 
zabrane, koje su svima manje-više iste i baziraju se na ra- 
cionalnim motivima. Shah Wali-Allah u Hujjat-Allah al- 
Balighahu i Bentham u svom Utility"? ističu iste argu- 
mente, opravdavajući zabrane. Budući da su u skladu sa 
prirodom i razumom i da su jasno izrečene u Our'anu, svi 
mujtahidi se slažu oko tog načela, podcrtavajući ga, ali se 
ne slažu oko detalja koji se ne spominju u Our'anu. Jedno 
od takvih pitanja je — da li je zabrana nastala zbog nedoz- 
voljenog spolnog odnosa, što je bio predmet mnogih ras- 


83. (Shibli vjerovatno misli na Uvod u načela morala i prava od Jeremy 
Benthama. — Prevodilac) 

prava između Abu Hanife i Shafi'ie. Shafi'i smatra da nije 
tako: na primjer, čovjeku nije zabranjeno oženiti ženu s 
kojom je njegov otac imao spolni odnos. U stvari, Shafi'i 
ide dotle da kaže kako čovjek može oženiti i svoju nezak- 
onitu kćer. Argument koji on ističe je da, budući je nezak- 
onit spolni odnos nezakonit čin, on ne može promijeniti 
ono što je legalno u nelegalno. Abu Hanifa misli supro- 
tno: prema njemu, prirodni utjecaj krvnog srodstva na od- 
nos između muškaraca i žena nije ograničen na brak; i to 
je ispravan stav. Načelo koje naglašava zabrane ne nastaje 
specijalno kao posljedica braka. Ono je očito suprotno za- 
konima Prirode da bi dopustilo bračne odnose između 
muškarca i njegove vlastite kćeri, čak i ako je rođena iz- 
van braka. To se također odnosi na priležnice muškarče- 
vog oca. Postoje aluzije o tome u Our'anu, ali kako se ja 
ne upuštam u tekstualne rasprave, neću je ovdje navoditi. 


Drugo važno poglavlje bavi se sposobnošću za skla- 
panje bračnog ugovora. Ovo je veoma važno pitanje o ko- 
jem u velikoj mjeri ovisi uspješnost ili neuspješnost insti- 
tucije braka. Prema Shafi'i i Ahmad b. Hanbalu, žena, čak 
i ako je dostigla pubertet i zrelost, nije sposobna za samo- 
stalni bračni ugovor i za to je potrebno odobrenje skrb- 
nika. S jedne strane, oni tako ograničavaju pravnu puno- 
moć žene, a s druge strane daju skrbniku tako velike 
ovlasti da je i protiv njezine volje može udati. Prema Abu 
Hanifi, žena koja je punoljetna sposobna je pristupiti brač- 
nom ugovoru svojom slobodnom voljom i može odbiti da 
prihvati brak ugovoren u njeno ime od strane skrbnika 
tokom njene maloljetnosti. 


Ovakva različitost stavova potječe od različitih pogle- 
da na prava žena. U svim religijama osim u Islamu, ženi 
je dodijeljen niži društveni status, a prava su joj vrlo ogra- 
ničena. Među hindusima i kršćanima one nemaju pravo 
naslijeđa, što je i u Arabiji, prije pojave Islama, bio slučaj. 
I u mnogim drugim situacijama smatraju se inferiornim u 
odnosu na muškarce, dok Islam daje jednaka prava 
muškarcima i ženama, tvrdeći: "Muškarci imaju pravo na 

ono što stječu svojim radom, a žene imaju pravo na ono 
što stječu svojim radom." Abu Hanifa se držao ove jed- 
nakosti u svim aspektima, što je, također, odlika njegovog 
figha. Po njemu, na primjer, u stvarima kao što je brak, 
razvod i razrješenje od bračnih dužnosti, svjedočenja žena 
jednake su vrijednosti kao i u slučaju muškaraca. Kod 
drugih imama nije tako. Čak i tamo gdje svjedočenje žena 
smatraju dopustivim, postavljaju uvjet da dvije žene tre- 
baju potvrditi izjave jedna druge, dok Shafi'i taj broj po- 
diže na četiri. Za Abu Hanifu je svjedočenje žena jednako 
pouzdano kao i muškaraca. Abu Hanifa smatra žene jed- 
nako pristalima da budu imenovane za gadije, dok drugi 
imami ne misle tako. Kako u tim pitanjima tako i u braku, 
Abu Hanifa dodjeljuje ženama neovisan pravni status, 
jednak muškarcima. 


Osim načela jednakosti spolova, brak je odnos o kojem 
se ne može govoriti analogijom drugih svjetovnih odnosa, 
budući da je on mnogostran i s namjerom da bude trajan. 
Izuzetno je nepošteno ne dati nikakva prava jednoj od 
strana u tom odnosu. 


Shafi'i se oslanja na argumente formalista da bi 
opravdao svoj stav, ali se Abu Hanifa njima suprotstavlja 
još jačim argumentima iste vrste. Ako Shafi'i navodi: "Ne- 
ma braka bez skrbnika," Abu Hanifa odgovara: "Žena 
ima pravo sama sklopiti bračni ugovor, a ne preko svog 
skrbnika: mora se dobiti pristanak žene koja je 
punoljetna." Međutim, ovdje nije mjesto da ulazimo u 
dalju raspravu o tome. 


Treće važno pitanje je mjera do koje je nužno bračni 
ugovor načiniti čvrstim i trajnim. Brak može biti osnova 
civiliziranog života i koheziona sila društva, samo ako je 
taj odnosčvrsti trajan. Inače, on je samo način da se zado- 
volje životinjski nagoni. Abu Hanifa je imao ovo jasno na 
umu pri postavljanju propisa o načinu obavljanja vjenča- 
nja, određivanja miraza, izvršenja rastave i pravosnažno- 
sti razvoda koji je zatražila žena (khulu'). 

Najvažniji sud Abu Hanife u vezi s tim je zabrana raz- 
voda, sve dotle dok su odnosi između muža i žene dobri. 
Čak i ondje gdje ga smatra dopustivim — to jest, kad pos- 

:toje opravdani razlozi za to — on propisuje proceduru koja 
ostavlja prostora za pomirenje i opoziv. Prema ovoj pro- 
ceduri, moraju biti tri razvoda u intervalima od jednog 
mjeseca, tako da muž dobije dovoljno vremena još jed- 
nom razmisliti o svojoj odluci i, ako želi, poništiti je, što je 
zaista poželjno (mustahabb). Ako ne bude pomirenja to- 
kom ovog perioda i utvrdi se da ono nije moguće, onda 
se, iz nužde, mora proglasiti razvod. Nakon razvoda, 
muž mora ženi platiti vrijednost njezinog mehra i uzdr- 
žavanje za tri mjeseca. Ideja koja stoji iza ovoga je da žena 
treba imati sredstva za život dok ne nađe novog muža. 
Navest ću tabelu propisa koje navode Abu Hanifa i drugi 
imami. Koliko Abu Hanifa pridaje važnosti budućem 
bračnom ugovoru i koliko nastoji osigurati da ostane ne- 
taknut u bilo kakvim okolnostima, vidjet će se iz ove ta- 
bele: 


Abu Hanifini propisi Propisi drugih imama 


(1) Sve dotle dok postoje dobri 
odnosi između muža i žene raz- 
vod je zabranjen. 


(1) Prema Shafi'i, dopustiv je 
čak i u tom slučaju. 


(2) Zabranjeno je dati tri raz- 


voda odjednom i kogod to (o) hat bo Ahmad: b; Han 


bal smatraju da to nije važno. 


učini, griješnik je. 


(3) Naknada za miraz ne može 
ni u kom slučaju biti manja od 
10 dirhama (što znači da se muž 
može razvesti od žene lakomi- 
sleno i izložiti je velikim teško- 
ćama). 


(3) Prema Shafi'i i Ahmad b. 
Hanbalu, dovoljan je čak i hab- 
bah. 


Figh 


(4) Konzumacija braka čini pla- 
ćanje cijelog mehra obaveznim. 


(5) Kožne bolesti, tj. leucoderma 
nisu osnova za rastavu braka. 


(6) Ako se čovjek razvede od 
svoje žene za vrijeme njegove 
zadnje bolesti i umre u toku 'id- 
data (uvjetnom roku), žena ima 
pravo na njegovo nasljedstvo. 


(7) Opozivi razvod nije pravna 
prepreka spolnom odnosu jer 


bračna veza nije raskinuta ma- 
lim nesporazumom ili svađom. 


(8) Za opoziv razvoda nije nuž- 
na usmena izjava; dovoljan je 
bilo kakav čin pomirenja (Smi- 
sao je da se pomogne pomirenju 
i opoziv razvodu). 


(9) Nije potreban nikakav svje- 
dok opozivu. U nekim sluča- 
jevima može se dogoditi da on 
nije dostupan u predviđenom 
razdoblju koji tako može istjeći 
a razvod time postati neopoziv. 


201 


(4) Prema Shafi'i obavezno je 
isplatiti samo pola mehra. 


(5) Prema Shafi'i jesu. 


(6) Shafi'i smatra da žena nema 
to pravo. 


(7) Prema Shafi'i, zabranjeno je 
u tom slučaju imati spolne od- 
nose. 


(8) Shafi'i smatra da je formalna 
izjava nužna. 


(9) Malik smatra da je svjedok 
nužan. 


Pri stvaranju propisa bračnog prava izuzetno je važno 
definirati prava muškaraca i žena na takav način da se 
među njima osigura pravednost i jednakost sa muškar- 
cima, koju žena uživa u nekim aspektima. Ono što žena 
očekuje od braka je sreća i mir, a ne negacije prava koja joj 
pripadaju. Posebno liberalna crta Islama, bez premca u bilo 
kojoj drugoj religiji, jest da velikodušno osigurava ženina 


202 Abu Hanifa 


prava. Abu Hanifini propisi su inspirirani ovim duhom 
par excellence. Za razliku od toga, drugi imami tamo 
gdje se nisu s njim slagali, činili su stanovite nepravde. 


Dopustite mi da kao ilustraciju uzmem khulu"', što je 
pandan razvodu. Svi imami se slažu da, kao što je mu- 
škarcu dato pravo na razvod i žena ima pravo dobiti raz- 
vod uz naknadu, to jest, nakon davanja odštete. Postoje, 
međutim, razlike u stavovima u pogledu naknade. Abu 
Hanifa smatra da, ako je krivnja žene u njezinom pona- 
šanju koje je dovelo do otuđenja, onda ona treba dati 
mužu naknadu u iznosu koji je jednak njezinom mehru, 
te da bi bilo neprimjereno od muža da zahtijeva veću su- 
mu. Ako je pak, krivnja na mužu, onda žena ima pravo 
dobiti rastavu bez plaćanja ikakve odštete i sa njegove 
strane bi zaista bilo neprimjereno da je traži. Shafi'i i Ma- 
lik, s druge strane, mišljenja su da muž može tražiti 
naknadu koliku želi i primorati ženu da je plati, čak i kad 
je kriv — što je očito nepravedno. 

Zadnje krupno pitanje je ritual vjenčanja. Njegov smi- 
sao je postići dva cilja: prvo, potvrditi saglasnosti strana i 
drugo, obznaniti vjenčanje. Abu Hanifa propisuje rituale 
primjerene postizanju ovih ciljeva. Naime, strane trebaju 
prvo izgovoriti one riječi koje jasno pokazuju njihov pris- 
tanak na ugovor i drugo, pristupiti ugovoru u prisustvu 
dva svjedoka. Ovo su vrlo jednostavni uslovi koji se 
praktičiki mogu ostvariti u bilo kojim okolnostima. Neki 
drugi imami, međutim, propisuju tako stroge uvjete da ih 
je teško ispuniti. Shafi'i, na primjer, insistira da svjedoci 
moraju biti pravedni; a definicija pojma "pravedan" koju 
daju mujtahidi, a naročito Shafi'i, je takva da bi se jedva 
mogla primijeniti na jednu od hiljadu osoba. Uz tako stro- 
gi uvjet, legalni brak bio bi izuzetno rijedak, ako bi ga 
uopće i bilo. Štaviše, Shafi'i i Ahmad b. Hanbal smatraju 
bitnim da svjedoci budu muškarci. Abu Hanifa, naprotiv, 
misli da su žene za to jednako sposobne, što je razumniji 

stav. Također, Shafi'i drži da se mora koristiti verbalna 
formula koja se posebno odnosi na bračni ugovor, iako se 
ništa ne postiže njome, a formulacije koje se odnose na 
ugovore kao dar, prijenos vlasništva, itd. trebale bi biti 
dovoljne. 


Još jedna posebna odlika hanefijskog figha su liberal- 
na prava koja se garantiraju dhimmijama, to jest ne-mu- 
slimanima koji žive u okrilju islamske države. Zaštita 
prava dhimmija spominje se u mnogim uputama Zako- 
nodavca. No, budući da su to upute općeg karaktera i da 
neki drugi Njegovi sudovi tim uputama izgledaju protu- 
rječni, interpretirani su na različite načine. Bez sumnje je, 
međutim, da je način na koji ih Abu Hanifa interpretira 
ispravan. Islam je vladao ogromnim prostorima u kojima 
je živjelo stotine ne-muslimanskih grupacija čija je zaštita 
prava bio sine gua non mira i reda. Niti jedna ne-islam- 
ska vlada u povijesti nije garantirala tako liberalna prava 
narodima koja ne pripadaju vjeri vladajućeg naroda, kao 
ona koja Abu Hanifa daje dhimmijima. 


Evropa, koja se ponosi svojim sistemima prava i prav- 
de, može se samo hvaliti takvom liberalnošću, ali ne može 
navesti ni jedan takav praktičan primjer. Što se tiče Abu 
Hanifinih zakona koji se odnose na dhimmije, oni su, Za- 
pravo, bili na snazi u svim zemljama pod islamskom vlašću, 
predstavljajući važan dio njihovih osnovnih prava. Istak- 
nut primjer: odnosa prema ne-muslimanima pruža nam 
golemo carstvo Harun al-Rashida. 


Najvažnije pitanje u vezi s tim je ubojstvo i kazne za 
ubojstvo. Prema mišljenju Abu Hanife, krv dhimmija jed- 
nako je sveta kao i muslimanska. On smatra da se musli- 
man koji ubije dhimmiju mora osuditi na smrt, a ako se 
radi o ubojstvu greškom, onda se jednaka krvarina mora 
platiti onoj koju plaća dhimmija, ako greškom ubije mu- 
slimana. 

Razi u svom Managib al Shafi'i, zgraža se nad hanefi- 
jama, govoreći da za njih krv Abu Bekra jednako vrijedi 
kao i krv dhimmija, tako da, kad bi Abu Bekr morao ubiti 
dhimmija, po njima, bio bi izložen smrtnoj kazni. Hane- 
fije nigdje ne navode ovo pravilo koje Razi sam izmišlja 
po principu reductio ad absurdum. Ja, međutim, kao ha- 
nefija to s ponosom prihvaćam. Jer, u pravednom sistemu 
i kralj i prosjak, i odabrani i odbačeni, imaju isti status, a 
to je dokaz širine Islama koji stavlja i vladara i njemu po- 
dređene u isti položaj. Razi nema razloga stidjeti se ove 
činjenice. 

Pogledajmo pouke i primjere koje daju Drugovi o to- 
me: 'Ali kaže: "Krv dhimmija je naša krv, a jednaka nov- 
čana kazna se plaća njima kao i nama." Svi ostali Drugovi, 
bez razlike muhajiri ili ansari imaju isto mišljenje i postu- 
paju u skladu s tim. Kad je 'Umar bio ranjen njegov sin 
'Ubaid-Allah osudio je dva nevjernika na smrt na osnovu 
sumnje. 'Uthman, čim je došao na vlast, poslao je po mu- 
hajire i ansare da se s njima posavjetuje o tom slučaju. 
Oni su jednoglasno izjavili da je 'Ubaid-Allah zaslužio 
smrtnu kaznu. 

Ostali Abu Hanifini zakoni o dhimmijima bili su na 
sličan način velikodušni. Oni su morali imati istu slobodu 
da trguju kao i muslimani i bili su dužni plaćati porez 
jednako kao i muslimani. Jizyu, glavarinu koja se plaća 
na ime zaštite, trebalo je odrediti prema platežnoj moguć- 
nosti svakog pojedinca, tako da bi siromašni dhimmije 
bili izuzeti od plaćanja, a ako bi dhimmija umro, a da nije 
platio jizyu, bila mu je oproštena. Parnice između dhim- 
mija o svjetovnim poslovima rješavale su se prema nji- 
hovim zakonima. Uzmimo jedan ekstremni primjer. Ako 
obožavalac vatre oženi svoju vlastitu kćer, islamske vlasti 
bi prihvatile brak kao valjan, jer je u skladu sa zakonima 
njihove zajednice. Svjedočenje dhimmija se priznaje u 
parnicama među njima. Dhimmije su slobodni ulaziti u 
Ka'bu, nastaniti se u Mekki i Medini, ulaziti u sve džamije 

bez zapreke, graditi svoje bogomolje svuda osim u novim 
gradovima koje osnivaju muslimani. Ako odaberu stati na 
stranu muslimana u ratovima protiv njihovih neprijatelja, 
musliman, njegov zapovjednik mu može vjerovati i pri- 
hvatiti od njega svaku pomoć. 

Postoje brojni drugi zakoni koje je Abu Hanifa propi- 
sao u vezi sa dhimmijama, koji pokazuju da im u svakom 
pogledu daje prava jednaka muslimanima. U stvari, u ne- 
kim aspektima, ta liberalnost nadilazi granice umjerenosti, 
kao, na primjer, u pitanju o tome kada se može smatrati 
da je dhimmi prekršio svoju obavezu prema islamskoj dr- 
žavi i izgubio status njezinog građanina. On je držao da, 
ukoliko dhimmije nemaju borbenu snagu na raspolaganju 
i ne ustanu protiv vlasti, ne gube pravo građanstva. Na 
primjer, ako dhimmija odbije platiti jizyu ili počini pre- 
ljub sa muslimankom ili špijunira za nevjernike ili navede 
muslimana da odbaci Islam ili bogohulno govori o Posla- 
niku, podliježe kazni, ali ga ne treba smatrati buntovni- 
kom ili izdajicom i ne treba mu oduzeti građanska prava. 


Pogledajmo propise drugih imama koja se odnose na 
ova ista pitanja. Prema Shafi'i, ako musliman svojevoljno 
ubije nedužnog dhimmiju ne podliježe kazni, osim što 
mora platiti krvarinu (diyat) koja iznosi trećinu (po Ma- 
liku, polovinu) krvarine koja se plaća za muslimana. I u 
pogledu trgovine Shafi'i ima diskriminatoran prijedlog da 
dhimmija, za razliku od muslimana, mora platiti novi 

orez svaki put kad nosi robu iz jednog grada u drugi. 

to se tiče jizye, Shafi'i smatra da ona ni u kom slučaju ne 
može biti manja od iznosa jednog ashrafia, i da ni jedan 
dhimmija, bez obzira da li je star, slijep, bogalj, siromašan 
ili pustinjak, ne može biti oslobođen njenog plaćanja. U 
stvari, prema jednom prikazu, Shafi'i prosuđuje da dhim- 
mija koji nije u stanju platiti jizyu zbog siromaštva, nema 
pravo ostati na islamskoj teritoriji. Porez određen u 'Uma- 
rovo doba mogao se povećati, ali ne i smanjiti pod bilo 
kojim okolnostima. Svjedočenje dhimmija nije bilo dopu- 

šteno, čak ni u raspravama među njima samima, u čemu 
se Malik slaže sa Shafi'liom. Dhimmija nije mogao ući u 
Ka'bu, niti se nastaniti u Mekki ili Medini. Što se tiče ulas- 
ka u obične džamije, prema Shafi'i, dhimmija je mogao sa 
dozvolom, dok prema Maliku i Hanbalu, to nije mogao ni 
pod kojim uvjetima. Nigdje na islamskoj teritoriji nisu 
dhimmije mogli graditi svoje bogomolje. 

Budući da se dhimmijama nije moglo vjerovati, uskra- 
ćena im je služba u muslimanskoj vojsci. Ako bi dhim- 
mija ubio muslimana ili počinio preljub sa muslimankom, 
smjesta bi izgubio sva svoja prava i morao se smatrati ne- 
prijateljskim nevjernikom. Ovi propisi su se odnosili 
samo na kršćane i Židove. Što se tiče idolopoklonika, nji- 
ma se, prema Shafi'i, ne može dopustiti da žive na islam- 
skoj teritoriji, čak iako su spremni plaćati jizyu. 

Ovi propisi su bili tako oštri da se ni od najslabijih me- 
đu spomenutim grupama nije moglo očekivati da ih tol- 
eriraju i zato su Shafi'jin madhhab i njemu sličnih imama 
zastarijevali sa širenjem muslimanskog carstva. U Egiptu, 
istina, Shafi'jin madhhab je bio statutarni zakon neko vri- 
jeme; i zato su, u to vrijeme, izbijale česte pobune kršćana 
i Židova. 


Mora se priznati da se u knjigama hanefijskog figha 
mogu sresti neki propisi o dhimmijama koji, čini se, ima- 
ju korijen u netoleranciji i nedopustivoj diskriminaciji. 
Budući da su isticani na takav način da ostavljaju utisak 
kako ih je postavio sam Abu Hanifa, to je ne-muslima- 
nima pružalo priliku za napad na hanefijski madhhab i 
zapravo na sam Islam. U Hidayahu, na primjer, stoji da 
dhimmije ne smiju oponašati muslimane ni po odjeći ni u 
osobnom izgledu, jahati na konju, nositi oružje i kao znak 
raspoznavaja moraju nositi posebnu vrstu odjeće (zunnar) 
te izvana označiti kuću, tako da se vidi da nije musliman- 
ska. Fatwa-i-'Almigri sadrži upute još strožije od ovih. 
Svi takvi propisi su, međutim, izmišljotine kasnijih prav- 
nika i za to ne treba kriviti Abu Hanifu. Ono što imamo 

kao njegovo je samo da moraju nositi zunnar"' i koristiti 
sedla posebne vrste po obliku slična okrenutom dlanu ru- 
ke.55 Abu Yusuf napisao je još nekoliko dodataka ovim 
propisima, to jest da dhimmije trebaju voditi računa da 
ne liče na muslimane, po izgledu, oblačenju, jahanju; da 
trebaju nositi visoke kape, komad zaobljenog drveta is- 
pred sedla, trebaju koristiti drugačije veze za cipele i da 
njihove žene ne bi trebale koristiti nosiljke. Abu Yusuf ob- 
jašnjava da je ove propise uveo halifa 'Umar za koga na- 
vodi da je time izražavao želju da se dhimmije razlikuju 
od muslimana. 

'Umar je nesumnjivo bio kreator ovih propisa, ali je 
greška pripisivati mu bilo kakvu namjeru da ponizi dhi- 
mmije — greška koju su mnogi pisci kasnije počinili. Bila je 
to stvar osobnog 'Umarovog ukusa, što je želio da se dvije 
različite zajednice razlikuju jedna od druge. Na primjer, 
nekoliko puta je davao upute svojim vojnicima da se ne 
prestaju sunčati zimi, da nikad ne koriste stremen pri ja- 
hanju i da uvijek nose odjeću grubog sukna. Svrha ovih 
uputa bila je da se Arapima osigura održavanje njihovih 
nacionalnih karakteristika. Isti smisao su imale i njegove 
upute koje je davao Perzijancima koji su prigrlili Islam, da 
ne bi izgubili prirođene karakteristike. Prije pojave Isla- 
ma, ne-Arapi su nosili zunnare i visoke kape," njihova su 
sedla nalikovala modernim evropskim sedlima, a njihove 
žene nisu nikad jahale na devama. Upravo su ovo bile 
karakteristike koje je 'Umar naredio dhimmijama da ih 
zadrže. Abu Hanifa i Abu Yusuf nisu mijenjali ove na- 
redbe, i pri tome su bili motivirani istom željom: vidjeti 
muslimane i ne-muslimane, Arape i ne-Arape kako se dr- 
že svojih tradicionalinih običaja pri odijevanju, izgledu i 
prijevozu. 


84 Imam Muhamrnad, Jami'al-Saghir. 

85. Vidi Oadi Abu Yusuf, Kitab al-Kharaj. 

86. Bilaje to ista vrsta kapa na koje je halifa Mansur prisiliosvoje dvorjane 
da ih nose: historičari kažu da je time imitirao Perzijanace. 

Abu Hanifa se slagao sa drugim imamima u zabrani 
dhimmijama da grade njihove bogomolje u muslimanskim 
gradovima. Njegov je cilj bio samo da spriječi narušavanje 
mira, jer bi muslimane, većinom Arape, nenavikle na 
zvuk zvona na molitvu, mogla uznemiriti praksa bogoslu- 
ženja dhimmija, uzrokujući probleme. Zabrana, u stvari, 
ne utječe puno na dhimmije, jer su bila jedva tri ili četiri 
grada u cijelom muslimanskom svijetu, čiji su osnivači bi- 
li muslimani, a ostale gradove su osnovali ne-muslimani, 
koji su, naravno, u njima imali slobodu graditi bogomolje. 
Ta zabrana je ostala na snazi sve dotle dok je postojala 
opasnost od vjerskih nemira. Čim bi opasnost nestala, za- 
brana bi bila ukinuta. Tako je u Baghdadu, islamskom 
gradu par excellence, bilo sagrađeno stotine crkava. 


Velika vrijednost Abu Hanifinog rada kao zakonopis- 
ca je u tome što je u odnosu na propise derivirane iz tek- 
stova (nusus) oko kojih se imami ne slažu, Abu Hanifin 
stav najracionalniji i potkrijepljen najuvjerljivijim argu- 
mentima. Kako se riječ nass koristi i u vezi sa Our'anom i 
Hadithom, naziv "nass" nose i oni propisi koji se zasni- 
vaju na hadithu, a ne samo na Our'anu. Ja, međutim, ne 
namjeravam o njima raspravljati iz nekoliko razloga. Prvo, 
propisi ove vrste su tako brojni da u ovoj knjizi nema mje- 
sta čak ni za njihov najkraći pregled. A kad bih morao 
spomenuti neke od njih radi ilustracije, mogao bih izaz- 
vati sumnju da sam napravio tendencioznu selekciju. 
Drugo, danas je bilo kome nemoguće dovršiti raspravu o 
ovim pitanjima na način mujtahida. Najkontroverznije 
pitanje o predajama je pitanje njihove utemeljenosti i is- 
pravnosti, pitanje koje je dovelo do oštre podjele među 
imamima u njihovim pravnim mišljenjima. Jedan imam 
može smatrati neku predaju diskutabilnom, dok je drugi 
smatra pouzdanom. Materijal koji mi je dostupan nedo- 
voljan je da bi se ove razlike pomirile. Najveći problem 
predstavljaju imena autora. Knjige na tu temu, dostupne 
u našoj zemlji, kao što su Tahdhib al-Kamal iz Mizia, 

Tahdhib al-Tahdhib, Mizan al-I'tidal, Tabagat al-Huffaz 
i Tahdhib al-Asma'wa'l-Lughat, navode izreke imama o 
proglašavanju nevažećima (jarh) i ispravljanju (ta'dil), ali 
bez navođenja lanca prenosilaca. Rezultat toga je da se 
nikakav zaključak ne može donijeti o njihovoj autentično- 
sti. Osim toga, većina kritika kojima se predaja progla- 
šava nevažećom, uključujući i neke od navedenih, jesu 
dvosmislene. Ova pitanja bi se sigurno mogla riješiti uz 
pomoć starih spisa, ali do njih nisam mogao doći. Hanefi- 
jski učenjaci su napisali veliki broj knjiga kako bi dokazali 
da su propisi hanefijskog figha derivirani iz valjanih pre- 
daja i svi koji su zainteresirani da ih slijede mogu se njima 
poslužiti. 

Mnoge od kontroverzi se mogu riješiti pozivanjem na 
Our'an, čija je autentičnost izvan svakog pitanja. Jedina 
diskutabilna tačka koja preostaje jest da li su dedukcije iz 
Our'ana izvedene ispravno ili nisu. Propisi hanefijskog 
figha, koji nalaze potvrdu u Our'anu nisu malobrojni, a 
svi se odnose na važna pitanja figha. Potvrda koju hane- 
fijska škola figha nalazi u Our'anu, jednostavno joj osigu- 
rava superiornost u odnosu na druge škole, a također i 
Abu Hanifi kao mujtahidu u odnosu na druge imame. 
Ijtihad se uglavnom sastoji u deduciranju ispravnih pro- 
pisa na osnovu temeljnog teksta. 

Iako je, u svjetlu onoga što sam upravo iznio, dovoljno 
rečeno da zadovolji moju namjeru da govorim o hanefi- 
jskim propisima, potvrđenim Our'anom, ipak je, čini se, 
potrebna kratka rasprava o njima u odnosu na hadith, a 
da bi se ispravilo jedno često pogrešno shvaćanje o njima. 
Neki ljudi misle da su mnogi Abu Hanifini propisi u su- 
protnosti sa valjanim predajama. Dok jedan broj tih ljudi 
izravno optužuje Abu Hanifu, da se namjerno nije obazi- 
rao na hadith, drugi, dobronamjerniji, ističu činjenicu, ko- 
jom ga ispričavaju, time što do njegovog vremena predaje 
nisu još bile znanstveno kompilirane, tako da mu mnoge 
od njih nisu bile dostupne. Ovu optužbu ne vrijedi pobi- 

jati. Što se tiče objašnjenja, ono je jednostavno nepri- 
hvatljivo. Istina je da do Abu Hanifinog vremena, predaje 
nisu bile sakupljene, ali, kako objasniti da su vodeći tradi- 
cionalisti, nakon što su one bile kompilirane, i dalje pri- 
hvaćali Abu Hanifine sudove kao ispravne? Waki' b. al- 
Jarra, čije brojne predaje navodi Bukharijev Sahih i koga 
je Ahmad b. Hanbal opisivao kao čovjeka sa najboljim 
pamćenjem kojeg je ikada sreo, slijedio je propise Abu 
Hanife. Khatib Baghdadi u biografskom zapisu o njemu 
piše: "Imao je običaj davati fatwe u skladu s Abu Hani- 
finim sudovima."$7 Yahya b. Sa'id b. al-Oattan, osnivač 
umijeća jarha i ta'dila, kako sam kaže, bio je sljedbenik 
Abu Hanife.8 Tahawi, hafiz haditha i mujtahid, počinje 
kao pristalica Shafi'ie, a kasnije usvaja Abu Hanifine sta- 
vove, iako je imao običaj reći da nije sljedbenik Abu 
Hanife, već se slučajno slaže s njim. Tahawi, suvremenik 
Bukharia i Muslima, živio je u vrijeme kad je kompilacija 
predaja bila dovršena. Među učenjacima kasnijih raz- 
doblja, Mardinia, Zaila'ia, Ibn al.-Humrnama i Oasim b. 
Oatlubagha, ljudi čija je širina vizije neupitna, nalazimo 
pristalice mišljenja Abu Hanife. 

Postoji, zatim, pitanje zašto su se neki, poznati kao lju- 
di koji su znali hadith napamet, slagali s Abu Hanifom 
oko mnogih pitanja. Među prvima od njih, najveći mu- 
haddith, Ahmad Hanbal (o kome postoji jedna poznata 
izreka muhadditha: "Ne postoji hadith koji Ahmad Han- 
bal ne zna") ne slaže se sa Shafi'ijom, dok se oko mnogih 
pitanja slaže s Abu Hanifom. "Ostavite postrani detalje i 
nevažna pitanja," piše Khwarazmi. "Što se tiče osnovnih 
pitanja figha Ahmad Hanbal se slaže s Abu Hanifom, a 
razilazi sa Shafi'ijom." Provjeravao sam ovu tvrdnju u po- 
gledu brojnih pitanja i otkrio da je ona tačna. Sufyan Tha- 
uri, općepriznat kao imam u hadithu, slagao se s Abu 


87 — Ibn Jazlah, Mukhtazar Ta'rokh Baghdad, bilješka o Waki"' b. al-Jarri. 
88. = Hafiz Ibn Hajar, Tahdhib al-Tahdhib, bilješka o Abu Hanifi. 

Hanifom oko mnogih pravnih pitanja. "Tako mi Boga", 
znao bi reći Abu Yusuf, "Sufyanje veći pristalica Abu Ha- 
nife nego ja." Postoje mnogi Sufyanovi sudovi koji se mo- 
gu naći u Tirmidhijevom Sahihu i koji se slažu s Abu 
Hanifinim, a u suprotnosti su sa Shafi'jinim. 


Krivo tumačenje da su Abu Hanifine pravne formu- 
lacije u suprotnosti sa hadithom, potiče u velikoj mjeri od 
tvrdnje nekih muhadditha, kao na primjer Bukharia i Ibn 
Abi Shaiba. Ovaj drugi je napisao cijelo poglavlje kako bi 
opovrgnuo Abu Hanifine pravne teorije, što ne oprav- 
dava krivo tumačenje. Mnogi imami su nalazili zamjerke 
jedan drugome. Shafi'i, Malikov vjerni učenik koji je, na 
primjer, imao običaj reći: "Nema knjige pod ovim nebom 
koja bi bila ispravnija nego Malikova Muwatta'," napisao 
je raspravu da bi opovrgnuo Malikove pravne sudove, sa 
tezom da su mnogi Malikovi pravni sudovi proturječni 
valjanim predajama. Razi citira predgovor ovoj raspravi u 
svome Managib al-Shafi'i koju sam pročitao. Laith b. 
Sa'd, poznati muhaddith, govorio bi: "Malik ide protiv 
haditha u sedamdeset pitanja i ja predlažem da mu se 
suprotstavi u vezi s tim." Sam Shafi'i nije izbjegao ovu 
optužbu, a i nije bilo razloga za to, jer je njegov stav o 
mnogim pitanjim bio očito pogrešan, kao u ovim pri- 
mjerima: jahr bi-ismillah (glasno izgovaranje bi'ismil- 
lah), gunut al-fajr (stajati dugo šuteći na sabah-namazu), 
taurith dhawi'l-arham (nasljedstvo od dalekih rođaka). 
Činjenica je, međutim, da su ovo pitanja osobnog suda i 
ne možemo na temelju njih osuditi pravnika da se suprot- 
stavlja hadithu. Nije nužno da, ako jedan muhaddith 
smatra hadith valjanim, to isto treba i drugi. 


Budući da sam raščistio pitanje je li Abu Hanifa na- 
mjerno išao protiv haditha, došao sam do pitanja deduk- 
cije i zaključivanja, oko kojih mujtahidi rijetko kad mogu 
postići saglasnost, jer se u tome pogledu drže različitih 
pravila. Prošao sam Bukharijev Juz'al-Oira'at i ono što se 
odnosi na Abu Hanifu u njegovom Sahihu. U oba navodi 

da je Abu Hanifin madhhab u suprotnosti sa hadithom. 
Činjenica je, međutim, budući da sam ustanovio, kompa- 
rirajući Abu Hanifinu fatwu s tog aspekta sa Bukharije- 
vim spisima, da fatwa ne proturiječi hadithu, već Buk- 
harijevom razumijevanju o sudovima. 


Abu Hanifin sud o učenju sure Fatiha se zasniva na 
sljedećem ayatu: "Kad se uči Our'an, slušaj ga u tišini." 
Bukhari u Juz'al-Oira'atu kaže da se taj ayat odnosi na 
khutbu, a ne na salat. To je zapanjujuća tvrdnja za koju 
ne bih nikad povjerovao da je izrečena od strane Bukha- 
rije, da nisam pročitao Juz'al-Oira'at. Brojnim predajama 
ustanovljeno je da je ayat, o kojem je riječ, bio objavljen u 
vezi sa namazom. Čak i da prihvatimo Bukharijevu tvrd- 
nju kao tačnu, iz nje ne proizlazi da se taj ayat ne odnosi 
na namaz. Opće je poznato da neki podatak o ayatu, ob- 
javljen u nekoj posebnoj prilici, ne umanjuje njegovu opću 
primjenu. 


Dok Abu Hanifa propisuje da i imam i mugtadije mo- 
raju izgovoriti riječ "amin" na gotovo nečujan način, Buk- 
hari smatra da ga treba izreći glasno, bazirajući svoj stav 
na Poslanikovoj naredbi da kad imami izgovaraju 
""'wal'd-dallin", sljedbenici trebaju reći "amin", Abu 
Hanifa ne poriče da je to glasno izricanje, ukoliko se tiče 
samog izricanja "amin", propisano. Abu Hanifa smatra 
da je abdest sa sokom od hurmine palme, pod uvjetom da 
nije otrovan, dopušten. Bukhari piše cijelo poglavlje 
protiv toga, bazirajući svoje argumente na hadithu: "Sve 
otrovne tekućine su zabranjene." Abu Hanifa smatra da 
mugtadija ne mora nužno učiti suru al-Fatiha, dok Buk- 
hari smatra suprotno, i u svom djelu Jami'al-Sahih kaže: 
"Učenje (sure) je obavezno i za imama i za mugtadiju za 
vrijeme svakog namaza, bez obzira da li se namaz obavlja 
kod kuće ili na putu, bilo glasno bilo ispod glasa." U 
prilog tome, Bukhari ističe dvije predaje. Jedna se odnosi 
na žalbu koju su stanovnici Kufe uputili 'Umaru protiv 
Sa'd b. Waggasa da nije znao čak ni namaz obaviti, a 

'Umar ga je zato maknuo s te dužnosti i na njegovo mje- 
sto imenovao 'Ammara. Predaja kaže da je 'Umar pozvao 
Sa'da i obavijestio ga o žalbi, na što je Sa'd odgovorio: 
"Tako mi Allaha, obavljao sam namaz tačno onako kako 
je to činio Poslanik: za vrijeme jacije namaza, obično bi 
stajao dugo u prva dva rak'ata, a kraće vrijeme u toku 
zadnja dva." 


Kako ova predaja dokazuje da je učenje Fatihe oba- 
vezno? Čak i kad bi se pokušalo dokazati da je to bilo, uz 
pomoć interpretacije Ibn Hajara i drugih, kako onda iz to- 
ga proizlazi da je Abu Hanifa u tom pogledu kontradik- 
toran hadithu? Istina, velika je greška misliti da mujtahid 
nije imao pristup predajama koje se odnose na bilo koji 
pravni propis. Razlike u mišljenju su neizbježna poslje- 
dica različitih kriterija koji se primjenjuju pri vrednovanju 
pouzdanosti predaja, u razlozima za izvođenje dedukcija 
i u metodi logičkog zaključivanja. 

Dopustite mi da se iz ove digresije vratim glavnom 
argumentu. Tvrdim da je jedina ispravna, primjenjiva i 
upotrebljiva interpretacija onih ayata Our'ana iz kojih su 
derivirani propisi figha, ona koju daje Abu Hanifa. Kako 
postoji više od stotinu takvih ayata, ne bi bilo izvedivo 
baviti se svakim od njih. Ja se zato zadovoljavam kratkim 
prikazom nekih od njih, što će omogućiti čitaocu da do- 
bije opću predstavu o tome. 


Abu Hanifa smatra da postoje četiri obavezne radnje 
pri uzimanju abdesta. Shafi'i ovom dodaje još dvije, na- 
ime namjeru (niyyat) i redoslijed (tartib) kojeg Malik za- 
mjenjuje sa kontinuitetom (muwalat). Ahmad ibn Hanbal 
misli da je prije uzimanja abdesta nužno reći izgovoriti 
"bismillu", koja, ako se namjerno izostavi, poništava ab- 
dest. Abu Hanifa dokazuje da se u relevantnom ayatu 
Our'ana navode samo četiri radnje kao obavezne i da 
stoga, nijedna radnja osim ovih, ne može biti obavezna. 
Niyyat, muwalat i tasmiyah (izgovaranje Božijeg imena) 
ne spominju se u tom ayatu. Što se tiče tartiba, moglo bi 
se reći da se pretpostavka javlja zbog pojave veznika 

waw, ali su arapski učenjaci jednoglasno odlučili da taj 
veznik ne podrazumijeva ništa slično redoslijedu. Razi u 
Tafsir Kabiru ističe brojne argumente, dokazujući da je 
tartib obavezan, ali to nisu ništa drugo do njegove vla- 
stite konstrukcije. Njegov je prvi argument da u rečenici 
"faghsilu wajuhakum", slovo "fa" treba označiti vremen- 
ski redoslijed, što dokazuje da je obavezno prvo oprati 
lice, a budući da je redoslijed ustanovljen u odnosu na 
jednu radnju, treba ga isto tako primijeniti i na ostale. Ra- 
zijev drugi argument jest da je uputa o abdestu suprotna 
razumu i da ga zato treba izvesti istim redoslijedom kao i 
uputu samu. Koliko vrijede ovi argumenti isuviše je ja- 
sno, a da bi ih trebalo opovrgavati. 

Abu Hanifa tvrdi da se dodirivanjem žene abdest ne 
poništava. Shafi'i se s tim ne slaže, oslanjajući se na ovaj 
ayat: "Ako ti je mučnina, ili si na putu, ili izašao iz toa- 
leta"? ili si dodirnuo ženu, a ne možeš doći do vode, onda 
uzmi tajyammum." Abu Hanifa tumači da dodirnuti ženu 
na ovom mjestu podrazumijeva spolni odnos, te da je 
izrečeno u skladu sa uobičajenom gur'anskom metodom 
prema kojoj se ova tema nikada ne spominje otvoreno i 
izravno. Zanimljivo je primijetiti da je riječ "mass" koja se 
koristi u ovom ayatu, a koja primarno znači "dodir", upo- 
trijebljena u ayatu "malam tamass hunna" u smislu spol- 
ni odnos. Sam Shafi'i to priznaje. Uzeti riječ "dodirivanje" 
u njezinom doslovnom i primarnom smislu je, zapravo, 
greška koju izvorni govornik arapskog ne bi mogao na- 
praviti. Postoji također i riječ "gha'it" u navedenom ayatu. 
Svi mujtahidi je interpretiraju metaforički: jer, uzeta do- 
slovce, nalagala bi kao nužno uzimanje abdesta svakom 
ko sa nižeg mjesta ide na više. Čini mi se da se Shafi'i, 
tvrdeći da dodirivanje žene kvari abdest, nije oslanjao na 
gore navedeni ayat već na neku predaju i vjerovatno su 


89 Riječ u ayatu je gha'it što znači udubina, a drugo značenje je zahod 
ili toalet. 

argumente koji mu se pripisuju, iznijeli zapravo njegovi 
sljedbenici, s ciljem da opovrgnu Abu Hanifin stav. 

Abu Hanifa smatra da se s jednim tayammumom mo- 
že obaviti nekoliko namaza, dok Shafi'i misli da je za 
svaki namaz nužan novi tajyammum. Argument koji isti- 
če Abu Hanifa je da se propis o abdestu odnosi jednako i 
na tayjammum, a budući da nije nužno uzimati abdest za 
svaki namaz, isto tako nije nužno ni tayammum. On, me- 
đutim, dopušta da oni koji smatraju da s jednim abdes- 
tom mogu obaviti nekoliko namaza, mogu, logično, pri- 
mijeniti ovaj propis i na tayammum. Ne vidi razloga da 
se u tom pogledu pravi razlika između abdesta i tayam- 
muma. Ako osoba koja je uzela tdgammum nađe vodu 
dok je na namazu, Abu Hanifin stav je da tayammum pre- 
staje vrijediti. Malik i Abu Hanbal se ovom stavu suprot- 
stavljaju. Argument koji Abu Hanifa ističe je da je tayam- 
mum dopušten po Our'anu u uslovima kad nema vode, a 
dopuštenje prestaje vrijediti čim se uvjet promijeni. 

Abu Hanifa drži da takbir-i-tahrimah (veličanje Boga) 
nije sastavni dio namaza i da je dopustivo učiti takbir i na 
perzijskom. Shafi'i i ostali se ne slažu sa ovim. Abu Hani- 
fini argumenti su da ayat koji se navodi kao dokaz da je 
takbir obavezan, tj. "wa dhakarasma Rabihi fasalla", ne 
spominje nijedan određen jezik, a kako "fa" od "fasalla" 
označava ono što vremenski dolazi poslije, namaz mora 
nužno sadržavati takbir. Iz toga je jasno da, iako obave- 
zan, sam takbir nije dio namaza, već poseban čin. 


Po mišljenju Abu Hanife, nije nužno da mugtadija uči 
Fatihu, dok po mišljenju Shafi'a i Bukharia jest. Abu Ha- 
nifa svoje mišljenje zasniva na ayatu: "wa idha guri" al- 
Our'an fastami'u lahu wa'nsitu" (kad se Our'an uči, slu- 
šaj i šuti). Naredba da se ne uči Fatiha, može se deducirati 
iz ovog ayata, ne samo što se tiče tihog učenja, već i glas- 
nog. U stvari, što se ovog drugog tiče, ayat je autentičan i 
imperativan te se ne može ublažavati. Iznenađujuće je da 

Shafi'i iznosi argumente protiv ovog jasnog i nedvosmis- 
lenog teksta koje zasniva na predajama, iako su o ovom 
pitanju predaje proturječne. Postoje one valjane koje go- 
vore u prilog neučenju kao i učenju. Bukhari je o tome 
napisao cijelu raspravu kojom se pokušava suprotstaviti 
Abu Hanifinoj dedukciji na temelju navedenog ayata, me- 
đutim njegovi protu-argumenti uistinu iznenađuju. 

Pogledajmo ayat u Our'anu koji glasi: "Bog vam ništa 
ne zabranjuje osim lešina, krvi, svinjskog mesa i onog nad 
kojim je spomenuto neko drugo ime osim Božijeg; ali i to 
(tj. upotreba spomenutih) nije grijeh za onoga ko je pri- 
moran (upotrijebiti ih), pod uvjetom da nije neposlušan ili 
neumjeren." Postoje velike razlike u mišljenjima mujtahi- 
da o značenju zakona izvedivog iz ovog ayata. Ispravno 
tumačenje ajeta je ono koje daje Abu Hanifa. 


Prvo kontroverzno pitanje koje se javlja jest značenje 
riječi "lešina". Abu Hanifa uzima njezino značenje iz sva- 
kodnevnog govora, dok Shafi'i proširuje njezino značenje, 
uključujući čak vunu i kosti mrtvih životinja te progla- 
šavajući upotrebu takvih dijelova, kao što je krzno, zabra- 
njenom. Malik dopušta upotrebu vune, krzna i kože, ali 
zabranjuje upotrebu kosti. Budući da je značenje koje su 
usvojili Shafi'i i Malik bilo očito krivo, njihovi učenici su 
smatrali potrebnim dati objašnjenja. "Kosti se mogu sma- 
trati mrtvima," kaže Razi u Tafsir Kabiru, "zato što Bog u 
Our'anu kaže: 'Ko će oživjeti kosti", a oživjeti se može sa- 
mo onaj ko je umro. Na isti način Bog govori o zemlji kao 
mrtvoj." Ovo je začuđujuće naivno objašnenje. Zakonski 
propisi se ne mogu deducirati iz ovakve doslovne inter- 
pretacije. Razi, nakon što je dokazao da je, prema Our'a- 
nu, zemlja mrtva, trebao je logično nastaviti i proglasiti 
korištenje posjeda i zemlje zabranjenim. 

Drugo pitanje oko kojeg se nisu slagali je značenje ri- 
ječi krv, koju je Bog proglasio zabranjenom. Abu Hanifa je 
uzima u značenju prolivene krvi i prema tome, riblju krv 
ne smatra zabranjenom. Prema Shafi'i, zabranjene su sve 

vrste krvi, bez obzira na porijeklo. Abu Hanifa u odgo- 
voru dokazuje da je sam Bog načinio iznimke, kao na pri- 
mjer u ayatu: "Oul la ajidu fima uhiya ilayya muharra- 
man 'ala ta'imin yat'amuhu illa an yakuna maitatan au 
daman masifuhan" (Što znači: U onome što mi kazuje 
wahy, ne nalazim da je ikome bilo šta zabranjeno jesti 
osim strvine i tekuće krvi). U ovom ayatu, epitet "mas- 
fuh" (proliven) određuje značenje riječi krv. 

Treće kontroverzno pitanje je značenje riječi "baghin 
wa'adin" (neposlušan i neumjeren). Prema Abu Hanifi, 
nužno je da nema neposluha i neumjerenosti u jelu i piću. 
Tako, ako je osoba na rubu smrti zbog nedostatka hrane, 
a jedina dostupna hrana je strvina ili svinjetina, dopušte- 
no mu je da ih jede, pod dva uvjeta: prvo, da ih ne jede 
više nego što je dovoljno da spasi život i drugo, da ih nije 
oteo drugoj osobi koja je u istoj nevolji. Shafi'i tumači 
"baghawat" i "idwan" kao pobunu protiv vladara i gri- 
ješnost. Tako, prema Abu Hanifi, ako je musliman koji se 
digao na pobunu protiv svog vladara na ivici smrti zbog 
gladi, dopušteno mu je da pojede onu količinu strvine ili 
svinjetine koja mu je nužna da bi preživio. Prema Sha- 
fi'iju, s druge strane, to je dopustivo samo ako musliman 
nije pobunjenik. Značenje koje Shafi'i daje riječima, prvo 
ne odgovara kontekstu, a drugo, suprotno je načelima 
shari'ata. Dopuštenje koje shari'at daje u slučaju nužde, 
ne poništava se počinjenim zločinom ili grijehom. Na pri- 
mjer, lagati, iako je grijeh, dopušteno je u nuždi spaša- 
vanja života. Može li se reći da griješnik ne može iskoris- 
titi ovo dopuštenje? Ako musliman, pobunjenik, odbaci 
iskoristiti dozvolu da pojede zabranjenu hranu da bi pre- 
živio, navodeći kao razlog da je bolje da ga puste umrijeti, 
čemu onda potreba uskraćivanja zabranjene hrane. Ne tre- 
ba mu dati da jede ni dozvoljenu hranu. 


Osim ovih pitanja koja se odnose na tekst Our'ana, 
Abu Hanifa postavlja hipotetičko pitanje na temelju ana- 
logije, oko kojeg se Shafi'i spori s njim. Radi se o ovome: 

ako čovjek umire od žeđi i nema ništa piti osim vina, da li 
mu je dozvoljeno da ga popije? Abu Hanifa kaže da jest, 
dok Shafi'i tvrdi suprotno. Začuđuje Shafi'in sud, s obzi- 
rom na činjenicu da se nije kao formalist protivio analog- 
nom zaključivanju. Budući da je situacija u ovom slučaju 
slična onoj o kojoj je Our'an vrlo jasan, a cilj je u oba slu- 
čaja spasiti život, zašto se ista naredba ne bi primijenila u 
oba slučaja? 

Ni jedan drugi mujtahid nije tako ispravno tumačio 
zabrane izrečene u Our'anu o kriminalu, kao Abu Hanifa. 
Kao primjer, uzet ću ubojstvo. Važeći propisi koji su se 
odnosili na osvetu zbog ubojstva, u doba predislamske 
Arabije, bili su izuzetno nepravedni i barbarski. Islam ih 
je zamijenio nizom zakona čija pravednost još nije nad- 
mašena. 


U predislamskim vremenima, osvetu je određivao sta- 
tus ubojice i ubijene osobe. Moćno pleme bi se osvetilo 
ubijanjem slobodnog čovjeka iz ubojičinog plemena za 
svog ubijenog roba, muškarca ubojičinog plemena za 
jednu svoju ubijenu ženu i dva muškarca ubojičinog ple- 
mena za jednog svog ubijenog muškarca. Bog je propisao 
opće pravilo, prema kojem ubojicu treba osuditi na smrt u 
svakom slučaju, bez obzira da li je visokog ili niskog roda, 
muškarac ili žena, slobodan čovjek ili rob, musliman ili 
dhimmija. Da budemo jasniji, On je ukinuo oblike osvete 
koji su prevladavali u predislamsko doba. 


U predislamsko vrijeme, za ubojstvo se mogao platiti 
novčani iznos kao kompenzacija koja se nazivala diyat. 
Islam to ograničava na slučaj sumnje za ubojstvo, ubo- 
jstvo iz nehata i određuje isti diyat za muslimane kao i za 
dhimmije. "Ne dolikuje jednom muslimanu," kaže Ou- 
ran, "ubiti drugog muslimana, osim greškom. Ako čo- 
vjek ubije muslimana greškom, oslobodit će jednog roba 
muslimana i platiti diyat rodbini ubijenog čovjeka. Ako 
ubijeni pripada plemenu s kojim ste u savezu, onda ćete 


Figh 219 


platiti diyat njegovoj rodbini i također osloboditi roba 
- muslimana." 


Abu Hanifa ovo prihvaća kao nepogrešivo jasne na- 
redbe koje Our'an propisuje, dok se Shafi'i ne slaže s njim 
oko nekih propisa koji se iz njih deduciraju — žalim što 
moram reći, pogrešno. 


Prva razlika među njima je što Abu Hanifa smatra da 
slobodan čovjek može biti ubijen iz osvete za ubojstvo 
roba dok Shafi'i misli da to nije dopustivo, i u čemu se 
Malik i Ahmad Hanbal s njim slažu. Our'an ne daje ni- 
kakvo opravdanje za ovu vrstu neljudske diskriminacije. 
Ako se Shafi'jin stav zasniva na posebnom iskazu koji 
glasi "sobodan čovjek za slobodnog čovjeka," onda se, 
isto tako, poseban iskaz "jedna žena za jednu ženu" može 
tumačiti da čovjeka ne treba ubiti za jednu ubijenu ženu — 
stav koji niko ne bi prihvatio. 


Druga razlika između Shafi'ije i Abu Hanife je što ovaj 
drugi smatra da isti diyat treba platiti za dhimmija kao i 
za muslimana, a prvi misli da diyat koji se plaća za dhim- 
mija treba iznositi manje nego za muslimana. Čini se da 
Shafi'i zanemaruje činjenicu da je Bog upotrijebio iste ri- 
ječi za one s kojima su muslimani vezani ugovorom kao i 
za same muslimane. Davanje istih prava muslimanima i 
dhimmijima, dokaz je islamske liberalnosti. Kakva šteta 
što ljudi krivo tumače njegove liberalne propise. 


Treća tačka njihovog neslaganja je što Shafi'i smatra, a 
Abu Hanifa ne smatra, novčanu naknadu dovoljnom od- 
štetom za ubojstvo, to jest ubojstvo s predumišljajem, iako 
Our'an propisuje osvetu, a zabranjuje diyat. U predislam- 
sko vrijeme ubojstvo čovjeka bilo je podložno građanskom 
pravu, a krivnja se mogla ispraviti novčanom naknadom. 
Islam nije mogao podržati ovakvu pogrešku. 


Četvrta tačka neslaganja je što je prema Shafi'iji bitno 
da se smrtna kazna nad ubojicom izvrši na isti način na 
koji je on ubio, tj. razbijanjem glave kamenom ili spalji- 

vanjem živog čovjeka, dok o tome Abu Hanifa ima supro- 
tan stav. Nema nijedne riječi u Our'anu koja bi potkri- 
jepila Shafi'ijin stav. 

Peta razlika u mišljenju između Shafi'ije i Abu Hanife 
je u tome što prvi smatra da su i osveta i naknada nužni 
u slučaju ubojstva, a drugi smatra da je osveta dovoljna. 
Our'an naređuje naknadu isključivo u slučaju ubojstva iz 
nehata i ne spominje se nigdje u odnosu na ubojstvo. 


Abu Hanifa i Shafi'i se ne slažu ni oko nekih važnih 
naredbi koje se tiču nasljedstva. Abu Hanifin stav je u 
skladu sa jasnim propisima Our'ana. Islamski propisi o 
nasljedstvu, koji se razlikuju od propisa svih drugih prav- 
nih sistema, inspirirani su finim razumijevanjem ljudskih 
odnosa, što dokazuje njihovu božansku odredbu. Načelo 
na kojem počivaju jest da, ukoliko ne postoji pismena 
oporuka, vlasništvo pokojnika pripada njegovim prirod- 
nim nasljednicima, proporcionalno blizini srodstva, što se 
smatra, da tako kažemo, kao sama po sebi razumljiva 
oporuka. Ovome se pridružuje i ekonomsko načelo da je 
bolje podijeliti bogatstvo između velikog broja ljudi nego 
ga koncentrirati u rukama samo jedne osobe ili nekoliko 
osoba. Čini se da su ostale religije ovo načelo zanemarile, 
tako da njihovi propisi o nasljedstvu ostavljaju puno mje- 
sta željama. Po kršćanskom zakonu, najstariji sin je prak- 
tički jedini nasljednik, dok ostali sinovi dobijaju samo 
ostatke. Među hindusima samo sinovi imaju pravo nasli- 
jeđa, dok otac, brat ili drugi rođaci nemaju nikakvih pra- 
va. Islam je bolje i realističnije sagledao zahtjeve ljudi koji 
proizlaze ovisno njihovom srodstvu sa preminulim, pa pre- 
ma tome određuje tri vrste nasljednika, odnosno, bliske 
rođake (dhawi'l-furud), nasljednike imetka nakon što su 
plaćeni svi dugovi i troškovi ('asbat) i daleke rođake 
(dhawi'l-arham). Sve ove kategorije jasno se navode u 
Our'anu, a posebno dhawi'l-arham, u sljedećem ayatu: 
"Muškarci imaju jedan dio u onome što je ostalo iza nji- 
hovih roditelja ili bliskih rođaka; i cijelo vlasništvo koje je 

ostalo iza roditelja i bliskih rođaka. A među rođacima ne- 
ki imaju veća prava nego drugi." 

Pri stvaranju svojih propisa o nasljedstvu, Abu Hanifa 
uzima u obzir sve tri kategorije, dok Shafi'i i Malik izo- 
stavljaju dhawi'l-arham, tako da po njima, djed po maj- 
činoj strani, bratići i sestrične, itd., ne nasljeđuju ništa. Oni 
su napravili grešku jer su uzeli dhawi'l-arham kao rod, a 
dhawi'l-furud i 'asbat kao vrstu. 


Our'an daje mnoge upute o braku i razvodu oko kojih 
se mujtahidi ne slažu. Spomenut ću dvije gotovo najva- 
žnije. 

Prema Shafi'i, žena iako u dobi kad ima pravo dono- 
šenja vlastite odluke, ne može se udati bez dopuštenja 
staratelja, dok prema Abu Hanifi može. Obojica se pozi- 
vaju na Our'an i predaje kako bi potvrdili svoja stanovišta. 
Ovdje nije mjesto da citiramo predaje. Što se tiče Our'ana, 
Shafi'i bazira svoje tvrdnje na ayatu: "Kad se razvedete 
od svojih žena i kad je probno razdoblje završeno, ne 
sprečavajte ih da nađu drugog muža," Shafi'i tvrdi da se 
riječi "ne sprečavajte ih" odnose na staratelje i zaključuje 
da ih staratelji imaju pravo spriječiti u tome. Da bi to 
potkrijepio, poziva se na primjer koji je povod objavlji- 
vanju ovog ayata, opisujući ga ovako: "Ma'gal b. Yasar je 
dao svoju sestru za sina svog amidže, no on se s njom 
rastao nakon nekoliko dana. Kratko nakon isteka probnog 
perioda, promijenio je mišljenje i zaželio se opet njome 
oženiti, a ona je na to pristala. Ma'gal, međutim, ode do 
nje i zabrani joj ponovnu udaju." Upravo je tada ayat ob- 
javljen. Ne bih nikada mogao vjerovati da je Shafi'i sve to 
iskonstruirao u vezi s tim ayatom, da to nisam vlastitim 
očima pročitao u njegovoj knjizi. Prvo pitanje koje navodi 
na razmišljanje je da li taj ayat može imati značenje koje 
mu Shafi'i pripisuje? Svi prihvaćaju da se riječ 'tal- 
lagtum" (razvedite ih) odnosi na muževe, i kad se jed- 
nom to prihvati, slijedi da su i riječi "ta'dulu hunna" mo- 
rale, također, biti upućene njima. Inače, ove rečenice bi 


222 Abu Hanifa 


postale nedosljedne i glasile bi ovako: "O muževi, kad se 
razvedete od svojih žena i kad je probno razdoblje zavr- 
šeno, tada, o, bračni staratelji, ne sprečavajte ih da uzmu 
drugog muža." Tako konstruirana, rečenica je gramatički 
netačna i nelogična. Njezin se adverbijalni dio odnosi na 
muževe, ali se u glavnoj rečenici zaboravljaju i ona se od- 
nosi na bračne staratelje. To nije pravi način obraćanja. 
Razi, iako sljedbenik Shafi'ije, izravno priznaje u Tafsir 
Kabiru: "Ova interpretacija je sasvim pogrešna: Bog ne 
može govoriti na ovako nedosljedan način." Čak i da pri- 
hvatimo tumačenje Shafi'ije, njegov zaključak ne bi bio 
kompletan, jer je neshvatljivo da osobama kojima se nešto 
zabranjuje istovremeno to isto dopušta. 


Dopustite mi da ukratko objasnim pozadinu tog ayata. 
Bio je običaj u predislamsko doba da muškarci sprečavaju 
svojim ženama ponovnu udaju zbog averzije koju su ima- 
li prema ideji da njihove bivše žene žive zajedno sa dru- 
gim muškarcima. Ovaj ayat je bio objavljen zato da bi se 
ukinuo ovaj ružni običaj, te tako njegov ispravan prijevod 
glasi: "O, muževi, kad se razvedete od svoje žene i kad 
prođe probni period, ne sprečavajte ih da se udaju za nji- 
hove (nove) muževe (to jest, muškarce za koje se žele 
udati)." To je značenje koje Abu Hanifa daje ovom ayatu, 
zaključujući iz toga da žene imaju pravo same ugovarati 
brak. Ovaj argument potvrđuje riječ "yankihna" zato što 
se tom riječju čin udaje pripisuje ženi, a ne bračnim sta- 
rateljima. 

Drugo pitanje odnosi se na tri razvoda. Sva četvorica 
imama i mujtahida slažu se da, ako čovjek proglasi tri 
razvoda u isto vrijeme, razvod postaje konačno važeći i 
neopoziv. Oni se međutim, ne slažu oko pitanja da li je 
razvod dat na ovaj način zakonski i dopustiv. Shafi'i misli 
da jest i da je dopušten od Boga. Abu Hanifa smatra da je 
zabranjen i nezakonski, smatrajući, također, griješnikom 
čovjeka koji je dao takav razvod. Njegov argument je da 
se postupak razvoda na koji Bog upućuje, bazira na aya- 

tu: "Razvodi je dva puta; zatim dolazi ili pažljivo pomi- 
renje i opoziv ili dostojanstven raskid". Zakonski razvod 
se može dati samo na način opisan u ovom ayatu. Neki 
ljudi su prigovarali Abu Hanifinom stavu, pitajući se ako 
nije zakonski dopustivo razvesti se tri puta odjednom, ka- 
kav je onda smisao u "raskidu" to jest, u pravosnažnosti 
razvoda, pogotovo kad Abu Hanifa sam priznaje da je 
ovo drugo dopustivo? To podrazumijeva jednu finesu o 
kojoj nećemo raspravljati ovom prilikom. Međutim, mo- 
gu istaknuti kako je jedno zabraniti neku radnju, a drugo 
je provesti zabranu. Na primjer, čovjeku je zabranjeno da 
daruje nejednake dijelove vlasništva svojoj djeci. Ako to 
nepravedan čovjek ipak učini, njegov poklon će biti va- 
ljan. 

Na kraju rasprave, dopustite mi da razjasnim da ne 
tvrdim kako su Abu Hanifini pravni sudovi nepogrešivi i 
konačni. On je na kraju, samo mujtahid, a ne poslanik i 
zato je mogao griješiti, što je i činio. Zato se brojni njegovi 
učenici s njim ne slažu oko mnogih pitanja. O razdoblju 
rada'ata, o prividnoj ili realnoj efikasnosti gadijine odlu- 
ke, o ubojstvu po analogiji, oko pitanja propisane maksi- 
malne kazne koja se nužno dosuđuje za brakove među 
rodbinom, Abu Hanifin madhab ne dopušta racionalno 
tumačenje. Isto vrijedi i za mnoga druga pitanja. Moja na- 
mjera je bila, međutim, pokazati kako su Abu Hanifini 
stavovi bili toliko ispravni koliko je to bilo moguće jed- 
nom mujtahidu. 


Dodatak 


Učenici Abu Hanife 


Iako u azijskim zemljama, općenito, postoji blizak od- 
nos između učitelja i njihovih učenika, ponekad, ipak, 
imena određenih učenika postaju neraskidivo vezana uz 
ime njihovog učitelja iz različitih razloga. Kako sam na- 
veo u prvom dijelu ove knjige, krug Abu Hanifinih učeni- 
ka bio je tako širok da su mu granice bile halifino carstvo. 
Abu'l-Mahasin Shafi navodi imena i porijeklo 918 ljudi 
koji su na neki način bili Abu Hanifini učenici. Neki od 
njih su tako značajni da su njihove kratke biografske note 
nužne kao dopuna prikazu života i rada Abu Hanife. 


Bilo je četrdeset učenika posebno odanih Abu Hanifi 
koji su surađivali s njim u kodificiranju figha. Budući da 
je to životno djelo Abu Hanife, izostaviti podatke o tim 
ljudima učinilo bi njegovu biografiju nedovršenom. Ovi 
ljudi nisu bili samo prisno povezani sa historijom Abu 
Hanifinog vlastitog djela, već njihova veličina daje mjeru 
veličini hanefijskog figha, predstavljajući dokaz visokog 
mjesta Abu Hanife. Khatib Baghdadi u svom prikazu Wa- 
ki' b. al-Jarraha prenosi razgovor o Abu Hanifi koji po- 
kazuje, po mišljenju relevantnih ljudi, kako veličina nje- 
govih učenika služi njemu na čast. Jednom prilikom, kaže 
Khatib Baghdadi, kad su se učeni ljudi okupili oko Wa- 
ki'a, neko je primijetio kako je Abu Hanifa napravio po- 
grešku u vezi s nekim pitanjem. "Kako može Abu Hanifa 
pogriješiti?" uzvratio je Waki'. "Imao je istaknute ljude koji 
su mu pomagali — u analogiji, Abu Yusuf i Zufar; u ha- 
dithu Yahya b. Za'idah, Hafs b. Ghiyath, Habban i Mun- 

dal; u leksikografiji i arapskom jeziku — Oasim b. Ma'n; u 
predanosti i pobožnosti — Dawud al-Ta'i i Fadl b. 'Iyad. 
Kako može neko uz takve ljude pored sebe, pogriješiti? 
Čak i kad bi htio, ovi ljudi mu ne bi dopustili." 

Ako, kako se obično misli, veličina učenika unapređu- 
je slavu učitelja, onda u cijeloj povijesti Islama ni jedan 
učitelj ne odražava tu slavu bolje od Abu Hanife. On bi s 
pravom mogao tvrditi da su neki njegovi učenici bili uči- 
telji velikim imamima i mujtahidima. Na primjer, Shafi'i 
je imao običaj reći da je od Muhammada stekao onoliko 
znanja "koliko deva može ponijeti"20 To je onaj isti Mu- 
hammad koji je bio poznati učenik Abu Hanife i koji je 
proveo cijeli život braneći stavove svog učitelja. Zaista, 
neki Abu Hanifini učenici, naročito Abu Yusuf i Muham- 
mad, su bili učenjaci takvog ranga, i da su se proglasili 
mujtahidima, stotine ljudi bi to prihvatilo i postalo nji- 
hovim sljedbenicima. 


Vjerske znanosti koje su bile u usponu u doba Abu 
Hanife bili su: figh, hadith, asma'i asma" al-Rijal. Treba 
primijetiti da su vodeća imena u ovim znanostima Abu 
Hanifini učenici. Ne samo po nazivu, nego zaista, godi- 
nama sjedeći pred njim, što su s ponosom priznavali. Ovo 
vjerovatno niko neće osporiti kad je u pitanju figh, ali u 
pogledu haditha može biti sumnji, jer većina Abu Hani- 
finih učenika postigli su slavu kao šerijatsko-pravni struč- 
njaci (fugaha), a oni poznati kao muhaddithi proslavili 
su se svojim zaslugama, a ne samo zato što su bili Abu 
Hanifini učenici. U mojim bilješkama o pojedinim učeni- 
cima u ovom dodatku, posebno ću se osvrnuti na učenike 
koji su učili kod Abu Hanife i navesti autoritete poznatih 
rijal radova. 


90 Neki današnji površni kritičari će se iznenaditi ovim prikazom i 
odbacitiju kao izmišljotinu Hanefijskih pisaca. Oni, međutim, trebaju 
znati da je čuveni muhaddith Nawawi opisuje kao autentičnu. Vidi 
njegov Tahdhib al-Asma'wa'l-Lughat, bilješke o Imamu Muharn- 
madu. 

Moja je namjera bila napisati kratke zabilješke o četr- 
desetorici među Abu Hanifinim brojnim učenicima, koji 
su s njim surađivali u pripremi zbirke propisa figha. Na- 
žalost, uspio sam ustanoviti imena samo njih nekoliko, a 
to su Abu Yusuf, Zufar, Asad b. 'Umar, Afiyat al-Azdi, 
Dawud al-Ta'i, Oasim b. Ma'n, 'Ali b. Mus-hir, Yahya b. 
Zakariya, Habban i Mundal.!! O njima sam napisao krat- 
ke zabilješke. Osim ovih, vrijedi spomenuti još neke uče- 
nike, priznate stručnjake haditha i rijala. Počet ću s ovim 
drugima. 


Muhaddithi 


Yahya b. Sa'id al Oattan. Bio je osnivač rijala. Dhahabi 
kaže u predgovoru svog Mizan al-I'tidala da je prvi čo- 
vjek koji piše o rijalu bio Yahya b. Sa'id al Oattan i da su 
mu sljedbenici bili njegovi učenici Yahya b. Ma'in, 'Ali b. 
al-Madini, Ahmad b. Hanbal, 'Amr b. 'Ali al-Fallas i Abu 
Khuthaima, koji su za sljedbenike imali svoje učenike kao 
što su Bukhari i Muslim. 


Njegov ugled u hadithu bio je tako velik da je Ahmad 
b. Hanbal stajao s poštovanjem pred njim, postavljajući 
mu pitanja o hadithu od ikindije namaza, kad bi počela 
nastava, pa sve do jacije namaza.?? Postigao je toliko umi- 
jeće u verificiranju i kritici prenosilaca, da su imami u ha- 
dithu često govorili kako će isključiti sve prenosioce koje 
i Yahya odbaci.? Postoji poznata izjava Ahmad b. Han- 
bala čiji je smisao da svojim očima nije vidio nikog ravnog 
Yahyi.?+ Pored ovakve učenosti, pohađao je i predavanja 
Abu Hanife i ponosio se time. Iako se sistem taglida (pot- 
činjavanja određenom autoritetu) još nije bio iskristalizi- 


91 Historičar Khatib spominje ove ljude kao Abu Hanifine učenike u 
svojoj bilješci o Abu Yusufu. 

92. Fath al-Mugnhith i al-Jawahir al-Mudiyyah. 

93 — Ibn Hajar, Tahdhib al-Tahdhib, bilješke o Yahya b. al-Oattanu. 

94 Dhahabi, Mizan al-I'tidal. 

rao, bio je sljedbenik Abu Hanife u većini problema. Sam 
priznaje da su njegovi stavovi bili uglavnom izvedeni iz 
Abu Hanifinih sudova.?5 Dhahabi, govoreći o Waki' b. al- 
Jarri u Tadhkirat al-Huffazu kaže: "Waki'" daje fatwe na 
temelju Abu Hanifinih izreka, a tako je radio i Yahya Oat- 
tan. Rođen je 130. h., a umro 198. h. u Basri. 


'Abd'Allah b. al-Mubarak. Tradicionalist Nawawi pi- 
še o njemu u Tahdhib al-Asma' wa'l-Lughatu: "Imam o 
čijem vodstvu i veličini postoji opći konsensus; čiji govor 
zaziva Božiju milost, a ljubav obećava spas." 


Njegov ugled u hadithu može se mjeriti činjenicom da 
su ga muhaddithi nazivali "Vođom vjernika u hadithu." 
Jednog dana mu se neki od njegovih učenika obratio kao 
'Alim a'-Mashrigu (Učenjak Istoka), a poznati muhad- 
dith Sufyan Thauri, koji je bio prisutan, uzviknuo je: "Šta 
želiš reći nazivajući ga 'Alim al-Mashrig? On je 'Alim a- 
Sharg wa'l-Gharb?$ (Učenjak i Istoka i Zapada). Ahmad 
b. Hanbal je tvrdio da niko od suvremenika 'Abd-Allah b. 
al-Mubaraka nije bio tako neumoran u učenju haditha. 
Sam 'Abd-Allah b. Mubarak tvrdi da je učio hadith od 
četiri hiljade učenjaka od kojih mu je hiljadu njih preno- 
silo predaje.?7? Naveden je kao izvor hiljada predaja za- 
bilježenih u Bukharijevim i Muslimovim Sahihima, i bez 
sumnje je jedan od najvećih stručnjaka prenošenja hadi- 
tha. Napisao je brojna djela o hadithu i fighu, ali naža- 
lost, nijedno nije danas dostupno. Njegova učenost i po- 
božnost osigurale su mu ugled u javnosti, veći nego što 
su imale kraljevske ličnosti ili državni uglednici. Jednom 
prilikom, za vrijeme posjete halife Harun al-Rashida Ru- 
ggu, stigao je tamo i 'Abd-Allah b. al-Mubarak. Čuvši za 
njegov dolazak, hiljade ljudi pojurilo je u grad, ostavlja- 
jući cijeli krajolik u oblacima prašine. Jedna od žena Ha- 


95. Ibn Hajar, Tahdhib al-Tahdhib, bilješka o Abu Hanifi. 
96 Nawawi, Tahdhib al-Asma'" wa'l-Lughat. 
97 Khulasah Tahdhib al-Kamal, bilješka o 'Abd-Allah b. al.Mubaraku. 

run al-Rashidovog harema, koja je s prozora promatrala 
taj prizor, pitala je, iznenađena, šta se to događa. Rekli su 
joj da je 'Alim od Khurasana, poznat kao 'Abd-Allah b. 
al-Mubarak, stigao u grad. "To je prava kraljevska čast," 
uzviknula je žena. Harun al-Rashid ne uživa takvu čast. 
Niko mu ne bi došao da ih ne dovedu vojnici i polica- 
je: 28 

'Abd-Allah b. Mubarak je jedan od Abu Hanifinih naj- 
poznatijih učenika i bio je s njim posebno vezan, uvijek 
ističući da je svo znanje što posjeduje, dobio od Abu Ha- 
nife i Sufyan Thauria. Postoji njegova čuvena izreka: "Da 
mi Bog nije pomogao preko Abu Hanife i Sufyana, ne bih 
bio ništa drugo do običan čovjek.'?? Ima nekoliko njego- 
vih, često citiranih, stihova kojima hvali Abu Hanifu. 
Khatib Baghdadi navodi neke od njih u svojoj historiji. 
Rođen je u Mervi, 118. h., a umro je 181. H. u Hitu. 


Yahya b. Zakariya b. Abi Za'ida. Bio je poznati mu- 
haddith. Dhahabi u svome Tadhkirat al-Huffazu, daje 
prikaze o ljudima poznatim kao hafiz al-Hadith (oni koji 
su znali hadith napamet), stavljajući ga na prvo mjesto u 
njegovoj klasi. 'Ali b. al-Madini, jedan od Bukharijevih 
učitelja, imao je običaj reći: "Učenje je tog vremena s Ya- 
hyom dostiglo svoju najvišu razinu."10 U šest Sahiha, 
mnoge navedene predaje potiču iz njegovog izvora. Bio je 
i muhaddith i fagih, potpuno upućen u obje discipline. 
Tako, Dhahabi u Mizan al-I'tidalu počinje bilješku o nje- 
mu, riječima: "Jedan od velikih šerijatsko-pravnih struč- 
njaka i priznati muhaddith." 

Bio je jedan od omiljenih Abu Hanifinih učenika, s ko- 
jim je provodio puno vremena, tako da ga Dhahabi u Ta- 
dhkirat al-Huffazu opisuje kao "Sahib Abu Hanifah" 
(bliski pratilac Abu Hanife). Bio je vodeća figura među 


98. Ibn Khalikan: Ta'rikh, bilješka o 'Abd-Allah b. al-Mubaraku. 
99 Ibn Hajar, Tahdhib al-Tahdhib, bilješka o Abu Hanifi. 
100 Dhahabi, Mizan al-I'tidal, bilješka o Yahyi. 

onima koji su sarađivali sa Abu Hanifom na kodifikaciji 
njegovog figha. Prema Tahaviu, bio je vezan za ovaj po- 
sao oko trideset godina. Iako ovaj broj ne mora biti tačan, 
nema sumnje da je njegova saradnja trajala dugo i da je 
posao pisanja bio specijalno njemu povjeren.!0! Mizan al- 
I'tidal kaže da je prema nekim ljudima, Yahya bio prvi 
autor u Kufi. Ovaj stav može biti rezultat pogrešnog 
shvaćanja njegove pozicije kao pisara Abu Hanifinog Fi- 
gha. Bio je gadija u Medini i ondje umro 182. h., u šezde- 
set trećoj godini života. 


Waki" b. al-Jarrah. Smatra se jednim od stupova ha- 
ditha. Ahmad Hanbal se ponosio činjenicom što je bio 
njegov učenik toliko da je, kadgod bi navodio predaju iz 
njegovog izvora, rekao: "Ovu predaju mi je kazivao čo- 
vjek kome još nema ravnog,"'"? Priča se da je Yahya b. 
Marin, vodeći stručnjak u rijalu, rekao: "Nisam nikad sreo 
čovjeka dražeg od Waki'a b. al-Jarraha"!% Slično je o nje- 
mu govorila i većina stručnjaka haditha. Bukhari i Mus- 
lim u svoje Sahihe uključuju mnoge predaje koje on pre- 
nosi. Njegove predaje i stavovi o rijalu smatraju se vrlo 
autentičnim. Bio je poseban učenik Abu Hanife. U većini 
pitanja bio je Imamov sljedbenik i davao fatwu prema nje- 
govim načelima. Khatib Baghdadi piše u svom Ta'rikhu: 
""Davao je fatwe prema Abu Hanifinim izrekama i čuo je 
mnoge stvari od njega."1% Dhahabi ovo potvrđuje u Tad- 
hkirat al-Huffazu. Waki" umire 197. h. 


Yazid b. Harun. Čuveni imam u hadithu koji među 
svojim učenicima ima mnoge velike imame, kao što su 
Ahmad Hanbal, 'Ali b. al-Madini, Yahya b. Ma'in i Ibn 
Abi Shaiba. Prema Nawawiu, imao je bezbroj učenika. 


101. Al-Jawahir al-Mudiyyah, bilješka o Yahyi. 

102 Nawawi, Tahdhib al-Asma'wa'l-Lughat, bilješka o al-Jarru. 

103. Ibid. 

104 U 'Abd al Barrovom prikazu o ovome, javlja se riječ haddathana 
umjesto Shai'a, što je značajno. Vidi 'Ugud al-Juman, prvi dio. 

Yahya b. Abi Talib priča da je jednom, dok je bio na nje- 
govom predavanju, bilo prisutno približno 70.000 ljudi. !%5 
Ime mu je postalo poslovično po velikom broju predaja 
koje je znao. On sam je imao običaj tvrditi da broj predaja 
koje je znao iznosi 20.000!% Bukharijev učitelj, 'Ali b. Ma- 
dini bi govorio da ne poznaje nikog ko zna više predaja 
napamet. U hadithu je bio Abu Hanifin učenik. Dhahabi 
ga u svom Tadhkirat al- Haffazu ubraja među one koji su 
čuli predaje od Imama. Dugo vremena se družio sa Ima- 
mom i imao dovoljno mogućnosti da stvori mišljenje o 
njegovim postupcima i navikama. Priča se da je rekao: 
"Družio sam se sa mnogo ljudi, ali nisam sreo nikoga bo- 
ljeg od Abu Hanife."!%7 Rođen je 117. h., a umro 206. h. 


Hafs b. Ghiyath. Bio je vrlo veliki muhaddith. Khatib 
Baghdadi ga opisuje kao Kathir al-Hadith (onaj koji zna 
veliki broj predaja). Dhahabi ga ubraja među hafize ha- 
ditha. Ahmad Hanbal, 'Ali b. Madini i drugi navode pre- 
daje iz njegovog izvora. Bio je posebno poznat po kazi- 
vanju predaja napamet, bez pomoći knjige ili bilo kakvih 
bilješki. Predaje koje on prenosi na ovakav način broje 
3.000 do 4.000.!% Bio je jedan od učenika posebno dragih 
Abu Hanifi, kome je imao običaj reći: "Ti si mir mome 
srcu i utjeha mojoj tuzi." Mukhtasar Ta'rikh-i-Baghdadi 
govori o njemu kao poznatom učeniku Abu Hanife. Dugo 
vremena je izbjegavao svjetovne poslove, ali je na kraju 
zbog okolnosti, bio prisiljen da ih prihvati. Srećom, Ha- 
run al-Rashid, čuvši o njegovoj slavi, pozove ga i ponudi 
mu mjesto gadije, što on prihvaća jer je bio u velikim du- 
govima. Abu Yusuf je u to vrijeme glavni gadija (Oadi 
al-Oudat) koji je upravljao sudskim poslovima. Kako je 
Harun al-Rashid imenovao Hafsa bez konsultacije sa Oa- 


105. Nawawi, Tahdhib al-Asma' wa'l-Lighat, bilješka o Yazid b. Harunu. 
106. Ibid. 

107. Mazi, Tahdhib al-Kamal, bilješka o Abu Hanifi. 

108. Mizan al-I'tidal, bilješka o Hafsu. 

di al-Oudatom, Abu Yusufu je to zasmetalo, pa je dao 
upute Hasan b. Ziyadu da kritički ispita Hafsove presude, 
kadgod mu dođu žalbe. Ali, pročitavši neke od njih, pri- 
znao je da iza njih stoje Božije upute.!'" Hafs je rođen 117. 
h. Radio je kao gadija trinaest godina u Kufi i dvije godi- 
ne u Bagdadu. Umro je 196. h. 


Abu 'Asim al-Nabil. Pravo ime mu je Dahhak b. Muk- 
hlad i bio je poznati muhaddith po kome su citirane mno- 
ge predaje u Bukharijevim i Muslimovim Sahihima. Dha- 
habi kaže u Mizan al-I'tidalu da je postojao opći 
konsenzus o njegovoj pouzdanosti. Bio je vrlo predan i 
pobožan. Bukhari ga navodi, rekavši: "Od kada sam čuo 
da je klevetanje grijeh, više ne govorim ni protiv koga iza 
njegovih leđa." Nabil, što znači "poštovani", bila je njego- 
va titula. Priče o tome kako ju je stekao, različite su. Jedna 
priča kaže: Jednom se Shu'ba zarekao da više neće kazi- 
vati predaje. Kako je bio veliki muhaddith, čija su pre- 
davanja koristila hiljadama učenika, to je izazvalo veliku 
javnu zabrinutost. Čuvši za zavjet, Abu 'Asim ode do 
Shu'be i kaže mu: "Oslobađam jednog svoga roba kako bi 
te nagovorio da odustaneš od svoje namjere. Molim te 
odustani i nastavi sa svojim predavanjim iz haditha." Iz- 
neneđen Abu 'Asimovom ljubavlju prema učenju i hra- 
brošću, Shu'ba je uzviknuo: "Anta Nabil." "Nabil" je od 
tada njegova titula.!!9 Bio je jedan od posebnih Abu Hani- 
finih učenika.!!! Prema Khatib Baghdadiju, kad ga je neko 
jednom upitao ko je veći fagih, Sufyan Thauri ili Abu Ha- 
nifa, on je odgovorio: "Usporedba je moguća samo među 
sličnima. Abu Hanifa je osnivač figha, dok je Sufyan sa- 
mo fagih." Umro je 212. h., u devedesetoj godini života. 


'Abd al Razzag b. Humam. Dhahabi počinje svoje bi- 
lješke o njemu, riječima: "Jedan od uvaženih učenjaka." 


109 Al-Jawahir al-Mudiyyah, bilješka o Hafsu. 
110. Ibid., bilješka o Abu Asimu. 
111 Ibid. 

Veoma ugledan muhaddith. Bukharijin i Muslimov Sahih 
puni su predaja koje je on kazivao. Kad je neko upitao 
Ahmad b. Hanbala je li sreo ikog boljeg od 'Abd al- Raz- 
zaga u prenošenju predaja, priča se da je dao negativan 
odgovor. Mnogi veliki imami u hadithu, kao Sufyan b. 
'Ainiyyah, Yahya b. Ma'in, 'Ali b. al-Madini i Ahmad Ha- 
nbal, bili su među njegovim učenicima. Učenici haditha 
dolazili bi izdaleka da prisustvuju njegovim predavanji- 
ma. Neki su govorili kako od Poslanikovog vremena nije 
bilo nikoga koga bi ljudi dolazili vidjeti iz tako udaljenih 
mjesta.!!2 Postoje njegove opsežne knjige o hadithu pod 
nazivom Jami, kojima Bukharija duguje puno i koju Dha- 
habi u svom Mizan al-I'tidalu opisuje kao riznicu znanja. 
Bio je Abu Hanifin učenik u hadithu. Brojni odlomci 
'Ugud al-Jumana govore da je bio povezan sa Imamom 
dugi niz godina. Tako iznosi mnoge činjenice o Imamo- 
vim navikama i ponašanju. Jedna od njih govori da nije 
poznavao nikoga ko bi imao plemenitiji karakter od Abu 
Hanife. Rođen je 126. h., a umro 211. h. 


Dawud al-Ta'i. Bio je čovjek božanski obdaren. Sufije 
su ga smatrale savršenim murshidom. Njegove velike du- 
hovne sposobnosti spominje Tadhkirat al-Auliya. Šerijat- 
sko-pravni stručnjaci, posebno hanefijski, priznaju mu 
ugled u fighu i ijtihadu. Muhaddithi kažu da je "nepo- 
bitno pouzdan." 113 On zaslužuje sva ova priznanja. Po- 
znati muhaddith Muharib b. Dithar je imao običaj reći: 
"Da je Dawud bio jedan od starih, Bog bi o njemu govorio 
u Our'anu." 114 Počeo je sa učenjem figha i haditha i 
dostigao visok stupanj učenosti u kalamu, aktivno sud- 
jelujući u raspravama i polemikama. Jednog dana, tokom 
diskusije s nekim čovjekom, bacio je na njega kamenčić. 


112. Sam'ani, Ansab i Yan'i ?, Ta'rikh, bilješke o Abd-al Razzag b. Hu- 


mamu. 
113 Dhahabi, Mizan al-I tidal. 
114. Ibn Khallikan, Ta'rik 

Ovaj čovjek je rekao: "Dawude, i tvoj jezik i ruke su izvan 
tvoje kontrole." Primjedba je pogodila cilj; Dawud je pre- 
stao sudjelovati u debatama, ali je nastavio sa učenjem. 
Godinu dana kasnije, bacio je niz rijeku sve svoje knjige, 
raščistio sa svim svojim svjetovnim preokupacijama. "Imao 
sam običaj odlaziti Dawudu," kaže Imam Muhammad, 
"da se posavjetujem s njim o pravnim pitanjima. Ako su 
moja pitanja bila važna i praktične prirode, izrekao bi svoj 
sud o njima. Inače, otpustio bi me, govoreći da je zaoku- . 
pljen drugim hitnim stvarima." Dawud je poznati učenik 
Abu Hanife. Khatib Baghdadi, Ibn Khallikan, Dhahabi i 
drugi historičari koji su pisali o njemu, posebno navode 
da je bio jedan od učenika Abu Hanife. Sarađivao je sa 
Abu Hanifom u kodifikaciji figha, kao važan član uređi- 
vačkog odbora.Umro je 160. h. 


Osim navedenih, postoje još mnogi poznati muhaddi- 
thi koji su bili učenici Abu Hanife, kao što su Fadl b. Da- 
kin, Hamza b. Habib al-Ziyat, Ibrahim b. Tahman, Sa'id b. 
Aus, 'Umar b. Maimun i Fadl b. Musa. Ja sam se ogra- 
ničio na one njegove učenike koji su mu bili posebno bli- 
ski, družeći se s njim dugo vremena. 


Šerijatsko-pravni stručnjaci (fugahći) koji su 
sudjelovali u kodificiranju figha 


Oadija Abu Yusuf. Veličina Abu Yusufa i visoki ugled 
koji je uživao, zahtijevale bi nastanak zasebne knjige sje- 
ćanja koja bi bila dostojna njegovih zasluga. To prepuš- 
tam nekome ko raspolaže sa više slobodnog vremena od 
mene. Ono što se od mene očekuje u kontekstu ove knjige 
jest kratki prikaz o njegovom životu i njegovim dostignu- 
ćima na polju nauke. 

Njegovo porijeklo seže do Ansara. Jedan od njegovih 
predaka, Sa'd b. Sibat, bio je Poslanikov drug. Njegov je 
otac bio siromašan čovjek koji je zarađivao za život kao 
običan radnik. Rođen je u Kufi, 113. ili 117. h. Još od dje- 

tinjstva volio je učiti, ali je njegov otac želio da što prije 
stekne neko zvanje kako bi bio u mogućnosti doprinositi 
kućnom budžetu. Ipak, kadgod bi imao slobodnog vre- 
mena, provodio bi ga u društvu učenih. Jednom ga je otac 
na silu odveo sa Abu Hanifinog predavanja, opominjući 
ga sljedećim riječima: "Sine moj, Bog je Abu Hanifu oslo- 
bodio briga oko sredstava za život. Zašto se ti povodiš za 
njegovim primjerom?" Abu Yusuf je stoga prekinuo ško- 
lovanje i provodio vrijeme sa svojim ocem. Nekoliko dana 
kasnije, Abu Hanifa se raspitivao za njega. Čuvši to, Abu 
Yusuf je došao vidjeti Imama i ispričao mu šta se dogo- 
dilo. Imam mu je diskretno dao novčanik. Kad ga je kod 
kuće otvorio, pronašao je u njemu stotinu dirhama. Imam 
mu je, uz to, rekao da može doći ponovo, kad potroši taj 
novac. Tako je nastavio pomagati Abu Yusufu sve dok 
ovaj nije potpuno ovladao tadašnjim znanostima i postao 
priznati autoritet. 


Abu Yusuf je pohađao predavanja mnogih drugih au- 
toriteta. Slušao je predaje A'masha, Hisham b. 'Urwaha, 
Sulaiman Taimia, Al Ishag Shaibania, Yahya b. Sa'id al- 
Ansaria i drugih. Učio je vojnu historiju (maghazi), bio- 
grafiju (siyar) od Muhammada b. Ishaka i sticao znanje iz 
figha od Muhammad b. Abi Laile. Bog ga je obdario ta- 
kvom inteligencijom i pamćenjem da je sve ove discipline 
učio istovremeno. 'Abd al-Barr, poznati muhaddith, piše 
da je Abu Yusuf imao običaj posjećivati različite muhad- 
dithe i prilikom samo jedne posjete, naučio bi pedeset do 
šedeset predaja, i sve bi ih zadržao u pamćenju. 


Sve dok je Abu Hanifa bio živ, Abu Yusuf je redovito 
posjećivao njegova predavanja. Nakon smrti Abu Hanife, 
razmišljao je o uspostavljanju veza sa halifskim dvorom. 
Abasidski halifa Mahdi imenovao ga je gadijom 166. h. 
Mahdijev nasljednik, Hadi, zadržao ga je na tom mjestu. 
Nakon toga, Harun al-Rashid, saznavši za njegove Zas- 
luge, imenuje ga Oadi al-Oudatom za cijelo kraljevstvo. 
Bio je prvi koji je obavljao tu funkciju u islamskoj povi- 

jesti. Tu je dužnost nakon njega obnašao još samo jedan 
čovjek, a to je bio Ahmad b. Abi Dawud. 


Umro je 5. Rabi!" al-Awwala 182. h. Prema Muham- 
mad b. Sama'i, njegove zadnje riječi bile su: " O, Bože, Ti 
znaš da nikad nisam namjerno presudio suprotno činjeni- 
cama. Uvijek sam nastojao donositi presude u skladu sa 
Tvojom Knjigom i onako kako je običavao Tvoj Poslanik. 
Kadgod sam se suočio sa teškim problemom, tražio sam 
upute od Abu Hanife, a koliko ja znam Abu Hanifa razu- 
mije dobro Tvoje zapovijedi i nije nikad svjesno skrenuo 
sa puta istine." 


Abu Yusuf je bio vrlo imućan čovjek i svoje bogatstvo 
ostavio je u dobrotvorne svrhe. Namijenio je četiristotine 
hiljada rupija siromašnima u Mekki, Medini, Kufi i Bagh- 
dadu. 


Bio je vrlo svestran učenjak. Iako uglavnom poznat po 
fighu, i u nekoliko drugih disciplina nema mu ravnog. 
Historičar Ibn Khallikan citira Halil b. Yahyu: "Abu Yusuf 
je bio hafiz u tafsiru (egzegeza), u oblasti vojne historije 
(maghazia) i u oblasti historije Arabije (ayyam al-'Arab): 
u fighu je ostvario manja dostignuća." U hadithu je imao 
tako visok ugled da se ubrajao među hafize. Dhahabi da- 
je prikaz o njemu u svom Tadhkirat al- Huffazu. Yahya b. 
Maflin je imao običaj reći: "Među sljedbenicima škole mi- 
šljenja (ahl al-ra'y) nema nikog ko bi znao više predaja od 
Abu Yusufa." Muzni, poznati Shafi'ijin učenik govorio bi: 
"Abu Yusuf!!5 se pridržava haditha više nego iko drugi." 
Khatib Baghdadi citira ovu Ahmad Hanbalovu izjavu: 
"Kad me je počeo privlačiti hadith, otišao sam do Abu 
Yusufa." Yahya b. Ma'in, Ahmad Hanbal i mnogi drugi 
imami u hadithu citirali su Abu Yusufove predaje. Nema 
bolje potvrde njegove veličine. !!6 


115. Dhahabi navodi ove tvrdnje u Tadhkirat al-Hiffazu. 

116. U knjigama rijala citiraju se kritike Abu Yusufa, ali su općenito 
govoreći nepouzdane, jer su ili nejasne ili se čini da potječu od 
različitih sudova. 

Niko ne može osporiti njegov ugled u fighu. Sam 
Abu Hanifa ga priznaje. Vraćajući se jednom iz posjete 
bolesnom Abu Yusufu, rekao je svojim prijateljima: "Ako, 
ne daj Bože, ovaj čovjek umre, svijet će izgubiti jednog od 
svojih velikih učenjaka." Drugi imami su također prizna- 
vali njegovu oštru inteligenciju i pronicljivost. A'mash, 
čuveni muhaddith tog vremena, nakon savjetovanja sa 
Abu Yusufom oko nekog pitanja i čuvši njegov odgovor, 
rekao je: "Pozivaš li se na neki izvor?" "Da," odgovorio je 
Abu Yusuf, podsjećajući A'masha na predaju koju mu je 
sam A'mash jednom prilikom kazivao. "Ya'gub," rekao je 
A'mash, "ovu predaju sam prvi put čuo još dok se tvoji 
roditelji nisu ni vjenčali, ali sam tek danas shvatio njezino 
značenje. "117 

Abu Yusuf je bio prvi koji je napisao knjigu o fighu. 
Bilo je mnogo njegovih knjiga i o drugim disciplinama 
koje navodi Ibn al-Nadim u Kitab al-Fihristu, ali ja sam 
vidio samo Kitab al-Kharaji o njoj ću nešto reći. Knjiga je 
zbirka dopisa koje je Abu Yusuf poslao Harun al-Rashidu 
o pitanjima poreza (kharaj), glavarine, (jizya), itd. Uglav- 
nom se bavi pitanjima poreza i stoga se može opisati kao 
tadašnji zakonik o prihodima. Klasifikacija imanja prema 
vrijednosti i produktivnosti, različite visine prihoda, raz- 
ličit status obrađivača (tla), vrste proizvoda i slična pitanja, 
vrlo se opširno obrađuju, a propisi se iznose na tako sis- 
tematičan način da je dokument iznaneđujuće ostvarenje 
svog vremena. Stil mu je lagan i jednostavan. Zajedno sa 
propisima i uputama, spominju se i nepravilnosti koje se 
javljaju u administraciji i smjelo se na njih skreće halifina 
pozornost. 

Ono po čemu je Abu Yusuf bio izuzetan jest da je pod 
samozadovoljnim autokratom, kakav je bio Harun al- 
Rashid, izvršavao svoje obaveze sa hrabrošću i smjelošću 
koja se rijetko susreće u historiji kraljevstava Azije. Evo, 
na primjer, jednog savjeta upućenog Harun al-Rashidu u 


117. Ibn Khallikan, Ta'rikh, bilješka o Abu Yusufu. 


Učenici Abu Hanife 237 


knjizi Kitab al-Kharaj: "Vođo pravovjernih! Da si sazivao 
sud barem jednom mjesečno kako bi podijelio pravdu 
svojim podanicima, ne bi te izjednačavali sa onim 
vladarima koji se skrivaju od svojih podanika. Da si 
barem jednom ili dva puta sazvao sud, vijest bi se 
nadaleko i naširoko prenijela i prijestupnici bi se klonili 
nedjela. U stvari, da su guverneri i upravitelji znali da si 
barem jednom godišnje u sudu te da pravedno sudiš, pri- 
jestupnici se ne bi odvažili činiti prijestupe." 

Ko bi se još imao dovoljno smjelosti obratiti Harun 
al-Rashidu ovim riječima? 

Iznenađujuće ja da čak ni slobodoumni i plemeniti čo- 
vjek kakav je bio Abu Yusuf, nije bio pošteđen napada 
svojih neprijatelja koji su ga nazivali ulizicom i oportunis- 
tom, izmišljajući priče kojima bi potvrdili ove optužbe. 
Neki nekritični historičari citirali su ove priče koje su nav- 
ele površne čitaoce da povjeruju u optužbe. Tako neke 
priče navodi i Ta'rikh al-Khulafa'. Međutim, navedeni 
pasus iz Khitab al-Kharaja pruža siguran dokaz o ne- 
pouzdanosti takvih priča. Ne samo nekritični historičari 
nego su i neki muhaddithi bili zavedeni njihovom na- 
mjerom, ne potrudivši se provjeriti činjenice. Baihagi, u 
opširnoj Shafi'inoj biografiji, piše: "Kad je Imam Shafi'i 
uhapšen i doveden pred sud Rashid al-Haruna, gadija 
Abu Yusuf i Imam Muhammad su savjetovali halifi da ga 
osudi na smrt, tvrdeći da bi, ako ga se brzo ne riješi, ovaj 
mogao ugroziti državu." Nažalost, Baihagi, iako ugledan 
muhaddith, gubi iz vida činjenicu da je Abu Yusuf umro 
puno prije nego što je Shafi'i bio uhapšen i izveden pred 
Harun al-Rashida. Srećom, neki od njegovih drugova- 
muhadditha dokazali su da je ova priča lažna. Ibn Hajar, 
jedan od najvećih muhadditha, napisao je knjigu o Sha- 
fi'i!18 koja je nedavno (u vrijeme izdanja originala ove 


118 Pod nazivom Tawali al-Ta'sis bi-Ma'ali Ibn Idris, izdana 1301. H. u 
Miriyah Pressu. 

knjige — prim. izd.) izdana u Egiptu. U toj knjizi on piše: 
"Ova je priča neistinita. Veći njezin dio je izmišljen, dok je 
ostatak izveden iz pomiješanih kazivanja. Ono što je oči- 
gledno neistinito u priči je tvrdnja kako su Abu Yusuf i 
Muhammad b. al-Hasan nagovarali Harun al-Rashida da 
Imama Shafi'iju osudi na smrt." 


Postoje još brojne stvari za koje se tvrdi da su potekle 
od Abu Yusufa. Ibn Khallikan piše: "Oadija Abu Yusuf je 
bio prvi koji je predlagao posebnu odjeću za 'ulemu koja 
se još uvijek nosi. Prije toga 'ulema se oblačila poput osta- 
lih ljudi." 

Muhammad b. al-Hasan al-Shaibani. Jedan je od stu- 
bova hanefijskog figha. (Drugi je stup bio Abu Yusuf). 
Njegova obitelj potječe iz sela Harasta, u blizini Damaska, 
ali se njegov otac preselio u Wasitah, gdje se 135.h rodio 
Muhammad. U ranoj mladosti odlazi u Kufu gdje zapo- 
činje svoje školovanje, pohađajući predavanja mnogih is- 
taknutih šerijatsko-pravnih stručnjaka (fugaha') i muhad- 
ditha. Slušao je predaje od Mus'ir b. Kadama, Sufyan 
Thauria, Malik b. Dinara, Auza'i b. Kadama, i drugih. Po- 
hađao je Abu Hanifina predavanja oko dvije godine, a 
nakon njegove smrti nastavlja školovanje kod Abu Yu- 
sufa. Odlazi zatim u Medinu gdje uči hadith u Malikovoj 
školi. Još kao mlad, postao je poznat po svome znanju. U 
dvadestoj je godini stekao profesorsko mjesto i prvi uče- 
nici su počeli pohađati njegova predavanja. Harun al- 
Rashid, čuvši o njegovoj učenosti, imenuje ga gadijom i 
uglavnom ga drži u svojoj blizini. Prateći Harun al-Ra- 
shida u njegovoj posjeti Rayyu, 189. h., Muhammad umi- 
re u selu zvanom Ranbuyah, u blizini Rayya. Nesretnom 
koincidencijom, poznati gramatičar Kas'i koji je prisus- 
tvovao kraljevskoj zabavi, također umire u istom selu. 
Harun al-Rashid, duboko ožalošćen ovim dvostrukim gu- 
bitkom, rekao je: "Sahranili smo danas i figh i nahv. 
"Yazidi, poznati književnik i dvorjanin Harun al-Rashida, 

napisao je dirljivu elegiju, čiji jedan stih glasi: "Pitali smo 
se ko će rješavati naše probleme nakon tvoje smrti." 

Iako je Muhammad proveo veći dio svog života kao 
dvorjanin, nikad nije prestao razmišljati svojom glavom i 
govoriti istinu. Kad je 175. h. Yahya 'Alawi digao pobunu, 
Harun al-Rashid izgubio je glavu od straha, vidjevši sna- 
gu njegovih ljudi i oružja, te je s njim potpisao primirje. 
Primirje su potpisali važni teolozi, učenjaci i pravnici. Ne- 
koliko dana nakon što se Yahya, potpisavši primirja, vra- 
tio u Baghdad, Harun al-Rashid se počeo baviti mišlju da 
prekrši primirje. Sva 'ulema, iz straha od halife, dala je 
fatwu da mu je to, u datim okolnostima, dopušteno učin- 
it. Muhammad se otvoreno suprotstavio toj ideji i ostao 
pri svome stavu, sve do kraja. 


O Muhammadovom ugledu može se suditi po onome 
šta mujtahidi imami kažu o njemu. Shafi'i je rekao: "Kad- 
god bi Imam Muhammad tumačio neki zakon, činilo se 
kao da se melek Objave spustio na njega." Već sam citirao 
i drugu Shafi'ijjinu rečenicu: "Od Imama Muhammada 
sam stekao devin tovar znanja." Kad su Ahmad Hanbala 
pitali gdje je naučio te fine nijanse koje je znao iznositi o 
zakonu, odgovorio je: "U knjigama Muhammad b. al-Ha- 
sana."19 


Iako je Muhammadova škola dala mnoge istaknute 
učenjake, među njima Shafi'i ima posebno mjesto. Ova 
tvrdnja će sigurno iznenaditi naše suvremenike površnog 
znanja. Čak je i ranije, Ibn Taimiyya poricao da je Shafi'i 
bio Muhammadov učenik. Istina se ipak, ne može vječno 
zaobilaziti. Stotine knjiga historije i rijala svjedoče u pri- 
log činjenici da je Shafi'i stekao puno znanja družeći se sa 
Muhammadom i, štoviše, i sam to priznaje. Ibn Hajar na- 
vodi njegove riječi: "Muhammad b. Hasan je bio visoko 


119 Sve ove izreke navodi tradicionalist Nawawi u Tahdhib al- 
Asma'wa'l-Lughat. 

cijenjen od halife. Tako sam ga i ja posjećivao. Priznao 
sam sebi da on i u fighu zauzima visoko mjesto. Zato sam 
ga nastojao posjećivati i zapisivati njegova predavanja." 

Muhammad je, sa svoje strane, veoma poštivao Sha- 
filiju i poklanjao mu više pažnje nego svojim drugim uče- 
nicima. Jednog dana, na putu do halifinog dvora, sretne 
Shafi'iju koji se vraćao kući. Odmah je sjahao i poslao svo- 
ga slugu da obavijesti halifu kako ne može trenutno doći 
na dvor. Shafi'i je zatražio od njega da produži, jer su se 
mogli vidjeti i neki drugi put. Muhammad je, međutim, 
odgovorio kako i nije tako nužno da ode do dvora. 20 
Povremeno bi iskrsnule rasprave između Muhammada i 
Shafi'ije, pa zato neki osporavaju njihov odnos učitelja i 
učenika. Činjenica je, međutim, da se u to doba rasprava 
između učitelja i učenika nije smatrala neprimjerenom — 
što ni danas ne bi trebalo biti. 


Iako je Muhammadova slava počivala uglavnom na 
njegovom radu u području figha, imao je status mujta- 
hida u egzegezi. A također i u oblasti predaje i književ- 
nosti. Priča se da je Shafi'i rekao: "Nisam još sreo čovjeka 
tako učenog u Our'anu kao što je Imam Muhammad."!2! 
Ne postoji njegova knjiga o književnosti i arapskoj ling- 
vistici, ali obrada problema figha, u knjizi Jami" Kabir, 
koja se zasniva na gramatičkim detaljima, pokazuje kakvi 
su bili njegovi dometi u ovim disciplinama. Ibn Khallikan 
i drugi ih posebno navode. 


U oblasti haditha čuvena je njegova knjiga Muwatta'. 
Osim toga, u njegovom Kitab al-Hujaju, koji je napisao 
kako bi opovrgnuo Malika, citira brojne predaje u vezi s 
različitim pitanjima, ističući da ove predaje osporavaju 
tvrdnju autoriteta Medine o njihovom pridržavanju ha- 
ditha. 


120 tawali al-Tasis, str. 96. 
121. Al-Jawahir al-Mudiyyah, bilješka o Imamu Muhammadu. 

Muhammadova djela su vrlo brojna i danas predstav- 


ljaju osnovu hanefijskog figha. Navest ću popis onih nje- 
govih djela u kojima citira Abu Hanifina izlaganja koja se, 
stoga, smatraju temeljem hanefijskog figha: 


(1) 


(2) 


6) 


6) 


Mabsut. Autor knjige je Abu Yusuf. Muhammad je prerađuje, 
dopunjavajući izlaganja. To je njegovo prvo djelo. 

Jami Saghir. Djelo je napisano nakon Mabsuta. Muhammad u 
njemu navodi sve izreke Abu Hanife, prema Abu Yusufovom iz- 
voru, koje obrađuju 533 pitanja, od kojih su na 170 od njih izrečena 
različita mišljenja. Ova pitanja su podijeljena u tri kategorije, tj. (a) 
ona koja se spominju samo u ovoj knjizi, (b) ona koja se navode i u 
drugim Muhammadovim knjigama, ne spominjući izravno Abu 
Hanifine sudove, kao što je to slučaj u prvoj knjizi, i (c) ona koja se 
navode u ostalim Muhammadovim knjigama, ali se ovdje o njima 
govori riječima koja im daju novo značenje. 

O ovoj knjizi napisani su brojni komentari, čiji su nazivi i kratke 
pojedinosti iznesene u djelu Kashf al-Zunun i ostalim djelima. 
Jami Kabir. Napisano je poslije Jami Saghira. Ovo je opširno djelo u 
kojem se navode Abu Hanifini sudovi, zajedno sa Abu Yusufovim 
i Zufarovim. Na svako pitanje dat je argumentiran odgovor. Kas- 
nije, hanefijski učenjaci formuliraju svoja pravna načela metodama 
zaključivanja primijenjenih u ovoj knjizi. Mnogi istaknuti pravnici 
napisali su o njoj svoje komentare. 22 komentara navedena su u 
Kashf al-Zununu. 


Ziyadat. Ovo je djelo dodatak Jami Kabiru, kako i pokazuje njegov 
naziv. 


Kitab al-Hujaj. Muhammad je posjetio Medinu nakon Abu Hanifine 
smrti i proučavao Malikovo djelo Muwatta' kod samoga Malika. 
Medinjani su imali svoju vlastitu školu figha koja se razlikovala u 
mnogo čemu od Abu Hanifine škole. Muhammad je napisao ovu 
knjigu po povratku iz Medine. U njoj prvo navodi Abu Hanifine 
izreke, zatim stavove Medinjana i na kraju, uz pomoć predaja i 
analogije, dokazuje da je Abu Hanifin madhhab ispravan, za 
razliku od onih drugih. Razi spominje ovu knjigu u Managib al- 
Shafi'i. Štampana je i svuda dostupna. Vidio sam i njezin rukopis. 

(6) Siyar Saghir wa Kabir. Ovo su njegova posljednja djela. Prvo je 
napisao djelo Siyar Saghir. Auza'i, vidjevši rukopis, prezrivo je 
primijetio: "Kakve veze imaju Iračani sa siyarom ?" Čuvši ovu 
primjedbu, Muhammad je počeo pisati Siyar Kabir. Kad je dovršio 
ovu knjigu, ona je imala šest dijelova. Muhammad je natovario 
knjigu na mazgu, i odnio je Harun al-Rashidu. Ovaj je već bio čuo 
za nju pa je poslao prinčeve da je studiraju kod Muhammada. 
Osim navedenih, postoje neka Muhammadova djela o 

fighu, npr. Kayaniyat, Jurjaniyat, Raggiyat i Haruniyat. 

Ove knjige ne pripadaju Zahir al-riwayahu (ezoteričnim 

kazivanjima u pravnoj terminologiji); kao ni ranije spo- 

menuti Kitab al-Hujaj. 

Zufar — Iako je bio veći stručnjak u fighu nego Mu- 
harmamad b. al-Hasan, ipak o njemu moram govoriti kas- 
nije, jer ne postoje nikakvi njegovi spisi i vrlo se malo o 
njemu zna. 

Bio je arapskog porijekla. U početku ga je isključivo 
zanimao hadith i zato je bio poznat kao Sahib al-Hadith 
(stručnjak u hadithu), kako Nawawi tvrdi u Tadhadhib 
al-Lughatu. Kasnije se vratio fighu i posvetio mu se do 
kraja života. 


Yahya b. Ma'in, imam kritike haditha, kaže: "Zufar je 
autentičan i pouzdan autor."122 Neki su pokušavali doka- 
zati da je bio slab muhaddith, ali ono što su iznijeli, ne- 
jasno je i nije vrijedno pažnje. 

Osobito je bio vješt u analognom zaključivanju. Abu 
Hanifa ga je u tom pogledu obično nazivao najvećim me- 
đu njegovim drugovima. Waki" b. al-Jarrah, o kome sam 
već govorio, obično se konsultirao s njime. Bio je i gadija. 
Rođen je 110. h., a umro je 158. h. 


Oasim b. Ma'n — Bio je istaknuti učenjak, čije su pre- 
daje citirane u šest Sahiha. Veliki stručnjak u oblasti 


122. Nawawi, Tahdhib al-Asma'wa-Lughat. 

haditha i figha. Bio je bez premca u arapskoj lingvistici i 
književnosti. Često se konsultirao sa Muhammad b. al- 
Hasanom. Halifa ga imenuje za gadiju. Prihvatio je 
mjesto, ali nikad nije uzeo nikakvu plaću. 


Abu Hanifi je bio posebno drag. Bio je jedan od onih 
koje je zvao: "Mir mome srcu i utjeha mojoj tuzi". On je, 
zauzvrat, bio iskreno odan Imamu. Jednog dana, neko 
mu je rekao: "Ti si imam i figha i arapske lingvistike. 
Koje je od ovo dvoje veće?" On je odgovorio: "Tako mi 
Boga, jedan spis Inama Abu Hanife vrijedan je cijele 
arapske lingvistike." Umro je 175. h. 


Asad b. 'Amr — Prvi čovjek imenovan članom Abu Ha- 
nifinog uređivačkog odbora. Bio je ugledni učenjak. Ah- 
mad b. Hanbal je navodio njegove predaje, a Yahya b. 
Mat'in ga naziva pouzdanim. 

Hilala Razi kazuje o njemu priču iz koje se može zak- 
ljučiti da je uživao visoki ugled na dvoru. Harun al-Ra- 
shid, kaže Hilal, bio je u posjeti Mekki. Nakon tawafa, 
ušao je u Ka'bu i sjeo. Cijela svita nastavila je stajati osim 
onog ko je bio određen da sjedne do halife. Hilal je bio 
iznenađen i pitao prisutne ko je taj čovjek. Rekli su mu da 
je to Asad b. 'Amr.!23 

Bio je bagdadski gadija. Umro je 188. h. 

'Ali b. Mushir — Učio je hadith od A'masha i Hisham 
b. 'Urwaha. Bukhari i Muslim citiraju njegove predaje. 
Ahmad b. Hanbal priznaje njegovu učenost. Upravo je od 
njega Sufyan Thauri dobio sve podatke o Abu Hanifinim 
spisima. Bio je gadija u Mosulu. Umro je 189. h.'24 

'Afiyah b. Yazid — Na njega se odnosi Abu Hanifina 
uputa: "Ne bilježite ništa dok 'Afiyah ne dođe." Dhahabi 
o njemu piše: "Bio je među najboljim sucima." 


123. Jawahir al-Mudiyyah. 
124 Saznao sam ove činjenice iz Jawahir al-Mudiyyaha. 

Habban — Prenio je veliki broj predaja. Ibn Majah citira 
mnoge njegove predaje. Abu Hanifa se divi njegovom 
pamćenju. Umro je 172. h. 

Mundal — Habannov brat. Prenosi predaje A'masha, 
Hisham b. 'Urwaha, 'Abd al- Malik b. 'Umaira, 'Asim Ah- 
wala i Abu Hanife. Bio je izuzetno pobožan. Umro je 163. 
h. Habban je o njemu napisao dirljivu elegiju, čije stihove 
Dhahabi navodi u Mizan al-I'tidalu. Evo prijevoda dva 
stiha: 

Kad se sjetim da sam izgubio brata, 
Okrećem se u krevetu. 

Ko bi drugi mogao biti kao moj brat? 

Po dobrim je djelima uvijek bio ispred mene. 

